
J aon ATU KI Dye akk amis naytti piispa E. G. Gulin 

St ap A 


klo 13,00. Varsinainen 100-vuoltisjuhla 


Tammelan pallokentällä sijaitsevassa teltassa. 


Sibelius: Finlandia ....... Et NE. Tampellan kuorot ja orkesteri, johtaa 
(V. A. Koskenniemi) kapellimestari Eero Bister 

E EVO S PUOL TTI ON Eta TN sn na6 0. fil. maisteri Artturi Tienari 

KUOPIO 5.0 ST AlEa Yäks!. ja 13/0 Tampellan mieskuorot, johtaa 

JUST UA Sn s NASN nt hyä ska s Lausuja Yrjö Jyrinkoski 

Eino Leino: Mietelmiä ja V. A. Koskenniemi: Prometheus 
JIE PUT e 1, KIITTI k Seat: 6ä85 10 Vuorineuvos Arno Solin 
VESI K AäTETEE A imetän Oopperalaulaja Jorma Huttunen 


(säestää Tampellan orkesteri) 
Oskar Merikanto: Elämälle, 
Giacomo Puccini: Aaria oopp. ”Tosca”, 
Tauno Pylkkänen: Aaria oopp. ”Mare ja hänen poikansa”. 


Tampella-mitalin kiinnitys. 
T. Saarenpää: Kalevankansan laulu .... Tampellan kuorot ja orkesteri, johtaa 
(Severi Nuormaa) kapellimestari Eero Bister 
Maamme laulu 
Kuuluttaja: fil. maisteri Artturi Tienari Tarjoilua. 
Jatk. 3. kansisiv. 


Kansikuva: Tehdaskauneutta. Tampella ilmasta nähtynä. 

läyttäessä 


100 vuolla 


Osmtajaltajän kisohidyä tamipallaksisille 


Siihen sadan vuoden aikaan, jonka kuluessa yhtiömme on antanut oman osuu- 
tensa kansantulon kartuttajana, mahtuu pienelle maallemme suurimerkityksellisiä 
valtiollisia, taloudellisia, yhteiskunnallisia ja suorastaan maailmanhistoriallisia tapah- 
tumia. Nämä tapahtumat, niin paljon koettelemuksia ja suuria uhrauksia kuin ne 
saattavat sisältääkin, ovat kuitenkin merkinneet samalla nuorelle valtakunnallemme 
voimakasta kehitystä ja eteenpäin menoa. Tapahtuma sellainen kuin maamme itse- 
näisyyden ja vapauden saavuttaminen suurten maailmanpoliittisten myllerrysten kes- 
kellä lähes neljäkymmentä vuotta sitten avasi kansallemme aivan uudet mahdolli- 

timattomissa oloissamme saavuttaa kauniita tuloksia. Ensimmäisten kahdenkymme- 
nen itsenäisyysvuoden aikana tapahtunut maamme taloudellinen, yhteiskunnallinen, 
sivistyksellinen ja kenties myös kansallinen kehitys teki omalta tärkeältä osaltaan 
mahdolliseksi sen, että suurin uhrauksin valtiollisen vapautensa saavuttanut Suo- 
men tasavalta säilytti itsenäisyytensä niissä toisen maailmansodan myrskyissä, jotka 
kansamme tahdosta riippumattomat ulkopuoliset voimat olivat vyöryttäneet kestettä- 
väksemme. 

Tänä Tampellan suurena juhlapäivänä on mieltä innostavaa ja samalla rohkaisevaa ' 
ollut todeta, palauttaessaan mieleensä tehdasyhtymän satavuotiset vaiheet, että 
myös me tampellalaiset olemme saaneet olla merkittävän ajanjakson mukana ra- 
kentamassa tätä yhteistä isänmaatamme niin sotien raskaina vuosina kuin rauhan- 
aikaisen uurastuksen onnellisina vuosikymmeninä. Kun yhtiömme ensimmäiset teh- 
taat, Konepaja ja Pellavatehdas rakennettiin, olivat vaikeudet silloisille yhtiömme 
johdossa olleille melkein voittamattoman suuret. Siksi kuuluukin tehdasyhtymämme 
eräisiin kunniakkaimpiin sen menneisyyteen liittyviin muistoihin se historiallinen 
tosiasia, että mainitsemani kohtalokkaat alkuvaikeudet tulivat sitkeän yrittäjämie- 
len ja väsymättömien työponnistelujen ansiosta voitetuiksi. Silloin — noina yhtiöm- 
me vaikeina vuosina — tunnettiin samaa kohtalon yhteyttä sekä koneiden ääressä 
että konttoreissa kuin kansamme kokemina raskaina sotavuosina. Silloin tunnettiin 
kuuluttavan samaan perheeseen. Päämäärä oli kaikille sama: tehtaan — oman työ- 
paikan — tulevaisuuden turvaaminen. 

Tälle esi-isäimme viitoittamalle yhteishengen ja peräänantamattomien ponniste- 
lujen kalliolle ovat sitten rakentuneet Tampellan nyt täyteen saamat sata työn ja 
uurastuksen vuotta, joiden juhlimiseen meillä on todella aihetta. Tervehdin teitä 
kaikkia tampellalaisia, mitä tehtävää te sitten itsekukin suoritattekin ja kiitän 
teitä jokaista antamastanne työpanoksesta, joka on taannut ja takaa Tampellalle van- 
kan sijan maamme tuotantoelämässä. Samalla minulla on mieluisa tehtävä kutsua 
teidät kaikki mukaan niihin juhlatilaisuuksiin, joita järjestämme syyskuun 6. päi- 
vänä vietettäessä Tampellan 100-vuotisjuhlaa. Lujittakoon nämä tilaisuudet omalta 
osaltaan yhteishenkeämme ja luokoon ne lujan perustan tehtaittemme jatkuvalle 
menestykselle alkaneen uuden satavuotiskauden kuluessa. 


100 vuotta 


tehdasmaista pellavan jalostusta 


Tampella Tänään lehdelle kirjoittanut 


Pellavatehtaan johtaja dipl. ins. 
Harald Johnsson. 


Suomessa on ammoisista ajoista viljelty ja 
kotitalouden piirissä muokattu pellavaa. Aikaa 
myöten myös tällä alalla alkoi ilmetä tarvetta 
teolliseen valmistukseen. Syyskuun 6 p:nä vie- 
tetään tehtaamme 100-vuotisjuhlaa, joten 
vallan nuorta ei tämäkään teollisuuden ala ole. 

Varemmin kuului pellava oleellisena osana 
maanviljelijäimme viljelysohjelmaan. Mutta vä- 
hitellen sen viljely alkoi taantua. 1920- ja 30- 
luvuilla työskenneltiin määrätietoisesti ja tar- 
mokkaasti pellavan viljelyn ja sen valmistuksen 
kehittämiseksi maassamme ja seurauksena oli 
huomattava tuotannon elpyminen. 1930-luvun 
loppupuolella — työvoimasuhteet — maaseudulla 
kuitenkin suuresti vaikeutuivat, joten pellavan- 
viljely paljon työtä vaativana alkoi supistua. 
Sota- ja sodanjälkeisen ajan tekstiilipula aikaan- 
sai taas huomattavan tilapäisen nousun tuotan- 
toluvuissa. Mutta palautuessamme vähitellen 
normaaliaikoihin on aikaisempi laskusuunta pel- 
lavanviljelyksen alalla jälleen käynyt ilmeiseksi. 
Vuosiin 1947—48 asti tyydytti kotimaisen pel- 
lavan viljely ja valmistus suhteellisen huomat- 
tavan osuuden pellavatehtaamme raaka-aine- 
tarpeesta. Mutta nykyisin sen merkitys on pie- 
nentynyt, ollen suomalaisen raaka-aineen osuus 
tarpeestamme n. 7—8 %. Raaka-aineostomme 
suoritamme tällä haavaa osittain Länsi-Euroo- 
pasta, osittain Neuvostoliitosta. 

Tästä raaka-ainekysymyksestä puheenollen 
palautettakoon mieleen viime sotiin saakka pi- 
detyt pellavamarkkinat Lammin ja Asikkalan 
pitäjissä. Nämä tilaisuudet, joita pidettiin kah- 
det vuodessa, toiset marraskuussa ja toiset jou- 

lukuun alkupäivinä, olivat suuria merkkitapa- 
uksia mainituilla paikkakunnilla. Markkinoille 
saapui toista kilometriä pitkiä hevosjonoja. 
Markkinaväen viihtyisyydestä huolehtivat eri- 
laiset tivoli- ja sirkusseurueet kansaa huvitta- 
vine peleineen, kilpailuineen ja esityksineen. 
Vielä 1920-luvulla pellavanostajat kulkivat 
hevosella Hämeenlinnan ja Turengin asemilta 
markkinapaikalle. Ostajaryhmään kuului neljä 
miestä: kaksi ostajaa, ”kasööri” ja revolverilla 
varustettu vartija. Tämä vartija katsottiin vält- 
tämättömäksi, sillä ostajien matkassa oli suuria 
summia rahaa, tavallisesti silloista rahaa lähes 
kaksi miljoonaa markkaa. Kun käsööri suoritti 
ostetuista pellavista maksuja, oli hänellä pöy- 
dällä rahalippaan vieressä pistooli ja hänen ta- 
kanaan seisoi vielä aseistettu vartija. 

1890-luvun alkuvuosilta hoiteli tätä pellavien 
ostoa eversti Forsten, joka viljeli Lammin pitä- 
jässä omistamaansa maatilaa. Hän oli tunnettu 
eläinsuojelumies ja tässä ominaisuudessa suo- 
ritti arvokasta kasvatustyötä sikäläisen maan- 
viljelijäväestön keskuudessa. Hänellä oli tanana 
aloittaa pellavamarkkinat rukouksella. Mutta 
heti rukouksen päätyttyä hän saattoi kiroilla 
jollekin isäntämiehelle, joka oli huonosti hoita- 
nut hevosensa. 

Edelleen todettakoon, että pellavateollisuus on 
yleensä kautta koko maailman pienenemässä, 
sillä puuvilla ja tekokuidut valtaavat siltä jatku- 
vasti alaa. Pois ovat jääneet m.m. Laatokan ka- 
lastuksessa käytetyt lohilangat, merenkulussa 
ennen huomattavaa osaa näytelleiden purjelaivo- 
jen seilikankaat ja monet muut artikkelimme, 

joita pellavatehdas varemmin suuressa määrin 
valmisti. Mutta on kuitenkin moniaita käyttötar- 
koituksia, missä muut kuidut eivät pysty pella- 
vaa syrjäyttämään. Tällaisia ovat erikoisesti 
monet teknilliset käyttötarkoitukset. Varmaan 
olemme myös yhtä mieltä siitä, ettei pellavaista 
pyyheliinaa eikä pellavaista pöytäliinaa voita 
mikään. Erikoista nykyisin on ollut todeta, että 
tämänhetkinen maku vaatii yhä enemmän väril- 
lisiä kudonnaisia, kun sen sijaan valkeat kudon- 
tatuotteet olivat varemmin pääasiallisesti vallit- 
sevia. 

Sodan jälkeen, heti kun valuuttamahdollisuu- 
det sallivat, ryhdyttiin suunnitelmallisesti uusi- 
maan pellavatehtaan koneistoa. Kehräämö on 
uusittu jo melkein kokonaan, ellei täysin koneis- 
toltaan niin ainakin järjestelyltään. Niinikään 
on kutomon puolaus-, luoma- ja liistausosastojen 


niiden kanssa vaihdettu kokemuksia myös teh- 
dashygienian alalla. Tämä yhteistoiminta on 
osoittautunut hedelmälliseksi ja siitä on ilmei- 
sestikin ollut kaikille osapuolille hyötyä. 
Pellavatehtaan työväestö on pääosaltaan 
kauan talossa ollutta ja hyvän ammattitaidon 
omaavaa. Välittömästi sotien jälkeisinä vuosina, 
jolloin vallitsi n.s. ylityöllisyys, osa työntekijä- 
kuntaa täällä Tampereella oli jatkuvassa kierto- 
liikkeessä, haitaten suuresti tehtaan työsken- 
telyä. Niinpä kehruuosastolla saattoi vuotuinen 
vaihtuminen nousta 600—700 henkeen, mikä 
merkitsi työväen kiertävän osan vaihtumista 
kahteen kolmeen kertaan. Kun pellavatehtaan 
työntekijäin keski-ikä on verraten korkea, on 
tästä luonnollisena seurauksena, että vuotuinen 
sairastumisprosentti on työväestön keskuudessa 
perilanka jääneen pysyväisesti elämään. Sisaali- 


Näkymä valkaisun työsalista. 


koneet suuremmaksi osaksi uusittu ja vanhoista 
kutomakoneista on suuri osa korvattu uusilla 
automaattikoneilla. Samalla kun on suoritettu 
näitä teknillisiä ja organisatoorisia parannuksia, 
samalla on kiinnitetty huomiota myös tehdas- 
hygieenisiin uudistuksiin. Niinpä on rakennettu 
uusia pölynpoistolaitteita, joiden avulla on on- 
nistuttu suuressa määrin lieventämään tehdas- 
salien pölyisyyttä, pellavateollisuuden kenties 
pahinta vitsausta. Tämä pölynpoistokysymys 
onkin vaikeimpia tehdashygieenisiä ongelmi- 
amme, minkä ratkaisemisessa ei vieläkään pon- 
nisteluista huolimatta ole päästy täysin tyydyt- 
täviin tuloksiin. 

Meillä on ollut jo pitemmän ajan: jatkuva 
vilkas kanssakäyminen ruotsalaisten, tanska- 
laisten ja englantilaisten tehtaiden kanssa. 
Paitsi puhtaasti teknillisissä kysymyksissä on 

melko suuri. Tämä runsas sairastaminen ei suin- 
kaan johdu mistään sairaslomaetujen väärin- 
käytöstä, sillä vähänkään kauemmin talossa 
olleet työntekijät ovat esimerkillisen velvolli- 
suudentuntoista väkeä ja saattavat tulla työhön 
jopa kuumeisinakin. 

Harvat varmaankaan tietänevät, että pellava- 
tehtaan kehräämötuotannossa käytetään muu- 
takin raaka-ainetta kuin pellavaa. Näistä muista 
raaka-aineista tärkeimmät ovat paperi, juti ja 
sisaali. Tällä hetkellä on paine suurin jutikeh- 
ruun puolella johtuen siitä, ettei tuojille ole 
myönnetty jutilankojen eikä -kankaiden lisens- 
sejä. Jutituotteita käyttävät erikoisesti puku- 
ja huonekalutehtaat sekä eristysliikkeet. 

Paperituotteet taas ovat sota-ajan perua ja 
ovat suurelta osalta normaalioloihin päästyäm- 
me syrjäytyneet. Vain sidelankana näyttää pa- 


TAMAN PAIVAN KONEPAJAA 


Yleisnäkymä työkaluosaston 
koneistusosastolta (yllä) 


Kaplan-turpiinien 
johtopyörän tukirengas 
karusellisorvissa. 


tuotteita käytetään samoin sidelanka- sekä jon- 
kin verran kalastustarkoituksiin. Myös itsesito- 
vissa elonleikkuukoneissa käytetään huomatta- 
vat määrät sisaalilankaa. 

Toimiessaan 100 vuotta ainoana alansa edus- 
tajana Suomessa on Tampellan pellavatehdas. 
pyrkinyt ja pyrkii jatkuvasti tyydyttämään kai- 
ken pellavatuotteiden tarpeen kotimaassa. Huoli- 
matta pellavatehtaan -erikoisasemasta maamme 
tekstiiliteollisuudessa on tehdas aina kiinnittä- 
nyt vakavaa huomiota tuotteiden laadun mah- 
dollisimman korkeana pitämiseen täysin tietoi- 
sena siitä, että hyvä laatu ajan oloon aina mak- 
saa itsensä. Tästä johtuen ja kiitos tämän arvok- 
kaan periaatteen ovat tehtaan valmisteet saa- 
vuttaneet erittäin hyvän maineen niinhyvin koti- 
maisilla kuin ulkomaisillakin markkinoilla. Kui- 
tenkin meidän on näin sanoessamme huomat- 
tava, että pellavatehtaan toimintaa on vaikeut- 
tamassa laatujen tavaton runsaus ja valmiste- 
erien pienuus. Tämä luonnollisesti ehkäisee tuo- 
tannon huomattavassa määrin rationalisointia 
ja tuotteiden standardisointimahdollisuudet ovat 
vähäiset. 

”Kiinnostus tekniikkaan on ollut minulla veressä” 


Pitkän päivätyön on tehnyt Tampellan palveluksessa 
myös teknikko Frans Haapio, jonka palvelusaika lä- 
hentelee 55 vuotta. Hän on syntynyt Valkeakoskella 
26. 11. 1877. Isä oli valtion rautatie- ja kanavaraken- 
nuksilla toimiva työnjohtaja sekä välillä -tekijäkin, 
aina tilanteesta riippuen. Frans Haapion syntyessä hän 
oli Valkeakosken kanavatyömaalla. Hän oli ollut mu- 
kana myös Saimaan kanavan rakentamisessa sekä Rii- 
himäen— Pietarin rataa tehtäessä. Kysyessämme Frans 
Haapiolta, saiko hän ammattiinsa innostuksen isänsä 
työtä seuratessaan, hän kertoo: 

”Ei, se on ollut verissä. Isäni nimittäin kuoli minun 
ollessani vasta kaksi ja puoli vuotias. Mutta veressä 
se on ollut niin vahvasti, että minun on aivan pikku- 
pojasta saakka pitänyt saada näperrellä jotakin. Ellei 
muuta ollut, niin minä tungin tuohta rautaputken pät- 


kään ja sytytin sen palamaan saunan pesän edessä. 
Siinä kun syntyi eteenpäin työntävää painetta- niin se 
kai oli jonkinlainen minun höyrykattilani. Enkä minä 
ollut vielä seitsemää täyttänyt kun tein kolme kyynä- 
rää pitkän kolmilaitaisen veneen. Aloitin sen nikkaroi- 
misen pihalla, lähellä maantietä, mutta sitten rupesi 
siinä käymään monenlaista neuvojaa ja kaikki erilaisia. 
Olin Jopulta niin täynnä veneen tekoa koskevia neu- 
voja, että kaikki tuppasi menemään sekaisin. Silloin 
vedin tekeleeni liiteriin ja panin oven kiinni, että sain 
rauhassa rakentaa. Tein veneeseeni kahdet hankaimet, 
ja kun se sitten oli vesillä ja soudettiin, sai sillä melko 
kovan vauhdin kahden soutaessa. Niin matala se oli, 
ettei oikein kantanut aikuista miestä, mutta eihän sitä 
siihen ollut tarkoitettukaan. Kun vanhemmat veneen 
tekijät sitten katselivat aikaansaannostani, sanoivat he 


Konepäjan eräästä piirustuskonttorista 

sen olevan aivan oikein tehdyn. Saatuani veneen val- 
miiksi olin niin innostunut laivanrakennukseen, että. 
tein vielä kanootinkin. 

Isältäni oli jäänyt aika paljon työkaluja, mutta ei 
mielestäni kuitenkaan aivan tarpeeksi, ja olisin halun- 
kin eräästä kuttökuupasta" lisää. Siinä rakennusinnos- 
sani minun oli aina saatava tehdä jotakin, ja kaiken 
oli tultava pian valmiiksi. Kerran kun äitini oli tilan- 
nut ja sahauttanut leipälaudoiksi suuren kuusen; minä 
sattumalta näin nuo komeat tarveaineet, joiden tar- 
koitusta en tiennyt. Arvelin, että noista mahtaisi saada 
komean kaapin. Ryhdyin toimeen, eikä äitini ennättä- 
nyt oikein asiaa tajutakaan, kun työ oli jo valmis. Eräs 
samanikäinen toverini oli hyvä maalaamaan, ja hän si- 
veli kaappinikin oikein kauniiksi. Myin sen sitten parille 
ikäneidolle ja sain kokonaista kaksitoista markkaa. 
Silloin leppyi äitinikin leipälautojensa menetyksen ai- 
heuttamasta harmista. Yleensä tein täysiä päiviä puu- 
haillessani aamulla kuudesta illalla yhdeksään, vaikka 
ei mitään pakkoa ollutkaan.” 


GOSIS JI isbusa 


Kansakoulun Haapio kävi myös Valkeakoskella. Hän 
oli ensin niinsanotussa Elsan koulussa, joka viipyi paik- 
kakunnalla aina kuusi viikkoa kerrallaan, ja jonka 
opettaja oli laajalti tunnettu ankarista otteistaan. Hän 
saattoi useinkin lyödä oppilaansa viivottimella aivan 
verihaavoille. Niinpä Haapiokin katsoi muutamien tove- 
reidensa kanssa opetuksen menevän päähän vähemmäl- 
läkin kurittamisella, ja äitinsä suostumuksella hän 
vaihtoi erään Miina Vuorisen pitämään kouluun. Siellä 
oli kuri hyvin ”nykyaikainen”, sillä oppilaat saivat va- 
paasti välitunneilla tupakoidakin. Siihen aikaan poltti- 
vat monet pojat jo aivan pienestä lähtien, sillä esi- 
merkiksi kaupassa käydessä heille aina annettiin kau- 
panpäällisiksi paperossi tai pari. Haapio muistelee, 
että Vuorisen koulussakin taisi ”kärhetä” vähän joka 
poika. Opetuksen katsottiin kuitenkin olevan hyvää, 
sillä opettajan omat lapset olivat erinomaisia lukijoita 
ja kirjoittajia. 

Teknillisen uransa toisten palveluksessa Haapio aloitti 
jo aivan pikkupoikana kotipaikkansa selluloosatehtaan 
konepajalla. Hän oli siellä aluksi työssä aivan ilman 
palkkaa, ja joutui tekemään vain yksinkertaisimpia töi- 
tä. Oppivaisena poikana hänelle oli kuitenkin suuri- 
arvoista saada seurata eri työvaiheita. Jonkin ai- 
kaa talossa oltuaan hän alkoi saada jo vähän palkkaakin, 
50 penniä päivältä. Mutta ei sekään häntä paljon hyö- 
dyttänyt, sillä usiemmiten hänen oli viikon palkallaan 
ostettava vanhemmille miehille kori olutta. Hinnasta 
jäi hänen palkkansa pienuuden tähden aina puuttumaan 
25 penniä, jonka miehet sitten vuorotellen maksoivat. 
Ja oli selvää, ettei Haapiolle itselleen annettu juota- 
vista mitään. Juopottelu oli pajan miehillä elämään 
luonnostaan kuuluva asia, ja he käyttivätkin kaiken 
neroutensa keksiäkseen keinoja oluen kuljettamiseksi 
työmaalle, ja silloin puhtaasta spriistä tehdyn pulituu- 
rin saattamiseksi juotavaan kuntoon. Ja sunnuntai- 
työhön pääsemisestä suorastaan taisteltiin, koska sil- 
loin saattoi melko vapaasti juhlia. 

Haapio halusi oppia aina uutta ja uutta. Niinpä hän 
pyrki Tampereen teollisuuskouluun ja tulikin hyväksy- 
tyksi. Koulu oli silloin kaksivuotinen, mutta oppilas- 
määräkin oli niin paljon pienempi, kuin rniykyään, että 
opetus saattoi olla tehokkaampaa ja paremmin yksilöön 
kohdistuvaa. Suomenkielisiä oppikirjoja ei ollut lain- 
kaan, vaan kaikki oli opittava luennoilla. Ja sen vuoksi 
oli tehtävä tarkat muistiinpanot kaikesta, mitä puhut- 
tiin. Esimerkisi lujuusopin kaavät oli Kaikki haettava 
vieraskielisistä kirjoista. Haapiokin sai kerran halvalla 
ostaa ruotsinkielisen kirjan, jonka kaavakokoelmää sit- 
ten tutki koko luokkä. Koulusta valmistuneiden inäärä 
oli siihen aikaan varsin pieni, sillä monetkin kouluun 
päässeet joutuivat liian vähäisen harjoittelun ja muiden 
pohjatietojen puutteen vuoksi jäämään pois. Vuonna 
-97 päättyneeltäkin kurssilta, jolla Haapio oli; valmistui 
vain viisi teknikkoa. i 


fatk. seur. siv. 


Kertojamme Tampellaan tulo tapahtui salamanno- 
peudella 19. 7. 1897. Konepajan tuntikirjuri oli juuri 
erotettu huonon elämänsä vuoksi, ja insinööri Henrik 
Solin oli vailla uutta miestä. Silloin eräs Ax-niminen 
valkeakoskelainen, joka toimi piirtäjänä, muisti Haa- 
pion, ja että tämä juuri oli suorittanut teollisuuskou- 
lun. Hän soitti Valkeakoskelle kauppaan, jossa tiesi 
Haapion tilapäisesti olevan apulaisena, ja kehoitti tu- 
lemaan Tampereelle. Uusi tulokas ja insinööri Solin 
olivat tavallaan vanhoja tuttuja, sillä Haapion äiti oli 
nuoruudessaan ollut apulaisena Solinien kodissa ja jou- 
tunut hoitamaan mm. veljeksiä Abelia ja Henrikiä. 
Tuttavuutta ei kuitenkaan toimeen otettaessa tarvittu, 
sillä Haapiolla oli hyvät paperit. Hänet kiinnitetiin heti 
samana päivänä ja sai alkuun hoitaakseen tuntikir- 
jurin tehtävät. Niitä hän hoiti kuitenkin vain 1. 11 
saakka. Silloin hänet siirrettiin piirustuskonttoriin, vasta 
perustettavan veturiosaston ensimmäiseksi mieheksi. 
Hän joutui saksan- ja ruotsinkielisistä piirustuksista 
kokoamaan tilatut veturit, ja voidaan sanoa, ettei työ 
ollut helppoa. Mutta sitkeällä tutkimisella hän pääsi 
niistä perille, ja olikin sitten usein ainoa, jonka puo- 
leen saatettiin veturinrakennusasioissa kääntyä, koska 
konepajan johtajan oli paljon oltava matkoilla. Haa- 
piolla oli tapana aamuisin tehdä tarkastuskierros jokai- 
sella osastolla voidakseen valvoa työn suoritusta ja ol- 
lakseen perillä kaikista käytännöllisistä seikoista. Pii- 
rustukset olivat siihen aikaan paljon ylimalkaisempia 
kuin nyt, ja varsin usein kävi, että asianomaiset työn 
suorittajat eivät saaneet niistä selvää. Silloin sanottiin 
vain, että ”antaa nyt olla vähän aikaa, kyllä Haapio 
aamulla tulee ja selvittää”. 


Kysyessämme, millaisten töiden suoritus kertojam- 
me mieleen erikoisesti olisi jäänyt ensimmäisiltä vuo- 
siltaan, hän vastaa: 


”Olin juuri tullut tuntikirjuriksi, kun pääsin näke- 
mään varsin suurisuuntaista työtä ollakseen sen aikais- 
ta. Jämsänkoskelle tehtiin suuria massankeittokattiloita 
siten, että maahan kaivetun suuren kuopan päälle ve- 
dettiin paksu rautalevy, jota sitten alettiin taivuttaa 
pudottamalla nosturin avulla suurta valurautajöötiä 
aina mestarin osoittamaan kohtaan. Toisena suurisuun- 
taisena työnä muistan Voikkaalle tilattujen hiomako- 
neiden ja niihin kuuluvien tikkusihtien y.m. valmis- 
tuksen.” 


Konepajan konttorissa oli pitkän aikaa toimessa var- 
sin hauskana miehenä tunnettu kirjanpitäjä Haggren. 
Hänen edesottamuksistaan Häapio kertoo: 


”Kerran Haggren yritti laskea veneellä Tammerkos- 
ken, jota siihen aikaan ei ollut vielä padottu muualta 
kuin ylhäältä. Lasku näytti alkuun onnistuvan hyvin. 
Ns. Pikkusillan kohdalle tullessaan hän oli suunnitellut 
kumartuvansa veneen pohjalle, jolloin se juuri ja juuri 
sopisi sillan alitse. Hän taisi kuitenkin laskea veden 
pinnan aaltoilun hiukan väärin, sillä veneen ollessa 
jo sillan alla, tarttuikin perä siihen ja tempautui koko- 
naan irti. Vene täyttyi heti vedellä, mutta laskija pääsi 
onnellisesti ' rantaan kohdassa, .missä virta oli hiukan 
heikompi. — Toinen tapaus hänen vaiheiltaan sattui 
sen jälkeen, kun hän oli ostanut polkupyörän piirtäjä 
Axilta. Haggren ajoi poikansa kanssa kotiinsa päin 
maaseudulle selässään metsästyskivääri ja reppu. Po- 
jalla oli selässään pata. Kaupungissa laitettiin siihen 

aikaan vesijohtoja, ja Uusikatu — nyk. Satakunnan- 
katu — oli pituussuuntaansa kaivettu. auki . putken 
laskua varten. Haggren ajoi kaivannon reunaa pitkin, 
ja yht'äkkiä ajoneuvo suistui kuoppaan. He jäivät 
sellaiseen asentoon, että Haggren itse seisoi kahareisin 
kaivannon molemmin puolin pyörä jalkojensa välissä 
ja poika siitä roikkumassa. Apuun rientäneet kaupunki- 
laiset sitten pelastivat heidät merkillisestä pulastaan.” 


Vanhasta Tampereesta hän muistaa mni. monet venä- 
läiset kauppiaat, ryssät, kuten heitä ruotsinvoittoisesti 
nimitettiin. Monien suomenkielen taito oli .varsin 
heikko, ja heidän tekemänsä liikkeiden kyltit olivat suo- 
rastaan — kielikukkasia. Muuankin Dubatsheff-nimi- 
nen venäläinen oli tekstauttanut kylttiinsä: ”Viini-, 
bunsi- ja sekatavarangauba.” Eräs toinen kauppias, joka 
oli aloittanut kangaskauppansa laukkuryssästä, käytti 
varsin yksinkertaista ja tehokasta ”kalkyyliä” liike 
toiminnassaan. Hän nimittäin myi kyynärän kangasta 
sillä hinnalla, minkä itse maksoi arssinasta. Kauppa 
kävi kuitenkin hyvin, sillä hän hankki esimerkiksi Fin- 
laysonin valmistamat kankaat Pietarista, jossa ne oli- 
vat paljon halvempia kuin Tampereella. 


Erilaisten koneiden ja laitteiden kanssa puuhailemi- 
nen oli, kuten jo on käynyt selvillekin, Frans Haapion 
suurena heikkoutena jo aivan pienestä pitäen. Teknilli- 
selle alalle antauduttuaan hänellä siis olivat työ ja har- 
rastus sama asia. Ja sen harrastuksen hän tartutti 
lapsiinsakin. Vuonna 1906 hän nimittäin solmi avio- 
liiton, johon siunaantui kolme lasta, ja heidän kans- 
saan hän enimmäkseen puuhaili vapaa-aikansa. Hän 
suunnitteli ja johti, lapset tekivät ”työn”. Tytär ja 
toinen pojista ovat tosin kuolleet, mutta elossa oleva 
pojista on saanut seurata isänsä jälkiä ja on dipl. 
insinööri. 


Kuten aina tunnollinen työntekijä, niin Haapiokin 
rakasti työtään, ja niinpä hänen palvelusajaltaan säi- 
lyttämänsä muistot ovat yksinomaan mieluisia. Enti- 
sistä esimiehistään hän muistaa erikoisesti Henrik So- 
linin, joka aikakaudelle ominaisesta jämeryydestään 
huolimatta oli huumorintajuinen ja osasi olla leikki- 
säkin. Hänellä oli tapana kävellä kädet pistettyinä 
liiviensä viilekkeiden alle ja tervehtiä nostamalla kä- 
tensä sieltä alitse lakin lippaan. Insinööri Abel Solinin 
kertojamme muistaa tiukkana, mutta varsin mukavana 
miehenä. Hänellä oli tapana tulla aivan puhuteltavansa 
lähelle ja katsoa tiukasti silmiin, kun hänellä oli jota- 
kin tavallista tärkeämpää asiaa, ja varsin kiivastu- 
neena ollessaan. Muuten hän oli aina sanojensa takana, 
mitä ominaisuutta Haapiokin miehessä eniten kunni- 
oittaa. 


Frans Haapio on nyt eläkkeellä ja vetäytynyt lepoon 
työn ja koneiden kiihkeästä rytmistä. Mutta hän py- 
syttelee silti aikansa tasalla seuraamalla maailmassa 
tapahtuvaa kehitystä painetun sanan välityksellä ja 
pistäytyen joskus entisellä työpaikallaankin. Ja hän 
viettää vanhuudenpäiviään tyytyväisenä rakkaan vai- 
monsa kanssa. 


- Vanhan maasmestari Äsbergin Haapio muistaa hie- 
man omalaatuisena miehenä, jonka otteet joskus tun- 
tuivat hieman raisuilta. Kuitenkin hän uhkaili enem- 
män kuin mihin olisi todellisuudessa ryhtynyt. Eräästä 
tapauksesta Haapio kertoo: 


”Kysytääs ny 


Aino Henrikssonin, seitsemää päivää vaille 54 vuotta 
palvelleen, ja nyt eläkkeellä olevan kehrääjän tapa- 
simme kotoaan Koulukadun varrelta. Heti sisään astu- 

— ”Tampellan rannassa laskettiin vesille vasta val- 
mistunutta alusta, ja siinä tarvittiin paljon väkeä. 
Asbergin mielestä työ ei käynyt oikein kunnolla, ja 
niinpä hän huusi kimmastuneena ja kovin huonona 
suomalaisena. hän huusi, että ”vetätsu kaikki miehet 
ku seisot siellä brykkän päällä taikka minä otata bössä 
ja ampua!” Kovin huonona suomalaisena hän sekoitti 
vetämisen ja työntämisen ja käytti muutenkin omi- 
tuista sanontaa.” 

Vetureista puhuttaessa tulee kertojamme mieleen 
vielä se, miten silloin puolen vuosisataa sitten veturin- 
kuljettajat halusivat vielä hyvin vanhoinakin säilyttää 
tuon aikakaudella melko harvinaisen ammattinsa. Niin- 
pä vanhimpia kuljettajia piti lämmittäjien auttaa taka- 
puolesta nousemaan veturiin. Ja kun ensimmäiset lomat 
myönnettiin heille, eivät he lainkaan uskoneet nuorem- 
pien selviytyvän vastuullisesta kuljetustehtävästä, vaan 
lomallaankin tulivat veturitallin kynnykselle istumaan 
ja seuraamaan sijaisten toimia. 


Siiriltäkin !” 


essamme kiinnittivät kodissa huomiotamme monet tai- 
dokkaat ja kauniit kudonnaiset sekä useat maalaukset 
ja taide-esineet. Talon emäntä tunnustaakin vaatimatto- 
masti aina pitäneensä kaikesta kauniista. Mutta kuten 
tiedämme, ei kauniiseen kodin sisustamiseen riitä pel- 
kästään se, että ihailee kaunista, ja vaikkakin hänen 
lankoihin sidottu ammattinsa on saattanut johtaa etsi- 
mään kaunista kudonnaisista, niin paljon on kuitenkin 
katsottava hänen kaikelle taiteelliselle vastaanottavai- 
sen persoonallisuutensa ja taitavien käsiensä ansioksi. 

Mutta menkäämme asiat järjestyksessä. 

Aino Henriksson on syntynyt Hämeenlinnassa 7. 11. 
1885 tavallisen suomalaisen monilapsisen työläisperheen 
tyttönä. Niiltä Hämeenlinnan ajoilta hän ei paljon 
muista, mutta tietää sentään kertoa Tampereelle tulos- 
taan: — ”Erään tätini mies oli täällä Tampereella 
urakoimassa likaviemäreiden laittoa, ja hän houkutteli 
isänikin siihen työhön. Me muutimme sitten vuonna -91 
koko perhe, kun työtä näytti olevan pitkäksi aikaa. Me 
asuimme täällä useammassakin paikassa, mutta ennen 
tähän muuttoa muistan erikoisesti Juhannuskylän asun- 
tomme. Siellä oli suuret ja avarat pihat, missä me lap- 
set usein pelattiin pipoa. Se oli sellaista, missä kahdella 
pelaajalla kummallakin oli edessään tusina ”pipoja”, 
pieniä puupalikoita, joita vuorotellen koetettiin pallolla 
kaataa. Ja siinä oli mukana niin nuoret kuin vanhatkin. 
Usein myös koko talon väki, ja varsinkin naiset kokoon- 
tuivat tekemään käsitöitä ja juttelemaan. Sillä tavalla 
istuttiin joskus pitkälle yöhön.” 

Muiden lasten tapaan meni Ainokin kansakouluun 
siihen ikään tultuaan. Mutta koska perhe oli suuri ja 
hän toiseksi vanhin lapsista, ei koko aika saanut kulua 
koulun käymiseen. Jo ensimmäisestä yläkoulun luokasta 
alkaen hän kahden vuoden ajan nousi neljän aikaan 
aamulla ylös ja lähti työhönsä. Hän nimittäin kantoi 
Aamulehtiä. 

— ”Minun kantopiirini oli Armonkalliolla, ja kun itse 
asuin kaupungin toisella puolella, niin oli noustava 
kovin aikaisin ylös. Siihen aikaan tilasivat monet leh- 
tensä kauppaan, josta se sitten haettiin, kun muutenkin 
käytiin. Sinne Armonkallionkin kauppoihin meni monta 
painavaa nippua lehtiä, että oli oikein työ niitä raaha- 
tessa.” 

Aino Henrikssonin tullessa Tampereelle, oli kaupunki 
vielä lapsenkengissään. Asuttu alue oli melko pieni, mm. 
Hämeenpuiston varsia vasta rakennettiin. Kertojamme 
kotitalonkin vaiheilla oli silloin nk. Solinin notko, jossa 
lapset talvisin laskettelivat. Vesijohtojakaan ei vielä 
ollut, vaan joka talon pihassa oli kaivo veden tarpeen 
tyydyttämiseksi. Ne pyrkivät kuitenkin usein olemaan 
huonossa kunnossa, monta kun oli, ja jokaisella monta 
ottajaa. Onneksi siellä jossakin nykyisen Hämeenpuis- 
ton ja Tiiliruukinkadun kulman vaiheilla oli kirkas 
Solinin lähde, josta aina riitti vettä. Siellä kulmakun- 
nan emännät parveilivat vähän veden aikoihin ämpärei- 
neen. Sanotaan, että lähde vieläkin olisi entisellä paikal- 
laan jonkun talon kellarissa, ja että vesi vain on joh- 
dettu viemäriin. 

On hyvin ymmärrettävää, että tuollaiselle 10—11 
vuotiaalle tytölle oli raskasta yhtä aikaa käydä koulua 

Pellavatehdas viime vuosisadalla. 


ja tehdä työtä. Perheen elatuskin alkoi vaatia häneltä 
yhä suurempaa panosta. Ainon vanhempi sisar oli 
työssä Pellavatehtaalla, ja hänen esimerkkinsä sai tä- 
män nuoremmankin innostumaan asiaan. Niinpä Aino 
Henriksson lähtikin kysymään Pellavatehtaalta työtä, 
ja pääsi märkäkehruuseen tammikuun 17 pnä 1898. Hän 
oli silloin ehtinyt käydä kansakoulua neljä vuotta ja oli 
kahdentoista ikäinen. 


— ”Tehtaalle tultuani jouduin alkuun säättiläiseksi 
mestari Gustafssonin osalle. Olin kuitenkin ollut vasta 
muutaman viikon, kun kuivakehruun puolelle tuli uusia 
koneita. Mestari tuli silloin kysymään, että kuka halu- 
aisi muuttaa uudelle koneelle. No minä olin ensimmäi- 
senä ilmoittautumassa, kun siellä neljännessä näytti 
työ olevan paljon mukavampaa. Se säätin huutaja, jolla 
minäkin olin ollut, sanoi kyllä mestarille, että ”ei hän 
laske sitä tyttöä”, mutta mestari vastasi vain, että ”se 
meni jo”, ja niin oli asia selvä. 

Oltuani muutaman vuoden säätissä siellä kuivakeh- 
ruussa, rupesi mestari Sihlman tahtomaan minua omalle 
kertauskoneelle. Kun minä väitin, että en saa yksin sitä 
konetta käymään, osoitti mestari vain käyntirautaa ja 
sanoi, että ”onhan tossa apulainen!” Sillä puheella minä 
sitten siirryin koneelle, ja olinkin samassa työssä koko 

loppuajan. Ainakin nyt ajattelen, että se työ oli oikein 
mukavaa, kun ei ihan koko aikaa tarvinnut niin kovasti 
jännittää ja ajatella. Sillon kun työ kävi aattelematta, 
niin sai olla vaikka kotoasiat mielessä. Senkin puolesta 
minä viihdyin hyvin, kun mestarit oli ylipäänsä sellaisia 
ymmärtäväisiä ja leikkisiäkin, niinkun esimerkiksi se 
Sihlman. Ja mukavaa meillä oli koko joukko. Yhdessä 
vietettiin väliajat ja yhtä joukkoa oltiin työssä. — 
Tuli tässä mieleeni se, kun me kerran olimme uimassa 
kosken saaressa. Sinne piti kulkea silloin rautatien 
ylitse. Olimme olleet rannassa jo pitkän aikaa, eikä 
kai oikein huomattu ajan kulumista. Niin me säikähdet- 
tiinkin kovasti, kun kuultiin päiväjunan menevän, sillä 
siihen aikaan oli ruokatunti tavallisesti loppunut ja 
piti olla työssä. Se juna sattui vielä olemaan mahdotto- 
man pitkä ja kulki hiljaa, niin että me olimme ihan 
tuskassa siellä takana. Ja sitten kun se oli mennyt ohi, 
lähdettiin me tytöt juoksemaan kuin henkemme edestä. 
Joukossamme oli sitten eräs hyvin lihava tyttö, jonka 
liikkuminen oli aika vaikeaa. Ja niin vakava kuin ti- 
lanne olikin, niin minä en päässyt naurultani liikku- 
maan nähdessäni lihavan toverini vierivän eteenpäin 
kuin kerä. Ja sitten me nauroimme kaikki yhdessä. — 
Se oli yksi niistä monista uimaretkistäni. Minä olin 
nimittäin nuorempana kova uimaan. Ja olen sitä har- 


rastanut vielä vanhempanakin, ainakin pari kertaa vuo- 
dessa pitää vesissä käydä.” 

No te kun olette sellainen ulkoilmaihminen, niin var- 
maankin olette vapaa-aikoina oleskellut paljon maalla? 

— ”Kyllä minä sunnuntait olen melkein ollut poissa 
kaupungista. Meillä sisaruksilla oli usean vuoden ajan 
vuokrattuna Aitolahdelta Hakalan torpasta yksi huone, 
joka oli sellaisena viikonloppuasuntona. Siinä oli sitten 
sauna, ja keittiössä saatiin keittää. Niinä vuosina pyrin 
työssänikin aina yövuoroon, koska sillä tavalla sai pit- 
kän vapaan lauantai-aamusta maanantai-iltaan. Niin 
minä pääsin lauantaina yhdentoista laivassa maalle, ja 
sain lämmittää saunan sekä laittaa ruuan valmiiksi 
siihen mennessä kun toiset tulivat. 

— Kuutisen vuotta taisimme olla pyhät siellä Aito- 
lahdella, mutta sitten me saimme innostuksen siirtola- 
puutarhaan. Sellainen Rouvasväen-, tai liekö ollut vaan 
Naisyhdistys, piti Tammelan puolella keittokursseja, ja 
siellä ilmoitettiin kerran osanottajille, että yhdistys on 
perustanut siirtolapuutarhan ja että sieltä saa vuok- 
rata tontteja. Niin mekin sitten otimme palstan vil- 
jeltäväksemme. Se oli oikein mukava ja kannattavakin 
harrastus, kun palsta aina tuotti talviset marjat ja 
perunatkin. 'Kuudentoista vuoden ajan me siellä puu- 
hailimme, nuorempi sisareni toimi siirtolapuutarha- 


neuvojana ja muutenkin olimme kovasti hengessä mu- 
kana. Sota-aikana sitten luovuimme palstasta, mutta 
emme viljelemisen harrastuksesta. Nuoremni sisareni 
hankki Vehmaisista palstan, jota me kovasti viljelemm-. 
Siellä on omenapuita, marjapensaita sekä a'n1 juu 
sia ja perunaa.” 


Anna Henriksson kertoo vielä, että hän kävi usein 
teatterissa äitinsä kanssa. Tämän oli tapana hankkia 
halvat liput parvekkeelta melkeinpä näytökseen kuin 
näytökseen. Nyt kertojamme sanoo harrastuksen kui- 
tenkin jääneen. ”Se on vähän sillä tavalla, että ei rahat 
oikein riitä.” Lukemista harrastettiin heidän perhees- 
sään myös. Jos Aino vain oli tuonut mukanaan uuden 
kirjan, sanoi äiti hyvin äkkiä hänelle, että ”kyllä minä 
nämä muut työt teen, lue sinä ääneen, että minäkin 
kuulen!” 


Aino Henriksson on aina ollut sisarusparven keskei- 
nen henkilö samalla tavalla kuin hän työtovereidenkin 
riennoissa usein oli aloitteentekijänä — hänen neuvonsa 
ja toimenpiteensä pidettiin hyvinä. Jos sisarukset suun- 
nittelivat jotakin asiaa, jossa Siiri (Aino Henrikssonin 
toinen nimi on Sigrid) ei itse ollut mukana, sanottiin 
tavallisesti: ”Kysytääs ny Siiriltäkin!” 

Ja sitten asia päätettiin. 


Pellavien liotuslaitokselta Messukylästä. 

”Joka sunnuntai oli luettava saarna kirkkopostillasta” 


Kunniakkaat 55 vuotta palveli nyt eläkkeellä oleva 
laitosmies Elias Laakso Pellavatehtaan kutomossa. Työ- 
toverina hänet muistetaan hiljaisena ja ystävällisenä 
miehenä, joka pyrki välttämään mahdollisia hankauksia 
ja joka ahkerasti teki työtään. Laitosmiehenä hänet 
tunnettiin varsin taitavaksi. 


— ”Olen syntynyt 19. 8. 1873 Suomusjärvellä, Hel- 
singin ja Turun puolivälissä. Isälläni oli siellä torppa, 
josta oli tehtävä kaksi päivää taloon omissa, tai kolme 
päivää talon ruuissa. Kun minä aloin olla työhön kyke- 
nevä, jouduin tekemään meidän taskvärkkimme. Jon- 
kin aikaa tein sitten vielä yhden ylimääräisenkin päi- 
vän, josta sain 50 mk. vuodessa. Eihän sellainen työ 
oikein kannattanut, ja niin minä vaihdoin välillä suuta- 
rin oppiin, jossa olin kuusi vuotta.” 

Oletteko käynyt kansakoulun? 

— ”Ei minun kotiseudullani ollut koulua ennen kuin 
olin täyttänyt kaksikymmentä. Mutta isäni oli hyvä lu- 
kemaan, ja hän opetti minutkin. Sitten kun olin jo 
jonkin verran oppinut, antoi isäni sellaisen määräyksen, 
että joka sunnuntai oli luettava sen päivän saarna Lu- 
teeruksen kirkkopostillasta. Ja ulos ei ollut menemistä 


14 


ennen kuin se oli tehty. Myös kirkoissa kävin isän 
kanssa usein sunnuntaisin. Myöhemmin olin vielä kier- 
tokoulussa, mutta siellä en oppinut oikeastaan muuta 
uutta kuin vähän kirjoitusta. Osasin nimittäin sinne 
mennessäni katekismuksen ja lasten raamatun ulkoa 
kannesta kanteen. Usein opettaja sitten käskikin minua 
neuvomaan, kun joku oppilaista ei osannut vastata 
kysymykseen tai suorittaa jotakin tehtävää. Kun oikea 
kansakoulu tuli, menin minäkin sinne vaikka olin jo 
iso mies. En viihtynyt kuitenkaan kauan, sillä kaikki 
asiat olivat minulle tuttuja, eikä se niin aikuisena enää 
muutenkaan ollut mukavaa.” 

Miten sitten tulitte lähteneeksi Tampereelle? 

— ”Siellä Suomusjärvellä tutustuin erääseen tanska- 
laiseen meijeristiin Ahlesiin, joka vuokrasi täältä Ra- 
tinan niemestä itselleen meijerin. Hän kun tarvitsi 3 kus- 
kia, niin minä lähdin sitten yhdeksi. Olin silloin kaksi- 
kymmentävuotias. Olin meijerin maitokuskina kaikkiaan 
kolmisen vuotta, joista yhden olin torilla maidon myy- 
jänäkin. Kun liike sitten lopetti toimintansa, jouduin 
etsimään muuta työtä. Vaimoni veli työskenteli silloin 
Tampellassa, ja hän kehoitti minuakin tulemaan sinne. 
Sillä tavalla jouduin pellavatehtaan kutomoon. Se oli 
elokuun 7 päivä 1898, kun tulin työhön ”seilikoneelle”. 
Minut siirrettiin kuitenkin pian kutomaan sellaisia le- 
veitä pöytäliinoja osastolle, jossa olivat laitosmiehinä 
Sorvalahti ja Lindfors. Aina kun sattui koneeseen tule- 
maan jokin vika, yritin korjata sen itse. Kutsuin tie- 
tysti laitosmiehen, mutta monta kertaa kävi niin, että 
J indforsin tullessa olin jo korjannut vian, eikä voitu 
muuta kuin todeta, että oikein se on tehty. Välillä 
jouduin kutomaan sellaista viisi kyynärää leveätä ta- 
pettikangasta, johon tuli viisi kudettakin. Sitä oli hyvin 
vaikea valvoa koko matkalta. Pyynnöstäni minulle 
annettiinkin siihen apulaiseksi nuori opettelija. Yhteen 
aikaan oli kutomossa Helsinkiin, hotelli Fenniaan ti- 
lattuja 15 metriä pitkiä pöytäliinoja, joihin tuli nimi 
keskelle. Erästä liinaa kutoessani unohdin muuttaa la- 
put, ja niin tuli siihen vahingossa toinenkin nimi. Ryh- 
dyin purkamaan kudetta, ettei olisi koko liinaan tar- 
vinnut panna ”merkkiä”. Laitosmiehet sanoivat, ettei 
siitä mitään tule, mutta antoivat minun kuitenkin yrit- 
tää. Kolme tuntia tein sen kanssa sitten töitä, kostutin 
harjalla välillä loimia, että kliisteri pysyi hyvänä, ja 
purin varovasti. Sitten kudoin koko kappaleen loppuun 
ja hyvä siitä tuli. 

Kenties nuo hänen omatoimisuuttaan osoittavat tapa- 
ukset johtivat siihen, että Laakso pantiin laitosmiehen 
oppiin oltuaan nelisen vuotta kutojana. Hän itse ei 
silloin olisi halunnut vaihtaa työtä, koska joutui alkuun 
olemaan pienemmällä palkalla, mutta ei sitten jälkeen- 
päin katunut muuttoaan. Kutojana saadut kokemukset 
olivat hänelle suureksi hyödyksi myöhemmässä amma- 
tissaan, mm. kankaan purkamisen hän osasi tehdä 
virhettä jättämättä. Siten pelastui monta metriä mer- 
katuksi joutumasta. Laakso joutui uransa aikana työs- 
kentelemään myös muilla osatoilla. Kiireisinä aikoina 
hän oli mm. neulomassa vuorotyössä, sekä tällöin muu- 
allakin, niin että hän tunsi talon jokseenkin läpiko- 
taisin. 


Pellavatehtaan miehiä vuosisadan alussa. Kuvasta tunnetaan mm. seuraavat: Eturivissä ensimmäinen 


vasemmalta (”Raahi-”) Helenius, toinen oikealta märkäkehruun laitosmies Enbom. Kolmannessa rivissä toinen 


vasemmalta Niemi kutomosta, viides (kuvan keskellä) mestari (”Kliisteri-”) Nieminen, osittain hänen taka- 


naan oikealla laitosmies Erilä, hänestä oikealla samalla korkeudella Fabrin, seuraavana (toinen ylhäältä) 


kutomon konttoristi Ritalahti. Hänen takanaan ylimpänä laitosmies Kunnas. Ritalahden takana vasemmalla 


laitosmies. Edeblom. Ylimmäisenä. oikealla seisovan insinööri Lavoniuksen edessä Valkeejärvi häkilästä. Ins. 


Lavoniuksn vasemmalla puolella on pupiinaajien ja luojien esimies mestari Palenius. Hänen edessään va- 


semmalla on laitosmies Kaunisto, ja vasemmalla neljännen rivin päässä Heino. 


Vapaa-ajan harrastuksista Laakso mainitsee lähinnä 
puuhailun suutarintöissä. Saatuaan nuoruudessaan hy- 
vän opin siihen, ei hän ole malttanut jättää tuota hyö- 
dyllistä käsityötään. Varsinkin nuorempana, kun kädet 
vielä paremmin pitivät naskalin, vietti hän tuntikausia 
sen ja pikilangan parissa. Suorittaessaan ammatissaan 
esimerkiksi tarkkoja meislauksia, sattui hän usein lyö- 
mään vasaran käteensä. Hän arvelee sen vaikuttaneen 
niin, että varsinkin vasenta etusormea särkee, eikä 
voi tarttua oikein mihinkään. — Laakso on myös mu- 
siikkimies. Aivan nuorena miehenä hän soitteli hyvin 
hanuria, ja esiintyikin paljon viulua "soittavan veljensä 
kanssa. Myöhemmin hän kuitenkin jätti soittamisen 
saatuaan herätyksen vanhalestadiolaiseen uskoon. Us- 
koonsa tukien Laakso on viettänyt säännöllistä elämää, 
millä puolestaan on ollut merkityksensä Laakson ter- 
veydelle ja myös hänen taloudelleen, joka on mm. sal- 
linut oman osakkeen hankkimisen vanhuuden kodiksi. 


Laakso ei säirauden vuoksi ollut montaakaan päivää 
poissa työstä, vaikka hän useinkin on joutunut käänty- 
mään lääkärin puoleen. Ja siitä huolimatta, että sai- 
raudet ovat jättäneet jälkensä hänen sydämeensä, vai- 
kuttaa kertojamme hyvin elinvoimaiselta. Kuulo häneltä 
— kuten useimmilta muiltakin tehtaan miehiltä — on 
käynyt melko heikoksi, mutta hyvän kuulokojeen turvin 
hän sentään tulee toimeen. 

Muiden ajan nuorten tapaan Laakso teki aikaisemmin 
pitkiä ”kävelymatkoja — aina Jämsään saakka — eikä 
osaa vieläkään olla kauan paikallaan. Niinpä hän harva- 
se päivä lähtee kaupungille, vaikka ei aina niin asiaa 
olisikaan. - Lestadiolaisten uskonveljiensä ja -sisartensa 
tilaisuuksissa hän on ahkerasti mukana samaa uskoa 
tunnustavan vaimonsa kanssa. Ja tunnollisesti tehdyn 
pitkän työpäivän jälkeen hän on todella ansaitusti ve- 
täytynyt vanhuuden lepoon omistautuen kokonaan us- 
kolleen. 

pys 1 — * 


Messukylä 1925. 


”Se oli kamala suvi!” 


Mennessämme = tapaamaan Johannes Marjamäkeä, 
Lapinniemessä yli 50 vuotta palvellutta viimeistelijää, 
jouduimme esimerkillisesti hoidettuun leskimiehen ko- 
tiin. Hänestä on lehdessämme tosin kesällä -52 julkaistu 

haastattelu, mutta varmasti hänenkin pitkän elämän- 
taipaleensa varrelta aina löytyy jotakin uutta kerrot- 
tavaa. Ja eihän pieni kertaaminenkaan liene pahaksi. 


Johannes Marjamäki on syntynyt 9. 5. -76, joten 
hän juuri äskettäin on täyttänyt 80 vuotta. Ikävuosis- 
taan huolimatta hän kuitenkin jatkuvasti on tarmok- 
kaassa puuhassa. Hän hoitaa pientä Ppihapuutar- 
haansa, suorittaa korjauksia osakkeessaan jne. 


Kuten aikaisemmin on kerrottu, joutui Marjamäki jo 
nuorena lähtemään leipäänsä ansaitsemaan, olihan 
heitä 11 sisarusta. Monesta vaikeudesta hän aina tun- 
nollisena on pakottanut itsensä selviämään, ja moneen 
tiukkaan paikkaan on kohtalo hänet johtanut. Mutta 
yhä hän muistaa kovimpana sen kesän, jolloin hän yksi- 
nään joutui paimentamaan karjaa Ikaalisten seudun 
suurilla korpimailla vasta vähän yli kymmenen ikäi- 
senä. Hänellä oli alkukesästä ollut useitakin saman- 
ikäisiä tovereita, mutta vähitellen oli yksi ja toinen 
jäänyt pois, eihän heistä kukaan ollut tottunut aivan 
korpiseudulla asumaan. Jäätyään lopulta yksin, alkoi 
työ käydä hänelle vaikeaksi. Lehmiä oli paljon, eikä 
niistä sopinut jättää ainoatakaan yöksi metsään. Kui- 
tenkin hänen joskus oli mahdotonta löytää kaikkia 
kotiin ajettavaksi. Niinpä loppukesästä poikaa oli usein- 
kin vaikea saada ylös vuoteesta aamulla. Joka tietää, 
millaisia erämaita vieläkin on Ikaalisten takana, uskoo 
kertojan olevan tosissaan, kun hän sanoo: ”se oli ka- 
mala suvi!” 

Toinen Johannes Marjamäelle ominainen seikka voi- 
daan kertoa hänen Turun-ajaltaan. Ollessaan siellä 
konepajalla työssä, hän kuului myös palokuntaan, kuten 
sitten myöhemmin Lapinniemelläkin. Silloin ajettiin 
vesi hevosilla palopaikalle, talvella tiinuissa ja kesällä 
tynnyreissä. Ja melkein aina palon sattuessa sai Mar- 
jamäki ensimmäisenä palopaikalle kuorman kanssa eh- 
tineen palkinnon 12 markkaa tai toiselle maksettavan 
10 markkaa. 

Marjamäki on nykyään täydellisesti sopeutunut kau- 
punkielämään, mutta joskus nuorempana hänen mie- 


Johannes Marjamäki koneensa ääressä. 


lensä paloi maalle. Hän olisi halunnut oman maatilan, 
asuminen olisi silloisiin kaupunkiasuntoihin verrattuna 
ollut hänen mielestään mukavampaa, ja lisäksi hän olisi 
voinut silloin pitää hevosta, joista hän aina'on pitänyt. 


Hymähtäen hän kertoo erikoisesta harrastuksestaan: 


— Olen aina pitänyt kovasti rakentamisesta. Ellen 
itse ole sitä saanut tehdä, olen auttanut muita, joko 
takauksilla tai sitten olemalla työssä mukana. Ystävät 
sanovatkin, että ”kyllä sinusta rakennusmestari olisi 
pitänyt tulla”. Nykyään, kun en enää muuten ole ra- 
kennusasoissa mukana, kuljen ympäri kaupunkia katse- 
lemassa uusien talojen rakentamista. Joskus saatan 
istua tuntikaupalla katselemassa työn edistymistä. 

Esimiestensä kanssa Johannes Marjamäki tuli aina 
hyvin toimeen. Monen kanssa hän tuli pitkänä palvelus- 
aikanaan hyväksi henkilökohtaiseksi tuttavaksi. Van- 
hemmista hän muistaa erikoisella lämmöllä sellaiset 
nimet kuin Sommers ja Lavonius. Nykyisen vuori- 
neuvos Solinin uskottuna hän oli vapaussodan jäl- 
keisinä —pulavuosina perunoiden hankinnassa. Hän 
tunsi hyvin Ikaalisten ja Kyröskosken suunnilta Tam- 
peretta ympäröivän maaseudun, joten hän tuli hyvin 
toimeen sen puolen isäntien kanssa. Keväisin, kun tiet 
avautuivat polkupyörällä kuljettaviksi, saattoi Marja- 
mäki lähteä ”tiedusteluretkille” jo 4:n aikaan aamulla. 


Joskus haettiin perunoita hehtokaupalla Tampellan 
keittiölle, ja silloin tehtiin matkat talon hevosilla. 


Eräänlaisena luottamusmiehenä hän oli myös silloin, 
kun hänelle uskottiin Pirttilän huvilan isännöitsijän 
tehtävät Aitolahdella. Siihen aikaan ei sinne pääsyä 
ollut vielä rajoitettu, ja kaupungilta tulevat vieraat 
pitivät. tapanaan mellastella ja viettää siellä huonoa 
elämää. Mutta sinä kesänä, jolloin Marjamäki siellä 
piti järjestystä, muuttui elämä ja kaikki meni hyvin. 

Tampellan tehdaslakon ajoilta hän muistaa hauskan 
tapauksen insinööri Heiniöstä: ”Hän oli jo silloin lyseo- 
laisena: kiinnostunut yhteiskunnallisista kysymyksistä 
ja oli innokkaasti mukana seuraamassa tilanteen kehi- 
tystä tehtaan portin takana. Ja joskus hän innostui 
äänekkäästikin . osoittamaan mieltään muiden mukana. 
Kerran sitten insinööri Sommers sattui näkemään hänet 
huutamassa portin takana ja sanoi, että ”tuokin Hel- 
tanin poika käy täällä huutamassa”. Tultuaan huoma- 
tuksi juoksi poika sitten kiireen vilkkaa Kaupin mä- 
keen piiloon. Arvatenkin hän pelkäsi isänsä joutuvan 
vaikeuksiin, hän kun oli tehtaan palveluksessa”. 

Sellainen suoraselkäinen mies kuin Johannes Marja- 
mäki on ollut koko ikänsä on hän vieläkin... Terveenä 
ja elinvoimaisena hän puuhailee monissa askareissaan. 
Kenties hän joskus tuntee olonsa vähän yksinäiseksi, 
sillä hänen vaimonsa on kuollut jo neljäkymmentä 
vuotta sitten, ja lapset — kaksi tytärtä — lähteneet 
maailmalle. Uskollisesti hän hoitaa vaimonsa hautaa 
sekä käy säännöllisesti kirkossa. 


Lapinniemen ensimmäinen viimeistelykone v. 1920- 


luvun alussa. Johannes Marjamäki hoitelee konetta. 


Kun tulee puhe Suomen Talousseuran kultaisesta 
merkistä, jonka hän sai 40 vuoden palveluksestaan, 
kaivaa haastateltavamme sen esille, mutta samalla 
tulee säilytyspaikastaan näkyviin joukko muitakin an- 
siomerkkejä, jotka ovat todistuksena hänen yhteiskun- 
nan hyväksi tekemästään työstä, mm. sodanaikaisesta 
väestönsuojelutoiminnasta. ”En minä niitä ole viitsinyt 
pitää, mutta kyllä ne täällä tallella ovat.” 


Kiitämme kuulemastamme ja toivotamme jatkuvasti 
terveyttä ja voimia! 

Lapinniemen Puuvillatehdas vuosisadan vaihteen aikoihin. Koko tehdas sijaitsi saman katon alla 
m.m. kutomo 5. kerroksessa. 


”Kotona meille jo opetettiin, että jokaisen on työllään 
elätettävä itsensä”. 


Eläkkeellä oleva pupiinaaja Helmi Muotinen on pal- 
vellut Lapinniemellä 52 vuotta. Hän on syntynyt Hä- 
meenkyrön Jumesniemessä, Jaskaran talossa 25 pnä 
huhtikuuta -83. Talo oli hänen isänsä ja siihen aikaan 
paikkakunnan parhaiten hoidettuja. Lapsia oli per- 
heessä 14, mutta ainoastaan seitsemän heistä eli täysi- 
ikäiseksi. Helmi Muotinen oli järjestyksessä sisarus- 
parven kolmas. 

Perhe joutui melko varhain muuttamaan pois koti- 
tilaltaan isän sairastuttua niin, ettei enää kyennyt taloa 
hoitamaan. Tila oli myytävä, ja perhe muutti Tampe- 
reelle haastateltavamme ollessa 10-vuotias. Täällä hä- 
nen isänsä osti nykyisen Klassillisen Lyseon tontilla 
olleen talon, jossa oli kahdeksan pientä huonetta. Niistä 
pidettiin toinen puoli vuokralla ja toisessa asui suuri 
perhe itse. ETTA 

Kansakouluun Helmi Muotinen meni vasta täällä 
Tampereella, mutta joutui varttuneisuutensa vuoksi 
suorittamaan vain neljä ylintä luokkaa. Koulua piti 
muuan neiti Helminen, jolta monet tamperelaiset kyse- 

livät sopivia lapsenkaitsijoita tai muita perheissä tar- 
vittavia apulaisia vanhemmista tytöistä. Kesällä -96 
Helmi Muotinenkin lupautui kauppaneuvos Hammare- 
nille lasten leikkitoveriksi, ja — arvatenkin hänen suosi- 
tuksestaan — seuraavana kesänä Tampellan patruuni 
Solinin lapsia valvomaan Virkaniemen huvilalle. 
Saman vuoden syksyllä hän vielä lähti saattamaan 
neiti Helmisen luona olleita Pöytyän kirkkoherra Boi- 
jerin 11 lasta ruustinnan kanssa heidän kotiinsa. Tar- 
koituksena oli, että hän palaisi heti takaisin, mutta 
talossa taidettiin mielistyä tähän tunnolliseen ja hiljai- 
seen tyttöön niin, että pitivät hänet koko talven. 
Perheen toimeentulon vuoksi oli vanhempien lasten 
kuitenkin vähitellen hankkiuduttava ansiotyöhön, ja niin 
Helmi-tyttönenkin lähti kysymään työtä Tampellasta, 
jonka useimpien insinöörien kanssa hän oli tullut tu- 
tuksi patruuni Solinin huvilalla ollessaan. Hänet otet- 
tiinkin työhön pupiinaamoon tytön ollessa silloin 14- 
vuotias. Jonkin ajan kuluttua hänet kuitenkin siirret- 
tiin kutomoon osastolle, jossa käytettiin hyvin ohuita 


Lapinniemen Puuvilla- 
tehtaan työväenruokala 
ja = juhlatalorakennus. 

Paloi vuonna 1918. 


lankoja. Mutta hän oli lapsesta saakka ollut huonoveri- 
nen ja muutenkin heikko, niin että silmät rupesivat 
tarkassa työssä kovasti vaivaantumaan. Ja lopulta hä- 
nen olikin jäätävä siitä pois. 

Oltuaan jonkin aikaa kotona, hän kuitenkin katsoi 
voivansa mennä vielä tehtaaseen, ja hakeutui Lapin- 
niemen puuvillatehtaalle tammikuun 5 pnä 1901. Siellä 
hän joutui pupiinaajaksi, johon työhön hän mieltyi 
niin, että palveli paikallaan maaliskuun 21 päivään -53 
saakka. 


Tehtaan alkuaikoina, jolloin ympäristöä ei vielä oltu 
ehditty kunnostaa uuden laitoksen ja sen työntekijöiden 
vaatimuksia vastaavaksi, jouduttiin siellä kulkemaan 
melkeinpä peltoa pitkin. Kaupungin rajalta tehtaaile 
ulottuvalla matkalla oli ainoastaan kolme öljylyhtyä va- 
laistuksena pylväiden nenässä, ja märällä ilmalla tie 
oli aina yhtenä savivellinä. Niinpä työhön tulon ja läh- 
dön aikoihin 'kuului sieltä usein kovaa kirkumista, kun 
naiset etsivät kuraan juuttuneita ja toisten sotkemia 
jalkineitaan. 

Naistenlahden radan itäpuoli Osmonmäestä alkaen 
oli siihen aikaan vielä kaupungin laitumena, jonne asuk- 
kaat saivat pienestä maksusta ajaa päiväksi karjansa. 
Olipa Muotisen perheelläkin pitkän aikaa kolme leh- 
mää, jotka laidunnettiin siellä. 


Helmi Muotiseen juurtuivat syvälle hänen kotona 
saamansa opetukset, varsinkin työn teon merkitys jo- 
kaiselle ihmiselle, sekä voimakkaat uskonnolliset peri- 
aatteet. Hän kävi toisten sisarustensa kanssa hyvin 
paljon hengellisissä tilaisuuksissa, joista ennen muita 
olivat etualalla Evank. luterilaisen Nuorisoliiton jär- 
jestämät hartaustilaisuudet ja kesäiset laivamatkat, 
jotka saatettiin ulottaa Valkeakoskelle saakka. Vanhem- 
mat lapsista vierailivat myös joskus Lavajärvellä. Hä- 
meenkyrössä setänsä luona. Lauantaina he lähtivät kii- 

LAPINNIEMEN KANKURI OSASTO. Kutomon työntekijöitä valokuvattuina tehtaan mäessä. Kuvassa kes- 
kellä oikeassa reunassa tekn. joht. ins. Sharples. Edessä ”korppulakki” päässä kutomon johtaja kehruumestari 
Tuomas Näsi (palvellut yhtiötä 50 vuotta), Wahlroos, K. A. Metsiö y.m. 


reesti työstä päästyään kävellen taivaltamaan tuota 33 
kilometrin matkaa, ja sunnuntaina varhain lähdettiin 
takaisin Tamperetta kohti. Mutta siihenpä lasten har- 
rastukset ahkeran käsitöiden tekemisen lisäksi sitten 
rajoittuivatkin, sillä heitä ei kotoa juuri muualle las- 
kettu. 

Ankaran kasvatuksensa lisäksi Helmi Muotinen on 
aina ollut hyvin hiljainen ja melkeinpä itseensä sul- 
keutunut, joten työpaikallakin hän useimmiten oli yksi- 
nään ja toisten asioihin puuttumatta. Hän ei kuulunut 
myöskään ammatti- eikä muihinkaan järjestöihin, joten 
hän saattoi joskus joutua toisten työntekijöiden silmissä 
erikoisasemaan, eivätkä mestaritkaan tainneet aina ym- 
märtää oikein hänen sulkeutunutta luonnettaan. Kui- 
tenkin hän oli aina erittäin ahkera ja tunnollinen työn- 
tekijä. 

— ”Työ oli yleensä hyvin mukavaa, mutta välillä oli 
aikoja, jolloin meillä pupiinaamossa tehtiin pitkiä viik- 
koja. Varsinkin silloin tuppasi väsymään kun joka 
päivä oltiin kaksi tuntia ylitöissä ja viikon lopussa 
tehtiin sellainen pitkä tuuri, jolloin työhön mentiin 
perjantaina normaaliin aikaan, oltiin seuraava yö yh- 
teen menoon ja lauantaina vasta päästiin tavalliseen 

aikaan pois.” Ja asianomaisen sisar vakuuttaa, ettei 
sen jälkeen jaksanut muuta kuin kiireesti mennä sän- 
kyyn ja nukkua seuraavaan aamuun. 


Osastolla oli sopu yleensä hyvä, mutta aina ei yh- 
teisistä asioista päätettäessä tietenkään saatu selvyyttä 
siitä, miten juttu parhaiten järjestyisi. Puolittain koo- 
millinen on tapaus, joka sattui kun kauppaneuvos Som- 
merin täyttäessä vuosia kaikkien osastojen oli määrä 
käydä valokuvassa, eivätkä pupiinaamon tytöt pääs- 
seet yksimielisyyteen kuvausajasta. Lopulta nimittäin 
kävi, että heidän oli luovutettava pelkät raamit. 


Muotisen sisarusparvesta useimmat ovat saaneet ti- 
laisuuden koulunkäyntiin, mutta vanhimmat heistä — 
ja ensimmäisenä Helmi Muotinen — ovat joutuneet 
huolehtimaan perheen toimeentulosta. Mutta kertojam- 
me on yksinomaan iloinen tietäessään elämäntyönsä 
koituneen muidenkin hyväksi. Paljosta hän on elämänsä 
aikana saanut kieltäytyä, mutta on silti tyytyväinen 
osaansa. Hän on kiitollinen saadessaan asua hiukan 
nuoremman, mutta vielä työkykyisen sisarensa luona. 
Ja hänen hyvänä ajankulunaan ovat uskonnolliset ti- 
laisuudet ja hengellinen kirjallisuus. 


Hyvin vahvasti liittyy eläkkeellä olevan ulko-osaston 
työntekijän Fanny Niemelän elämä Tampellaan. Siitä 
lähtien, kun hän juhannuksen jälkeisenä päivänä 1903 
tuli pellavatehtaalle työhön, oli hän talon kirjoissa yli 
50 vuotta, kunnes siirtyi eläkkeelle, Suurta perhettään 
hoitaessaan hän kyllä oli pakotettu välillä lyhyiksi 
ajoiksi jättämään työn, mutta taas ajan antaessa suin- 
kin myöten, palasi uskollisesti takaisin. Hänen miehensä 
Kalle Niemelä on myös ollut Tampellan palveluksessa 
vuodesta -21 saakka vartijana. Niemelän perheen lap- 
sistakin on pari ollut laitoksen palveluksessa, yksi po- 
jista tälläkin hetkellä. 

Fanny Niemelä on syntynyt entisessä Pohjois-Pirk- 
kalassa, Korvolan kylässä, nykyisten Nokian ja Siuron 
välimailla. Hänen isällään oli siellä torppa, mutta 
maanviljelystä harjoitettiin vain perunan ja tärkeim- 
pien juurikkaiden osalta, sillä isäntä oli varsinaiselta 
ammatiltaan puuseppä, joka enimmäkseen kierteli pit- 
kin maakuntaa tekemässä tilaajien töitä. 

”Kansakoulu oli siellä aivan meidän nurkalla. 
Korvolassa, niin etten joutunut pitkiä matkoja sen vuok- 
si taivaltelemaan. Alaluokkia ei siellä pidetty, ja minä 
pääsin koko touhusta neljällä vuodella.” 


oikein elämästäni, kun olen vapaa” 


Perheessä oli lapsia paljon niinkuin siihen aikaan 
yleensäkin, ja vaikka Fanny oli nuorin sisaruksista, 
rupesi koti käymään hänellekin ahtaaksi. Niin oli läh- 
dettävä Tampereelle työn hakuun. 

”En olisi millään tullut, vaikka olinkin jo 19- 
vuotias, sillä kotona olisin viihtynyt paremmin silloin 
ja hyvin kauan myöhemminkin. Se oli heti juhannuksen 
jälkeen, kun sisareni miehen toimittamana tulin insi- 
nööri Lavoniuksen puheille. Hän otti minut ”Kappeliin” 
oppilaaksi sellaiselle pienelle koneelle. Kun olin hänen 
mielestään tarpeeksi oppinut, vietiin minut suurelle 
lakanakoneelle, vaikka en olisi ollenkaan halunnut. 


Pellavalaisia v. 1909: Fanny Ojala ja rva Niemelä. 


Sanoin insinöörillekin, että pelkään sitä konetta niin 
kamalasti, mutta hän vain lohdutti, että ”ei se sinulle 
mitään pahaa tee, mene vain!” Eikä se sitten tehnyt- 
kään. 

— Muistuu tässä mieleeni tapaus, joka kerran sattui 
minulle mestari Viljamaan aikana. Jouduin kutomaan 
sellaista Venäjälle menevää ”lentokangasta”, joka oli 
pantu uuteen suureen koneeseen. Siinä oli niille lan- 
goille liian raskas luha, ja langat olivat yhtä mittaa 

”Menee kuin kankaan luoja!” 


Lapinniemellä 51 vuotta palvelleen Hilda Nurmelan 
kertomus hänen elämänsä vaiheista on julkaistu lehdes- 
sämme laajempana jouluna -53, joten tyydymme vain 
lähinnä täydentämään sitä hänen elämälleen ominaisilla 
piirteillä ja kertaamaan oleellisimman. 


o a mnin  RN  P EESTITNETTA 


poikki. Valitin siitä, mutta se ei auttanut. Lopulta 
minun täytyi pyytää siirtoa, kun ei työ luistanut ollen- 
kaan katkeilemisen vuoksi. Ja lähtiessäni sanoin mes- 
tarille, että älkää enää panko niin hienoja kankaita 
niin painavaan koneeseen. 

— Minun täytyy kyllä näin jälkeenpäinkin ajatellen 
sanoa, että se kutomon työ on henkisesti kovin rasit- 
tavaa, sellaista jännittämistä. Sen takia varmaankin 
rupesi tekemään mieleni pois kutomosta, ja ehkä senkin 
vuoksi, että- suuren perheeni hoitamisen takia jouduin 
aina silloin tällöin olemaan jonkin aikaa työstä pois. 
Joka tapauksessa pyysin sisartani kysymään työtä ulko- 
osastolta, jossa hänkin oli. Sainkin siirron purkamaan 
massapinoja proomuista, jota työtä enimmäkseen naiset 
siihen aikaan tekivät. Aluksi työ tuntui raskaalta, mutta 
kun siihen tottui, oli siellä oikein mukavaa ja haus- 
kaakin. Meillä kun oli sellaisia iloisia ihmisiä paljon. 
Myöhemmin alkoi ulko-osaston työntekijöillä olla ai- 
noastaan siivoustyötä, joka vanhemmitenkaan ei käy- 
nyt niin kovin raskaaksi. Kyllä minä työhöni olen tyyty- 
väinen ollut.” 

Kuten Fanny Niemelä jo itsekin on maininnut, oli 
hänellä suuri perhe huollettavanaan. Naimisiin hän 
meni vuonna 1916. Ja sen jälkeen perheeseen siunaan- 
tui seitsemän lasta, joista tosin kolme on jo kuollut. 
Arvaa, ettei sellaisen perheen äidillä paljon ollut aikaa 
ansiotyöhön muualla. Hän olikin pitkän aikaa oikeas- 
taan sillä tavalla talon kirjoissa, että hänet tarvitta- 
essa haettiin työhön. Joka tapauksessa hän siten 
tuli hankkineeksi nimiinsä ”Tampellan epävirallisen 
ennätyksen” työhön tuloissa ja pois jäämisissä. 

Tietenkään ei häneltä voinut paljon riittää aikaa sivu- 
harrastuksiinkaan. Mahdollisuuksiensa mukaan hän kui- 
tenkin oli mukana ammattiosaston toiminnassa, varsin- 
kin sen perustamisen alkuaikoina. Yhdistys piti Tampel- 
lan juhlasalissa kokouksensa ja juhlansa, ja niissä sa- 
moin kuin muidenkin yhdistysten siellä järjestämissä ti- 
laisuuksissa Fanny Niemelä oli ahkerasti mukana. Mutta 
vähitellen hänessä virisi harras kiinnostus teatteria 
kohtaan. Vuosikymmenet hän kävi varsinkin varttu- 
neempien lastensa kanssa säännöllisesti Työväen Teat- 
terin sunnuntaisissa päivänäytöksissä. 

Kovaa ikäväänsä maalle ja kotiin Fanny Niemelä 
saattoi lohduttaaa aikaisemmin kotona käymällä ja 
myöhemmin —pistäytymällä Karkussa erään tätinsä 
luona. Ja siellä hän on vieraillut säännöllisesti viime 
vuosiin saakka. 

Saadessaan viettää eläkeaikaansa vanhassa kodissaan 
Tampellan alueen kauniissa ja rauhallisessa ympäris- 
tössä rakkaan miehensä kanssa, tuntee Fanny Niemelä 
lepäävänsä. Lapset tosin ovat lähteneet maailmalle, 
mutta onhan asialla toinenkin puolensa. Hän sanookin: 
”Nautin oikein elämästäni kun olen täysin vapaa.” 

Hilda Nurmela on syntynyt 8. 12. 1883 Kangasalan 
Toikkolassa, jossa hänen isänsä asui vanhempiensa ko- 
tona. Hildan ollessa seitsenvuotias oli perheen lähdet- 
tävä parempia ansiomahdollisuuksia etsimään, joutuen 
siten Tampereelle. He saivat asunnon Tammelantorin 
varrelta, ja isä meni työhön Tampellan konepajalle. 
Silloinen tori oli vielä peltoa, jossa Nurmelatkin kas- 
vattivat perunaa, ja jonka ojista tytöt kävivät ncuk- 
kimassa mansikoita. : 

Kansakoulun Hilda Nurmela kävi ”Vanhalla kou- 
Julla”, joka vieläkin on Aleksanterin kirkon vieressä. 


Hänelle ominainen on tapaus, joka sattui kerran siellä 
Naapuriluokasta rupesi kuulumaan kovaa hälinää ja 
sekavaa huutoa, ja äkkiä levisi huhu, että tuli on irti. 
Riuskana tyttönä Hilda ei turhia aikaillut, vaan hyppäsi 
ensimmäisenä ikkunasta ulos. Myöhemmin selvisi, että 
naapuriluokassa olikin vain opettaja pyörtynyt, ja me- 
teli johtunut siitä. Ja Hilda sai torumiset ripeästä toi- 
minnastaan, olihan ikkunasta kulkeminen koululle so- 
pimatonta. 

Kuten lukijatkin muistanevat, joutui hän elättämään 
itsensä ja viisihenkisen perheensä jo 14-vuotiaasta saak- 
ka. Alkuun hän oli ansiotyössä Klingendahlilla, jonne 
hänet ikäisekseen ”priskinä Likkana” otettiin heti koko- 


Luomaosaston tytöt v:n 
1905-vaiheilla. Henkilöt 
vasemmalta: Ina Vuori, 
Elina Lindgvist, Heta 
Hietala, Anna Talvio, 
Jenny Sundgren, Anna 
Niemi. 


päiville, Kolmen vuoden kuluttua, 1901 hän muutti La- 
pinniemelle kutomoon. Hän muistaa, miten varsinkin 
alkuaikoina tehtaalle johtava tie oli pelkkänä savivel- 
linä, johon kalosseilla ei ollut menemistä ollenkaan, 
sinnehän ne olisivat jääneet. — Ja sellaista sitkeää 
tarpomista oli hänen nuoruutensa aika muutenkin. 

. Lapinniemelle johtavan tien varressa oli kaupungin 
lehmäpaimenten koppi laitumen portin vieressä. Hilda 
Nurmelan äidillä oli tapana lähettää silloin tällöin pul- 
lossa kahvia paimenille, ja tytär tietysti vei sen työhön 
mennessään asianomaisille. Silloin sanoivat muut ih- 
miset, jotka tiesivät Hildan olevan suurissa vaikeuksis- 
sa perheensä elättämisessä, että ”voi voi tuota tyttö 
parkaa, kun hänen äitinsäkin on paimenena!”. He luuli- 
vat tosiaan niin. 

Hilda Nurmelan eteenpäin pyrkivä mieli ei kuiten- 
kaan lannistunut, jaksoipa hän vielä pirteästi puuhata 
muiden kanssa vapaa-ajan harrastuksissakin. Hän oli 
ammattiyhdistyksessä innokkaasti mukana sen perusta- 
misesta saakka toimien mm. johtokunnassa ja huvitoi- 
mikunnassa. Jälkimmäisen tehtäviin kuului siihen ai- 
kaan myös näytelmien esittäminen, ja siinä puuhassa 
oli kertojammekin lujasti mukana. Hyvänä näyttelijänä 
hänestä pidettiin kiinni, vaikka asinomaisen aika ei 
ehkä aina olisi myöten antanutkaan. Hän muistaa usein 
menneensä näytelmäharjoituksiin vielä illalla yhdeksän 


jälkeen ylitöistä tultuaan. Kenties ahkerasta harjoit-' 


telusta johtui, että ammattiosaston näyttelijät tulivat 
Tampereella ja lähiympäristöissä hyvin suosituiksi. 
Monet muut huvitoimikunnat, ja varsinkin viialalaiset 
vaativat heidät usein esiintymään vierailijoina. Matkat 
oli näyttelijöiden itsensä maksettava, mutta yhdessä 
vietetyt riemukkaat hetket korvasivat kustannukset. — 
Niin ajateltiin silloin. 

Oltuaan puolisen vuotta kutojana, rupesi hän kylläs- 
tymään, sillä työ ei ollut lainkaan miellyttävää. Hän 
pääsikin muuttamaan pupiinaosastolle, jossa rupesi ko- 
vasti pitämään työstään. ”Siellä oli varsinkin se van- 


hempi väki sellaista leikinlaskijaa, että oli oikein hauska 
olla”, sanoo hän. 


Kymmenen vuotta Hilda Nurmelan annettiin olla 
pupiinaosastolla, mutta sitten hänet katsottiin sopivaksi 
luomaosastolle. Siellä hän sitten teki hyvää työtään 
neljänkymmenen vuoden ajan. ”Se ei käynyt ollenkaan 
yksitoikkoiseksi, kun joutui käyttämään päätäänkin.” 
Osastolla oli luomassa myös sittemmin työnjohtajana 
toiminut Katri Selinkin, jonka kanssa Hilda Nurmela 
oli hyvä ystävä. He olivat sellaisia reippaita ja tosiaan 
”päätään käyttäviä” tyttöjä, jotka eivät katsoneet pa- 
haksi pientä kujettakaan. Niinpä kerran, kun mestari 
oli käskenyt heitä käyttämään tukit itse, ja lähtenyt 
omille teilleen, saivat tytöt aatteen. He tiesivät, että 
tehtävä kuului mestarille, 'ja etteivät he saisi rangais- 
tusta pienestä laiminlyönnistä siinä työssä. He lähtivät 
päivällistauolle kuten muutkin, mutta kävivät vain ko- 
tona hakemassa eväitä ja kahvipannun sekä suunnis- 
tivat Viikinsaareen. Siellä he sitten keittelivät kahvia 
ja viettivät hauskan iltapäivän. Pois tullessa rupesi 
omatunto kuitenkin vaivaamaan, ja aamulla työhön 
mennessä he jännittivät jo aika lailla. Asia painettiin 
kuitenkin villaisella, sillä tiesihän mestari, että hänessä 
syy oli. Niinpä tytöt eivät saaneet edes moitteita. Hei- 
däthän tunnettiin muuten järkeviksi tytöiksi. 

Tämän tapaisten ja arvokkaampienkin muistojen ol- 
Jessa yhdistävänä tekijänä työnjohtajan ja työntekijäin 
välillä, saattaa uskoa, että osaston toiminta on tulok- 
sellista. Ja sitä se oli ainakin silloin, kun Hilda Nur: 
mela oli yhtenä renkaana koko osaston muodostavassa 
ketjussa. On selvää, että kun ihminen koko elämänsä 
ja siitä erityisesti neljänkymmenen vuoden ajan Hilda 
Nurmelan tapaan ”menee kuin kankaan luoja”, niin se jo 
jättää jälkensä. Mutta kuitenkin kertojamme on sellai- 
nen reipas ja iloinen Hilda kuin elämänsä aikaisempi- 
nakin vuosina. Nyt hän on työllään maksanut vanhuu- 
den leponsa, ja katselee maailmaa vanhemman ja vii- 
saamman silmin. 

Lapinniemen puuvillatehdas Tampellan 100-vuotisvuonna. 


”Sen täytyy olla Jumalan johdatus, joka 


ihmistä heittää!” 


Ajatelkaamme, että joku nainen työskentelee märkä- 
kehruussa 58 vuotta — ottaen huomioon myös puolen 
vuosisadan takaiset olosuhteet. — Ajatelkaamme vielä, 
että hän on joutunut elämään lapsuutensa vaikeissa 
oloissa, että hän on joutunut parinkymmenen vuoden 
ajan hoitamaan jokseenkin liikuntakyvytöntä äitiään, 
että hänen kotinsa on pari kertaa palanut, ja että hän 
on joutunut katkerana luopumaan elämänsuunnitelmis- 
taan toinen toisensa jälkeen. Voimmeko odottaa tapaa- 
vamme täysissä sielunvoimissa olevan, elämänhaluisen 
ja huumorintajuisen ihmisen? vastauksen kysymykseen 
antaa käynti Koukkuniemen kunnalliskodissa asuvan 
Maria Niinisalon luokse. Ja vastaus on myöntävä, ta- 
paamme kovin elinvoimaiselta vaikuttavan vanhuksen. 

Maria Niinisalo on syntynyt 21. 3. 1975 Ukaassa, 
Teiskon Kaanaassa. Hänen äitinsä, sukunimeltään Ny- 
man, oli jäänyt leskeksi juuri vähän aikaisemmin rai- 
vonneen kuumetautiepidemian aikana, ja samalla kertaa 

oli kuollut myös toinen perheen lapsista. Maria-tyttönen 
pelastui sillä kertaa, mutta ei kuitenkaan tullut jää- 
mään osattomaksi sairauksista. Häneen iski tauti toi- 
sensa jälkeen ensimmäisinä elinvuosina. Niistä viimei- 
nen ja pahin oli isorokko, jonka hän sai eräästä äitinsä 
hoitamasta sairaasta. Tyttönen tuupertui kerran sau- 
nassa, ja hänen luultiin jo kuolleen. Äiti ompeli tytölle 
kuolinmekkoa, mutta viimeisessä toivossaan koetti van- 
han kansan keinoa, ja saikin lapsensa virkoamaan ta- 
juttomasta tilasta ärsyttämällä nenän limakalvoja ruo- 
honkorrella. Sitten hän teki kermasta voiteen, jolla 
sai kaikki taudin arvet häviämään. Sen jälkeen Maria 
Niinisalo on ollutkin hyvin terve, lukuunottamatta työ- 
paikalla saamaansa pientä lonkkamurtumaa, joka var- 
sinkin vanhemmiten on ruvennut vaivaamaan. 

Marian äiti hankki toimeentulonsa olemalla palveli- 
jana maakunnassa suurissa taloissa. Hän palveli mm. 
Finnen sukua Teiskossa pitkän aikaa, ja Mouhijärvellä 


hän oli kirkkoherra Haneliuksella kotiapulaisena. Li- 
säksi hän oli hyvin paljon häissä kaasona, morsiamen 
pukijana, ja monissa pidoissa keittäjänä. 

Marian ollessa 13—14 ikäinen, muutti hänen äitinsä 
kaupunkiin parempia ansiomahdollisuuksia etsimään. 


Kuva märkäkehruusta v:lta 
1933. Vas. Marja Niinisalo. 


Ensimmäisen kesän hän oli Naistenlahdessa halkoproo- 
muja purkamassa, mutta sitten hän sai taitojensa mu- 
kaisen palvelijan paikan. Ja viidentoista ikäisenä Ma- 
riakin toimitettiin työhön porjari Villgrenille lasten- 
hoitajaksi. Vuoden verran hän palveli porjari Konstan- 
tin Villgrenillä, jo kolmisen kuukautta viinapoliisi Nie- 
mellä. Jälkimmäinen oli kyllä niin jäykkä palvelijoi- 
taankin kohtaan, että siitä paikasta oli pian lähdet- 
tävä. 


— ”Heti ensimmäisenä syksynä kohtasi meitä onnet- 
tomuuskin. Silloin elokuussa nimittäin paloi siinä Itäi- 
sen kadun (nykyisen Aleksis Kivenk.) varrella vasta- 
päätä Irenckkelliä seitsemän talon ulkorakennukset 
ja meidän asuintalomme. Onneksi tuota omaisuutta ei 
silloin ollut niin paljoa, että saimme tärkeimmän Ppe- 
lastetuksi. Pääsimme sen jälkeen asumaan siinä vie- 
ressä olleeseen Nordforsien taloon, jossa saimme olla 
toista vuotta muun väen kanssa. 


Asuntoa jouduimme yleensä muuttamaan kovin usein, 
ja aina pakosta. Talo myytiin, se purettiin uuden ra- 
kentamista varten tai se paloi. Talvisodassa pommi- 
tettiin kotini Satakunnankadun varrella, vastapäätä 
Finlaysonia, ja siinä meni paljon omaisuuttakin. Vii- 
meksi asui Näsilinnankatu 17:ssa, jossa olin parisen- 
kymmentä vuotta. Siellä oli oikein hyvä olla, ihmiset 
niin kovin mukavia ja kaikki niinkuin samaa perhettä. 

Viime helmikuussa sitten sairastuin ohimenevästi, 
mutta sitä luultiin pitempiaikaiseksi vähän pintapuoli- 
sen tutkimisen ja hoidon takia, ja niin tulin päättä- 
neeksi lähteä tänne.” 


— ”Niin, se Tampellaan tuloni. Äitini ei kait katso- 
nut palvelijan ammattia tulevaisuuden kannalta sopi- 
vaksi, ja niin hän pani minut tehtaaseen. Tammikuun 
19 pnä 1891 menin mestari Gustafssonille märkäkeh- 
ruuseen. Kun ensimmäistä kertaa astuin työsaliin, tun- 
tui siellä vähän oudolta. Montaakaan metriä ei nähnyt 
eteensä, ilma oli kuuma ja lattia liejun peitossa. Mutta 
kyllä siihen sitten vähitellen tottui. Kesän tullen vain 
oli lisänä vielä auringon lämpö, joka varsinkin kosken 
puoleisella sivulla sulatti pikilattian niin pehmoiseksi, 

että kun siinä paljain jaloin työtä tehdessä liikuttiin, 
niin aivan jäi jäljet. Mestari Gustafsson muuten oli 
oikein hyvä mies. Hän oli työntekijästä noussut esi- 
mieheksi ja ymmärsi alaisiaan. Vaikka hyviä ne hänen 
seuraajansakin ovat olleet, en minä valittaa voi. Muis- 
tan, miten Gustafssonilla oli tapana kävellessään vei- 
sailla itsekseen, kirkon mies kun oli. Hänhän kuului 
mm. kirkkovaltuustoon. — Olin työssä ensin säättiläi- 
senä jonkin aikaa, kunnes pääsin omalle koneelle. Silloin 
kohosi palkkani 5 mk:sta 75 p:stä seitsemään mark- 
kaan. Sitten jonkin ajan kuluttua, kun taitoni katsot- 
tiin siihen oikeuttavan, sain kymmenen markkaa vii- 
kossa. Sillä tavalla minun urani alkoi, ja olihan siellä 
sentään aika hyvä olla. Mutta en kuitenkaan ymmärrä, 
miten siihen niin kiinnyinkin, että olin lähemmäs kuusi- 
kymmentä vuotta. Vaikka onhan asialla monta puolta. 
Jouduin hoitamaan äitiäni, joka viimeiset 11 vuotta 
oli aivan vuoteesta pääsemätön, ja hänen sairaalassa 
käyttämisensä ja monet leikkauksensa veivät rahaa. 
Hänen kuoltuaan olin sitten jo vanha uutta elämää 
aloittamaan. Muutaman kerran kyllä aijoin vähän toi- 
senlaiselle elämänalalle, mutta en voinut jättää äitiäni 
eivätkä periaatteeni ole sallineet velan tekemistä. Sel- 
laista itsepäisyyttähän se on, mutta minkäs luonnolleen 
mahtaa. Hilma Pukkila, nykyisen mestari Heinosen äiti, 
kyllä kehoitti minua lähtemään erään rouvan seura- 
neidiksi Amerikkaan, ja olisi järjestänyt matkan rahoi- 
tuksenkin, mutta kun ei niin ei. Toisen kerran minulla 
oli tilaisuus mennä Helsinkiin hierojakursseille, mutta 
en halunnut ottaa tarjottua lainaa vastaan. — Kyllä 
sen täytyy olla jokin Jumalan johdatus, joka ihmistä 
heittää!” 

Teillä ei ollut tilaisuutta käydä koulua pikkutyttönä 
siellä Kaanaassa, mutta varmaankin olette jälkeenpäin 
saanut jotakin opetusta, vai miten? 


— ”Niin, olin jo Tampellassa, kun menin käsityö- 
läiskouluun, Äitini oli ottanut meille asumaan pumpuli- 
tehtaalta erään tytön, joka oli kovin tiedonhaluinen 
ja sai minut innostumaan asiaan. Kävin kolme vuotta 
käsityöläiskoulua, jossa opetettiin uskontoa, maantie- 
dettä, historiaa, laskentoa kuten oikeissakin kansakou- 
Juissa ja lisäksi erikoisesti piirustusta, josta oli hyötyä 
monissa ammateissa. Siitä koulusta päästyäni oli tie- 
donhaluni vain yltynyt, ja niin menin vielä iltakouluun, 
kolmannelle luokalle. Koulussa pidettiin myös käsityö- 
ja keittokurssit, joilla myös olin mukana. Iltakoulusta 
sain kansakoulun päästötodistuksen, jota sitten säilytin 
visusti kunnes se pommituksessa paloi.” 


Käytyänne niinkin paljon koulua teille kai oli siitä 
hyötyä myös harrastuksissanne? 

— ”Ei niitä harrastuksia niin paljoa ehtinyt olla, 
kun huushollin lisäksi oli tehtävä vielä pitkään käsi- 
töitä vaatteiden kunnossapitämiseksi. Kyllähän minä 
olen ollut aina kova lukemaan, varsinkin silloin nuorena 
tyttönä ahmin sisääni kaiken, mitä luettavaa löysin. 
Asuntotoverini kanssa me luimme aivan lääketieteestä 
ja historiasta aikaen niin paljon kun suomenkielellä 
osasimme. Mutta se, mitä olen yleensä huvituksissa 
ollut mukana, on melkein kaikki kouluajoilta. Kuuluin 
siellä huvitoimikuntaan, ja jouduin järjestämään monia 
juhliamme. Muistan erikoisesti Topeliuksen kirjoitta- 


man näytelmän ”Ole hyvä köyhille”, jota esitimme 
hyvin paljon. Olin siinä pääosassa, ja välillä vein tois- 
takin roolia. — Yleensä olen harrastanut vain uskon- 
nollisia asioita. Liityin pakanalähetyksen ompeluseu- 
raan jo hyvin nuorena. Toimin siinä ahkerasti siihen 
saakka kun menin kouluun, jolloin olin pakotettu jää- 
mään pois vähäksi aikaa. Poissaoloani ei siellä jostakin 
syystä oikein hyväksytty, ja niin meninkin. Sitten pc- 
vustettiin Merimieslähetyksen ompeluseura Tampereelle, 
liityin siihen. Siitä muodostui minulle hyvin rakas 
vaikka, ja vietin paljon vapaa-aikaani siellä saamieni 
ystävien parissa. Kuuluin myös jonkin aikaa Aleksan- 
terin kirkon kuoroon prof. Krohnin toimiessa siellä 
urkurina. Hänestä muistan, miten hän aina harjoi- 
tuksen alussa ja lopussa piti lyhyen rukouksen. Hän 
piti myös säännöllisesti raamattuseuraa kotonaan. 
Kuoro teki usein esiintymismatkoja lähipitäjien kirk- 
koihin, kuten Pirkkalaan ja Kangasalle. Teimme myös 
retkiä urkuri Krohnin huvilalle Huutijärvelle.” 


Miten olette muuten tullut muuttaneeksi nimenne, 
sehän ei ole sama kuin lapsena? 


”Silloin yleisen nimien suomentamisen aikoina 
minäkin päätin vaihtaa omani suomalaiseen. Olin lap- 
sena leikkinyt siellä Kaanaassa Niinikosken ja Kuitus- 
kosken vaiheilla olevassa niinipuumetsikössä. Muistan 
varsinkin sen, miten tein sellaisia pieniä lasten leikki- 
hevosia, joille laitoin pitkät suitset ja joiden kanssa 
mielikuvitukseni sai vapaasti ajella. — Se ympäristö on 
niin lähtemättömästi painunut mieleeni, että päätin 
ottaa nimeni sieltä. Sana niini oli paikkakunnalla muis- 
sakin nimissä, joten päätin ottaa sen alkuosaksi, ja 
loppuosaksi salon muistuttamaan siitä metsiköstä. Voi- 
han se vähän hassulta tuntua, mutta omapa on asiani.” 


Haluaisitteko vielä kertoa jonkin erikoisesti mieleenne 
jääneen seikan tai tapauksen pitkältä palvelusajal- 
tanne? 


— ”Eipä minulle siellä ihmeempiä sattunut. Mutta 
varsinkin alkuajoilta muistan sen hyvän ja iloisen hen- 
gen, joka osastolla vallitsi. Silloin kävivät koneet paljon 
hitaammin kuin nyt, ja meillä oli aikaa keskinäiseen 
seurusteluun ja ilonpitoon. Välillä me suorastaan kaa- 
restimme, kun minäkin olen ollut sellainen iloinen ja 
vilkas, melkein sellainen henkinen ”tyrannikin”, kun 
aina tein kujeita. 


Se kyllä on varmasti jäänyt kaikkien mieleen, kun 
saatoimme hautaan patruuuni Solinin. Tehtaassa sei- 
soivat koneet iltapäivän, ja kaikki työntekijät kokoon- 
tuivat tehtaan eteen. Siitä menimme sitten kulkueena 
hautausmaalle ruumisvaunujen edessä, ja omaiset tuli- 
vat takana. Sillä tavalla saatettiin siihen aikaan isäntä 
hautaan.” 


Niin, lujaksi ja pienistä vastuksista piittaamatto- 
maksi kouli maailma Maria Niinisalon. Sen vuoksi hän 
työssäkin jaksoi hymyillä ja olla vapautunut muiden 
mielten painuessa. Ja siksi hänen selkänsä ei nyt van- 
hempanakaan oli taipunut. Hänen toiveenaan on vain 
saada oma huoneensa ja oma rauharsa. Ja varmaankin 
hänen toiveensa toteutuu pian kun kunnalliskodin laa- 
jennustyö saadaan suoritetuksi. 


(PU N 

"Työt tehtiin ja välillä pantiin tanssiks” 


Ainakin pellavatehtaan kutomon vanhemmista työn- 
tekijöistä useimmat muistavat Vilhelmiina Penttisen, yli 
50 vuotta palvelleen, nyt jo kuutisen vuotta eläkkeellä 
olleen lappujen lyöjän. Hän on syntynyt 21. 1. -80 Uu- 
raisissa, jossa hänen vanhemmillaan oli maatila. Siellä 
hän sai käydä kansakoulun — muuten ensimmäinen 
paikkakunnalla, johon tytärtään lähettäessään isä oli 
sanonut: ”Mene, jos sitten joskus saisit helpompaa. 
Koulu oli silloin maksullinen, joten maalaistalon tyttä- 
ren lähettäminen sinne ei ollut itsestään selvää. 

Tampereelle tulostaan hän kertoo: ”Kaksi vanhempaa 
sisartani oli ollut jo jonkin aikaa kaupungissa työssä. 
Kun minun oli lähdettävä työhön, käännyin tietysti 
heidän puoleensa, ja sain kehoituksen pyrkiä Tampel- 
laan. Isäni kyyditsi minut hevosella Haapamäen ase- 
malle, jossa hän kävi aina sisarianikin vastassa heidän 
kotona käydessään. Jyväskylän rata ei nimittäin silloin 
ollut vielä aivan valmis. Tänne päästyäni menin sitten 
tehtaan portille, ja pääsin työhön kappalekonttoriin. 
Asunnon sain sisarteni luona. Työni kappalekontto- 
rissa ei kestänyt kuitenkaan kauan, sillä eräänä päi- 
vänä insinööri Lavonius tuli luokseni ja kysyi, olenko 
käynyt kansakoulun. Kun vastasin, että olen, vietiin 
minut heti ”lappukonttoriin” opettelemaan piirustuk- 
sien lyömistä. Ja kyllä siinä taistelua sai käydä, ennen- 
kuin ne sai päähänsä!” 


Se, että Vilhelmiina Penttinen sanoo oppimisen olleen 
vaikeaa, lienee merkinnyt sitä, että hän otti asian to- 
della vakavasti, sillä hänestä kehittyi erinomainen työn- 
tekijä. Jos kankaan kuvioon oli tullut ”pukki”, löysi 
hän lapuista virheen hämmästyttävän nopeasti. Insi- 
nöörit ja mestarit vain ihmeissään kysyivät, että ”mistä 
sen tiedätte?” 

”Lappukonttorin” työntekijät joutuivat hyvin paljon 
olemaan omana eristettynä joukkonaan, jota vain kuto- 
mon insinööri silloin tällöin kävi valvomassa. Vapaus 
pani jokaisen henkilökohtaiseen vastuuseen työn suo- 
rittamisesta, mutta soi myös mahdollisuuden hauskaan 
seurusteluun. ”Tyät tehtiin, ja välillä pantiin tanssiks.” 
Mutta joukossa olikin sellaisia huumorintajuisia ja 
leikinlaskuun valmiita tyttöjä, kuten Vilhelmiina Pent- 
tinen, jotka loivat reippaan ja hyvän yhteishengen. 
”Sakki oli kuin yhtä perhettä.” 

Pari hauskaa, mutta toisaalta kiusallistakin tapausta 
muistui haastateltavamme mieleen yhteisen ilonpidon 
vaiheilta. Kerran työtovereiden laulaessa työn lomassa 
silloin uutta ”Porilaisten marssia”, ei yhteislaulu hänen 
mielestään ollut mennyt aivan niinkuin piti. Niinpä hän 
ryhtyikin johtajaksi ja esilaulajaksi — hyvin musikaa- 
linen kun on. Silloin sattui mestari Viljamaa juuri 
tulemaan sisään Miinan, joksi häntä toverit kutsuivat, 
lyödessä kepillä tahtia. Tilanne selvisi kuitenkin vaike- 
uksitta ,sillä mestari oli hyvin ymmärtäväinen mies. 

Toisena kaskuna hän kertoi sen, miten he opettelivat 
franseesia. Naisten vaihto-osa oli juuri menossa, kun 
insinööri Lavonius tuli sisään. ”Tanssitteko te täällä 
vaan”, oli hän sanonut nauraen ja hätistellyt tytöt 
töihin. 

Viihtyisyydestä huolimatta ei Vilhelmiina Penttinen 
ollut kaikin puolin tyytyväinen työhönsä, sillä hänen 
palkkansa oli muiden ansioon verrattuna pieni. Niinpä 
aikoikin kerran muuttaa kokonaan tehdasta, oli jo ehti- 
nyt ottaa selvääkin paikasta eräässä pienessä laitok- 
sessa. Hänen aikeensa tuli esimiesten tietoon vasta juuri 
ennen aiottua lähtöä, mutta he saivat kuitenkin hänet 
taivutetuksi jäämään. Mutta palkka jäi entiselleen, 
taisipa vähän laskeakin sen vuoksi, että hän joutui 
päiväpalkalle ,vaikka oli aikaisemmin saanut tehdä 
urakalla. Hän oli sitten kuitenkin loppuun saakka tyy- 
tyväinen saadessaan pitää tutut toverinsa, ja olihan 
ansiokin ”isossa talossa” varmempaa. 

Sen ajan nuorten tapaan Vilhelmiina Penttinenkin 
harrasti paljon kävelyretkiä, joita tehtiin arki-iltoina 
kaupungissa ja sunnuntaisin lähiympäristöön. Tampe- 
relaiset yhdistykset järjestivät paljon iltamia maaseu- 
dulla, ja laivamatkoja tehtiin myös. Lamminpäässä oli 
ns. Lamminpään mökki, jossa sunnuntaisin usein pidet- 
tiin koko päivän kestäviä tansseja, ja talonväki tarjosi 
maksusta kahvia ja pullaa. 

Vuodesta -30 lähtien on Vilhelmiina Penttinen kuulu- 
nut Pelastusarmeijaan, jossa hän on laulanut ja soitta- 
nut kitaraa sekä harrastanut sen tilaisuuksia muu- 
tenkin. 

Sairaudestaan huolimatta haastateltavamme oli vielä- 
kin hauska tarinoitsija, joka muistinsa mukaan kertoili 
elämästään. Ja hänen esimerkillisesti hoidetussa ko- 
dissaan on muutenkin ilo käydä. 

”— olisin vielä vaikka toiset 52 vuotta!” 


Hauskasti kertoilee myös Ida Pulkkinen, eläkkeellä 
oleva vyyhteejä, joka on palvellut Tampellaa yli 52 
vuotta. Hän on syntynyt 25. 11. -84 Ylöjärvellä, Lie- 
lahden kartanossa, jossa hänen isänsä oli muonamie- 
henä. Idan ollessa viisivuotias muutti perhe Pispalaan 
isän siirtyessä tänne rakennusmieheksi. Lapsia oli ka!k- 
kiaan kahdeksan, kuusi poikaa ja kaksi tytärtä. 

Tampellaan tulostaan hän kertoo: 

”Olin 12 ikäinen kun mieleni rupesi tekemään ansio- 
työhön, ja päätin pyrkiä pellavatehtaalle. Kotoa ei olisi 
oikein laskettukaan, mutta minä menin vaan. Sitä var- 
ten oli saatava kuntoon paperit, joissa piti olla van- 
hempien todistus, aapiskoulun-, papin- ja lääkärin- 
todistus. Olimme silloin vielä Ylöjärvellä kirjoissa, ja 
minunkin oli mentävä sinne pappilaan hakemaan papin- 
kirjaa. Kun sitten pyysin sitä tehtaalle menoa varten, 
kysyi kirkkoherra minulta ja eräältä toiselta tytöltä, 
jonka oli määrä tulla kanssani, että ”mitä te siellä 
teette” — niin nuoria kun oltiin. ”Ei ole tietoa”, me 
vaan vastasimme ja otimme kirjat. 

Tehtaan portille tulin marraskuun kolmantena päi- 
vänä 1897. Mestari Gustafsson otti meidät vastaan ja 
ensimmäiseksi punnitutti meidät. En osannut silloin 
ihmetellä erikoisemmin mitään, mitä talossa tehtiin, 
enkä ole syytä siihen punnitsemiseen kuullut myöhem- 
minkään. 

— Jouduin aluksi märkäkehruuseen puolille päiville, 
mutta en jaksanut olla siellä kauankaan. Siellä oli 
nimittäin niin kamalan kuumaa ja hiostavaa ja ilmassa 
kaasua, niin että minun oli aina pääni mahdottoman 
kipeä ja muutenkin huono olo. Kun sanoin mestarille 
lähteväni pois, taputti hän minua päähän ja lupasi 
siirtää kuivakehruseen, johon sitten jäin joksikin aikaa 
säättiläiseksi. Muistan siltä ajalta, miten minä usein 
säättien väliajoilla lueskelin rippikoululäksyjäni, vaikka 
ei se luvallista ollut. Kerran insinööri Gros pääsikin 
yllättämään minut ikkunan vierestä lukemasta kirja 
pystyssä, jonka hän tempaisi kädestäni ja vei mennes- 
sään. Haeskelin sitten sitä joka puolelta ja kysyin 
mestariltakin, joka ihmetteli vain, ”ettei se minulle 
sitä ole antanut”. Vasta pitkän etsimisen jälkeen löysin 
kirjan rooviloorasta. 


— Siinä välillä olin vähän toista vuotta käynyt teh- 
taan puolesta pidettyä Erkkilän koulua, joka oli nykyi- 
sen palokunnantalon kohdalla, mutta jätin koulunkäy- 
misen kun täytin 15 vuotta ja pääsin kokopäiviä teke- 
mään tehtaalle juuri tulleella uudella englantilaisella 
kehruukoneella.” 


Kolme vuotta ehti Ida Pulkkinen kehrätä, kunnes hän 
tuli työlain mukaan täysi-ikäiseksi ja hänet voitiin siir- 
tää vuorotyöhön. ”Minä olin silloin niin kamalan pieni 
ja hentonen”, kuvailee Ida Pulkkinen itseään 18- vuoti- 
aana, mutta siitä huolimatta hänet siirrettiin kertaus- 
koneelle vuorotyöhön silloiseen ”isoon vooninkiin”. 


Kertauksestakaan ei kuitenkaan vielä muodostunut 
hänen elämäntehtäväänsä, sillä kuusi vuotta kertaa- 
jana oltuaan hän rupesi tuntemaan itsensä niin väsy- 
neeksi, että oli pakotettu pyytämään siirtoa päivätyö- 
hön. Ainoa paikka mihin silloin saattoi sopia, oli vyyh- 
teys, mutta mestari epäili, voisiko hän enää uudessa 
paikassa työtä kunnolla oppia. ”Jos en opi, niin lähden 
sitten pois”, vastasi Ida vain ja ryhtyi toimeen, jota 
hän menestyksellä hoitikin aina 1. 6. -50 saakka. Ja 
vielä eläkkeelle johtaneella lääkärinkäynnillään Ida 
Pulkkinen vastasi tohtorin tiedusteluun, halusiko hän 
enää mennä työhön, että ”voinhan minä vielä toiset 52 
vuotta olla!” Kun katselee häntä nyt, voisi siihen lupa- 
ukseen melkein uskoakin, niin reippaasti hän liikkuu ja 
niin pirteältä hän vaikuttaa. 


Elämähaluisena ja eteenpäin pyrkivänä ihmisenä 
Ida Pulkkinen on aina suunnitellut uusia mahdollisuuk- 
sia elämänsä järjestämiseksi. Oltuaan jo jonkin aikaa 
Tampellassa hänelle tarjoutui kerran tilaisuus lähteä 
Tanskaan erääseen suureen kartanoon kotiapulaiseksi. 
Hän tarttuikin toimeen ja sai sopimuksen valmiiksi si- 
vuuttaen monta muuta hakijaa, ja tehtaaltakin oli jo 
sanouduttu irti. Sitten hän kuitenkin vanhempiensa 
ja tuttavien varoituksista — nuori kun oli — tuli sii- 
hen tulokseen, että on parasta jäädä Suomeen. Sillä 
kertaa varoitukset kuitenkin osoittautuivat turhiksi, 
sillä toisen tehtävän ottaneet kertoivat joutuneensa mei- 
käläisiin verrattuna ruhtinaallisiin oloihin. Sen kertoja 
kuitenkin muistaa, miten mestari Gustafssonin parta 
tutisi mielihyvästä, kun hän kuuli, että Ida ei lähde- 
kään. 


Tämän päivän Tampellaa. Etualalla konepaja. 


Sitä halua työntekoon, joka Ida Pulkkisella oli jo 12- 
vuotiaana Tampellaan tullessaan, ei hän silloin tällöin 
heikentyneestä terveydestään huolimatta koskaan pitem- 
mäksi aikaa kadottanut. Työnjohtajat olivat ymmär- 
täväisiä ja toverit yleensä miellyttäviä, mutta eihän 
sitä erikoisemmin tarvitse ihmetelläkään, sillä Ida Pulk- 
kinen on aina ollut hauska ja mukava ihminen. Joskus 
varhaisempina vuosina hän kyllä muistaa joutuneensa 
työskentelemään lähellä muutamaa hermonsa menettä- 
nyttä toveria, joille työnteko oli alkanut henkisesti ja 
fyysillisesti käydä liian raskaaksi. Puolittain koomilli- 
nen on tapaus, jonka toiseksi osapuoleksi haastatelta- 
vamme kertoo joutuneensa. Hän oli tilapäisesti työs- 
kentelemässä erään hyvin kärttyisäksi tunnetun ”Taa- 
van” läheisyydessä, kuitenkaan millään tavalla puuttu- 
matta hänen toimiinsa. Hän oli juuri sitomassa huivia 
paremmin hiuksilleen, kun tämä tempasi lähellä olleen 
pärekorin ja mitään sanomatta löi sen hänen päähänsä. 

Vuonna 1923 Ida Pulkkinen solmi avioliiton savolais- 
syntyisen, Pietarissa suutarinopin saaneen miehensä 
kanssa. Perhe jäi tosin lapsettomaksi, mutta Ida Pulk- 
kinen vakuuttaa, ettei hän silti koskaan tuntenut ai- 
kaansa pitkäksi vilkkaan ja huumorintajuisen puoli- 
sonsa kanssa. Niinpä hän nyt saattaakin tuntea joskus 
olonsa hiukan yksinäiseksi, sillä mies on kuollut jo 
vuonna -51 ollessaan eräällä Tampellan asuntoraken- 
nustyömaalla vartijana. 

Nuoruudestaan alkaen kertoo Ida Pulkkinen harras- 
taneensa vaapa-aikoinaan hengellisiä tilaisuuksia. Var- 
sinkin Pelastusarmeijassa hän on usein käynyt. Ja siellä 


harrastetaan paljon musiikkia, joka myös on hänen sy- 
däntään lähellä. Musiikin harrastus vei hänet varsinkin 
nuorempana monenlaisiin konsertteihin ja kuuntelemaan 
musiikkiesityksiä, jotka olivat erilaisten yhdistysten 
järjestämien tilaisuuksien ohjelmissa. Niinikään näy- 
telmistä hän pitää kovasti. 

Työväenyhdistyksen kokouksissa Ida Pulkkinen oli 
usein mukana ja kuului jäsenenä ammattiosastoon. 

Monet hauskimmista muistoista liittyvät kuitenkin 
Teiskon matkoihin, joita hän miehensä kanssa teki 
usein. Heillä oli siellä hyviä tuttuja, joita he kävivät 
tapaamassa ja joiden luona he saivat viettää kesä- 
lomansakin. Tavallisesti tuotiin myös sieltä lähitor- 
pista ostettuja ruokatarpeita, kaupungista saadut kun 
eivät aina olleet niin hyviä ja halpoja. Noilla muona- 
retkillään Ida Pulkkinen kertoo joskus joutuneensa 
hyvinkin synkissä paikoissa metsän keskellä oleviin 
torppiin. Hauskasti hän toteaa eräästäkin, että ”en 
siellä asuis vaikka noes olis ja nokka palanu!” 

Kuten jo kerroimme, jaksaa Ida Pulkkinen reippaasti 
puuhata vielä monenmoista. Hän hoitaa pienen talou- 
tensa, käy jalkapatikassa tapaamassa kahta veljeään 
sekä toisia eläketovereitaan pitkienkin matkojen päästä. 
Huolella hän hoitaa myös miehensä hautaa, ja tekee 
sinne Kalevankankaalle matkansa Mustanlahdenkadulta 
kävellen. Lukemista hän harrastaa ja ottaa usein kau- 
niina päivänä lehden mukaansa mennessään Näsilin- 
nankalliolle istumaan. ”Ja vaikka ei aina huvittaisi- 
kaan, niin täytyy pitää kurssi vaan”, naurahtaa hän 
leppoisasti. 


— liikuntaharrastus on antanut minulle voimia työssä 
ja pirteyttä vielä nytkin 


Lapinniemen Raitaluomaosaston = eläkkeellä olevan 
työnjohtajan Katri Ravaniemen tavoitimme aamuvar- 
haisella kotoaaan hauenperkuusta. Auliisti ja pirteästi 
hän kuitenkin heti ryhtyi kertoilemaan elämäntaipa- 
leensa vaiheista. 

Hän on syntynyt 4. 11. -88 Hämeenkyrössä, mutta 
tuli jo vuoden kuluttua tänne Tampereelle, jossa hänen 
vanhempansa olivat ennen Katrin syntymistäkin asu- 
neet. Äiti kuoli kuitenkin tytön ollessa vasta kaksi- 
vuotias, ja Katri veljensä kanssa joutui kasvatiksi Kus- 
taa Selinille, joka työskenteli Tampellassa lankojen 
värjääjänä. Lapset tottuivat kuitenkin pian uusiin van- 
hempiinsa ja kiintyivät heihin lopulta kovasti. 

Kansakoulun sai Katri Ravaniemi käydä kokonai- 
suudessaan, johon kuului kuusi tavallista oppivuotta 
ja kaksi vuotta jatkokoulua. Edellinen jatkovuosista 
käsitti yleisluontoisia oppitunteja ja suoritettiin päivä- 
kouluna, jälkimmäinen taas suoritettiin iltaisin ja se 
käsitti useita vapaavalintaisia linjoja, joista haasta- 
teltavamme kertoi valinneensa käsityöt. 

Rippikoulun käytyään piti hänen muiden tyttöjen 
tapaan ruveta ajattelemaan ansiotyötä. Hän olisi halun- 
nut mennä pellavatehtaalle, mutta siellä ei silloin olisi 

päässyt muualle kuin märkäkehruuseen, jossa velikin 
silloin työskenteli. Siellä olivat olosuhteet kuitenkin 
niin epämiellyttävät, ettei asiasta perillä ollut kasvatti- 
isä halunnut kuulla puhuttavankaan osastolle menosta. 
Sen sijaan hän suositteli juuri silloin perustettua La- 
pinniemen puuvillatehdasta, jonne tytär sitten menikin. 
Nähtävästi valinta oli oikea, koska hän sen jälkeen 
viihtyi talossa lähemmäs viisikymmentä vuotta. 

— ”Olin viidentoista ikäinen, kun heinäkuussa -04 
menin sinne raitasten rullaamoon. Siinä en ollut kui- 
tenkaan kauan, kun sain siirron ja jouduin luomaan. 
Sitä työtä ehdinkin tehdä sitten 12 vuotta, kunnes pää- 
sin Luomaosaston työnjohtajaksi.” Siten Katri Rava- 
niemi lyhyesti selosti vaiheensa tehtaan palveluksessa. 
Noihin ylimalkaisiin puitteisiin on kuitenkin täytynyt 
mahtua tuhansia työntäyteisiä ja ennen kaikkea tulok- 
sellisia päiviä siitä kertoo jo hänen työnjohtajan tehtä- 
vänsäkin. 

Mutta ei hänen aikomuksenaan sittenkään ollut työ- 
hön mennessään sitä elämäntehtäväkseen valita. Hän oli 
jo kauan suunnitellut Hämeenlinnan sairaanhoitaja- 
kouluun menoa. Koska sinne otettiin ainoastaan 18 
vuotta täyttäneitä, aikoi hän olla ansiotyössä välillä 
kaksi vuotta. Jonkin ajan kuluttua hän sitten lähetti 
hakemuksen kouluun ja tulikin hyväksytyksi. Mutta 
sitten puuttui kohtalo hänen suunnitelmiinsa — niinhän 
ihmisille usein käy. Äiti sairastui ja tyttären oli hoi- 
dettava häntä sekä luovuttava varoja kysyvästä aikees- 
taan. 

Olemme jo aikaisemmin maininneet, että Katri Rava- 
niemi viihtyi hyvin työssään. Hän kertookin siitä: ”Jo 
siellä rullaamossa meillä oli mukava toveripiiri, sellai- 
nen ”sisärengas”. Jos työ rupesi liiaksi väsyttämään, 
niin ”me heitimme klossiks” ja kokoonnuimme johonkin 
soppeen juttelemaan mukavia. Sitten jatkui taas aher- 
rus liian kyllääntymisen lauettua. Sellaiseen antoi työn- 
ja elämäntahti silloin mahdollisuuden. — Muistan vielä, 
miten me usein tilipäivänä, perjantaina, pidimme pieniä 
kestejä iltapäivällä työn lomassa. Ja aina kun oli jon- 
kun syntymä- tai nimipäivä, silloinkin joimme kahvia 
ja söimme pullaa.” 

— ”silloin nuorena tyttönä pupinaamossa ollessani 
oli 10 mk:n viikkopalkan saaminen kovan takana. Muis- 
tankin aina sen, kun ensimmäisen kerran tulin tilipäi- 
vänä kotiin kymmenen markan kultaraha puristettuna 
nyrkkiini. Se oli suurta! Saatoin tuntea, että minusta- 
kin oli johonkin — vanhojen ihmisten kun oli silloin 
tapana aina sanoa lapsille: ”Ettei sinusta koskaan mi- 
tään tule”. Saadessani sitten myöhemmin joskus tuhan- 
nenkin markan tilin, en iloinnut siitäkään niin paljoa 
kuin tuosta esimmäisestä saavutuksestani. 

— Suhtautumisessa esimiehiin noudatettiin silloin 
paljon ulkonaisen arvovallan vaatimuksia. Niinpä esi- 
merkiksi isännöitsijä Sommersin tullessa tehtaalle, 
soitti joku työnjohtajista kelloa ja huusi, että ”Kongit 
puhtaaks, Sommeri tulee”. Kun tämä sitten kulki työ- 
paikkojen ohitse, ei hän kuitenkaan näyttänyt näkevän 
mitään, meni vain. 


Näkymä Lapinniemen Puu- 
villatehtaan portilta. Vanha 
konttorirakennus, jola ra- 
lennettiin v. 1909 ja paloi 
vapaussodan aikana. 


— Siivoamisesta puheen ollen muistan, että jouluksi 
ja juhannukseksi jokaisen oli pestävä sekä kaikin puolin 
siistittävä työpaikkansa. 


Kysyessämme vielä varsin nuorekkaalta näyttävältä 
eläkeläiseltä, miksi hän jo on jäänyt pois työstä, hän 
vastaa: ”Aloin sairauden vuoksi käydä vähän hermos- 
tuneeksi, kun työni ei oikein sujunut mieleni mukaan. 
Tuppas vähän liian helposti kuohahteleen! Ei ihminen 
vanhempana enää ole niin vastaanottavainen esimer- 
kiksi uusien työtapojen oppimisessakaan kuin nuorem- 
pana. Enhän minä muuten olisi millään lähtenyt.” 


Katri Ravaniemi on aina ollut henkisesti vireä ja 
eteenpäin yrittävä kansalainen. Vapaa-aikansa hän on- 
kin käyttänyt itsensä kehittämiseen ja terveisiin virkis- 
tysmuotoihin. Harrastuksistaan hän kertoo: — ”Olen 
pitänyt kovasti hyvästä lukemisesta, kaunokirjallisuu- 
desta ja tietopuolisestakin. Siinä jälkimmäisessä vain 
on puhuttu sana elävämpää ja jää paremmin mieleen. 
Sen vuoksi minä kuuntelinkin kaksi talvea sellaisia 
yleisluontoisia luentoja Työväenopistossakin. Olin mu- 
kana kursseilla, joilla opetettiin mm. yleistä historiaa, 
työväenliikkeen historiaa ja kirjanpitoa. Ja kyllä ne 
ainakin avarsivat näkemystä. 


— Olen läpi elämäni harrastanut urheilua ja liikun- 
taa. Vuonna 1911 liityin naisvoimisteluseura ”Ainoon” 
ja innostuin siihen niin kovasti, että toimin myöhemmin 
12 vuotta seuran puheenjohtajanakin. Emme me tosin 
mitään kilpavoimistelijoita yrittäneetkään olla, harras- 
timme vain omaksi iloksemme ja terveydeksemme, mutta 
esiintymisiä järjestimme usein. Teimme lähimaakun- 
taan retkiä, ”kiertueita”, joilla esitimme voimistelun 
lisäksi kansantanhuja ja laululeikkejä. Talvisin teim- 
me sen lisäksi hiihtoretkiä ja kesällä kävelymatkoja. 


Olen varma siitä, että liikuntaharrastus on antanut 
minulle voimia työssä, ja pirteyttä vielä nytkin.” 


silly 


Katri Ravaniemi on myös ollut hyvä laulaja. Hän 
on esiintynyt raittiusyhdistys ”Taiston” kuorossa ja 
laulanut kauan myös Tampereen Tuomiokirkon kuo- 
rossa. 


Tampereen Kalevalaisia Naisia hän on ollut perusta- 
massa sekä ottanut ahkerasti osaa sen toimintaan. 
Monien tunnetumpien pyrkimystensä lisäksi yhdistys 
pitää yllä ”vanhaa” näytelmäharrastusta, joka ei pyri- 
kään kilpailemaan ammattimaisen = viihdytysteollisuu- 
temme kanssa, vaan haluaa suoda esittäjille oikeata 
esiintymisen iloa ja luoda yleisöön välittömän tunnel- 
man. Tuosta haastateltavamme mieleen muistuu, miten 
ennen vanhaan esimerkiksi iltamalippuja kaupaksi tar- 
jottaessa ostajat aina kysyivät: ”Onks' siä näytös- 
kappale kans?” Ja ilman myöntävää vastausta ei 
kaupasta tullut mitään. Jotakin tuosta vanhasta näy- 
telmäharrastuksesta haluaisi Katri Ravaniemikin säi- 
lyvän. 


Ammattiyhdistysliikkeeseen on  haastateltavamme 
myös ottanut aktiivisesti osaa. Hän oli mm. ammatti- 
osastossa mukana sen alusta lähtien, ja Lapinniemeltä 
alkunsa saaneessa Suomen Tekstiilityönjohtajien Lii- 
tossakin hän oli ensimmäisiä jäseniä. ”Kyllä työväen- 
liike on paljon saanut aikaan jäsentensä hyväksi. Ja 
ovat sen työstä muutkin hyötyneet. Aina kun työväki 
sai palkkansa korotetuksi, nousi virkailijoidenkin palk- 
ka automaattisesti. Ja kyllä monikin sukupolvi saa 
kiittää esimerkiksi niitten naisten työtä, jotka ennen 
minua ja nuorena ollessani toimivat yhteiskunnan hy- 
väksi!” 


Viisaasti ja elävästi kertoilee Katri Ravaniemi. Us- 
kollisena harrastuksilleen hän on mukana yhdistystensä 
tilaisuuksissa, tekee kävelyretkiä ja käy kesäisin uimas- 
sakin. Tyytyväisenä hän elelee ja saa nauttia vielä 
nuoruudenystävänsäkin rakkaasta seurasta. 

LAPINNIEMEN 
KARSTAUS- JA ROOVI-OSASTO. Osaston työntekijöitä ruokalan edustalla. Vasemmalla tekn. joht. ins. 


Sharples, lisäksi m.m. Karl Willberg, Kalle Kanneljärvi y.m. 


LAPINNIEMEN 


WYHTEYS-OSASTO. Osaston työntekijäin joukossa m.m. takana toinen vasemmalta nuorukainen, Sittemmin 
työnjohtaja Sulo Koskikukka, edessä kolmas vasemmalta Olga Laine. Molemmat palvelleet 50 vuotta. 


"Sellainen suoraryhtinen nainen” 


Monet vanhemmista Tampellalaisista muistavat vielä 
50 vuotta pellavatehtaalla kertaajana työskennelleen 
Vilhelmiina Vesan. Hän oli sellainen pitkä ja suora- 
ryhtinen nainen niin ulkonaisesti kuin sisäiseltäkin ole- 
mukseltaan, ja sellainen hän on vieläkin huolimatta 
85 ikävuodestaan. Mutta antakaamme hänen itsensä 
kertoa. 


”Ole syntynyt Teiskossa Yli-Rantalan talon Vesa- 
nimisessä torpassa 11 pnä syyskuuta 1871. Vaikka 


asuimmekin torppaa, niin medän perhe oli kuitenkin . 


sellaista hyvin toimeen tulevaa ja itsellistä, sillä isäni 
osasi maanviljelyksen lisäksi paljon muutakin, ja hän 
oli ainoa kirjoitustaitoinenkin niillä kulmin. Hän osasi 
tehdä hyviä valjaita ja monia muita tarvekaluja, haet- 
tiinpa hänet kerran Vesilahdelle tekemään sinne suuren 
kirkkoveneen, josta taisikin tulla vallan 12-hankainen. 
Hevosia kuljettivat ihmiset meillä paljon parannetta- 
vina, varsinkin jos päähän oli.tauti iskenyt. Ja ihmisiä 
hän paransi. Jos joku vain valitti selkäänsä, niin hänen 
käskettiin tulla meille suonta iskettämään. Minäkin 
olin sitten usein isän apuna siinä työssä, ja sain palk- 
kani minäkin, 10 penniä potilaalta veden lämmityksestä 


ja muusta avusta. Isäni oli sitten taitava siinä työssä. 
Ei koskaan jäänyt näppärin haava vihottelemaan, niin 
hyvät haavapumpulit hän laittoi. — Pojille hän teki 
sukset ja kelkat, jotka siihen aikaan eivät olleet kovin- 
kaan yleisiä niillä main. Mutta sitten pojista tulikin 
kovia hiihtäjiä ja he kävivät ulkomaillakin. Muistan, 
kun Seet-veljeni palasi Tukholmasta voitettuaan hiihto- 
kilpailun siellä ja kertoi, että prinssit ja prinsessat 
puristivat hänen kättään ja toivottivat onnea Suomelle. 
Ja täällä Tampereella oli suuret juhlat kaupungin- 
talossa, missä oli kaikki herratkin läsnä.” 


No kansakoulun te kävitte siellä Teiskossa? 


— ”En minä ikänäni ole koulua käynyt. Neljänkym- 
menen olin, kun ensimmäinen sellainen meidän kulmalle 
rakennettiin, mutta isäni minut lukemaan ja kirjoitta- 
maan opetti. Siitä minä innostuinkin niin, että luin 
ahmimalla hyviä kirjoja jo pienestä pitäen.” 


Miten tulitte lähteneeksi kotoa, kun muutkin lapset 
olivat siellä kouluun lähtöön tai oman kodin perusta- 
miseen saakka, niinkuin kerroitte? 


”Olin vanhin sisaruksista enkä tahtonut jaksaa 
tehdä niitä maantöitä. Mikäs siinä sitten senparempi 
olisi ollut kuin lähteä Tampereelle. Olin joskus käynyt 
täällä isäni kanssa hevosella talvisaikaan, ja nähnyt 
paksujen vällyjen raosta, miten ihmiset menivät Tam- 
pellan portista työhön. Silloin minä jo ajattelin tulla 
joskus tehtaalle. Kun sitten tulin elokuun 15 pnä 1889 
portille, näki minut silloin rullaamossakin mestarina 
ollut englantilainen Snelly, ”Nelli” ja vei mukanaan. 
Osastolla hän sanoi toisille, että ”kattokaas kuinka nätti 
likka minä löysi Portilta”, ja vei koneelle, jota hän ei 
tahtonut antaa juuri kenenkään käyttöön. Se mestari 
oli sellainen hulttion mies, mutta sain toverikseni erään 
”Kirkko-Riika”-nimisen vanhemman naisen, joka neuvoi 
minua olemaan mestaria kohtaan hyvin kylmäkiskoinen. 
Niin sainkin olla häneltä rauhassa. 


— Aivan erikoisen hyvä esimies oli insinööri Lavo- 
nius. Minä kun opin oikein hyvin tekemään silkkitöitä, 
niin hän korotti heti pyytäessäni palkkaa oikein tuntu- 
vasti. Ja minulle hän neuvoi työasioita pitkän aikaa 
lähtiessään häämatkalleenkin, vaikka osastolla oli eräs 
vanhempi nainen mestarina. Minulle hän uskoi henkilö- 
kohtaisiakin huoliaan. Muistan aina sen, kun hän tuli 
surulliselta häämatkaltaan Italiasta, jossa hänen vai- 
monsa oli kuollut. Itkien hän tuli luokseni ja pyysi 
konttoriinsa. Siellä keskustelimme pitkän aikaa, sillä 
hän sanoi olevan helpompaa saadessaan kertoa huolis- 
taan jollekulle. 


— Kyllä minun sitten olikin ikävä, kun Lavonius lähti 
pois ja meni Lapinniemelle. Kolme yötä minä nukku- 
matta itkin silloin. Kerroin uudelle insinöörille Viljami 
Järviselle, ja hän kysyi, että eikö hän sitten ole hyvä 
kun niin itkeä täytyy. Minä vastasin vain, että kunhan 
nyt katsotaankin ensin. Rupesimme kuitenkin tulemaan 
hyvin toimeen, kun minä heti ensimmäisellä kerralla 
hänen tullessaan osastolle käskin häntä laittamaan pai- 
kalleen päältä menneen hihnan, jonka isinööri ui 
vähän vastentahtoisesti laittoikin.” 

Rullaamon työntekijät valokuvassa, joka otettiin Nikolai II:n kruunaamisen kunniaksi -03. Takana seisovat 
insinööri Lavonius ja työnjohtaja Fiina Grönholm. Heidän välissään, ylhäältä lukien toisessa rivissä Vilhel- 
miina Vesa (vain kasvot näkyvissä). 


Sunnuntaisin Vilhelmiina Vesa usein kävi kotonaan 
tervehtimässä vanhempiaan ja viemässä jotakin hyvää 
— useinkin Hämeenkadulta ryssä Bogdanovilta ostet- 
tuja pitkiä karamelleja — nuoremmille veljilleen. Kerran 
hänen mennessään tuli äiti itkien vastaan ja kertoi, 
että heidät oli häädetty torpasta. Silloin tuli isä ja 
nostaen kätensä yli yhdessä ryhmässä seisovien poikien 
sanoi, ”ettei yksi häätäjä pysty tuhoamaan tätä jouk- 
koa.” Se olikin varsin totta, sillä pojista tuli kaikista 
hyvin menestyviä kansalaisia. Eräs heistä, Arvo Vesa, 
kuoli äskettäin Helsingissä Yliopiston lääketieteen pro- 
fessorina. — Sillä kertaa perhe kuitenkin tuntui jou- 
tuvan vaikeuksiin. Mutta sattumalta jäi juuri niihin 
aikoihin naapurissa, Ala-Rantalassa pieni sylilapsi or- 
voksi, ja talo päätettiin julistaa lampuotitilaksi. Siitä 
kuulutettiin kirkossa ja sanomalehdessä, niinkuin laki 
vaati. Tila annettiin silloin Vesan perheen hoidetta- 
vaksi, koska heillä oli monta vantteraa poikaa kasva- 
massa. 


Silloin vuosisadan vaihteessa painoivat vieraan vallan 
alaisuus ja jyrkät luokkaerot voimakkaan leimansa 
ihmisten elämään. Niinpä olivat olemassa sellaisetkin 
kuvernöörin antamat määräykset, kuin että työväkeen 
kuuluva nainen ei saanut pitää hattua, ja että nainen 
ei saanut yksinään kulkea kaupungin kadulla klo 21:n 
jälkeen. Jälkimmäinenkin sai aikaan monia kiusallisia 

ja hauskoja tapauksia. Kerrankin vietiin eräs myöhäi- 
seen aikaan työstään palaava kupparieukko putkaan. 
Sinne tultuaan hänen kerrotaan heittäneen pussinsa 
pöydälle ja kysyneen, että ”kukas ensin otetaan”, jolloin 
hänet heti laskettiin vapaaksi. — Hatun käytöstä Vil- 
helmiina Vesa kertoo: 

— ”Me tytöt olimme jo kauan olleet kärmeissämme, 


Naisia puuhiomon massapölkkyjä pinsamassa 
n. 30—140 vuotta sitten. 


Konepajan veturien 
kokoonpano-osastolta. 


kun olisimme halunneet pitää hattua, mutta ainoas- 
taan mestareiden naisista alkaen saatiin sellaista käyt- 
tää. Olipa sattunut niinkin, että jonkun määräystä 
uhmanneen päästä oli hattu heitetty katuojaan. Minulla 
oli siihen aikaan eräs hyvä ystävätär, puuseppä Lam- 
pisen tytär Tilda, joka oli sellainen hyvin yritteliäs 
nainen. Kerran sitten menikin maistraattiin, tai mikä 
virasto se lienee ollut, pyytämään lupaa kaupungin 
kaikille naisille saada pitää hattua. Hän saikin pitkän 
taistelun jälkeen luvan kutsua naiset kokoukseen Pyy- 
nikille, päättämään asiasta. Jos tarpeeksi moni olisi 
halukas hankkimaan hatun. Siellä meitä sitten olikin 
aika joukko kuuntelemassa Tildan puhetta, ja kun hän 
kysyi, että kuinka moni haluaisi hankkia hatun, niin 
melkein kaikki taisivat nostaa kätensä. Sieltä me me- 
nimme suoraan erään tänne muuttaneen turkulaisen 
hattukauppiaan luo. Minäkin hankin sellaisen suuren 
hatun, jossa oli iso valkea töyhtö. Sitten me menimme 
kaupungille ja Pyynikille kävelemään ja itseämme näyt- 
telemään. Hienoston rouvat arvostelivat ääneen meitä 
työläisiä, mutta me nauroimme vain heille vasten naa- 
maa. — Hatuista puheen ollen muistan, miten silloin 
vielä liina päässä kulkiessamme sanoin, että kyllä vielä 
tulee aika, jolloin saa panna päähänsä vaikka vanhan 
tallukkaan. Ja mitä niillä nyt on? Toisilla on semmonen 
valkonen liuska päälaella, toisilla joku pötterö tai 
rämpsä, mikä milläkin. Enkös minä tiänny!” 

Työväen yhdistystoiminnassa Vilhelmiina Vesa oli 
nuoruudessaan ahkerasti mukana. Ehkäpä hänen edulli- 
nen ulkomuotonsa oli syynä siihen, että hänet usein 
lähetettiin keräämään arpajaisiin voittoja, joita usein 
kertyikin lyhyessä ajassa kori täyteen. Samoin hän 
osallistui uuden työväentalon rakentamista varten jär- 
jestettyyn rahankeräykseen. Työväenyhdistyksen ompe- 
luseurassa hän käsistään taitavana oli mukana, ja hän 
sai tehtäväkseen monta käsityötä uuden talon sisus- 


tusta varten. Mallit hän sai Maria Tallgvistilta, joka 
vuokrasi niitä 25 penniä viikko. Työväentalon valmis- 
tuttua hän sitten sai vapaalippuja siellä pidettyihin 
tilaisuuksiin. Varsinkin teatterissa hän muistaa käy- 
neensä. Siellä hän usein tapasi veljensä Matin, joka 
hankki aina kausilipun teatteriin. 


Muita huveja, joissa kertojamme oli tapana käydä, 
olivat erityisesti Kaupungintalon tanssit, joissa kävi 
yleensä hienoa väkeä. Tanssi-iltamia pidettiin muuten- 
kin paljon, ja oman erikoisen osansa saivat kesäisin 
tehtävät proomuretket kauas Näsijärven rantamille, 
mistä usein vuokrattiin jokin suuri talo tanssipaikaksi. 
Siellä sitten viivyttiin koko päivä, mutta illaksi oli tul- 
tava takaisin, sillä kaupungin rantaan ei enää klo 22:n 
jälkeen saanut laskea. 


Arvo-veljen ollessa Helsingissä lukemassa, kävi Vil- 
helmiina Vesa niinä kaikkina kymmenenä vuonna häntä 
siellä tapaamassa, viipyen joskus useita päiviä. Taval- 
lisesti hän myös jätti veljelle kaikki liikenevät rahansa 
opintovarojen jatkoksi. 

Myös hiihtäjänä kunnostautuneen Seet-veljensä opin- 
toihin vaikutti suuresti. Hän nimittäin huomasi vel- 
jensä kirjoittelevan oikein hyvännäköisiä runoja, ja 
rupesi painostamaan tätä niin, että hän vihdoin pyrki 
Jyväskylän seminaariin. Ja sanoi tälle, että turha sinun 
on täällä ojia kaivaa, lähde seminaariin! Lopulta veli ' 
pyrkikin Jyväskylän seminaariin, johon silloin oli hyvin 
vaikea päästä. Hänet hyväksyttiinkin heti, valmistui 
opettajaksi ja on tällä hetkellä Ikaalisten kauppalan 
kansakoulussa. 

Eräs varsin tärkeä vaihe hänen elämästään on kui- 
tenkin vielä kertomatta. Vapaussodan jälkeen hän 
otti kaksi pientä poikaa hoidettavakseen. Heidän isänsä 
oli kuollut sodassa haavoituttuaan ensin vaikeasti. Äiti 
oli seuranneina vaikeina aikoina saanut keuhkokuumeen 

”Mies kuin rautaa” 


Oikea suomalaisen miehen perikuva on eläkkeellä 
oleva Konepajan varastonhoitaja Vilho Wideman. Tam- 
pellassa hän palveli kaikkiaan n. 55 vuotta, siitä yli 52 
yhtäjaksoisesti konepajalla. Ikääkin hänellä on jo yli 


kahdeksankymmentä, mutta siitä huolimatta mies on 
yhä kuin rautaa. Mutta käykäämme asiat järjestyk- 
sessä. E 

Wideman on sukupolvensa harvoja elossa olevia Tam- 
perelaisia. Hän on syntynyt 3. 11. 1875 nk. Santerin 
talossa suunnilleen nykyisen Aleksanterinkadun koh- 
dalla kulkeneen Toisen linjan varrella, joka siihen aikaan 
vielä kuului Messukylän pitäjään. Hänen isänsä piti 
omaa suutarinliikettä, ja kuuluukin olleen hyvä saapas- 
suutari. Kansakoulun Wideman kävi silloisessa Erkki- 
län koulussa, joka sijaitsi nykyisen palokunnan talon 
kohdalla. Hän pääsi heti toiselle osastolle alakoulussa, 
koska osasi jo jonkin verran lukea, ja joutui käymään 
siis kaikkiaan vain viisi vuotta. 

Kahdentoista ikäisestä saakka hän on joutunut käy- 
mään ansiotyössä, aluksi Finlaysonilla, sitten Klingen- 
dahlin rakennuksella ja lopuksi Tampellassa. Hän työs- 
kenteli puuhiomossa neljättä vuotta, kunnes joutui 
arvan määräämänä sotaväkeen v. -97. Hänen osakseen 
tuli palvella vakinaiset kolme vuotta Seitsemännessä 
Hämeenlinnan = Suomen Tarkk' ampujapataljoonassa, 
kuten nimitys koko komeudessaan kuului. Eikä arpa 
sattunutkaan väärään mieheen. Hyvin selväjärkisenä, 
täsmällisenä ja järjestystä rakastavana miehenä hä- 
nestä kehittyi hyvä sotilas. Ampuminen ei alkuun näyt- 
tänyt olevan hänen vahvimpia puoliaan, mutta ahkeran 
harjoittelun jälkeen hän oli siinäkin pataljoonan par- 
haita. Ampumista harrastettiin silloin varsin monessa 
muodossa ja paljon useammin kuin nykyään köyhässä 
armeijassamme. Eräänä muotona oli tulitikun ampu- 
minen poikki siltä matkalta, joka oli osaston päästä . 
toiseen kun se seisoi rivissä — n. 80 metriä. Tavalli- 
sesta patruunasta otettiin luoti ja ruuti pois, hylsyyn 
pantiin 12 numeron hauli, joka sinne juuri ja juuri 
sopi, ja ammuttiin sitten pelkän nallin voimalla. Joka 
kaikkein huonoimmin menestyi kierroksessa, sai keittää 
saikat koko joukolle. 

Toverikuri oli siihen aikaan ankara sotaväessä. Jos 
joku esiintyi tarpeettoman ylimielisesti tai muuten sopi- 
mattomasti, joutui hän kovaan käsittelyyn. Tehokkaim- 
pia menetelmiä oli uhrin pään painaminen tyynyyn ja 

tehdessään pitkiä kävelymatkoja maakuntaan saadak- 
seen edes vähän lapsilleen ruokaa. Hänkin kuoli anka- 
raan sairauteensa. Toinen pojista otettiin myöhemmin 
sukulaisten hoitoon, mutta vanhempi heistä jäi kerto- 
jamme luokse ja kasvoi hänen luonaan aikuiseksi. 

Vapaussodan jälkeisistä ajoista hän muistaa myös, 
miten usein hyvinvoivankin näköiset miehet kulkivat 
kerjäämässä, ja että hänkin antoi rahansa melkein 
kaikki. Tampellassa oltiin silloin työssä vain yhtenä 
päivänä viikossa. : 

Korkeasta iästään huolimatta hän haluaa yhä tulla 
toimeen omin neuvoin. 

Loputtomasti hän muistaa puolen vuosisadan takaisia 
tapahtumia, samoin kuin kotipuolensa vanhan väen 
kertomat ikivanhat taiat sekä isänsä viisaat opetukset. 
Hän muistaa isänsä mm. sanoneen lapsilleen: ”Silloin 
kun te olette keski-ikäisiä, niin täällä eletään kuin Sak- 
sassa nyt.” Eikös hän ollut oikeassa, kysyy kertoja. 
”Muorini taas sanoi usein, että se saa kiukutella ja rii- 
dellä toisten ihmisten kanssa, siitä tulee ryppyjä naa- 
maan! Minä olenkin aina pyrkinyt elämään sovussa 
ihmisten kanssa ja tyytymään siihen, mitä olen saanut.” 
Näin hän päättää kertomuksensa. Ja myöntää täytyy, 
että melko nuorekkaana hän on säilynyt. 


Tampellan ensimmäinen veturi. 


kurittaminen nipistelemällä niin, että hän saattoi olla 
mustelmilla pitkän aikaa. Sellaisia tapauksia sattui har- 
voin, eikä Widemankaan joutunut varsinaisesti mukaan 
moista rangaistusta antamaan. 


Urheilumiehenä Wideman osallistui paljon sotaväen 
voimisteluharjoitteluun. Tavallisimpia voimisteluväli- 
neitä olivat sauva, rekki, renkaat ja korkeushyppy- 
telineet. Jälkimmäisillä muistaa kertoja hypänneensä 
siinä 165—170 sm:n tuloksia. 


Pataljoonan laulukuorossa hän oli mukana, ja koska 
se ei siihen aikaan vapauttanut mistään palveluksesta, 
niin harrastus oli aitoa. Kuoroa johti sotapalvelustaan 
suorittava tuomari Axelsson, joka oli aikoinaan Suomcn 
parhaita tenoreita. 


Vuonna 1898 hänet komennettiin 31:n muun patal- 
joonaan kuuluvan miehen kanssa aliupseerikouluun, 
jonka suoritettuaan hänet ylennettiin aliupseeriksi, ja 
sai sitten olkapäälleen kolme natsaa. Sekin jo todistaa 
yhtä ja toista. 


— ”Muistuu mieleeni matka, jonka muutaman tove- 
rini kanssa tein Saarijärven reservileirille koulutta- 
jaksi. Silloin oli juuri suuret tulvat, mm. Tampereella 
soudettiin Nalkalan torilla, ja mekin jouduimme sinne 
Jyväskylään —mennessämme tekemään kärryinemme 
suuren kierroksen. Koska matka oli pitkä, voitiin sen 
aikana hiukan vapautua, ja niinpä meilläkin oli koril- 
linen olutta kärryissämme.” 


Sitten vapauduttuaan sotaväestä täysin palvelleena, 
palasi Wideman Tampereelle ja hakeutui takaisin Tam- 
pellaan, silloin vain konepajalle. 


— ”Syyskuun toisena päivänä 1900 tulin töihin kone- 
pajan L-osastolle, joka siihen aikaan oli varasto. Siellä 
jouduin olemaan kuitenkin vain vähän aikaa, sillä sain 
siirron H-osastolle, kattilapajaan jo seuraavana vuonna. 
Sitten syksyllä -06 ollessani korjaamassa viilaverstaan 
kattonosturia, tuli mestari Sihlman äkkiä luokseni ja 
sanoi, että ”mene kiireesti insinöörikonttoriin”. Kysyin, 
mitä pahaa olen tehnyt kun niin kova kiire on, mutta 
mestari vain huusi että ”mene äkkiä!” Konttorissa 
minua sitten vain pyydettiin rupeamaan varastonhoi- 
tajaksi. Epäilin kovasti, miten mahtaisin selvitä, ja 
suostuin vasta sillä ehdolla, että sain entisen työni ja 
palkkani jos epäonnistuin uudessa paikassani. Varastoa 
oli silloin hoidettu niin ylimalkaisesti, että esimerkiksi 
vetureihin otettua rautalevyä ei ollut merkitty mihin- 
kään kirjoihin. Sen vuoksi oli heti ruvettava inventoi- 
maan, mitä olisi jäljellä. Sain tehdä työtä öisin 2:eenkin 
saakka kaiken selvittämiseksi. Kun palkka kaiken Ii- 
säksi oli vielä pienempi kuin se, minkä olin edellisessä 
työssäni saanut, päätin ensimmäisen inventaarion suo- 
ritettuani jättää tehtävän. Kun kävin puhumassa siitä 
konttorissa, luvattiin minulle 50 markkaa lisää palkkaa. 
Niin minä sitten jäin siihen virkaan.” 


Jatk seur. siv. 

Yhtä ja toista on Widemanille varmasti palvelus- 
aikanaan sattunut ja paljon hän on joutunut näkemään 
sivusta, mutta hän on sitä mieltä, että se mikä siellä 
on ollut, kuuluu sinne rautaportin ja Näsijärven rannan 
väliin, eikä niistä ole syytä nyt puhua. Hän sanoo 
vain muistavansa insinööri Winteriä erityisellä kunni- 
oituksella, ja että hän on aina viihtynyt talossa. Ja 
mikäpä hänet siellä vasten tahtoaan olisi pakottanut 
niin kauan olemaankaan. 

Wideman on aivan nuoresta lähtien ollut tiiviisti mu- 
kana Tampereen VPK:n riveissä, ja lopulta rivien ylä- 
puolellakin. nimittäin varapäällikkönä. Siinä ominai- 
suudessaan hän joutui koko sota-ajan toimimaan käy- 
tännöllisesti katsoen palokunnan päällikkönä, koska 
varsinainen päällikkö oli sidottu väestönsuojelutehtä- 
viin. Pitkän palomiesuransa aikana Wideman joutui 
olemaan mukana noin kahdessa sadassa tulipalossa. Ne 
ovat jättäneet häneen ulkonaisia merkkejään, ja useita 
kertoja hän on ollut vähällä menettää henkensäkin. 

— ”Silloin oli kuumat paikat, kun olimme sammutta- 
massa Vääksyn kartanoa. Jouduin syöksymään läpi 
kahden palavan huoneen ja sain palohaavoja vähän 
sinne tänne ruumistani. Tukkakin oli niin palanut, että 
sen sai käsin nyppiä pois. — Toinen ilkeä paikka oli 
Lidmanin talon palo Vehmaisissa uudenvuodenyönä 

Suomen Marsalkka Manner- 

heimille ojennetaan kukka- 

kimppu hänen käydessään 

viime sotien aikana Tam- 
pellassa. 


-32 — -33. Silloin oli pakkasta 28 astetta, ja kun jou- 
duimme märkinä ajamaan avonaisessa autossa, oli mi- 
nunkin naamani aivan tunnottomaksi möhkäleeksi jää- 
tynyt. Tullessamme silloin takaisin, oli VPK:lla juuri 
iltamat, ja sieltä sain sisääni lämmintä mehua, niin 
että edes vähän lämpisin. Silloin jäi naamaani sellaiset 
jäljet, etteivät pois lähdekään.” 

Nelisenkymmentä vuotta Wideman toimi aktiivisesti 
VPK:ssa, ja tunnustuksena hänen sinä aikana teke- 
mästään työstä on Wideman mm. saanut VPK:n kun- 
niapäällikön arvon. 

Naimisiin Wideman meni vuonna 1900. Perheeseen 
syntyi kolme lasta ja kolme poikaa, kuten hän leikil- 
lisesti sanoo. Kaikki kuusi lasta ovat elossa ja hyvin 
menestyviä kansalaisia. Rouva Wideman on kuollut jo 
kauan sitten, 26 vuotta on kertojamme ollut leskenä. 
Tyttäristä kaksi asuu isänsä luona, muut lapset ovat 
maailmalla. Oman kodin hankki Wideman perheelleen 
20-luvulla rakentamalla parin muun osakkaan kanssa 
talon Aleksanterinkadun varrelle, lähelle Tampellaa. 

Mentyään naimisiin kertojammekin tietysti rajoitti 
paljon kodin ulkopuolisia harrastuksiaan, mutta ei kui- 
tenkaan luopunut niistä, jotka häntä jämeränä miehenä 
eniten vetivät puoleensa. Jo sotaväessä häneen juurtui 
vahvasti isänmaan palvelemisen periaate, jota hän sit- 


ten toteutti maamme itsenäisyyttä ajavien liikkeiden 
piirissä. Mm. Suomalaisuuden Liiton jäsenenä hän oli 
sen loppuun saakka, ja kuului myös nk. Voimaliittoon. 
Jälkimmäisen piirissä suunniteltiin tarmokkaasti maan 
vapauttamista, ja suoritettiin eräitä valmisteluja sen 
toteuttamiseksi. Kerrankin, Japanin sodan aikoina, kul- 
jetettiin Vilppulasta vesitse Tampereelle aselasti, jossa 
Wideman oli tärkeänä tekijänä mukana. 

Toisesta jännittävästä tapauksesta, sekin itsenäisyys- 
taistelumme vaiheilta, kertoo Wideman: 


— ”Kapinan aikana, juuri ennen Tampereen valloi- 
tusta punaiset aikoivat ryhtyä ryöstämään kaupungin 
pankkeja. Saadakseen kassaholvit auki, he tarvitsivat 
hitsauslaitteita metalliovien murtamiseen. Tampellaan- 
kin tunkeutui joukko pistinmiehiä vaatimaan hitsaus- 
pulloja insinööri Robert Lavoniukselta. Hän kuitenkin 
suuttui moisesta ehdotuksesta, ja oli joutumassa pahaan 
kiistaan vieraitten kanssa. Silloin iskin silmää insi- 
nööri Lavoniukselle ja sanoin miehille, että minä vas- 
taan täällä aivan yksinään hitsauslaitteista, ja että 
minun luvallani saatte ottaa pullot. No, he olivat tyy- 
tyväisiä ja veivät ne mennessään. Mutta asetyleeni- 
pullo olikin tyhjä!” 

Wideman kuului myös suojeluskuntaan vuodesta -18 
lähtien, ja toimi siinä ansiokkaasti laitoksen lakkautta- 
miseen saakka. 

Vuonna -4J hän rakensi huvilan lähelle Tamperetta, 
Särkijärven rantaan. Siellä hänellä on jatkuvasti paljon 
puuhaa, tällä kertaa tien tekoa, sokkelin valamista jne. 
Ja rakensipa hän sinne 66 askelmaa käsittävät pulteri- 
kiviset portaatkin aivan äskettäin. Se on suoritus ikäi- 
seltään. 

Aivan erikoisia tilaisuuksia ovat Widemanille niin- 
kuin kaikille muillekin mukanaolijoille vanhojen Suomen 
sotilaiden joka viides vuosi pidettävät juhlakokoukset. 
Niissä saa vapaasti muistella niin hauskoja kuin ikäviä- 
kin itsenäisyytemme vaiheita. Ja suorastaan liikuttavia 
ovat joskus vanhojen sotureiden tapaamiset pitkän 
erossa olon jälkeen. Vahvaa on se terva, joka näiden 
suomalaisten tervaskantojen suonissa virtaa. 


Huolimatta 81 ikävuodestaan Wideman on ihmetel- 
tävän reipas. Aina siihen saakka, kun hän viime talven 
liukkailla keleillä loukkasi olkapäänsä hän säännölli- 
sesti venytteli voimistelujousiaan. Talvisin hän tekee 
riuskasti lumitöitä ja kesäisin puuhailee huvilallaan. 
Kuulo häneltä tosin meni melko heikoksi sen jälkeen, 
kun konepajan kattilaverstaalle hankittiin pneumaatti- 
set koneet, mutta hän tulee sentään jotenkin toimeen. 


Keskustelun kuluessa välähtää hänen silmissään sil- 
loin tällöin jokin erikoinen muisto, ja reippaasti kuin 
teräsjousilta hän ponnahtaa etsimään jotakin valo- 
kuvaa tai ottamaan jonkin kirjan suuresta hyllystään. 
Hän muuten lukee hyvin paljon, varsinkin sotahistoriaa 
ja muuta sotilasalaa koskevaa kirjallisuutta sekä mat- 
kakuvauksia. Tekipä hän viime talvena itse uuden kirja- 
hyllynkin entisen jatkoksi, kun luettavaa kertyy run- 
saasti. 

Ansiokas on Vilho Widemanin elämänura. Siitä tun- 
uustuksesi hän on vuosien kuluessa saanut juhlavan 
rivin kunniamerkkejäkin, alkaen Tampellan 25-vuotisen 
palveluksen ansiomerkistä Palokuntaristiin ja sotiem- 
me mitaleihin. Mutta työ ei ole vielä tehty. Siitä pitää 
Wideman huolen. 


"— malliseppä ei tu ikinä 
viisaaks!" 


Ainoa tällä hetkellä elossa oleva niistä työntekijöistä, 
jotka olivat mukana jo Lapinniemen puuvillatehtaan 
rakennusvaiheessa, on yli 50 vuotta tehdasta palvellut 
puuseppämestari Herman Wiitanen. Hänestäkin olemme 
julkaisseet haastattelun, mutta siitä on jo aikaa yh- 
deksän vuotta, joten saanemme hiukan kerratakin hä- 
nen aikaisempia muisteloitaan. 


Hän on syntynyt v. 1873 Teiskossa, Viitaniemen 
talossa, joka siihen aikaan kuului Hatanpään kartanon 
maihin ja jossa hänen isänsä oli työnjohtajana. Moni- 
vaiheisen kansa- ja rippikoulunkäyntinsä jälkeen Wii- 
tasen oli sisarusparven suuruuden vaoksi lähdettävä 
etsimään ansiotyötä muilta mailta, juutuen siten Tam- 
pereelle. 

Lapinniemelle hän tuli uudenvuoden ja loppiaisen 
välillä -99 ja työskenteli alkuun kirvesmiehenä raken- 
nustyömaalla. Miehet eivät olleet tehtaan kirjoissa, 
vaan heistä pidettiin lukua siten, että aamulla työhön 
tullessa annettiin kullekin peltinen ”prikka”, joka illalla 
otettiin pois. Wiitanen siirtyi kyllä kevään kuluessa 
vähitellen tehtaan vakituiseksi puusepäksi, mutta var- 
sinainen kirjoihin otto tapahtui vasta sitten, kun raken- 
nustyömaan johtaja kerran oli määrännyt ylityönä 

SEPÄT JA KONEMIEHET. Kuvassa Herman Viitanen, palvellut. 50 vuotta, Julius Tuominen, palvellut 55 

vuotta ollen edelleenkin palveluksessa. Edessä oikealla kravatti kaulassa korjauspajan johtaja ins. Th. Som- 

mers. Lisäksi kaikkien vanhempien henkilöitten hyvin tuntema Heikki Kajander, ins. Heiniö-vainajan isä 
Heldan y.m. 


hänen suoritettavakseen tehtävän, mikä ei puusepille 
kuulunut. ast Td 
Puuseppäverstaassa pidettin siihen aikaan vain aivan 
välttämättömät miehet, koska ”vasta-alkavan tehtaan 
ei kannattanut pitää miestä erikseen joka työtä varten”. 
Koska puusepillä ei ollut myöskään minkäänlaisia ko- 
neita käytettävänään, joutuivat he tekemään paljon yli- 
töitä, mikä kävi sangen raskaaksi. Sitäpaitsi siihen 
aikaan ei maksettu mitään ylityökorvauksia, vaan monet 
tehtävät suoritettiin, kuten nykyään sanottaisiin ”tal- 
koina”. Vasta insinööri Lavoniuksen tultua isännöitsi- 
jäksi, laitettiin puusepille oma työpaja, joka vieläkin on 
olemassa. kka pena 
”Muistan erikoisesti, että puisten väriammeiden teke- 
minen 3 tuuman lankusta oli kovaa työtä ilman ko- 
neita”, mainitsee Wiitanen eräänä yksityiskohtana. 
Monitaitoisena miehenä joutui Wiitanen tekemään 
kaiken mahdollisen, mitä puusepän voitiin kuvitella te- 
kevän. Varsinaisen rakennustyön jälkeen hän suoritti 
kaikki lasitukset siihen saakka, kun taloon tuli varsi- 
nainen lasittaja. Erikoisesti hän muistaa vanhan väri- 
huoneen suuret kattoruudut, jotka talvella alhaalta 
tulevan kuumuuden ja ylhäältä kiristävän pakkasen 
vuoksi alituiseen olivat rikki. — Niinikään oli Wiitasen 
erikoistyönä alhaalla konehuoneessa olevan voimansiir- 
tolaitteiden suuren valtapyörän ja siitä eri kerroksiin 
lähtevien 2 tuumaa paksujen pumpuliköysien hoito. 
Alkuaikoina, kun puisen köysipyörän urat, ”koorat” 
olivat sorvin jäljeltä ja söivät paljon köyttä, saattoi 
joskus mennä yht'aikaa poikki parikin 21:stä paksusta 

köydestä. Uusien kiristäminen ja pujominen, ”plitsaus” 
oli kovaa puhaa, jossa tarvittiin kolme miestä, ja lisäksi 
työ oli aina tehtävä öisin. 

Wiitasen ollessa ensimmäistä vuottaan Lapinniemellä, 
sattui kerran konehuoneen vanhan pystyasentoisen, 
sähkövoimaa kehittävän höyrykoneen luisti, ”liiti” sär- 
kymään. Silloin tuli insinööri Sommers Wiitasen pu- 
heille ja käski häntä tekemään mallin uuden valamista 
varten. No, malli tehtiin, ja siitä tulikin niin hyvä, 
että Wiitanen sai vastaisuudessakin sellaisten tekemi- 
sen tehtäväkseen. ”Eikä ainootakan mallia muut Lapin- 
nimeen tehny siihen saakka kun minä lähdin”, vakuut- 
taa Wiitanen. Mietittyään vielä hetken mallipuusepän 
työtään, hän jatkaa: ”Ja malliseppä ei tu ikinä vii- 
saaks; sen työ on aina uutta!” Rouva Wiitanen ker- 
tookin miehensä monta yötä maanneen valveilla ja 
miettineen jonkin mallin valmistusta. ”Sitä ei voinut 
ajatella työn kuluessa, vaan jokaisen vaiheen oli oltava 
etukäteen harkittuna.” 

Kätevänä miehenä Wiitasta pyydettiin tekemään 
usein muutakin kuin varsinaisia tehtaan töitä. Niinpä 
kauppaneuvos Sommerkin kerran pyysi häntä teke- 
mään itselleen purjeveneen, kun entinen oli jo ruvennut 
lahoamaan. Wiitanen teki uuden vanhan mallin mukaan, 
sellaisen tasapohjaisen, nostokölillä varustetun. Ja hän 
joutui myös huoltamaan sen purjeet. 

Kun eräs Lapinniemen viilari Kajander sitten sattui 
näkemään kauppaneuvoksen veneen, ihastui hän siihen 
kovasti ja tuli kohta tekijän puheille ja sanoi, että 
”koska minä olen juoppo mies, pitää minun saada tuol- 


LAPINNIEMEN 
HEVOIS- JA ULKOMIEHET. Ulkotyöosaston työntekijöitä. Pyörää pitelevän miehen oikealla puolella yhtiötä 


50 vuotta palvellut Johan Saarto. Huom. ajan tyyli valokuvassa: partasuu-urootkin kukkakimput kädessä. 


lainen vene, joka varmasti pysyy pystyssä”. Hän saikin 
sitten muuten samanlaisen, mutta vielä yhtä pohjalau- 
taa leveämmän, johon asennettiin omatekoinen ja oma- 
laatuinen höyrykone voimanlähteeksi, ja joka ristittiin 
sittemmin niin kuuluisaksi ”Seruksi”. 


Esimiestensä ja varsinkin teknillisten johtajien 
kanssa Wiitanen oli aina hyvissä väleissä. Hän muistaa 
monta mieluista ja hauskaa tapausta heidän vaiheil- 
taan. Insinööri Sommersin ja Lavoniuksen kanssa hän 
oli läheinen ystävä, samoin insinööri, nykyään vuori- 
neuvos Solinin kanssa. Tämän hän kertoo usein käske- 
neen hänet mukanaan syömään. Jos Wiitanen valitti, 
että hänellä oli jokin työ kesken, vastasi insinööri vain, 
että ”kyllä tässä ehditään vielä työtäkin tekemään”. 


Puuvillatehtaan alkuvaiheita muistellessaan kertojan 
mielessä liikkuvat monet erikoisetkin tapahtumat, mutta 
eräänä mieleenpainuvimmista hän muistaa sen, kun Hilja 
Peltonen-niminen työntekijä kutoi talon ensimmäisen 
kankaan. Siltä ajalta on hänen mieleensä jäänyt myös 
erikoisena se tuttavallinen henki, joka vallitsi kaikkien 
työntekijöiden ja heidän omaistensa välillä. ”Kaikki 
olivat kuin yhtä perhettä.” : 


Harrastuksia ei Wiitasen elämään tehtaalle tulon 
jälkeen pitkään aikaan voinut sopia, koska hän usein 
joutui öisinkin olemaan työssä. Tultuaan v. 1916 työn- 
johtajaksi hän ajatteli työtaakkansa hiukan vähenevän, 
mutta todellisuudessa se jäi -entiselleen lisääntyneen 
vastuun vuoksi. Kuitenkin hän mahdollisuuksiensa mu- 
kaan kävi metsästämässä ja varsinkin kalastamassa, 
sekä otti osaa monien yhdistysten toimintaan. Tehtaan 


voimistelu- ja urheiluseuroissa hän oli innokkaasti 
mukana, oli sairaskassan johtokunnassa kymmeniä vuo- 
sia, ja oli perustamassa lainakirjastoa sekä palokuntaa, 
jonka toimintaan hän on monella tavalla vaikuttanut. 
Kalusto oli Wiitasen hoidossa alusta alkaen siihen 
saakka kun hän siirtyi eläkkeelle. Palokunnan päällik- 
könä hän oli v:sta -22 v:een 39 saakka. Tällä hetkellä 
hän on Tampereen vanhin palopäällikkö ja saanut Palo- 
päällystökerhon kultaisen ansiomerkin. — Edellisten 
lisäksi on hän Suomen Työnjohtajaliiton vapaajäsen. 


Herman Wiitanen jaksaisi kertoilla mielenkiintoisesti 
loppumattomiin, mutta mainitsemme enää vain hänen 
joutumisestaan sotaväkeen. Sinne valittiin siihen aikaan 
miehet arvalla, joka sattui lankeamaan Herman Wiita- 
senkin kohdalle. Palvelusaika oli jaettu kolmeen jak- 
soon, ensimmäisenä kesänä 7 viikkoa, seuraavana 4 
viikkoa ja viimeisenä 2 viikkoa. Wiitanen astui kesällä 
-96 7:nteen tarkk'ampujapataljoonaan, 27:nteen komp- 
paniaan. Tuolta ajalta säilyneet muistot ovat yksin- 
omaan hauskoja, eikä hän olekaan väkeen joutumistaan 
katunut. Mielellään hän näyttää mm. ammunnasta saa- 
miaan kuntoisuusmerkkejä ja monia silloisen sotaväen 
muistomitaleja. Ja samalla vilahtaa näkyviin monta 
muuta ansio- ja muistomitalia, jotka hän on monitahoi- 
sesta elämäntyöstään saanut. 


On suuri ilo saada kuulla Herman Wiitasen tarinoivan 
elämänsä vaiheista, jotka hän 83:sta ikävuodestaan 
huolimatta muistaa varsin elävästi. Ja hänen epäitse- 
kästä ja työntäyteistä elämäänsä ajatellessamme vaike- 
nemme kunnioittavasti. 

Lapinnimen Puuvillatehtaan 
ensimmäinen auto. 
ostettu v. 1912. 


— metsän hiljaisuus soi vastapainona kattilapajan 

korvia repivälle melulle — 


Luja suomalainen tervaskanto on entinen kattila- 
pajan levyseppä, vähän vaille 53 vuotta Tampellan eri 
osastoilla palvellut Patrik Wirtanen. Hänenkin elämän- 
vaiheitaan on jo aikaisemmin lehtemme numerossa 
9—10 1953 kuvailtu, mutta palautamme vielä niiden 
pääkohdat mieliimme, ja koetamme keskittyä sellaiseen, 
mikä aikaisemmin on saattanut jäädä vähemmälle. 

Patrik Wirtanen on syntynyt Ylöjärven Takamaassa 
Vormiston suuressa torpassa 16. 4. -81. Isä oli luja 
yrittämään ja piti torpan hyvässä kunnossa. Talossa 
oli useimmiten joka miehelle hevonen, mutta niinpä isä 
vaatikin pojat töihin jo lapsesta lähtien. 4—5 vuotiaana 
kertoo haastateltavamme jo olleensa perunoita noukki- 
massa ja muissa sellaisissa töissä, joihin voimat suinkin 
riittivät. Varhaisesta tottumuksestaan huolimatta — 
tai ehkä juuri sen vuoksi Patrik Wirtanen ei kuitenkaan 
koskaan ole oikein pitänyt maatöistä. Niinpä hän sitten 
lähtikin Tampereelle työhön 19-vuotiaana. Oltuaan ensin 
jonkin aikaa ”Olutprykillä” ja Finlaysonilla, hän ha- 
keutui Tampellaan -01, ja kuten aikaisemmin olemme 
kertoneet, työskenteli täällä kevättalveen -54 saakka. 

Kouluun eivät pojat olleet torpasta ehtineet, vaan 
äiti opetti heidät sekä lukemaan että kirjoittamaan. 
Opetus ei tietenkään niin kotioloissa ollut täysin päte- 
vää, mutta hyvin on poika tullut sen puolesta toimeen, 
ja nyt vanhana miehenä hänen tärkeimpiä ja mielui- 
simpia toimiaan on sanomalehtien perusteellinen tut- 
kiminen. 

Varhaisempien miehuusvuosien harrastuksista olivat 
Patrik Wirtaselle läheisimpiä ammattiyhdistysliike ja 
sosiaalidemokraattinen puolue. Tampereen Työväenyhdis- 
tyksen järjestysvaliokuntaan hän kuului sen perustami- 
sesta lähtien ja toimi yli 25 vuotta järjestysmiehenä 


"— kasvoin taloon kiinni 


Työväentalolla ja kesäisin Viikinsaaressa. Yhdistyksen 
juhlissa ja retkillä hän oli aina mukana ja hyvänä 
tanssijana hänet usein nähtiin niissä pyörähtelemässä. 
Yhdistyksen nuorten joukosta hän myös löysi vaimonsa, 
jonka kanssa hän solmi avioliiton v. 1907. Lapsia heille 
on siunaantunut kaksi poikaa ja tytär, jotka kaikki ovat 
hyvin menestyneet. Toinen pojista on seurannut isänsä 
jälkiä ja palvelee Tampellaa. 

Patrik Wirtanen on aina rakastanut luontoa ja pitä- 
nyt varsinkin metsissä samoilemisesta. Hän seurailee 
tarkasti luonnon tapahtumia, ja varsinkin kasvimaa- 
ilman elämää pitkillä retkillään. Aikaisemmin katti- 
loiden niittaajana toimiessaan hän sai metsän hiljai- 
suudesta melkeinpä välttämättömän vastapainon työn 
korvia repivälle melulle. Ammattitautiaan, kuulon me- 
netystä, ei hänkään ole kuitenkaan voinut paljon vält- 
tää. 

Täyden työpäivän tehneen miehen tyytyväisyydellä 
Patrik Wirtanen viettää elämäänsä osakkeessaan Lapin- 
tien varrella, reipas vaimo rinnallaan, hoitelee huolella 
kukkiaan ja tekee pitkiä kävelymatkoja kaupungin lähi- 
maastoon. 


”Minä olen jo toista polvea meidän perheessä, kun 
olen ollut Tampellassa,” kertoi eläkkeellä oleva kutoja 
Hanna Virtanen, joka ehti palvella yli 53 vuotta. Hänen 
isänsä oli työnsä puolesta saanut asunnon Tampellan 
alueelta, ja siellä haastateltavammekin on syntynyt, tar- 
kemmin sanoen 20/4-88. 

Oman pienoisyhdyskuntansa muodostava asuntoalue 
on monella tavalla ollut keskeinen tekijä hänen elä- 
mässään. Hän on käynyt kansakoulunsakin siellä ma- 
suunin koulussa lukuunottamatta kahta ylintä luokkaa, 
jotka hän suoritti Johanneksen kansakoululla. Masuu- 
nin koulun kenttä oli lasten alituinen leikkipaikka, ja 
siellä vanhemmatkin viettivät juhliaan. Varsinkin ju- 
hannuksena siellä oli alueen väellä suuret juhlat, joissa 
Tampellan soittokunta kävi soittamassa. Soittokunta 
esiintyi myös koulun päättäjäisissä keväällä. Siinä ti- 
laisuudessa saivat lapset aina omenia, kahvia ja rinke- 
leitä tehtaan puolesta. Ja kun tuttavapiiri alueella muo- 
dosti oman, tiiviin kokonaisuutensa, niin kasvoivat nuo- 
remmatkin ikään kuin ”taloon kiinni”. Oli siis luonnol- 
lista, että Hanna Virtanenkin joutui tehtaan palveluk- 
seen. 

”Perheen toimeentulon vuoksi minunkin oli lähdettävä 
ansiotyöhön jo nuorena, 12-vuotiaana. Tulin Tampel- 
laan säättiläiseksi neljänteen puolille päiville. En ollut 
siinä kuitenkaan kauan, kun insinööri Taucher otti 
minut kutomoon. Siellä olin aluksi lakanakoneella, sitten 
pyyheliinakoneella ja viimeksi damaskipuolella. Pidin 
työstäni aika paljon, ja eihän sitä niin kauaa muuten 
olisi viitsinyt ollakaan. Mutta varsinkin loppuaikoina 
rupesi työn tahti kuitenkin olemaan liian nopea. Kun 
silloin aikaisemmin koneet kävivät harvaan, niin siinä 
ehti välillä ajattelemaankin, mutta työajan lyhetessä 
tuli niin kiire, ettei voinut sivuilleen vilkuilla.” 

Vaikuttavana on hänen mieleensä jäänyt tilaisuus, 
jolloin nykyisen vuorineuvos Solinin isä, patruuna Solin 
palasi kotiin viimeiseltä ulkomaanmatkaltaan. Hänet 
saatettiin rautateitse havuin kauniisti koristellussa vau- 
nussa kotinsa eteen. 

Vapaa-ajan vietosta Hanna Virtanen kertoi vielä 
muistavansa erikoisesti Aamuruskon seuran järjestä- 
mät tilaisuudet. Niissä esiintyi usein voimisteluseura 
”Tempaus”, jonka ohjelmanumeroita hän mielellään seu- 
rasi. Raittiusseura järjesti myös iltamia ym. tilaisuuk- 
sia, joissa hän muistaa käyneensä. Kuitenkin harras- 
tukset useinkin rajoittuivat käsitöihin, sillä isän kuoltua 
Hannan ollessa vasta 14-vuotias täytyi hänenkin osal- 
listua perheen huoltamiseen. 

Nyt viettää haastateltavamme eläkevuosiaan tutussa, 
viihtyisässä kodissaan, jossa muiden puuhien lomassa 
saattaa vaikkapa istahtaa kamarin ikkunan ääreen ja 
lepuuttaa silmiään sieltä Näsijärvelle avautuvaa kau- 
nista näköalaa katsellessa. 

"En minä paljon muistakaan, 

Pellavatehtaan kutomossa 54 vuotta palvellut Ina 
Vuori on sitkeätä suomalaista ainesta. Huolimatta pit- 
kästä palvelusajastaan hän yhä jaksaa kunnialla hoitaa 
työnsä liistaajana. Eikä hän ole koko aikana joutunut 
sairauden vuoksi olemaan työstä pois. ”Olin kyllä kuu- 
kauden pois silloin kun mieheni kuoli, mutta en silloin- 
kaan sairauden takia, järjestelin vaan asioita.” 

Ina Vuori on syntynyt 6. 5. 1883 Virtain Vaski- 
vedellä, ”Visukylässä”. Hänenkin kodissaan oli lasten 
joukko suuri, eikä hänkään voinut sieltä kovin vanhaksifä 
elatustaan saada. Kahdentoista ikäisenä oli lähdettäväj: 


maailmalle. Sen vuoksi ei hänelle myöskään ole paljon ' 


jäänyt muistoja lapsuudenkodistaan. 

Kertojallamme oli useitakin tuttavia, mm. eno per- 
heineen Tampereella, joten oli luonnollista, että tyttö 
hakeutui työtä etsiessään tänne kasvavaan teollisuus- 
keskukseen. Hän oli kotipuolessaan ollut jo 8-—9 vuo- 
tiaasta paitaressusta lähtien lapsenhoitajana naapuri- 
taloissa, ja siihen kokemukseensa turvaten hän täälläkin 
hakeutui alkuun lapsenhoitajaksi, jonka työn lisäksi hä- 
nelle ruvettiin antamaan muitakin kotiapulaisen tehtä- 
viä. Työaikaa ei ollut mitenkään rajoitettu ja palkka 

aika on menny niin hyvin" 


oli miltei olematon. Useimmissa paikoissa sentään muis- 
tettiin aina silloin tällöin pienillä lahjoilla. Mm. vaat- 
teita annettiin palvelijalle, ja se oli suurimerkityk- 
sellistä, sillä palkka ei olisi siihen riittänyt alkuun- 
kaan. Ina Vuori muistaa erikoisesti palveluksensa kah- 
den vanhemman neidin luona, joilla oli kangasliike 
Kauppakadun alkupäässä. He pitivät hyvää huolta nuo- 
resta palvelijastaan, ja tämä viihtyi heillä hyvin. Mutta 
joka paikassa ei ollut niin mukavaa. Erästä isännöit- 
sijääkin palvellessaan kertojamme muistaa joutuneensa 
valvomaan yötkin lasten kanssa. Se kävi niin voimille, 
että työstä oli pian luovuttava. 


Miten te sitten tulitte vaihtaneeksi ammattia ja siir- 
tyneeksi pellavatehtaalle? 

— ”Olin ehtinyt olla jo 7—8 vuotta palveluksessa 
useemmassakin eri paikassa, kun kerran tuli päähäni, 
että nyt minä lähden ruokatunnilla kysyyn työtä pella- 
vasta. Oli kai sitä tullu ajateltua jo vähän aikaisem- 
minkin, mutta niin minä kumminkin lähdin. Siellä oli 
Lavonius ja Turkmanni molemmat, joittenka puheille 
minä menin. Ja sattu kai olemaan semmonen aika, että 
tarvittiin väkee, kun pääsin heti työhön puolaajaksi. 
Seitsemän markkaa oli ensimmäinen viikkopalkkani. 
Kuukauden verran olin puolaajana, mutta sitten minut 
siirrettiin luomaan. Niemis-vainaa oli silloin vielä mes- 
tarina, ja hän pani minut heti urakalle. Muistan sitten 
kun mestari tuli tyköni ensimmäisen palkan saatuani 
ja sanoi: ”Kattos ny kun sait paljon!” Ja olihan sitä 
viistoista markkaa. — Siitä se alko, ja aika on menny 
niin hyvin, etten oikein ihmeempiä muistakaan. — 
Luojana olin sitten kapinaan saakka, mutta silloin jou- 
duin muuttamaan liisteriosastolle, kun miehiä oli vähän 
ja siellä tarvittiin väkeä. Sinne minä sitten jäin ja 
olen liistaajana vieläkin. Eikä ole valittamista ollut. 
Työtoverit ovat aina olleet oikein mukavia ja mestareitten 
kanssa on tullut hyvin toimeen. Suuremmilta onnetto- 
muuksiltakin olen säästynyt. Kerran vain veti työtakin 
hiha käden mukanaan tukin ja valssin väliin, mutta 
siitäkin selvisin sillä, että nahka vähän meni rikki. 
Vaikka olihan siinä tukalat paikat, kun seisoin kuma- 
rassa käsi puristuksessa ja huusin kovasti. Lähellä 
olevat eivät huomanneet ollenkaan, kuinka pahassa pai- 
kassa minä olin, mutta mestari Järvinen onneksi kuuli 
huudon ja tuli yhdellä loikkauksella huoneen toiselta 
puolen pysäyttämään koneen.” 

Mainitsitte alussa jotakin miehestänne, te olette siis 
'ollut naimisissa? 

— ”Juu, kyllä minä olen ollut. Vuodesta 1910 niin 
kauan, että mieheni kuolemasta on nyt kulunut yksi- 
toista vuotta. Lapsia meillä ei ollut ollenkaan, ja jos 
olisi ollut, niin tuskinpa minulla nyt näin paljoa pal- 
velusvuosia olisikaan. Mutta riitti meillä ajankulua 
mieheni kanssa kahdenkin. Kävimme ahkeraan kirkossa 
ja rukoushuoneella, ainakin kerran viikossa. Ja kun eräs 
työtoverini kuului Lähetyksen kuoroon, niin sellaisissa 
tilaisuuksissa, joissa hän esiintyi, olimme mekin melkein 
mukana. Mieheni oli myös kova teatterin ystävä, ja 
opetti minutkin siihen niin, että me istuttiin katso- 
mossa vähän väliä. Sillä tavalla se elämä sitten meni, 


Kunnioita vanhaa — ymmärrä uutta! 


Kukapa Tampellaa vähänkin nähnyt ei tuntisi Hilda 
Lehtosta, huoltokonttorin ”äitiä” ja vanhinta virkai- 
lijaa. Hänen toimenpiteitään ovat tampellalaiset tottu- 
neet kunnioittamaan, ja kokeneena virkailijana sekä 


enimmäkseen täällä Tampereella. Kyllähän sitä varsin- 
kin kesäaikaan käytiin maallakin tuttavien luona, mutta 
ei meillä ollut mitään vakituista kesäpaikkaa. Viih- 
dyttiin hyvin kaupungissa. — Mutta varsinkin nyt, 
kun olen jäänyt yksin, se työ on niinkun pääasia. Että 
siitä sen sisällyksen päiväänsä saa.” 

Tosiaan, työ ei ole hänelle yksin jokapäiväinen vel- 
vollisuus, vaan myös kunnia-asia, kuten yleensäkin van- 
hemmille työntekijöille. Tässä hiljattain, kun Ina Vuori 
loukkasi polvensa, ja liikkuminen oli kovin tuskallista, 
hän siitä huolimatta säännöllisesti kävi tekemässä 
työnsä. Naapuritkin, joiden kanssa hän on melkein 
kuin samaa perhettä -yli 50 vuotta kun on asunut sa- 
massa talossa — varoittelivat ja suorastaan kielsivät 
liikkumasta. Mutta kertojamme kuulemma vain huitaisi 
kädellään tuttuun tapaansa kuin sanoakseen, että 
”mitäs turhista”. Eikä hellittänyt. 

Eikä hellitä muutenkaan. 


tarkkasilmäisenä ihmistuntijana hänen työnsä on mel- 
keinpä korvaamaton sellaisessa laitoksessa kuin mitä 
huoltokonttori on. Persoonallisuutena hän on elävä ja 
monitahoinen. Sen vuoksi emme voi toivoakaan saada 
tätä henkilökuvaa mitenkään täydelliseksi, vedämme 
vain luonteenomaisen pirteen sieltä täältä. Tässä yh- 
teydessä voimme mainita myös, että nti Lehtonen on 
nimimerkillä HL usein kirjoittanut muistelmiaan leh- 
teemme. Nuo hänen omat kokemuksensa ja vanhem- 
milta kuulemansa tarinat ovat aina olleet kiinnostavaa 
ja hauskaakin luettavaa. Niissä kuvastuvat hänen kun- 
nioituksensa kaikkea vanhaa kohtaan sekä sen merki- 
tyksen tajuaminen, mikä niillä on nuoremmalle polvelle. 
Kirjoituksissaan hän kenties parhaiten ilmaisee itseään. 

Hilda Lehtonen on syntyperäisiä tamperelaisia. Itäi- 
nen puistokatu — nykyinen Hämeenpuisto — yhdessä- 
toista sijaitsi hänen ensimmäinen kotinsa, jossa hän 
on syntynyt 11. 6. 1893. Hänen isänsä oli ammatiltaan 
paperitehtaan työntekijä ja oli palveluksessa Frenckel- 
lillä. Äiti kuoli tytön ollessa vasta kaksi vuotias, ja 
isä meni jonkin ajan kuluttua uusiin naimisiin Hilda- 
tyttösen ollessa sen ikäinen, että alkoi jotakin ymmär- 


Pellavatehtaan tyttöjä v. 1916. Lempi Heino ja 
Ida Helminen. 

Tehdaspihan kesäistä kauneutta. Kuva Tampellan 
sisäpihasta muutama vuosi sitten. 


tää — lapsen oli vaikea taivuttaa mieltään uuteen 
äitiin. Ajan tapaan lasten oli autettava perheen pikku- 
toimissa niin nuoresta lähtien kuin se suinkin oli mah- 
dollista. Niinpä Hildankin oli alituiseen oltava kaitse- 
massa kasvavaa sisarusparveaan. Hän oli tehtäväänsä 
niin sidottu, että pienikin pokkeaminen kotipihasta kat- 
sottiin pahaksi. 

Kiusaus pyrki kuitenkin usein käymään liian suu- 
reksi. ' Näsilinnankalliolla, nykyisen suihkukaivon koh- 
dalla oli pitkä, sileä kallio, jossa lasten oli talvisin 
tapana käydä laskettelemassa. Niinpä Hildaltakin unoh- 
tuivat tehtävät ja jopa ateriankin odottaminen, milloin 
toiset lapset vain tulivat pihalle huijaamaan, että nyt 
lähdetään mäkeen. Ja tiukan tullen sinne karattiin 
pikkulareissullakin. — Kertojallamme oli sellaisena 
kymmenvuotiaana päällystakki, joka oli tehty kotona 
värjätystä pruukin viltistä. Paljosta laskettelusta se 
rupesi 'huolestuttavalla tavalla vaalenemaan  istui- 
men kohdalta, jota oli jotenkin ruvettava varjele- 
maan. Takin päällys oli irrallaan vuorista, jonka sisä- 
puolelle täytepumpulit oli tikattu. Tyttönen huomasi 
sen tarjoamat mahdollisuudet ja nosti sen jälkeen las- 
ketellessääan päällisen aina ylös lasketellen vuorilla 
niin että pumpulit pöllysivät. 


Hilda Lehtosella oli rajoitetussa vapaudessaan muuan 
suuri haave: Päästä käymään mummulassa. Siitä hän 
kertoo: 

— ”Olin oppinut viisivuotiaana lukemaan, ja sen 
jälkeen minulla olisi pitänyt aina olla jotakin silmieni 
edessä. Mummulassa oli paljon kirjoja, ja varsinkin se 
minua kiinnosti, kun sinne tuli ”Kyläkirjaston kuva- 
lehti”. Siinä oli tavallisesti myös joitakin piirrettyjä 
kuvia, jotka tietysti olivat suurta ihmettä. Niiden 
aiheet koskettelivat hyvin harvoin mitään kotoisia 
asioita, ja sen vuoksi montaakin kohtaa niissä piti kysyä - 
siitäkin huolimatta, että kuvan alla luki usein: ”Kuva, 
joka ei selitystä kaipaa.” Tapanani oli silloin yrittää 
neuvoa enoltani. Hän ottikin tavallisesti silmälasit 
nenälleen, mutta kuvan nähtyään sanoi vain, että — 
ekkös näe kun siinä lukee, että ”kuva joka ei selitystä 
kaipaa”. 

Tytön varttuessa alkoivat vaikeudet kotona tulla 
pikkuhuolista tosiksi. Hän alkoi tuntea olonsa sietä- 
mättömäksi. Ollessaan viidentoista hän eräänä kesäi- 
senä perjantaina teki päätöksensä — karkasi kotoaan 
ja meni mummulaan. Siellä haluttiin ymmärtää hänen 
vaikeuksiaan ja siellä oli suhteellisen hyvä olla. Eikä 
hän joutunut katumaan päätöstään. 

Kotoa lähtiessään Hilda Lehtonen oli jo käynyt kan- 
sakoulun, mutta jatkokouluun ei ollut liiennyt aikaa. 
Nyt hänelle tuli tilaisuus siihenkin, ja sai iltaisin suo- 
rittaa kaksi jatkoluokkaa. Sen lisäksi hän oli mukana 
keitto- yms. kursseilla. 

Aikaisemmin kertojamme oli ollut sidottu kotipihaan, 
mutta uudessa kodissa hänet suorastaan ajettiin ulos. 
Mummo sanoi, että ainakaan kesäisiä sunnuntaita ei 
saa olla sisällä ja kaupungissa, silloin piti mennä 
maalle. Pirkkalan Toosin talo oli sellainen, jossa Hilda 
tottui usein viettämään viikonloppujaan. Hänelle tuli 
myös tavaksi vaellella kävellen muualla lähipitäjissä, 
kuten Ylöjärvellä, jossa hänellä oli tuttavia lähellä 
Outokumpua, Messukylän Palvaanniemessä sekä eri 
puolilla Pirkkalaa. 

Muuttaessaan Hilda Lehtonen oli jo kaksi vuotta 
ehtinyt olla Tampellassa. Työhön tulostaan hän kertoo: 

”Olin kolmetoista täyttänyt, kun aurinkoisena 
heinäkuun 17 päivänä 1906 tulin insinööri Lavoniuk- 
sen puheille työtä kysymään. Pääsin aluksi puolaamoon 
puolille päiville. Palkkani oli silloin joka toiselta vii- 
kolta 3 mk. 25 p. ja joka toiselta 3 mk. 60 p. Olin puo- 
laamossa siihen saakka, kunnes täytin viistoista. Sil- 
loin jouduin kutomoon dammastipuolelle, ensin oppi- 
laaksi ja sitten kutojaksi. Ne ajat muistan sellaisina 
ahkeran aherruksen vuosina, joilta ei ole paljon yksi- 
tyisiä muistoja jäänyt. Tuntuu kuin olisin oppinut 
rakastamaan työtä. 

— Toistakymmentä vuotta olin kutomossa, kunnes 
insinööri Donner ehdotti minua vaihtokonttoriin. Sain 
siirron sinne vuonna -21. Vaihtokauppa oli silloin toi- 
minut jo useita vuosia, ja se oli tullut hyvin suosituksi. 
Talvisaikaan kävi kaupassa väkeä niin paljon kuin vain 
ehdittiin palvella. Muistan hyvin, miten tullessani 
konttoriin juuri vuoden vaihteessa jouduin heti laske- 
maan edellisen vuoden vaihtokuitteja, ja että esimer- 
kiksi marraskuun 29:nneltä päivältä oli kuitteja toista 
metriä korkea pino. — Yleensä talvi oli kaikkein vilk- 
kainta aikaa, ja kesällä taas hiljaisinta. Silloin pyrit- 
tiin tekemään kaikki mahdollinen työ, jotta kiireisenä 
aikana voitaisiin selvitä ruuhkasta paremmin. 

— Silloin elokuussa, kun kaikki vanhat kassat oli 
tehty, saimme joskus kuluttaa aikaamme miten vain 
hauskimmin osasimme. Ainakin tehtaan väen lähtiessä 

olimme aina ikkunalla katselemassa. Konttorissamme 
oli eräs neitonen, nimeltään Helmi Jutila, jonka kanssa 


usein kulutin aikaa. — Kerran katsellessamme 
työstä lähteviä istuimme erään Lyyli Heinon 
kanssa pöydän reunalla, josta näki hyvin ulos. 


Huomiomme kiintyi erään naisen epätavalliseen käyn- 
tiin, ja sellaisia vallattomia kun olimme, rupesi Lyyli 
laskemaan tahtia: gaager vai jusdiin, jumalan kiidos 
jusdiin, gova leibä jusdiin. Ja minä ompelin pöytäliinaa. 
Tietysti juuri silloin tuli sisään vuorineuvos Kihlman, 
joka siihen aikaan oli vaihtokonttorin päällikkönä. 
Lyyli ampaisi huoneen toiseen nurkkaan ja minäkin 
yritin kutistua mahdollisimman pieneksi ja peittää 
liinan selkäni taakse. Se laahasi kuitenkin lattiaa pit- 
känä häntänä, eikä tilanteen pelastaminen muutenkaan 
onnistunut ollenkaan. Esimiehemme ei kuitenkaan sa- 
nallakaan torunut tai edes viitannut hassuun esiinty- 
miseemme. Tiesihän hän, että työt oli tehty ja että 
konttorissa oli hiljaista. — Niin että kyllä me hauskaa 
osasimme pitää. Ja mikäs oli pitäessä, kun koko väki 
ylimmästä alimpaan oli niin mukavaa. 

Ja sitten kun huoltokonttori perustettiin, niin te 
siirryitte sinne. Millaista kerrottavaa teillä olisi niiltä 
ajoilta? 

Kun vuorineuvos Kihlman joulukuussa -41 perusti 
huoltokonttorin, sain määräyksen tutustua huoltokont- 
torien toimintaan PMK:lla, Finlaysonilla ja Lapinnie- 
mellä. Finlaysonilla käydessäni minulle vakuutettiin, 
että on hyvä, jos ensimmäisenä vuonna tulee 500 jä- 
sentä. Kun sitten meillä päästiin alkuun, ilmoittautui 
ensimmäisellä viikolla toista tuhatta henkilöä kontto- 
rin jäseneksi. Ja kiire oli valtava. Koneita ei ollut muita 
kuin yksinkertainen laskukone, joka sekoitti seiskat ja 
yhdeksiköt, sekä kirjoituskone. Kaikki listat oli kirjoi- 
tettava käsin. Verojen maksu oli kovasti työtä aiheut- 
tavaa, sillä yhdellä henkilöllä saattoi olla 10—11:kin 
erilaista maksua vuodessa. Lisäksi ulosmittauksia oli 
paljon. Siinä ei auttanut muu kuin tehdä ylitöitä ilta- 
yöhön saakka. Sunnuntait oli ilman muuta oltava työssä. 
En tiedä miten se niin kävi voimilleni, mutta kyllä 
minä usein illalla mennessäni Pellavanmäen aidan viertä 
kotiin itkin tämän maailman asioita, omiani ja konttorin 
asiakkaitten huolia ja taas tätiäni, joka oli kotona 
sairaana.” 


Vuonna -15 Hilda Lehtonen oli muuttanut asumaan 
Pellavanmäkeen tätinsä, Miina Helldanin luokse, joka 
oli hänen äitinsä hyvä ystävä ja kertojan itsensä kum- 
mi. Täti oli myös Tampellassa, ja palveli taloa aikoi- 
naan 61 vuotta. Jo Hildan muuttaessa täti tarvitsi 
apulaista, ja vähitellen hän rupesi kaipaamaan hoitoa 
yhä enemmän. Hän tuli vähitellen melkein sokeaksi 
ja kuuroksi, sekä viimeksi tarvitsi tukea aina liikku- 
essaan. Kaksikymmentä kahdeksan vuotta kertojamme 
hoiti tätiään, aina tämän kuolemaan v. -43 saakka. 
Varmaankaan ei ollut helppoa esimerkiksi sota-aikana, 
kun hoitajan piti ilmahälyytysten tullen peitettyään 
koneet konttorissa juosta kotiinsa saattamaan turvaan 
liikuntakyvytön vanhus. — Eikä hän suinkaan ollut 
ainoa, jonka vuoksi Hilda Lehtonen on nähnyt vaivaa 
ja valvonut. 


Kertojamme harrastuksista: on vaikea tehdä selkoa. 
Hänen monet vapaa-ajan puuhailunsa ovat liikkuvan 
sielun purkautumisteitä. Pääasia on, että aina löytyy 
jotakin tekemistä. Työ yleensä on hänelle ilo, ja hän 


toivoisi sen olevan sitä kaikille muillekin. Hän lukee 
hyvin paljon, tekee käsitöitä, hoitaa kukkiaan jne. 
Mutta ennen kaikkea hänen huolensa kohteena on 
vuodesta -50 lähtien ollut oma tontti Pirkkalan Anian- 
kylässä. Alkuun ei nti Lehtonen uskonut koskaan saa- 
vansa sinne minkäänlaista katosta kesänviettopaikaksi, 
mutta jo vuonna -51 alkoi huvila olla jotenkin asutta- 
vassa kunnossa. Kaikessa raivaus- ja rakennustyössä 
on omistaja itse häärinyt kädet rakoilla, monen tär- 
keämmän työn lisäksi hän on veljen poikansa Jukan 
kanssa tehnyt mm. kymmenisen metriä kivilaituria. 
Huvila nimittäin sijaitsee Pyhäjärven rannalla. Paikka 
on ristitty Törmäläksi. 

Rupatteluhetki Hilda Lehtosen kodissa on päätty- 
mässä. Huone on tyylikkäästi sisustettu rinnan van- 
halla ja uudella. Vanhoja huonekaluja, uusia maala- 
uksia eläviä kukkia, vanhoja koriste-esineitä. Kerto- 
jamme esittelee kätköpaikoistaan esiin otettuja van- 
hoja kirjoja, mm. aivan viime vuosisadan alkupuolelta 
peräisin olevia hartauskirjoja sekä kaksi Uutta Tes- 
tamenttia. Vanhoja taidokkaasti suunniteltuja posti- 
kortteja. Yli sata vuotta vanha kynttilälyhty, jota ker- 
tojamme tädin äiti käytti sidottuna vyölleen ollessaan 
torilla ostoksilla. Vanhat kahvikupit, joiden kyljessä 
on kuvattuna pellavatehdas ennen paloa. Ja niin edel- 
leen, nähtävästi loputtomiin. Lisäksi jokaista esinettä 
seuraa kertomus tai pari niin elävästi esitettynä, että 
luulisi olevan kysymys tämänpäiväisistä asioista. Mutta. 
siinäpä sitä ollaankin; on taito yhdistää vanha ja uusi. 

Viime heinäkuun 17 pnä tuli Hilda Lehtonen siis 
palvelleeksi Tampellaa puoli vuosisataa. Istuessamme 
pienellä työtoverien joukolla huoltokonttorissa juhla- 
kahveja juomassa, oli päivän sankarin vaikea salata 
liikutustaan muistellessaan mennyttä. Niin täydelleen 
erilaista oli ihmisten ulkonainen ja sisäinen elämä 50 
vuotta sitten, niin paljon parempaa olisi nyt, jos ihmi- 
set vain osaisivat sen oikein ottaa. Työtä se on ihmisen 
elämä, usein ottaa koville, mutta silloin sillä on si- 
sältöä. 

Paljon olisi Helda Lehtosella kerrottavaa, ja pal- 
jon olisi kerrottavaa hänestä. Hän on... niin, tunnette- 
han te Hilda Lehtosen! 


Lapinniemen eläkeläisten juhla 
Pirttilässä 


Lapinniemen eläkeläiset kokoontuivat kesäkuun 27 
päivän aamuna Naistenlahden laiturin luona Pirttilään 
lähtöä varten. Yöllisen sateen jälkeen ilma oli kirkastu- 
nut ja väkeä kertyi kaksi täyttä moottorivenelastia. 
Tuliaiskahvin jälkeen hajaantuivat retkeläiset sauna- 
vihdan tekoon ja senjälken kiireesti saunotteluun. Sau- 
nottelun jälkeen oli yhteinen ruokailu. Muusta ohjel- 
masta mainittakoon yhteislaulut, past. O. Honkkilan 
hartauspuhe, eläkeläisten Elli Hietalan ja R. Sunellin 
yksinlaulut. Tilaisuudessa olivat mukana tehtaan isän- 
nöitsijä ja rouva Visa. 

Tällainen yhdessäolo on piristävää, siinä muistellaan 
menneitä ja kerrotaan kuulumisia. Jokainen retkeläinen 
tekee päätöksen tulla seuraavanakin vuonna uudelleen. 

Kun Papinniemen vanhukset 


Miehet keskustelevat yhteisistä päivän kysymyk- 
sistä. Henkilöt vas:lta P. Rauvala, J. Marjamäki, 
V. Hakala, A. Lehtonen, V. Vesa, H. Virtanen ja 
M. Niemi. 


Vanhukset ovat nousseet Pirttilän laiturille. 


Saunaan menoa odotellaan. Henkilöt vas:lta Aino 
Tallgvist, Martta Koskinen, Alli Syrjänen, Hilja 
Niemi, Emmi Sinervo (etualalla), Serafia Sirön, 
Tyyne Tammelin ja Aino Kaarilahti. 


+ 


retkeilivät 


Vanhukset kuuntelevat pastori O. Honkkilan pu- 
hetta. Henkilöt eturivissä vas:lta Rosa Järvinen, 
Alina Ylikoski, Josefiina Moisio, Tyyne Falk, Anna 
Peltonen, Alli Salminen, Aino Jernberg, Olga Hele- 
nius, Alma Mattila, Lyydia Näsineva, rva Visa. 


Kahvi maistuu. Henkilöt oikealta: J. Vapaaliitto, 
R. Sunell ja P. Rauvala. 


Ruoka maistuu isännöitsijän hauskassa seurassa. 
Henkilöt vas:lta Alviina Tukiainen, rva ja isännöit- 
sijä Visa, Hilma Leino ja Maria Jokinen. 


— Eläköön 100-vuotias Tampella. 


— Kunniaa uskolliselle työlle. 


— Yhteishenkeä lujittamaan 100-vuotisten 
perinteiden pohjalla. 


— Sodissa kaatuneiden muisto. 


Sonnustaudumme parhaillaan viettämään harvinaista 
juhlaa, jolla tahdomme tehdä kunniaa Tampellan teh- 
taissa 100 vuoden aikana suoritetulle uskolliselle työllle 
ja tehtaittemme menestymisen taanneelle rohkealle yrit- 
täjätoiminnalle. Merkkipäivä on todella niin huomat- 
tava yksityisen teollisuusyhtiön historiassa, että on kat- 
sottu aiheelliseksi juhlia sitä sen arvoa vastaavalla 
tavalla. 

Vanha — ja kuitenkin alituisesti nuori — Tampella 
sonnustautuu syyskuun 6. päiväksi juhla-asuun viet- 
tääkseen perustamisensa 100-vuotisjuhlaa. Asiaan kuu- 
luu, että merkkipäivää vietetään todellisen juhlamielen 
innoittamana ja lujan tulevaisuuden uskon elähdyttä- 
mänä. Kauan eläköön Tampella, sen mainehikkaat teh- 
taat ja näiden uskolliset uurastajat. 

* * * 

Tampellan 100-vuotisjuhlat ovat ennen muuta kaunis 
kunnianosoitus sille uskolliselle työlle, mitä monivai- 
heisen vuosisadan kuluessa on tehtaissamme suoritettu. 
Moniin tuhansiin nousee niiden aikanaan Tampellaa 
palvelleiden työntekijöiden ja toimihenkilöiden luku, 
jotka lepäävät rakkaan isänmaamme mullassa. Heidän 
sitkeät ponnistelunsa loivat perustan, mille me nyt 
tällä hetkellä rakennamme. Työolosuhteet ja elämä 
muutenkin tehtaittemme toiminnan alkuaikoina olivat 
paljon paljon alkeellisemmat kuin nykyään. Työpäivä 
paljon pitempi, jopa niin pitkä, ettei omaa vapaa-aikaa 
juuri tunnettu. Ruuniillinen rasitus koneitten kehitty- 
mättömyyden vuoksi oli niinikään paljon suurempi kuin 
nykyään. Valaistus tehdassaleissa ennen sähkövalon 
käyttöön ottoa oli alkuaikoina verraten alkeellinen niin 
ulkona kuin sisälläkin. Työskentely tapahtui aamuvar- 
haisesta iltamyöhään öljytuikun tai kynttilän valossa. 
Työmatkat oli käveltävä, kun muita kulkumahdollisuuk- 
sia ei ollut. Tiet ja kadut saattoivat sadeaikoina olla 
melko liejuiset ja siten sangen hankalia kulkea. Mutta 
uskollisuus, millä näissä alkeellisissa oloissa työ suo- 
ritettiin, hakee vertaistaan. Väitetään myös työssä- 
käynnin säännöllisyyden tällöin olleen suorastaan esi- 
merkillistä. 

Me nykyajan tampellalaiset teemme vilpittömin mie- 
lin kunniaa näille uranuurtajille ja heidän suoritta- 
malleen työlle, mitä on tarvittu, jotta nykypolven työs- 
kentely ja elinehdot olisivat voineet parantua ja kehit- 
tyä tämänhetkiselle tasolleen: Vaikka 100-vuotisjuh- 
lamme ensisijassa muodostuu kunnianteoksi menneiden 
tampellalaispolvien työsaavutuksille, tahdomme tällöin 
osoittaa samalla kunnioitusta kaikelle sille rakentavalle 

työlle, mitä Tampellassa on viimeksi eletyn 100 vuoden 
aikana suoritettu. Kunnioituksemme kohdistuu tällöin 
yhtä varauksettomasti niin kätten kuin aivojenkin suo- 
rittaman työn pysyviin tuloksiin ja unohtamatta ketään 
tampellalaista, joka on omalla uurastuksellaan ollut 
vaikuttamassa näihin kansantulon kartuttamista ja elin- 
tason nousua edistäneisiin työn tuloksiin. Rohkea ja 
taitava yrittäminen on aikaansaanut työtilaisuuksia 
ja toimeentulon tuhansille ja taas tuhansille työnteki- 
jöille ja toimihenkilöille, jotka puolestaan omalla työ- 
panoksellaan ovat toteuttaneet erittäin vaativat ja 
pitkällä tähtäimellä laaditut suunnitelmat. Määrätie- 
toinen yrittäjätoiminta ja huolellinen ammattityö luo- 
vat, kiinteässä yhteistoiminnassa ollen, arvoja, jotka 
varmimmin tekevät mahdolliseksi jatkuvan elintason 
nousun. 
* * w 

Tehtaittemme nykyinen teknillinen, organisatoorinen 
ja tuotannollinen taso on, sen voimme pätevin perus- 
tein sanoa, 100-vuotisen hyvän yhteistoiminnan ja yh- 
teishengen tulos. Mitä joinain kansakuntamme vaikeina 
murrosaikoina on tässä suhteessa tapahtunut mahdol- 
lista säröilemistä, on se ollut vain ohimenevää heijas- 
tusta sen ajan ilmiöistä. Työtoveruus ja mahdollisim- 
man hyviin tuotannon tuloksiin pyrkivät ponnistelut 
ovat sitten jälleen vuosien kuluessa kasvattaneet työ- 
yhteisöömme sellaisen yhteishengen, joka särkymättä 
on kestänyt ankarimmatkin myrskyt ja vastoinkäy- 
miset. 

Nämä vuosisadan kiirastulessa lujittuneet ja men- 
neiltä tampellalaispolvilta saadut perinteet ovat kestä- 
vimpänä takeena 'yhteishengen lujittumiselle tulevai- 
suudessa. Siksi me onnistuneimmalla tavalla kunnioi- 
tamme esi-isäimme työtä ja aikaansaannoksia pyrki- 
mällä määrätietoisesti hyvään yhteistoimintaan kaik- 
kien kanssa, joiden rinnalla tai alaisena joudumme 
jokapäiväistä työtämme suorittamaan. Näin tapahtuva 
yhteishengen vaaliminen ja lujittaminen takaa parhai- 
ten tehtaittemme menestymisen tulevaisuudessa ja sitä 
tietä elintason nousun. 

* * * 

Tänä suurena juhlapäivänämme emme saa unohtaa 
niitä tampellalaisia, jotka maansa perustuslaeille 
uskollisina vuodattivat sydänverensä isänmaan va- 
pautta puolustaessaan. Myös heidän uhrinsa on tehnyt 
mahdolliseksi sen, että kansamme tänään saa valtiolli- 
sesti vapaassa maassa kehittää omaa aineellista ja 
henkistä kulttuuriaan vieraan tahdosta riippumatta. 
Vain kansalaisvapauksien perusarvoja kunnioittava 
yhteiskunta voi luoda edellytykset elintason nousulle 
ja sivistyselämän kukoistukselle. Siksi me emme saa 
unohtaa sitä suurta uhria, minkä parhaat poikamme 
vv. 1939—44 käydyissä raskaissa sodissa antoivat 
maamme vapauden lunnaiksi. Myös he, täyttämällä 
velvollisuutensa kuolemaansa saakka, loivat edellytykset 
vapaan suomalaisen yhteiskunnan kehittymiselle, siksi, 
mitä se tänään on. Teemme nöyrinä kunniaa myös 


sankarivainajillemme. == 
Koskenlaskija 

LAPINNIEMI 


tänään 


Kuvasarja 
Lapinniemen 
1. Uudet paalinavaajat suorittavat kovaksi puristettu- Puuv illate htaan 
jen puuvillapaalien alkumöyhennyksen ja sekoituk- 
sen tehokkaammin kuin ennen. kehräämön 
2. Uusitut avaus- ja puhdistuskoneistot valmistavat uudistuksista 


laapit vähin vaivoin karstausta varten, 


3. Karstaus on langan laatuun nähden kehruun tärkein 
työvaihe, jonka vuoksi karstaamon parannuksiin on 
kiinnitetty erikoista huomiota. 


1. Karstauksen jälkeen kuituja yhdensuuntaistutetaan 
ja hahtuvia tasoitetaan venyttämällä ja kertaamalla 
niitä uusilla venytyskoneilla. 


5. Käämikoneilla valmistetaan esilangat varsinaista 
kehruuta varten. Koneiden käynti on erikoismalli- 
silla pyörillä saatu jokseenkin meluttomaksi ja tapa- 
turman vaara torjutaan tehokkailla suojuksilla. 


6. Uusien rengaskehruukoneiden lanka on lujempaa ja 
tasaisempaa kuin vanhojen koneiden ja suurien 
puolien ansiosta on solmujen määrä pienentynyt. 


7. Kertaamon rengaskoneet on melkein kaikki uusittu 
ja standardisoimismielessä on siirrytty pienien puu- 
puolien sijasta käyttämään pitkiä pahvipuolia, joi- 
den koko on sama kuin kehruukoneiden puolienkin. 


8. Rullaustakaan ei ole unohdettu. Uudet nopeat rul- 


lauskoneet siellä päästävät vanhoja koneita niiden 
vanhuuden lepoon — romukasaan. 


Kuvaus: Pentti Heikkilä, 

TALVISOTA: 


PELLAVATEHDAS: 


Kaleva, Vieno Ivar Johannes Mäkelä Mauno Olavi Salminen, Vieno Artturi . Salmisaari, Veijo Kaleva 
Syntynyt 22. 8. 13 Virroilla Syntynyt 24. 2. 11 Sahalahdella Synt. 21. 11. 14 Kaarinassa Synt. 25. 9. 18 Käkisalmessa 

Tampellaan 18. 9. 37 Valkaisija Tampellaan 26. 6. 37 Ulkotyöm. Tamp. 7. 2. 35 Roovin kärrääjä Tampellaan 30. 11. 39 

Kaat. 17. 1. 40 Märkäjärvellä Kaat. 14. 12. 39 Ristisalmella Kaat. 8. 12. 39 Tolvajärvellä Harjoittelija, opiskelija 
Sotamies Sotamies Sotamies Kaat. 11. 3. 40 Riihimäellä 


Ups. oppilas 


PUUHIOMO: 


Harjunen, Nestor 
Synt. 24. 2. 04 Virroilla 
Tampellaan 7. 2. 27 
Paalin kansien tekijä 
Kuutunut 19. 2. 40 Kuhmossa 
Sotamies 


Nikander, Paavo Gunnar 
Synt. 31. 5. 09 Tampereella 
Tampellaan 25. 6. 37 Leikkaaja 
Kaatunut 17. 2. 40 Kämärässä 
Sotamies 


Käpyaho, Yrjö 
Synt. 8. 4. 11 Vilppulassa 
Tampellaan 15. 7. 37 Levyseppä 
Kaat. 20. 12. 39 Ägläjärvellä 
Sotamies 


Korpela, Emil Oskar 
Synt. 12. 10. 13 Lapualla 
Tampellaan 13. 10. 39 Leikkaaja 
Kaatunut 5. 3. 40 Kuhmossa 
Sotamies 


KONEPAJA: 


Ingström, Kaarlo Arvid 
Synt. 21. 1. 09 Tampereella 
Tampellaan 15. 3. 38 Maalari 
Kaat. 21. 2. 40 Pitkärannassa 
Kersantti 


Lepokorpi, Yrjö Valdemar 
Synt. 25. 12. 07 Tampereella 
Tampellaan 12. 7. 29 Apumies 
Kaat. 7. 3. 40 Kollaanjoella 

Sotamies 


Lehtinen, Elo Marttila, Esa Olavi 
Synt. 4. 1. 09 Ikaalisissa Synt. 24. 7. 02 Lapualla . 
Tampellaan 20. 10. 30 Esimies — Tampellaan 11. 9. 39 Leikkaaja 
Kaatunut 27. 1. 40 Kannaksella Kaatunut 22. 2. 40 Kuhmossa 
Sotamies Sotamies 


Itäranta, Olavi Vilho Jalonen, Toivo Valdemar 
Synt. 21. 1. 09 Tampereella Synt. 13. 4. 08 Tampereella 
Tampell. 1. 3. 30 Urakanlask. Tampellaan 1. 4. 35 Apumies 
Kaat. 22. 2. 40 Kannaksella Kaatunut 15. 2. 40 Kuhmossa 
Kersantti Sotamies 

Mäkinen, Mauno Erik Rudolf Raipio, Vilho Elias 
Synt. 22. 2. 17 Pohjois-Pirkk. Synt. 5. 4. 17. Messukylässä 
Tampellaan 30. 8. 38 Levyseppä Tampellaan 22. 8. 39 Levyseppä 
Kaatunut 26. 2. 40 Säiniössä Kaatunut 14. 2. 40 Summassa 
Sotamies 5 Sotamies 


Rantanen, Erkki Johannes Rantanen, Otto Kalervo Seppänen, Vilho Toivonen, Arvo Valdemar 


Synt. 5. 6. 12 Juupajoella Synt. 14. 5. 17 Ruovedellä Synt. 7. 9. 99 Kangasniemellä Synt. 9. 12. 16 Messukylässä 
Tampellaan 15. 3. 38 Ulkotyöm. Tampellaan 5. 1. 38 Kiilloittaja Tampellaan 16. 5. 23 Ulkotyöm. Tampellaan 10. 11. 32 Sorvaaja 
Kaat. 14. 12. 39 Tolvajärvellä Kaat. 25. 1. 40 Kollaanjoella Kaat. 12. 3. 40 Vuosalmella Kaatunut 13. 2. 40 Summassa 

Sotamies Sotamies Sotamies 


JATKOSOTA: 
PELLAVATEHDAS: 


dh | 


Torra, Jaakko Olavi Henrik Aalto, Kalle Finari Mäkelä, Väinö Johannes Nurmi, Kaarle Martti 


Synt. 25. 4. 19 Tampereella Synt. 17. 1. 12 Tampereella Synt. 10. 10. 14 Sahalahdella Synt. 19. 6. 10 Tampereella 
Tampellaan 6. 5. 39 Konttoristi Tampellaan -35 Maalari Tampellaan 20. 5. 37 Ulkotyöm. Tampellaan -25 Piirtäjä 
Kaat. 6. 3. 40 Viipurissa Kaat. 3. 12. 41 Maaselässä Kaat. 4. 8. 41 Rautjärvellä Kadonnut 29. 6. 44 Ihantalassa 
Vänrikki Sotamies Sotamies 
PUUHIOMO: 


Packalen, Jaakko Emil Santamäki, Paavo Antto Siren Veikko Ilmari Arhi, Paavo Rikhard | 


Synt. 17. 11. 18 Lempäälässä . Synt. 13. 5. 07 Teiskossa Synt. 16. 5. 23 Tampereella Syntynyt 30. 4. 07 Kurussa 

Tampell. -38 Roovin kärrääjä Tampellaan 11. 3. 35 Ulkotyöm. Tampellaan Sorvaaja Tampellaan 15. 8. 38 Prässääjä 

Kaat. 11. 7. 44 Vuosalmella Kaat. 29. 6. 44 Ihantalassa Kaat. 26. 3. 43 Syvärillä Kaatunut 29. 8. 41 Kiestingissä 
Alikersantti Sotamies Sotamies Sotamies 


KONEPAJA: 


/ 


Tam än 


Ojaniemi, Sulo Teodor Aaltonen, Jalmari Nikolai Ehrnrooth, Carl Gustaf =, Haapanen, Veikko Asser 
Synt. 6. 5. 14 Hämeenkyrö Synt. 31. 3. 06 Ikaalisissa Synt. 30. 7. 20 Tampereella Synt. 19. 6. 23 Tampereella 
Tampellaan 14. 5. 38 Hioja Tampellaan 13. 6. 41 Ulkotyöm. Tampellaan 3. 6. 41 Tampell. 15. 5. 40 Sorvaajaopp. 
Kaat. 1. 8. 41 Petroskoissa Kaatunut -44 Harjoittelija, opiskelija Kaat. 11. 7. 44 Suurmäessä 
Sotamies Sotamies Kaatunut 29. 6. 44 Sotamies 

Kapteeni 


Hiekkanen, Reino Herman Johansson, Ernst Valter Johnsson, Hans, Aksel Felis Joutila, Eino Aleksanteri 
Synt. 6. 12. 14 Toivakassa Synt. 14. 6. Hollolassa Synt. 22. 4. 20 Helsingissä Synt. 20. 3. 20 Tampereella 
Tampell. 16. 6. 41 Suunnittelija Tampellaan 1. 9. 39 Piirtäjä Tampellaan 20. 6. 41 Tampellaan -37 Viilaaja 
Kaatunut 81. 7. 41 Sallassa Kaat. 11. 8. 41 Tsokkilassa Harjoittelija, opiskelija Kaat. 29. 6. 44 Ihantalassa 
Vänrikki Alikersantti Kaat. 6. 8. 43 Maaselässä Sotamies 
Vänrikki 


Järvinen, Pentti Edvard Keskinen, Olavi Johannes Kivimäki, Matti Armas i Koski, Kalle Antero 
Synt. 21. 4. 22 Kangasalla Synt. 17. 6. 238 Hämeenkyrössä Synt. 28. 3. 23 Ikaalisissa Synt. 24. 10. 11 Kiikoisissa 
Tampellaan 7. 6. 39 Ulkotyöm. Tampellaan 2. 6. 44 Varastom. Tampell. 28. 2. 41 Sorvaajaopp. Tampellaan 4. 9. 33 Viilaja 
Kuoli 12. 4. 42 Kenttäsair. Kaatunut 18. 6. 44 Kaat. 19. 1. 44 Kannaksella Kaat. 6. 8. 41 Rautjävellä 
Sotamies Sotamies Sotamies Sotamies 


Paananen 


Kumpulainen, Aaro Vilho Kähkönen, Taisto Kullervo Larvila, Veikko Tapani Lehmus, Pentti Kalevi 


Synt. 10. 1. 19 Pihtiputaalla Synt. 11. 9. 19 Petroskoissa Synt. 26. 12. 24 Ähtärissä Synt. 26. 4. 21 Tampereella 
Tampellaan 22. 10. 40 Apumies Tampellaan 19. 4. 38 Ulkotyöm. Tampell. 24. 1. 42 Varastoapul. Tampell. 20. 1. 40 Viilajaopp- 
Kaat. 10. 8. 41 Tuulosjoella Kaat. 5. 11. 41 Kiestingissä Kaat. 15. 6. 44 Siiranmäessä Kaatunut 28. 4. 42 Rajajoella 


Vänrikki Sotamies Sotamies Sotamies 

Lehtonen, Yrjö Liimatainen, Aaro Matias Lindgren, Pentti Mikael Malmberg, Tapani Johannes 
Synt. 9. 4. 11 Eräjärvellä Synt. 5. 7. 12 Karstulassa Synt. 28. 5. 19 Tampereella Synt. 26. 12. 04 Lappeella. 
Tampellaan 17. 6. 41. Ulkotyöm. Tampellaan 19. 2. 41 Sorvaaja Tampell. 15. 3. 37 Viilaajaopp. Tampellaan 20. 11. 35 Viilaaja 
Kaat. 26. 6. 43 Aleksandrovk. Kaatunut 28. 6. 44 Talissa Kaat. 1. 5. 42 Petroskoissa Kaatunut 5. 7. 41 Jääskessä 
Sotamies Sotamies Alikersantti Sotamies 


Mäki, Kalle Emil Mäkinen, Lasse Emil Nieminen, Aarto Edvard Mikael Nieminen, Helge Allan 
Syntynyt 28. 6. 20 Siurossa Synt. 29. 6. 25 Tampereella Synt. 28. 9. 21 Tampereella — Synt. 16. 2. 22. Pohjois-Pirkk. 
Tampell. 30. 1. 40 Viilajaopp. = Tampellaan 15. 8. 41 Piirtäjä Tampellaan 31. 8. 37 Sorvaaja Tampellaan 15. 2. 41 
Kaat. 4. 7. 44 Vuosalmella Kaatunut 29. 3. 44 Kannaksella = Kaat. 16. 7. 44 Impilahdella Apumies, opiskelija 
Sotamies Sotamies Sotamies Kaat. 15. 7. 41 Kotscheravossa 
Sotamies 


Nieminen, Pauli Jalmari Nieminen, Tuure Antero Nurmi, Erkki Ilmari Olkkonen, Mikko Nikolainpoiku 
Synt. 20. 3. 03 Tampereella Synt. 18. 9. 18 Tampereella Synt. 14. 1. 25. Virroilla Synt. 19. 4. 17 Räisälässä 
, Tampellaan 26. 3. 24 Apumies Tampellaan 1. 7. 37 Tampell. 23. 4. 40 Sorvaajäopp. Tampellaan 23. 9. 40 Ulkotyöm. 
JN Kuollut 3. 6. 43 Sotasairaalassa — Viilaajaopp., teoll. koul. opp. = Kuoli 10. 7. 44 Sotasairaalassa = Kaat. 14. 6. 44 Siiranmäessä 
a Sotamies Kaatunut 7. 9. 42 Ontajoella Sotamies Kersantti 
Vänrikki 


Ollila, Mikko Robert Rantanen, Valo, Voitto Rask, Erkki Julius Rautiainen, Eero 
Synt. 10. 6. 20 Tampereella Synt. 8. 11. 07 Tampereella Synt. 10. 6. 23 Viipurissa Synt. 4. 7. 19 Juupajoella 
5 Tampellaan -35 Konttoristi Tampellaan 4. 6. 28 Sorvaaja Tampellaan 30. 6. 41 Apumies Tampellaan 1. 9. 37 
Kaat. 21. 9. 41 Matrossassa Kuoli 2. 10 41 Sotasairaalassa Kaat. 27. 3. 44 Rajajoella Harjoitt. opisk. 
Alikersantti Sotamies Sotamies Kaat. 24. 8. 41 Heinjoella 
Vänrikki 


Räisänen, Paavo Johannes Salin, Kauko Olavi Salo, Kaarlo Julius Sillman, Viljo Albert 
Synt. 24. 6. 12 Nuijamaalla Synt. 29. 7. 23 Tampereella Synt. 13. 7. 22 Pohjois-Pirkk. Synt. 2. 7. 20 Tampereella 
Tampellaan 4. 11. 35 Sorvaaja Tampellaan 24. 7. 41 Viilajaopp. Tampellaan Autonkuljettaja — Tampellaan 7. 10. 37 Maalari 
Kaatunut 19. 7. 41 Kuoli 27. 2. 42 Sotasairaalassa Kadonn. 21. 7. 44 Ilomantsissa = Kaat. 2. 9. 41 Itä-Karjalassa 

Sotamies Sotamies Sotamies Sotamies 


JTE a. X 


Särkkä, Juho Hemminki Tammilehto, Niilo Elias Tammivuori, Niilo Olavi Tanner, Otto Juho 
Synt. 5. 8. 20 Teiskossa Synt. 4. 12. 00 Huittisissa Synt. 14. 3. 16 Kangasalla Synt.9. 9. 20 Tampereella 
Tampellaan 4. 3. 40 Varastom. Tampellaan 21. 8. 22 Sorvaaja Tampellaan 19. 5. 30 Varastom. Tampellaan 3. 10. 38 Varastom. 
Kaat. 21. 8. 41 Maaselässä Kaat. 3. 7. 41 Jääskessä Kaat. 24. 8. 41 Salmenkaidassa Kuoli 24. 8. 48 
Sotamies Korpraali Korpraali Alikersantti 


Tiensuu, Niilo Emil Vanhala, Kosti Armas Veko, Viljo Einari Widing, Runar Erik 
Synt. 16. 12. 12 Haukiputaalla Synt. 21. 3. 24 Ylöjärvellä Synt. 4. 5. 22 Karkussa Synt. 20. 4. 20 Tampereella 
Tampellaan 5. 8. 35 Sorvaaja Tampellaan 29. 8. 41 Apumies Tampellaan 29. 3. 40 Viilaaja Tampellaan 3. 6. 41 
Kaat. 12. 8. 41 Kirvussa Kaat. 17. 7. 44 Itä-Karjalassa Kaat. 25. 2. 42 Rajajoella Harjoitt. opisk. 
Sotamies Sotamies Sotamies Kaat, 1. 8. 41 Sohjanajoella 
Vänrikki 


Villi, Heikki Edvard Virtanen, Reino Mikael 


Synt. 28. 11. 22 Ikaalisissa Synt. 30. 9. 18 Tampereella 
Tampellaan 18. 12. 39 Viilaaja Tampellaan 13. 5. 35 Oppilas 
Kuoli 4. 6. 42 Sotasairaalassa Kaat. 9. 7. 44 Kilpeenjoella 
Sotamies Sotamies 

Kauppinen, Oskar Kenkkilä, Tauno Jaakko Nikanor Rask, Kalle Tivari Toivonen, Väinö Armas > 
Synt. 10. 8. 02 Orivedellä Synt: 8. 12. 08 Tampereella Synt. 22. 12. 13 Suodenniemellä Synt. 5. 12. 11 Ruovedellä 3 

Sotamies Korpraali Sotamies Sotamies 


JATKOSOTA Vv. 1941—1944 


Ikonen, Aarne Lindell, Kauko Olavi Heininen, Reino Jalmari Ahonen, Lauri Antero 
Synt. 16. 7. 13 Messukylässä Synt. 10. 5. 16 Tampereella Synt. 7. 1. 16 Hämeenkyrössä Synt. 25. 9. 20 Teiskossa 
Tampellaan 26. 10. 34 Tampellaan 26. 10 34 Kuivaaja Tampell. 24. 5. 40 Liist. työnt. Tampell. 25. 1. 38 Res. laitosm. 
Viimeist. kon. hoitaja Haav. Karhumäessä ja kuoli Kuoli 16. 8. 43 Sotasairaalassa Kaat. 2. 8. 41 Jaakkimassa 
Kaat. 27. 3. 42 Suursaaressa 8. 7. 44 kenttäsairaalassa Sotamies Sotamies 
Sotamies 
Mäkelä, Tauno Matias Niemi, Aallah Emil Kalevi Tuominen, Teodor Matti Salmi, Antti Leonard 
Synt. 6. 11. 19 Alavuudella Synt. 26. 1. 22 Viipurissa Synt. 24. 11. 19 Karkussa Synt. 9. 9. 22 Tampereella 
Tampellaan 19. 1. 39 Tampellaan 27. 4. 40 Hissinkulj. Tampellaan 9. 8. 37 Liistaaja Tampell. 30. 9. 37 Solmuk. käytt 
Luomaos. työnt. Katosi 14. 6. 44 Kuuterselässä Kaat. 16. 10. 41 Sunajoella Kaat. 16. 6. 44 Vammelsuussa 
Kaat. 15. 7. 42 Kimjärvellä Sotamies Sotamies Kersantti 
Sotamies 


Wasko, Vilho 
Synt. 15. 9. 21 Ruskealassa 
Tampellaan 26. 4. 40 


Auton apumies 
Kaat. 16. 6. 44 Liikolassa 


Alikersantti 


Tampellan 
Inkeroisten tehtaitten 


henkilökunnalle 


Tampereen =Pellava- ja Rauta-Teollisuus 
Osake-Yhtiön nyt ryhtyessä viettämään 100- 
vuotisen teollisen toimintansa suurta työn juh- 
laa, on täällä Anjalan kosken partailla myös 
aihetta herkistää mielet juhlatunnelmaan. Sata 
vuotta on jo niin pitkä ajanjakso, että vain har- 
vat ihmisyksilöt tuon iän saavuttavat. Myöskin 
uusia elämän arvoja luovalle yhtiötoiminnalle 
on 100 vuotta pitkä aika, johon mahtuu paljon 
taloudellisen elämän kovia koettelemuksia, kuin 
myös aineellisen ja henkisen elämän kohokohtia. 
Jo 84 vuotta tulee kuluneeksi siitä ajasta, jolloin 
vaatimaton ensimmäinen tehdaslaitos Anjalan 
kosken rannalle tai oikeastaan sen Lohisaareen 
perustettiin. Vasta sitten kuin nyt 100-vuotis- 
juhlaansa viettävä Tampella-yhtymä v. 1887 eli 
69 vuotta sitten sai oston kautta haltuunsa 
Inkeroisten Puuhiomon, älkoi täällä Anjalan 
kosken partailla teollisuuden valtimo sykkiä 


| 
] 

voimakkaammin. Tehtaittemme vanhimmat 


työntekijät ja eläkevanhukset varmaan vielä 
hyvin muistavat tuon ajan, jolloin nykyinen niin 
merkittäväksi — taloudelliseksi — voimatekijäksi 
paisunut — puunjalostusteollisuus maassamme 
otti ensimmäisiä haparoivia askeleitaan. 

Toteamme, että nykyiseen valtavaan kehityk- 
seen on tarvittu vain yhden miespolven ikä. Tuo 
elintason ja tuotannon nopea kohoaminen on 
saatu aikaan rohkeitten yrittäjien, pääoman, 
teknikkojen, konttorimiesten ja työntekijäin 
yhteistyön avulla. Siihen on tarvittu työtä ja 
jälleen työtä niin lapioin, kirvein kuin kynänkin 
varressa. Siksi meidän on syytä viettää työn 
juhlaa ja muistaa niitä, jotka vaikeissa olo- 
suhteissa ovat luoneet pohjan nykypäivien pa- 
remmille mahdollisuuksille. 

Minulla on ollut ilo ja kunnia toimia Inke- 
roisten tehtaitten isännöitsijänä juuri sinä, vii- 

Jatk, seur. siv. 

Esittelemme 
Tampellan Inkeroisten tehtaitten 
henkilökunnan 


virkaiältään 


Selaillessamme tehtaittemme henkilökunnan n. 1500 
korttiin nousevaa henkilökortistoa totesimme, että tänä 
yhtiömme suurena merkkivuotena pisimmän palvelus- 
ajan saavuttaneen kortin löysimme työntekijäin ryh- 
mästä, missä pisin palvelusaika on lähes 50 v. Seuraava 
44 vuoden palvelusaika löytyi koneenhoitajien ryhmästä. 
Sitten järjestyksessä tuli työnjohtaja 42 v., teknikko 
35 v., metsätyönjohtaja 30 v., virkailija 30 v., piirimet- 
sänhoitaja 26 v, ja piiriesimies sekä piirityönjohtaja 
22 v. 


Näyttää siis siltä, että työntekijäin ryhmä on huo- 


mattavasti pisimmän ajan talossa viihtyvää, vai lieneekö 


vanhimmat 


niin, että muissa pienemmissä ryhmissä työ on enemmän 


tekijäänsä kuluttavaa. Mielenkiintoista olisi tutkia, 
miten asia prosenttuaalisesti eri ryhmien välillä todel- 
lisuudessa on. Todennäköistä on, että työntekijäryhmä 
myös prosenttuaalisesti voittaisi palvelusajan pituu- 


dessa. 


Liitämme tähän kirjoitukseen graafisen käyrän, joka 
osoittaa koko väkemme palvelusvuosien jakautumista. 
Käyrä osoittaa, että eniten on 6 v. palvelleita, sitten 
9 v. ja 18 v., mikä viimeinen huippu aiheutuu paperi- 
tehtaan perustamisesta. Sitten aloitamme pitkän virka- 


iän saavuttaneiden esittelyn. 


meisen kahden vuosikymmenen aikana, jolloin 
Tampellan kaukonäköisen ja tarmokkaan pää- 
johdon ansiosta myös Inkeroisten tehtaat ovat 
huomattavasti kehittyneet. Monia uusia tuo- 
tantolaitoksia on syntynyt. Uusia asuntoja ja 
kokonaisia omakotikyliä on rakenneftu. Ennen 
kaikkea minua ilahduttaa se, että henkilökun- 
tamme piirissä työskentelee paljon niitä uskol- 
lisia työntekijöitä, joiden isät ja isoisät ovat 
tätä samaa tehdasta palvelleet. Tämä parhaiten 
todistanee, että työnantaja ja työntekijät ovat 
hyvin tulleet toimeen keskenään ja tehtaitten 
tarjoama ansiomahdollisuus on tehnyt mahdolli- 
seksi omien kotien perustamisen, sekä luonut 
sitä turvallisuuden tunnetta, jota me kaikki 
tarvitsemme. 


Yhdessä kestimme sodan vaarat. Yhdessä 
suoritimme sotien suuret jälkilaskut. Vain yh- 
dessä kulkien, uusia taloudellisia arvoja luoden 
me voitamme nykyisetkin vaikeudet. Tähän 
velvoittaa meitä yhteiset kohtalomme ja yhtei- 
nen isiemme maa. 

Kiitän Tampellan Inkeroisten tehtaitten koko 
henkilökuntaa hyvästä yhteistyöstä. 

Rohkenen toivoa, että Teillä kaikilla yhtiöm- 
me 100-vuotisjuhlassa olisi oikea juhlamieli. 


Inkeroinen, 31. 7. 1956. 


HENKILÖMÄÄRÄ 


ni 


Graafinen kuva, joka osoittaa kaikkien 
tällä hetkellä Tampellan Inkeroisten teh- 
taitten palveluksessa olevien henkilöiden 
palvelusvuodet. 

PALVELUSVUODET 


INKEROISTEN TEHTAITTEN HENKILÖKUNNAN 
VIRKAIALTAAN VANHIN 


49 v. Tampellaa palvellut vartija Matti Hohti 


Hän on syntynyt Inkeroi- 
sissa 16. 6. 1892. Hänen isänsä 
oli jo myös tehtaan palveluk- 
sessa ja kun Matti Hohdin 
poika palvelee myös Tampel- 
laa. niin Hohtien suku jo kol- 
messa polvessa ansaitsee joka- 
päiväisen leipänsä nyt 100- 
vuotta täyttävässä yhtiössä. 

Matti Hohti tuli jo 15-vuo- 
tiaana poikasena Tampellan 
palvelukseen Pasilan maatilal- 
le. Oltuaan välillä 4 v. Tam- 
pellan sahalla työssä, hän jälleen tuli maatöihin Pasi- 
laan, missä toimi viime aikoihin asti, suuren osan siitä 
Pasilan tilan etumiehenä. Pitkä on Matti Hohdin päivä- 
työ Pasilan maatilan laajoilla pelloilla. Monta askelta 
on niillä keritty vuosien varrella ottaa, kun työpäivä 
ennen sisälsi täyden kellonympäryksen, aamusta klo 6 
iltaan klo 18. Päiväpalkka siihen aikaan hänellä oli 
1 mk 25 p ja aikuisilla miehillä 3 mk. Toimeen oli sillä- 
kin tultava ja tulihan sitä, kun muisti panna suun säk- 
kiä myöten. Maatyö on aina raskasta, mutta samalla 
se on terveellisempää kuin tehdastyö, päättelee Matti 
Hohti. Pari kertaa on keuhkokuume kiusannut rotevaa 
miestä ja kerran on sattunut tapaturmakin sahalla 
työskennellessä. 

Urheilu oli nuoruus- ja miehuusvuosien parhain ajan- 
viete, sitä todistavat vielä niiltä ajoilta säilyneet n. 


parikymmentä palkintomitalia, jotka olivat pääasialli- 
sesti ensimmäisiä palkintoja, joukossa pari mestaruut- 
takin. Keskimatkojen juoksut olivat Matin leipälajeja. 


Iän karttuessa alkoi vanhuuden päivien asunnon 
saanti tulla ajankohtaiseksi, sillä joskus se Pasilankin 
asunto on jätettävä. Siinä talvisodan vuosina sitten 
oman talon rakentaminen oli parhaillaan ja vaikeaa 
se oli, kun molemmat pojatkin olivat siellä jossakin. 
Vähitellen talo sitten saatiin asuttavaan kuntoon omin 
neuvoin, sillä velan tekoa Hohdin Matti on aina pelän- 
nyt kuin ruttoa. 


Perheessä on aina harrastettu hyviä asioita, niinpä 
Hohdin tytär on jo monet vuodet innokkaasti osallis- 
"tunut Inkeroisten Työväenopiston toimintaan, kuuluen 
sen johtokuntaan. 

Vaikeinta ja sanoisimmeko ikävintä aikaa Hohdin 
pitkältä palvelusajalta oli v. 1917-1918 tapahtumat, 
joiden ei toivoisi enää koskaan uusiutuvan. Tietysti 
myös viimeksi eletyt sotavuodet olivat raskaita. Perheen 
huoltajan kannalta se aika, jolloin lapset olivat vielä 
pieniä, oli vanhemmille huolten aikaa. Äitikin sai mel- 
kein jatkuvasti olla Pasilan tilalla ansiotyössä, että 
toimeen tultiin. Vanheneville ihmisille nykyinen työn- 
tekijäin avustuskassa antaa huomattavan turvan työssä 
ja eläkkeellä olevien sairauksien varalle. — Näin haas- 
teli meille vakaa, entinen urheilumies, jonka jäntevillä 
käsivarsilla on Pasilan pelloilla viikate vinhasti heilu- 
nut varhaisesta aamusta myöhään iltaan. 

Pasilan työväkeä vuodelta 
1926. Kuvassa oikealla sil- 
loinen pehtori E. Lindholm 
hänen = vieressään Hohti. 
Edessä E. Jokiranta. 


Kannattaa todellakin juhlia 100-vuotisen yhtiötoi- 
minnan suurta työn juhlaa, kun sen kohteina on miehiä, 
jotka puolet tuosta ajasta ovat omakohtaisesti antaneet 
oman työpanoksensa yhtiön kehityksen hyväksi. 


Matti Hohdin oma talo Jukkalan tien varrella. 


VARTIJA MATTI HOHDIN MUISTOLLE. 


Ennen lehtemme painoon menoa yllättäen soivat 
Matti Hohdin sielukellot Tampellan kirkon tornissa, 
julistaen Inkeroisten tehtaitten väelle että Matti Hohdin 
49 vuoden Tampellan valvelus päättyi illalla 6. 8. 56. 
Palattuaan viimeiseltä vartiovuoroltaan illan suussa 
hän valitteli väsymystä ja meni tavallista aikaisemmin 
levolle. Kello 23:n maissa Matti Hohdin omaiset huo- 
masivat, että väsyneen miehen uni oli tavallisuudesta 
poikkeavaa ja kiireesti paikalle kutsuttu lääkäri voi 
vain todeta, että rehti sydän oli ainaiseksi lakannut 
sykkimästä. 

Rauhalliseti kuin syvään uneen vaipuen Matti Hohti 
omassa kodissaan siirtyi rajan tuolle puolen, missä ei 
enää pitkiä työpäiviä ja vahtivuoroja ole. Muutama 
päivä aikaisemmin käydessämme Hohdin kodissa, jol- 
loin oheiset kuvatkin otettiin, keskustelimme maailman 
menosta ja totesimme, että hänellä Matti Hohdilla 
vanhana urheilijana sekä ryhdikkäänä rotevana miehenä 
varmaan on vielä jälellä monia vanhuuden rauhallisia 
vuosia oman perheensä parissa. — Niin vähän me ih- 
miset kumminkin tiedämme mitä huominen päivä voi 
tuoda tullessaan. — 


Matti Hohti tunnettiin Tampellan väen piirissä aina 
luotettavana, rehtinä ja hiljaisena uurastajana, jolle 
velvollisuuden tunto oli elämän tärkeimpiä kannusti- 
mia. Hohdin äkillinen poismeno juuri yhtiömme 100 
vuotisjuhlan kynnyksellä oli traakillinen siinäkin mie- 
lessä, että hän Inkeroisten tehtaita pisimmän aikaa pal- 
velleena olisi tullut saamaan julkista ansaittua tunnus- 
tusta uskollisuudestaan juuri yhtiön juhlien yhteydessä. 
— Hyvää perheen isää jäivät lähinnä suremaan vaimo, 
kaksi poikaa ja kolme tytärtä sekä lastenlapset. 


Hohdin hautakumpu, taustalla omaiset. 

44 vuotta Tampellaa palvellut 
kartonkikoneenhoitaja 
Jalmari Laine 


Hän on syntyisin Sippolan miehiä, syntynyt 15. 11. 
1892. J. Laine tuli työhön Inkeroisten tehtaitten raken- 
nusosastolle 3. 2. 1908, josta siirtyi Kartonkitehtaalle 
10. 2. 1910. Toimittuaan aluksi Kartonkitehtaan silin- 
terimiehenä, hänet nimitettiin koneenhoitajaksi v. 1919. 
Tässä tehtävässä hänellä onkin pisin palvelusaika kar- 
tonkitehtaalla. Insinöörit ja mestarit ovat vaihtuneet, 
mutta Jalmari Laine on uskollisesti hoitanut konettaan 
ja sen kanssa yhdessä valmistanut kartonkia maailman 
markkinoille. 


Monta kertaa ovat myös valmistettavan kartongin 
laadut vaihtuneet ja konekin on ollut monien perus- 
teellisten uudistusten alaisena. Varmaankin suureksi 
paisuu se kartongin määrä minkä Laineen kone 37 vuo- 
den aikana on kidastaan sylkenyt. 

Vanhat työntekijät ovat meille kertoneet, että kar- 
tonkikoneenhoitajilla oli ennen sellainen koppi, jossa 
he koneen vieressä istuivat ja josta istujan jalat näkyi- 
vät kopin ulkopuolelle. Jos insinöörit tarkastuskierrok- 
sellaan näkivät, että koneenhoitajan jalat näkyivät 
istumakopeissa, silloin koneilla oli kaikki hyvin ja kar- 
tonkia tuli normaalivauhtia. Mutta jos koneenhoitajilla, 
konemiehillä ja vuoromestarilla oli kiire, silloin tuotan- 
nossa oli vikaa, joka antoi aihetta insinööreillekin asi- 
oihin puuttumiseen. 

Paini ja torvisoitto oli vannoutuneen kartongintekijän 
nuoruuden ja miehuusajan vapaa-aikojen harrastuk- 
sena. 

Viime aikoina vapaa-ajat on vienyt omakotitalon ra- 
kentaminen ja sen tontin kuntoon saattaminen. 

Tampella-mitalin sai J. Laine jo v. 1947 Inkeroisten 
vanhan tehtaan 75-vuotisjuhlan yhteydessä. 

Jo huomattavan korkeasta iästään huolimatta koneen- 
hoitaja J. Laine on myös mies, joka palvelee Tampellaa 
jo kolmannessa polvessa. Hänen isänsä ja myös isän- 
isänsä palvelivat Inkeroisten vanhaa tehdasta. 


42 vuotta Tampellaa palvellut 
työnjohtaja 
August Fredrik Nilsson 


on syntynyt Sippolassa 2. '6. 1893. Hänen isänsä Viktor 
Nilsson oli Tampellan vanhimpia työntekijöitä, toimien 
myöhemmin vanhan tehtaan korjauspajan mestarina. 
Poika August Nilsson on kirjaimellisesti seurannut 
isänsä jälkiä tullen jo nuorena poikana korjauspajalle 
viilaajaoppilaaksi. — Kartutettuaan ammattitaitojaan 
myös Tampellan konepajalla ja oltuaan myös yksityis- 
yrittäjänä Anjalassa, hänet nimitettiin kartonkitehtaan 
korjauspajan työnjohtajaksi v. 1938 alusta, missä teh- 
tävässä edelleen on. August Nilsson on yksi niitä pitkän 
linjan työnjohtajia, jotka omia ammattitietojaan ja 
-taitojaan työn ohella kehittäen ovat sisukkaasti Pyr- 
kineet eteenpäin omalla ammattialallaan. Sen, minkä 


Koneenhoitaja Jalmari Laineen saunalla varustettu 
omakotitalo Inkeroisten Veikkolassa. 

H. Luukkonen kotoisen työpöytänsä ääressä. 


35 vuotta Tampellaa palvellut 
Kartonkitehtaan korjauspajan mes- 
tari, teknikko Henrik Luukkonen 


Hän on syntynyt Mikkelissä 4. 1. 1892, missä kävi 
myös 5 Ik oppikoulua. Suoritettuaan Tampereen tek- 
nillisen opiston kurssin ja harjoiteltuaan Karhulan 
konepajalla hän vasta leivottuna teknillisen opiston 
insinöörinä ja seikkailunhaluisena nuorukaisena pes- 
tautui ensimmäisen maailmansodan aikana Siemensin 
sähkötarviketehtaan — palvelukseen = Pietariin. Kuten 
tunnettua, Siemensin tehtaat silloinkin omisti Saksa- 
lainen yhtiö, mutta maailmansodan v. 1914 puhjettua 
saksalainen tehtaan henkilökunta karkoitettiin Venä- 
jältä ja venäläiset jatkoivat tehtaan toimintaa uudella 
teknillisellä henkilökunnalla. Vain yksi tehtaan rau- 
hanaikuisista insinööreistä, nimeltään Cepulkke, joka 


oli opintonsa suorittanut Saksassa, mutta virolaissyn- 
tyisenä ja siis Venäjän kansalaisena oli saanut jäädä 
tehtaalle. Tästä samasta insinööristä tuli H. Luukkosen 
suoranainen esimies Siemensin tehtailla Pietarissa. 

Erittäin eloisasti 40 vuotta teollisuutta palvellut, 
nuorekas Luukkonen kertoili meille työolojaan Pietarin 
suuressa maailmankaupungissa. Pyrkiessään Siemens- 
tehtaan palvelukseen, ei siellä kysytty todistuksia ja 
suosituksia. Venäläinen insinööri vei uuden piirtäjä- 
eli suunnittelijakokelaan suurten pakkilaatikkojen luo 
kehoittaen Luukkosta selvittämään, miten kone asenne- 
taan, mitä koneella tehdään sekä tekemään koneesta 
osapiirustukset. Alkoi ankara kahden viikon aherrus 
oudon koneen kimpussa. Luukkonen suoriutui kokeesta 
ja hänet nimitettiin yhdeksi tehtaan suunnittelijaksi. 
Kone osoittautui saksalaisperäiseksi työkoneeksi, joka 
juuri ennen sodan puhkeamista oli saapunut Saksasta ja 
oli lojunut varastossa alkuperäisissä pakkauksissaan, 
kun saksalaisten poistuttua venäläiset eivät tienneet, 
mitä koneella tehdään. 

Edellämainittu virolaissyntyinen insinööri, joka jon- 
kin verran hallitsi myös Suomen kieltä, osoittautui 
myöhemmin tehtaalla työskentelevien muutamien suo- 
aina sota-aikana oli tehtaalla kova puute. Venäläiset 
insinöörit kouluttivat nuorista pojista sorvareita, joille 
ennen koneille menoa pidettiin oppitunteja. Piirtäjien 
tehtäväksi annettiin suurikokoisten havaintovälineiden 
(taulujen) piirtäminen. Työaikanakin nuo havainto- 
välineet olisi voitu valmistaa, mutta insinööri Cepulkke 
keksi, että ne valmistetaan kotona ylityönä, koska siten 
hänen alaiset piirtäjät ansaitsevat paremmin. Niinpä 
Luukkonenkin sai piirtääkseen isokokoisen hammas- 
pyörän. Insinööri kysyi häneltä, mitä Luukkonen mää- 
rää piirustuksen hinnaksi. Luukkonen arvio hinnaksi 
25 ruplaa kpl. Insinööri innostui laveasti selittä- 
mään, miten piirustusvälineiden hankkiminen asuntoon 
jo vie aikaa ja rahaa, samoin paperin sekä piirustus- 
pöydän hankkiminen ja määräsi sekä maksoi myös 
hinnan kolminkertaisena. — Jutun tässä vaiheessa 
kertoja myhäillen totesi, että tämä oli ainoa tilaisuus, 


viilapenkin ja sorvin ääressä on itse oppinut, sen myös 
nuoremmille alaisilleen osaa varmasti opettaa. August 
Nilsson on mies, joka tuntee ammattinsa ja tietää mitä 
tahtoo. Elämän monipuolisissa käänteissä karskin pin- 
N nan alla väikkyy hurtti huumori, jota täydentää moni- 
puolinen elämänkokemus. Hänen toinen poikansa työs- 
kentelee myös metallin kimpussa Tampellan kartonki- 
tehtaan korjauspajalla, joten Nilssonit jo kolmessa pol- 
vessa palvelevat Tampellan Inkeroisten tehtaita ja vie- 
läpä samassa työpaikassa. — Näyttää siis siltä, että 
Nilssonien suku on ollut tyytyväinen Tampellaan ja 
tämä nyt sata vuotta täyttävä firma Nilssoneihin. 

August Nilsson on myös mies, joka on varautunut 
vanhojen päivien varalle. Yhdessä Allan-poikansa 
kanssa hän on rakentanut Anjalaan kauniin omakoti- 
talon, jossa jo asustaa. Mestari on tässäkin noudattanut 
omaksumaansa periaatetta, että ”minkä teet, tee se 
hyvin.” 

Ansioistaan Tampellan palveluksessa on A. Nilsson 
saanut Tampella-mitalin kunniakirjan kera. 

August Nilssonin kaunis omakotitalo Anjalassa. 


H. Luukkosen talo. 


jolloin hänen 40 vuoden teknikkona palvelunsa aikana 
oma palkkavaatimuksensa on työnantajan taholta niin 
roimasti ylitetty. Insinööri Cepulkke todennäköisesti 
olikin salassa saksalaismielinen veitikka, joka siihen 
aikaan samoin kuin monet muut kaikin tavoin omalta 
osaltaan pyrki kiirehtimään keisarillisen Venäjän suurta 
vararikkoa. Juuri hänen ansiostaan suomalaiset ammat- 
timiehet ansaitsivat tehtaalla erittäin hyvin ja kun 
ruplan pakkokurssi oli silloin vielä voimassa Suomessa, 
Viipurissa ruplat Suomen rahaksi muuttaen, ansio yhä 
vain kasvoi. 

Eräänä päivänä sitten insinööri Cepulkke metsästys- 
kiväärillä varustettuna ilmoitti lähtevänsä Itä-Karja- 
laan karhujahtiin, eikä hän koskaan siltä metsästys- 
matkaltaan palannut. Nähtävästi maa alkoi polttaa 
insinöörin jalkojen alla ja hän Pohjois-Suomen kautta 
luikki Ruotsiin ja sieltä Saksaan. Keisari Nikolain 
vallasta luopumisen jälkeen elämä Pietarissa tuli yhä 
levottomammaksi, kaduilla ammuskeltiin ja kivääreitä 
alettiin kaupitella jo suomalaisillekin, joten Luukkonen 
katsoi parhaaksi palata Suomeen vallankin kun eräs 
akentti tarjosi paikkaa Karhulan Konepajalla. 

Palveltuaan lyhyemmän ajan vielä Suomen Sähkö- 
teollisuus Oy:ssä ja Kotkan Konepajalla, tuli Luukko- 
nen Tampellan palvelukseen piirtäjäksi Inkeroisiin 
20. 1. 1921, juuri silloin kun nykyistä Kartonkitehdasta 
ja vesivoimalaitosta alettiin rakentaa. 

Kartonkitehtaan korjauspajan vastaavaksi mestariksi 
Luukkonen nimitettiin 1. 7. 1988. — Luukkosen 40 
vuoden teknillisen alan palveluksesta on 35 v. kulunut 
umpeen Tampellan palveluksessa Inkeroisten tehtailla. 


Vallankin miehuusvuosien vapaa-ajan harrastuksiin 
kuului tärkeänä tekijänä viulun soitto ja kyllä se viulu 
vieläkin leuvan alla pysyy. Myös metsästys ja valo- 
kuvaus kuuluu nuorekkaan, hyvin säilyneen miehen 
vapaisiin harrastuksiin. 

Pitkäaikainen työpaikka on Luukkoselle muodostunut 
niin rakkaaksi, että vanhuuden varalle tehty oma talo 
täytyi saada sellaiselle paikalle Kymijoen rantamille, 
mihin tuttu tehdas näkyy. Oma talo valmistui v. 1952, 


30 vuotta Tampellaa palvellut 
pääkirjanpitäjä Edvin Ahlgren 


30 vuotta saman konttoripöydän äärellä ahertanutta 
miestä voi täydellä syyllä jo sanoa konttorimieheksi. 
Pöytä ja huonekin on tosin voinut vaihtua, mutta samaa 
Tampellan Inkeroisten tehtaitten' konttoria on uskolli- 
sesti palvellut. Täsmällisenä kuin kello on Edvin Ahl- 
gren aamuisin saapunut tilipapereidensa ääreen. Kol- 
meenkymmeneen työvuoteen mahtuu paljon konttorin 
tilinpäätöksiä pitkine numeroerämaineen. Monasti on 
Edvin Ahlgrenin konttoripöydän lamppu tilinpäätösten 
aikana aamutunteihinkin asti valaissut työhön syventy- 
neen, papereittensa yli kumartuneen ahkeran uuras- 
tajan vakavia kasvoja. Hän, Edvin Ahlgren on niitä 
vanhan koulun konttorimiehiä, joilla on vastuu omasta 
työstään. Yhtiön työ on samalla hänen omaa työtänsä 
ja tärkeintä on, että työ tulee tehdyksi huolellisesti 
ja mahdollisimman hyvin. Monenlaisten muutosten 
alaisena ovat Tampellan Inkeroisten tehtaat ja sen 
keskuskonttori olleet E. Ahlgrenin palvelusvuosien 


Edvin Ahlgren konttorissa työnpäytänsä ääressä. 

jota hiljalleen parhaillaan parannellaan keskuslämmi- 
tyksellä y.m. mukavuuksilla. 

Tampellan väen piirissä Heikki Luukkonen tunnetaan 
rauhallisena, rehtinä ja huumorintajuisena miehenä, 
jonka ympärillä on vain pelkkiä ystäviä. Ansioistaan 
yhtiön palveluksessa on H. Luukkonen saanut Tam- 
pellan kultaisen ansiomerkin ja Tampella-mitalin. 

4 


Danhat 


kuvat kertovat 


Tampellan Inkeroisten tehtaitten henkilökuntaa yhteisessä kuvassa 


Toisessa rivissä silloinen johto, vas. rak.mestari Hägg, kasoori Paldani, rouva Wallgren, ins. 


1903. 
Wallgren, ja 


”Rokkalan mäen” rinteessä v. 


konttoristi Backman. Rouva Wallgrenin takana olevat nuoret neitoset ovat Hilma Toikka (Seppä) ja Lyydia 


Laurila. Lyyli Laapas näkyy kuvassa keskellä isänsä sylissä. 


Tuttuja kasvoja, puolen vuosisadan takaa. 


yhtiön vanhoille palvelijoille. 


aikana. = Konttoriväki on hänen aikanaan kasvanut 
parista konttorihenkilöstä jo puoleen sataan nousevaksi. 

Edvin Ahlgren on syntynyt Kaarinassa 8. 5. 1902. 
Hän tuli Tampellan palvelukseen 13. 9. 1926 konttori- 
tehtäviin, jossa edelleen työskentelee pääkirjanpitäjänä. 
Ansioistaan Tampellan palveluksessa hän sai jo v. 1947 
Tampella-mitalin ja viisivuotta sitten Tampellan kul- 
taisen ansiomerkin. 


Puutarhurin poikana Ahlgren on ehkä isältään peri- 
nyt rakkauden kukkiin ja kasveihin yleensä. Ahlgrenien 
pihapuutarha on koko kesät kuin hyvin hoidettu kasvi- 
huone, missä monenlaiset kukkaset kilpailevat värilois- 

tossaan. Päivät päästään numeroiden ja tilikirjojen pa- 
rissa konttorissa kamppaileva, hiljainen mies rentoutuu 
kukkien parissa, joiden mykkää kieltä Ahlgren hyvin 
ymmärtää. 


Todella nautinto on istahtaa Ahlgrenin pihapuutarhan 
keinuun tai tuolille ja omin silmin todeta, kuinka kuk- 
kaset väriloistollaan ylistävät isäntänsä ahkeruutta 
sekä hellää huolenpitoa. Sanotaan, että ne jotka vai- 
vautuvat ja osaavat puhua kukkasilleen, saavat kuk- 
kansa menestymään. 


Ahlgrenin perhe nähtävästi osaa tuon taidon, sen 
heidän pieni, mutta kaunis puutarhansa todistan. 


TAMPELLAN JOHTOKUNTA JA PÄÄJOHTO KÄYNNILLÄ INKEROISISSA KEVÄÄLLÄ 1956. 


Kuvan eturivissä vasemmalta: johtaja O. Sumelius, vuorineuvos A. Solin, prof. J. Wazastjerna, vuorineuvos 
G. M. Nordenswan, johtaja L. Forsblom. Takarivissä: vuorineuvos Ä. Kihlman, isännöitsijä J. Schauman, 
pankinjohtaja G. Enroth, yli-insinööri F. Donner, fil. maist. B. Appelberg ja johtaja 1. F. Hornborg. 


Entinen Pauloffin mäki nykyinen Tehtaanmäki 


Inkeroisten tehtaitten julkiset kasvot ovat 
jatkuvasti kauneusleikkausten alaisina. Teh- 
taanmäelle on nyt valmistunut kolmas kerros- 
talo, johon lehtemme painoon mennessä lienevät 
jo asukkaat muuttaneet. Entinen Pauloffinmäki 
muistutti melko paljon itä-karjalaista raken- 
nustyyliä, eikä ihmekään, sillä olihan sen raken- 
nuttajana aikoinaan olleet itä-karjalaiset kaup- 
piaat Paulof ja Romanof. Valitettavasti emme 
vain löytäneet Pauloffin mäestä samasta pai- 


kasta napattua valokuvaa, että olisimme voineet 
vertailla entisiä ja nykyisiä näköaloja. Vanha 
Pauloffin mäkikin on sentään vielä tuoreessa 
muistissa, joten voimme todeta, että ”kauneus- 
leikkaus” on täydellisesti onnistunut. Antaapa 
ajan kulua, päivän mennä toisen tulla, niin eh- 
käpä loppukin nykyisestä Tehtaanmäestä saa 
uudet näyttävämmät kasvot. Aihetta toiveeseen 
onkin, sillä Tehtaanmäki sijaitsee tehtaitten 
päätuloväylällä ja siten antaa ensivaikutelman 
tehtaillemme tullessa. 

Huoltokassan siirryttyä keskuskonttorista uusittuun 
huoneustoon Hennalan kolmanteen kerrokseen, lienee 
aiheellista esitellä asiakkaille tämä Tampellan väen 
oma pankkilaitos. Allaolevassa huoltokassan hoitaja 
U. Puonti selostaa kassan työskentelyä asiakastiskin 
toiselta puolen nähtynä. 

Huoltokassan toiminnasta saanee selvimmän kuvan 
oheisen tilaston avulla. Vertailukohteeksi on tilastossa 
otettu edellisen vuoden vastaavat arvot. 

AN 


NN 


N 


Kuten huomaamme esiintyy huoltokassan toiminnassa 
huomattavaa lisäystä jo yhden vuoden aikana ja tämä 
vuosittainen liikevaihdon kasvu tuo esille yhä tuntu- 
vammin seikkoja, joita haluaisimme näin lehtemme 
välityksellä tuoda esille. 

Huoltokassahan tarjoaa mahdollisimman mutkatto- 
man ja helpon tavan säästämiseen. Lisäksi huoltokassan 
tarkoituksena on palkkiotta huolehtia jäsentensä eri- 
laisista maksuista, mitkä suoritetaan asianomaisen lu- 
valla. Käytännössä kuitenkin melkein aina unohdetaan 
ilmoittaa tarpeeksi ajoissa jostakin uudesta maksusta 
ja asia jää meidän kyseltäväksemme saako mainitun 
maikksun suorittaa. Tehdessänne esim. uuden vakuutuk- 
sen, pyytäkää asiamiehen täyttämään maksumääräys- 
kaavake ja ellei sitä ole, käykää ilmoittamassa itse 
asiasta. 

Tämä sääntö on voimassa kaikenlaisiin, uusiin mak- 
susuorituksiin nähden. Muutoin voi sattua niin, että 

Inkeroisten tehtaitten 


huoltokassa palvelee 


kun pitäisi kysyä miten maksun kanssa menetellään k.o. 
henkilö onkin lomalla tai sairas ja maksun suoritus 
saattaa viivästyä yli säädetyn maksuajan ja työsken- 
tely tulee muutenkin tarpeettoman hankalaksi. Ei siis 
riitä, että mainitaan maksun perijälle, esim. vakuutus- 
asiamiehelle sanotaan, että ,hakekaa rahat huoltokassan 
tililtäni 

Säännöllisesti toistuvista maksuista riittää tietenkin 
kertailmoitus maksun siirtyessä huoltokassan suoritet- 
tavaksi. 


Kuin pankkilaitoksen konttori 
konsanaan on Inkeroisten teh- 
taitten huoltokassan uusittu 
huoneusto Hennalan kolman- 
nessa kerroksessa. Asiakas- 
palvelussa tiskin takana rva 
M. Rajakylä ja U. Puonti 


Kuitenkin on maksuja, joista ei erikseen tarvitse 
ilmoittaa. Yhtiön kautta tilatut aikakaus- ja päivä- 
lehdet peritään huoltokassan kautta, edellyttäen tie- 
tysti, että tilaaja on kassan jäsen. Samoin Sippolan 
ja Anjalan seurakuntaan kuuluvien kirkollisverot suori- 
tamme kassan kautta. Näitäkään maksuja emme suo- 
rita, jos joku niin haluaa. 


Muistanette myöskin heti ilmoittaa, jos jokin säännöl- 
lisin ajoin toistuva maksu päättyy (vakuutus, eroatte 
kirkosta j.n.e.) 


Sääntöjen mukaan sivullinen henkilö saa nostaa rahaa 
ainoastaan tilinomistajan antamalla, kahden todistajan 
allekirjoittamalla valtakirjalla. Aviopuolisolle tai muulle 
läheiselle omaiselle käy valtakirjasta tilinomistajan 
huoltokassan jäsenkortti. Tämä on yhtä tarpeellinen 
esittää kuin valtakirjakin, huolimatta siitä, että huolto- 
kassan toimihenkilöt tuntevat hakijan. Perhepiirissäkin 


Tilastoa Tampellan Inkeroisten tehtaitten Huoltokassan toiminnasta. 

voi sattua kaikenlaisia kömmähdyksiä ja kun sisu kie- 
hahtaa ja päätetään lähteä perheenpään huoltokassan 
varoilla vaikka Amerikoihin on jäsenkortin puuttuminen 
este rahojen saantiin ja täytyy jäädä Mämmälään 
(Mikä tietenkin jälkeenpäin ajatellen oli oikein hyvä) 
Me emme tiedä missä perheessä on myrsky käynyt — 
eikä ole tarpeenkaan, jäsenkortti riittää meille. Mikäli 
syvennytte tarkastelemaan tilaston numeroita, olette 
varmaan samaa mieltä kanssamme siitä, että esittä- 
mämme toivomukset ovat paikallaan ja että huoltokas- 
samme säännöt eivät ole tehty näyttääksemme tärkeiltä 
ja osoituksena virastokankeudesta, vaan tarkoitettu 
jokaisen tallettajan säästöjen suojelemiseen, ettei niitä 
voitaisi käyttää mihinkään muuhun kuin juuri siihen, 
mihin tilin omistaja haluaa ne käytettävän. 

Haluaisimme vielä oikoa eräitä väärinkäsityksiä. 
Usein kuulee mainittavan, että yhtiö ottaa talletusten 
koroista osan itselleen. 

Emme tajua näin monimutkaista asiaa. Yhtiö suo- 
rittaa tarkalleen määrätyn (hyvän) koron tallettajille, 
eikä siitä voi ottaa mitään pois eikä liioin lisätäkään. 
Ei se silloin olisi enää mikään tarkalleen määrätty 
korkoprosentti. Tämän voi laskemalla tarkistaa ja jos 
ei korko olisi oikein, olisi siinä yksinkertaisesti vain 
virhe, minkä me tietenkin esitettäessä mielihyvin kor- 
jaisimme. 

Toinen samantapainen erheellinen käsitys: joka pa- 
nosta tai otosta menee muutama kymppi huoltokassan 
henkilöstön palkkaukseen. Ymmärtääksemme nämä mo- 
lemmat väärät käsitykset johtuvat koronlaskutavas- 
tamme, mikä tulkoon tässä lyhyesti selvitetyksi. 

Laskemme koron jokaiselle tiliviennille puolivuosi- 


kauden loppuun, esim. seuraavasti: tammikuun 1 pnä 
on talletus mk 10.000:— mille summalle laskemme koron 
kesäkuun loppuun. Olkoon se vaikka mk 362:—Tilin- 
omistaja nostaa säästönsä mk 10.000:— huhtikuun 
1 pnä, jälleen laskemme koron huhtikuun 1 pv:stä kesä- 
kuun loppuun. Korko mk 181:— vähennetään edelli- 
sestä korkojäännöksestä mk:sta 362:— jolloin jäännös 
on 181:— Jos nyt ei tule mitään vientejä kesäkuun 
loppuun mennessä, hyvitämme tiliä 30. 6. mk:lla 181:— 
eli siis korko siltä ajalta minkä mainittu 10.000:— oli 
talletettuna (3 kk) Näin laskemme koron jokaiseen 
vientiin ja tilinpäätöksen yhteydessä saamissanne tosit- 
teissa näkyvät korkomerkinnät ovat juuri tästä joh- 
tuvia, eikä siis merkintöjä, montako kymppiä olemme 
panneet taskuumme. 


Kun nyt ehkä olemme päässeet yhteisymmärrykseen 
ja väljemmille vesille, yritämme ruveta toden teolla 
säästämään. Siitäkin huolimatta, että jotkut kovasti 
viisaat peloittelevat meitä inflatiopeikolla, suhdantei- 
den heilahteluilla ja indeksin nousulla y.m. hienouksilla. 
Me henkilökohtaisesti olemme tavanneet peikon vain 
silloin kun pussi on tyhjä. 

Onnistuisikohan se säästäminen, jos koettaisimme 
elää ”laihialaisittain” ja sitä kautta saisimme huolto- 
kassan tilimme siihen malliin, ettei tarvitsisi tasapai- 
noilla maksujen ja pidätysten kesken. Emme yritäkään 
puhua miljoonasäästöistä, mutta tuommoinen sopiva 
summa pahojen päivien varalle. Summa, mikä kestäisi 
pienet yllätysmenotkin ja antaisi rahallista korkoa ehkä 
vieläkin tärkeämmän: poistaisi hermoja repivän epä- 
varmuuden tunteen. Näin olisi hyvä tarkoitus saavu- 
tettu. 


AN 


Oälhden va eja 


Siirtyminen Inkeroisista syystuulia ja lokaa aaviste- 
levalta Tampellan Omakotialueelta Lontoon miljoonien 
valojen keskelle tuntuu aluksi päätä huimaavalta. Lep- 
poisan laivaelämän päivinä ei jäänyt paljon aikaa pe- 
rilletulon pohtimiseen, joten mailien mittainen matka 
satamasta kaupungin pohjoisosassa sijaitsevaan korvi- 
kekotiin oli pelkkää kaaosta, jossa Big Benit ja Trafal- 
gar Sguaret, Piccadillyt ja Sohot vilistivät silmien ohi 
yhtenä sekamelskana. Ensimmäisestä englantilaisesta 
illallisesta koitui tulikoe, jolloin piti yhtäaikaa kanger- 
rellen seurustella vilkkaan emännän kanssa sekä syödä 
outoja: ruokalajeja maan tavalla. Houkuttelematta saa- 
pui uni sinä iltana, turhaan odottivat matkalaukut 
avaamistaan. Seuraavana aamuna oli otettava ensias- 
keleet Lontoon katuvilinässä ainoina oppaina vähäinen 
kartta ja vuokraperheen pikkutyttäret, jotka saattelivat 
lähimmälle maanalaisen asemalle. — Well, tässä olen 
edessäsi suurkaupungeista suurin, ryhdy tutustumaan, 
etsi tiesi sokkeloistani, raivaa elintilasi, hanki ystäviä, 
viihdy tai ole viihtymättä, kaikki riippuu vain itsestäsi, 
minä — Lontoo — olen sama jokaiselle. 


* * * 


Koska matkan päätarkoituksena oli kielitaidon kar- 
tuttaminen, ensimmäiseksi täytyi etsiä kulkureitti opin- 
ahjoksi valitsemaani kouluun. Sieltä se löytyikin vilk- 
kaimpien liikekatujen vaiheilta. Oppilasjoukon kansain- 
välisyys ei jättänyt toivomisen varaa, jokainen Euroo- 
pan maa paitsi itäinen naapurimme oli edustettuna. 
Opettajien huoliteltu englanti hiveli korvaa, kirjoitet- 
tiin aineita, keskusteltiin ja osallistuttiin kuulusteluihin. 
Taukojen aikana valettiin kannuja milloin Saarin pul- 
mista, milloin Ranskan viinisadosta, puhumattakaan 
Euroopan Yhdysvalloista, joka sai mielipiteet toisinaan 
iskemään lujasti vastakkain. Osui myös Porkkalan ta- 
kaisinluovuttaminen sopivasti näitä ”pienoisparlament- 


teja” höystämään. 
* * k 


Eräs opiskelutoverini oli niin kadehdittavassa ase- 
massa, että ajeli kouluun omalla Citroenillaan, josta 
vähitellen muodostui muillekin mitä käyttökelpoisin 
väline lähiseutuihin tutustumiseksi. Muutamana viikon- 
loppuna otimme Cambridgen tavoitteeksemme. Nopeasti 
taittui 60 mailin pituinen taival Englannin puistomaista 
maaseutua ihaillessa. Maalaukselliset pikkukylät seu- 
rasivat toisiaan ryhmittyneinä kirkkojensa ympärille, 
jotka järjestään olivat kukin, hedelmin, jopa juureksin- 
kin koristetut, sillä parhaillaan vietettiin sadonkorjuu- 
juhlien aikaa. Ja siinä jo olikin Cambridge torneineen. 
Nimensä se on saanut kaupungin halki verkkaan pol- 
veilevasta Cam-joesta, jonka rantoja ja lukemattomia 
siltoja riippuvaoksaiset puut varjostavat. Cambridgessä 
ei suinkaan ole ainoastaan yksi yliopisto, vaan pitkälti 
kolmattakymmentä. Saimme parin englantilaisen opis- 
kelijanuorukaisen seurassa tutustua puoleen näistä, 

myös maineikkaimpaan Trinity Collegeen. Jokainen yli- 
opisto on itsenäinen laitos. Kaikkiin kuuluu tunnelmal- 
linen kirkko, spartalaisen karuja ruokasaleja, opetta; 1- 
ja oppilasasuntoloita sekä tietysti ja ennen muuta ;.e- 
rinteitä. Sangen kauniita olivat sisäpihat ja niiden sirot 
pilaristot. Värikkäät kukat riiputtivat kivimaljoista 
teriöitään, suihkulähteet pisartelivat auringonkilussa, 
sanomaton rauha vallitsi kaikkialla; siellä tuntui hel- 
polta vaipua mietiskelyyn ja pitkällä tiedon tiellä cteen 
tulevien probleemoiden ratkaisemiseen. Kaupungir liike- 
elämäänkin yliopistot painavat leimansa. Vaatetus- 


Piccadilly Cirius — Imperiumin keskipiste, jonka 
värikkyyttä valokuvan perusteella ei voi kuvitellakaan. 


myymälät tarjosivat noita nimenomaan englantilaisia 
opiskelu-univormuja ja kirjapainojen ikkunat olivat 
täpötäynnä kutsukortteja milloin minkin kerhon illan- 
viettoihin. — Ertyisesti jäi mieleeni paluumme takai- 
sin Lontooseen, Siinä me ajoimme pimenevässä illassa 
kourallinen ihr isiä etelästä, idästä ja pohjoisesta muis- 


tiin piirtyneinä samat vaikutelmat kuuluisasta Camb- 
ridgestä, josta jo omissa maissamme olimme lukeneet. 
Lontoon punainen kajo väritti taivaan edessäpäin, 
auton valokiilat leikkasivat tihenevää hämärää saaden 
tien keskiviivaa osoittavan fosforoidun merkkirivistön 
hohtamaan katkeamattomana kiiltomatovyönä. Silloin 
tällöin joku hyräili kotimaansa lauluja oudosti sointu- 
valla kielellään tai kertoi havainnoistaan — vieraalla 
kielellä vieraassa maassa, mutta sittenkin kielellä, jota 
kaikki pystyivät käsittämään. Muutaman kirkkaan het- 
ken ajan tuntui kuin karttojen rajat olisi pyyhkäisty 
pois ja sydämeen valunut häikäisevä voima ymmärtää 
vain Ihmistä, joka ajatuksineen, toiveineen ja petty- 
myksineen on samanlainen kaikkialla. 


* * *« 


Miltei aksioomaksi on muodostunut käsitys englanti- 
laisen ruoan kehnoudesta. En minäkään uskalla ryhtyä 
sitä kumoamaan. ”Bacon” ei valitettavasti ole käris- 
tettyä kinkkua, kuten yksinkertaisuudessani toivekkaasti 
kuvittelin, vaan paperinohut viipale puoliraakaa silavaa. 
Juhlallisesti kyljyksiksi kutsutuissa on tavallisesti puo- 
let luuta ja loput sitkeää lammasta. Englantilaiset eivät 
totisesti mässäile pitopöydissäänkään, mutta niinpä he 
poikkeuksetta ovatkin ihastuttavan solakoita. Sitä paitsi 
heidän arkiruokaansa tottuu, myös hiukan palaneeseen 
paahtoleipään ja melkoisen mauttomiin keltaisiin pa- 
puihin. Monet vierasmaalaiset ravintolat puolestaan 
pitävät huolen siitä, että epäenglantilaisittain Lontoossa 
voi varmasti syödä niin hyvin kuin kukkaro ja maha- 
laukku kestävät. On tarjolla spaghettia, currya, pääs- 
kysenpesäkeittoa, joghurtia, bauernwurstia, ostereita, 
mustekalaa ja merianturaa — mitä tahansa mieli tekee 
tai maistaa uskaltaa. 


Kuka ei olisi kuullut omituisesta englantilaisesta 
kahvista, joka keitetään yhdessä maidon kanssa. Kun 
eteeni ensimmäisiä kertoja ojennettiin ruskehtavalla 
nesteellä täytetty kuppi, ei haju- eikä näköaisti antanut 
minkäänlaista vihjettä, oliko kysymyksessä tee vai 
kahvi. Eikä usein makuaistikaan. Viisainta on saari- 
valtakunnassa opetella juomaan kahvi mustana tai pis- 
täytyä expresso-baariin. Näitä on viime vuosina ilmes- 
tynyt sinne tänne Lontooseen. Ne ovat pienen pieniä 
ja yleensä eri maiden tyyliin sisustetut. Luokkamme 
Kahvila Mabilloksi muodostui meksikolainen Aca- 
puleo, jonne tuntien jälkeen kokoonnuimme. Heiveröiset 
pöydät olivat vierivieressä, sombrerot koristivat seiniä 
ja pari mustasilmäistä miekkosta näppäili iltapäivisin 
mandoliineja hämärässä nurkkauksessa. Illalla siirryt- 
tiin kerrosta alemmaksi, vielä pikkuruisempaan kellari- 
kahvilaan kuuntelemaan soreiden neitosten helisyttämiä 
kastanjetteja. Vaikka hintaluetteloon ei sisältynyt cola— 
colaa väkevämpää, saattoi mustan musta läpinäkyvistä 
muovikupeista tarjottu, kermavaahdolla ja ruskealla 
raakasokerilla makeutettu kahvi tuossa eksoottisessa 
ympäristössä — vaikuttaa kuin shamppanjalasillinen. 
Kerran melkein mykistyin hämmästyksestä samaisessa 
Acapulcossa. Ulkonäöltään tutuksi tullut tarjoilijatar 
kiinnitti katseensa rintapieleeni unohtuneeseen Suomen 
lippuun ja kysäisi kuulumisia silkalla suomenkielellä. 
Hän oli muuan opiskelijaneitonen, joka tuolla osan päi- 
västä hankki täydennystä lukurahoihinsa. 


Lontoon avulias ”bobby” ja Lontoon punainen bussi. 


Kuukaudet kuluivat huomaamatta. Meni Guy Fawkes 
räiskyvine nuotioineen ja paukkuraketteineen. Meni 
Poppies' Day, jolloin kirkkopihojen nurmikot verhottiin 
paperiunikoilla. Lämmin sää jatkui, kadut olivat kuivat, 
sateita ja sumua aniharvoin, lumesta ei jälkeäkään. 
Ruohokentät eivät kadottaneet vihreyttään, orkideat ja 
ruusut houkuttelivat ostajikseen Piccadillyn viikon- 
lopputungoksessa, tomaatit, luumut ja persikat osoit- 
tautuivat usein halvimmaksi vatsantäytteeksi. Tuntui 
melkein nurinkuriselta, kun meikäläisittäin katsoen var- 
haiskeväällä joulukuuset sekä lahjapaketit ilmestyivät 
näyteikkunoihin ja Regent Street sai joulutähtikatok- 
sensa. Aattona vallitsi karnevaalitunnelma. Jokainen 
pistäytyy ystäviensä seurassa pubiin juomaan lasillisen, 
paperihatut keikkuvat naisten kutreilla, ulkona laule- 
taan ja bobbyt sen kuin hymyilevät. Mistelinoksia riip- 
puu ovenkamanoista. Sähkökynttilöiden siniset, punaiset 
ja vihreät liekit vilkkuvat. Mutta valkoisen kynttilän 
elävää tulta — oikeaa joulukynttilää — ei silmä etsi- 
misestään huolimatta tavannut muualta kuin kirkoista, 
joiden ovet aaton taittuessa joulupäiväksi avattiin kes- 
kiyönjumalanpalvelukseen. Ja joulupäivänä Lontoo on 
kuollut, vain jokunen yksinäinen bussi mataa autioilla 
kaduilla. Vietetään perhejuhlaa, lapset löytävät Santa 
Claun täyttämät sukat takanedustalta, herkutellaan 
kalkkunapaistilla, kootaan palapelejä ja levätään. Kun- 
nes taas uutena vuotena heitetään hiljaisuus syrjään. 
Silloin skotit kokoontuvat St. Paulin edustalle, muut 

Piccadillylle, joka kuhisee kuin muurahaiskeko. Ilma- 
pallot paukahtelevat, huudetaan suoraa huutoa, tanssi- 
taan congaa, jos sattuu tyhjä kadunpätkä löytymään, 
painetaan ohimennen suukko tuntemattomankin pos- 
kelle uudenvuoden-toivotuksen säestämänä. . 


* * * 


* Yleensä englantilaisia arvostellaan ylpeiksi, pidätty- 
väisiksi ja vaikeasti lähestyttäviksi. Se ei ole totta, tai 
sitten osakseni tuli aivan erikoisen hyvä onni. Joka ta- 
pauksessa väitän, että he ovat mitä ystävällisimpiä ja 
heidän käytöksensä kerrassaan esimerkillistä. He eivät 
ole tyrkyttävän tungettelevia, mutta aina valmiita aut- 
tamaan, kohteliaita ja vaatimattomia — ladyja ja gent- 
lemanneja jokainen. Jos tien etsiminen tuottaa vaike- 
uksia, neuvoja ainakin piirtää reitin paperille, ellei 


itse lähde vähän matkaa saattamaan. Kysyin kerran - 


Cityn —hyörinässä — viittilöivältä — liikennekontaapelilta 
paikkaa, josta saisin teetä ja voileipiä. Pari tuntia 
myöhemmin sama bobby pysäytti minut kunniaa tehden 
ja tiedusteli, maistuivatko sandwichit. Myyjät ja myy- 
jättäret luikkaavat ostosten päätteeksi ”bye— bye, dear” 
yhtä sydämellisesti kuin parhaalle ystävälleen. Kiukut- 
televia lapsia ei näe missään. Heille opetetaan jo pie- 
nestä pitäen itsensä hillitsemistä. Lippujonoissa ei 
milloinkaan tungeksita, ”I am so sorry” kuuluu sil- 
mänräpäyksessä, jos takinhihakin sattuu maanalai- 
sessa naapuria sipaisemaan. Kiellot ja määräykset ovat 
harvinaisia, korkeintaan julkisille paikoille asetetuissa 
julisteissa saatetaan pyytää: ”please, tehkää ystävälli- 
sesti niin ja niin”. Kunnioitetaan yksilöä ja yksilön 
vapautta, mutta samalla jokaiselle yksilölle itselleen 
asetetaan vastuu siitä, että hän pystyy käyttäytymään 
yhteisen hyvän edellyttämällä tavalla, olemaan kohtelias 
ja ystävällinen — oikea britti. Jos menet Englantiin 
täynnä ennakkoluuloja, arvostelunhalua ja lapsellista 
ylemmyydentunnetta maasi ehdottomasta paremmuu- 
desta sekä huippukorkeasta elintasosta ja odotat sen 
sankaruuden, historian, taloudellisen ja kulttuurielämän 
saavutusten olevan laajalti tunnettuja, luulen, että 
tulet pettymään. Sotien vuosina jokainen maa suoritti 

Kullatut kruunajaisvaunut, 
joiden takapyörät ovat mies- 
tä korkeammat. 


omat sankaritekonsa, jo lontoolaisten elintaso kyllä 
kestää vertailun meikäläistäkin vaativampaan mitta- 
puuhun. Mutta jos pyrit tutustumaan englantilaisiin 
heidän perinteitään kunnioittaen, saat heistä vilpittö- 
mimmät ystäväsi — fair play, you know — ja tunnet 
eläväsi kuin kotona heidän parissaan. 


* * * 


Kiitos Tampellan ystävällisyyden ja englantilaisten 
liikesuhteiden sain i'un viettää lähes kaksi kuukautta 
lontoolaisen puutavarafirman konttoristina. Kun aamul- 
sin kuljin kohti Cityä miljoonaisessa ihmisvirrassa, joka 
muutti kadut mustiksi uomiksi, laskeuduin alas yhdestä 
maanalaisen aukosta, nousin ylös toisesta, ostin ohi- 
mennen aamulehden, niin silloin tunsin itseni melkein 
kanta-asukkaaksi. Konttoriaika alkaa klo 9.30, mutta 
pitkät työmatkat, tungos ja ehtimiseen vaihtuvat lii- 
kennevalot tekevät mahdottomaksi tämän täsmällisen 
noudattamisen, joten 10—20 minuutin marginaali saa- 
pumisessa on tullut yleiseksi. Iltaisin lopetetaan vasta 
klo 17.30 niin kesällä kuin talvellakin, mutta korvauk- 
seksi lauantai on useimmiten vapaa. Lounasaikaa on 
tunti. Kukaan ei ennätä silloin kotiin, vaan jonotetaan 
johonkin ”Peter's Cafehen”, jossa päällysvaatteet yllä 
ja ristisanatehtävä lautasen vieressä hotkaistaan kyljys 
chipseineen. Lounaskupongit kuuluvat tavallisesti palk- 
kaetuihin. Iltapäivällä vahtimestarit työntävät teevau- 
nut huoneisiin, ja liikelaitoksessa, jonka konttorihenki- 
lökunta nousee useihin satoihin, osuu melkein joka päi- 
väksi syntymäpäivät tai joku neitosista avioituu edel- 
lisenä viikonloppuna, joten leivoksista ja hääkakun 
palasista on mieluummin runsaudenpula. Jokaisen kone- 
kirjoittajattaren on osattava myös pikakirjoitusta. Siinä 
suhteessa pätevyysvaatimukset ovat meikäläisiä suu- 
remmat, tosin vastapainoksi kielitaito jää pois ohjel- 
masta. Konttoritöiden organisointi, suoritustapa ja työ- 
välineet ovat suurin piirtein samanlaiset kuin meillä, 
elleivät sanottavasti edellä, niin eivät toki jäljessäkään. 
Ja työtoverit täsmälleen sellaisia kuin kotoisessa Tam- 
pellassakin. Iloittiin boy-friendien tapaamisista, ostet- 
tiin lankaa uusiin jumppereihin, vietiin nyloneita silmu- 


koitaviksi, mietittiin, riittääkö palkka uuteen leninkiin. 
Niin, he pukeutuivat meitä vaatimattomammin, pusero 
ja hame oli tavallisin työasu, mutta tiedättehän nuo 
mainiot englantilaiset kankaat, ne eivät koristuksia 
kaipaakaan. Yksityiselämä jätettiin konttorin ovien 
ulkopuolelle paljon enemmän kuin meillä. En nähnyt 


kenenkään saavan kirjeitään ja lehtiään konttoriin, 
puhelimen käyttö rajoittui vain tärkeisiin tapauksiin. 
Ja minulle, muukalaiselle, kaikki — johtajista nuorim- 
paan postittajatyttöön — olivat aivan suuremmoisen 
ystävällisiä. Tuntui käsittämättömältä, että he aina 
osasivat sijoittaa sanansa ja tekonsa juuri siten, mikä 
eniten lämmitti vierasmaalaisen sydäntä. Vaikka tutta- 
vuutemme kesti vain muutaman nopeasti kuluneen vii- 
kon, ikävä kuroi kurkkua viimeisenä työpäivänä vii- 
meisten hyvien toivotusten saatellessa kadulle saakka. 
Tuo aika englantilaisessa konttorissa on aina säilyvä 
muistoissa eräänä elämäni miellyttävimpänä vaiheena 
— lyhyenä mutta ilman ainoatakaan varjoa. 

Ja niin säilyy koko ”vanha, iloinen Englanti” sekä 


sen satavivahteinen Lontoo, vapaa, aristokraattinen, 
riehakas, englantilaisista englantilaisin Lontoo; Lontoo, 
lukemattomien kansallisuuksien suuri sulatusuuni, maa- 
ilman Metropol, jonka alueelta tapaat monta erilaista 
kaupunkia. Siellä on arvokas Kensington, Hampsteadin: 
nummet, opiskelijoiden Holborn, taiteilijoiden Soho, liike- 

Hänen Majesteettinsa sini- 

veriset hevoset palatsimai- 
sessa tallissaan. 


elämän City, työväen East End, huvitusten Piccadilly... 
Lontoossa maanalaisen kodikkaat vaunut kiidättävät 
tuossa tuokiossa aivan toiseen ympäristöön — Lon- 
toossa. Vaikka kaupunki ei ole varsinainen turisti- 
keskus, suljetaanhan ravintolat jo paljon ennen puolta 
yötä, Italiassa on runsaammin taideaarteita, sää Väli- 
meren rannoilla leudompaa, silti siellä viihtyy, jos ly- 
hyeksikin aikaa asettuu taloksi. Haikealta tuntui, kun 
äkkiä ei ollutkaan enää tuttua savuke-, leipä- tai roh- 
dosmyymälää kulman takana eikä punaisia busseja 
matkoja lyhentämässä. Syysaurinko kimalluttaa Picca- 
dillyn Erosta nyt vain muistoissa, mutta ehkä joskus 
vielä laivan koneet jyskivät jälleen back --back-back— 
to—FEng—land... 
Kaija Kauppi 

MIETELMIÄ 


Kuka on viisas? — Hän joka ottaa oppia kaikesta. 
Kuka on voimakas? — Hän joka kaikissa tilanteissa 
hillitsee itsensä. 
Kuka on rikas? — Hän joka on tyytyväinen. 
Kuka sitten on tätä? — Ei kukaan. 
(Benjamin Franklin) 


MUSIIKKIA 


Kyllä minä olen monta kertaa kuullut tuon Schubertin 
”Keskeneräisen sinfonian”, mutta kyllä tämä oli par- 
haiten nimensä mukainen esitys. ' 

— Kuinka niin, ei se minusta ollut ollenkaan... 

— Tarkoitan, että tämä oli kaikkein eniten kesken- 
eräinen! 


SUHTEELLISUUTTA 


Pahaisen matkustajakodin ainoan vierashuoneen sei- 
nällä tekstattuna: ”Tupakanpoltto huoneessa kielletty. 
Ajatelkaa Tornion suurta hotellipaloa!” 

Ja siihen oli joku avulias matkailija jatkanut: 

”Sylkeminen lattialle kielletty. Ajatelkaa Kalajoen 
tulvia.” 


OLI PÄTEVÄ SYY 


— Minkähän vuoksi Teidän rautatieasemanne on niin 
kaukana kirkonkylän keskustasta? 

— Se on taas niitä helsinkiläisten rataherrojen tou- 
hua. Ne kuuluvat määränneen, että asemien pitää olla 
rautatien vieressä! 

1. Kotkan ensimmäisen sahalaitoksen perustaja Ahl- 4. Karhulan tehtaitten perustaja William Ruut ja 


gvist esittäytyy. hänen vaimonsa. 
5. Heinlahtelaiset esittävät monivaiheisen ja aristo- 


kraattisen kauniin franseesin, 
3. Kymenlaakson pelimanniyhtye esittäytyy. 6. Vehkalahden kuuluisat Knaapit esiintyvät. 


2. Professori Esko Aaltonen pitämässä juhlapuhetta. 


Onnistunut 
Kymenlaakson maakuntajuhla 


historiallisessa Anjalan kartanossa 21-22. 7. 56 


Kymenlaakson maakuntajuhla Anjalan historialli- 
sen kartanon luonnonkauniilla pihamaalla muodostui 
arvokkaaksi kotiseututyön juhlaksi lauantaina ja sun- 
nuntaina, jolloin juhlapaikalle kokoontui monisatalukui- 
nen yleisöjoukko. Lauantaina vietettiin iltaa Anjalan 
vanhojen perinteiden merkeissä ja sunnuntaina luotiin 
katsaus koko Kymenlaakson entisyyteen, jota valotti 
erinomaisella tavalla historiallinen kulkue. Tällaisten 
juhlahetkien avulla pyritään kiinnittämään nykyisen 
teollistuneen ajan ihmisen huomio kotimaakuntansa 
menneisyyteen ja pelastamaan ajan tuhoilta esi-isien 
jättämät arvokkaat kulttuuriperinteet. 


ANJALA-ILTA 


alkoi kartanon pihamaalla klo 19 Kymenlaakson peli- 
manniyhtyeen esityksillä. Esiintyminen oli yhtyeen en- 
simmäinen ja toi virkistävää vaihtelua nykyisten yhty- 
eiden sarjaan. Korvenkylän nuorisoseuran tanhuujat 
esittivät kansantanhuja, jonka jälkeen fil.tohtori Erkki 
Ala-Könni haastatteli vanhoja kymenlaaksolaisia. En- 
simmäisenä = esiintyi 86-vuotias vanhaisäntä Sakari 
Juurela, joka kertoili anjalaisista häätavoista. Antti 
Takaoja ja Matti Leinonen muistelivat vanhoja kansan- 
lauluja ja torppariajan vaiheita. Kymenlaakson Nuori- 
soseurojen naisvoimistelijat esittivät voimisteluohjelman 
ja ilta päättyi kosken partaalla esitettyyn näytelmään 
”Tukkijoella”. Näytelmän esittivät Korvenkylän nuori- 
soseuralaiset. 

Sunnutaina juhlat jatkuivat klo 10 alkaneella juhla- 
jumalanpalveluksella Anjalan kirkossa ja sen jälkeen 
kunniakäynnillä sankarihaudoilla. Maakuntaliiton halli- 
tuksen puheenjohtaja, kunnallisneuvos Anton Suur- 
konka ja Kymenlaakson Nuorisoseurojen esimies, maan- 
viljelijä Eino Niemi laskivat seppeleen haudoille ja 
kirkkokuoro lauloi tirehtööri Sepän johdolla. 


PÄÄJUHLA 


Anjalan kartanon puistossa alkoi klo 13 alkufanfaa- 
rilla, jonka aikana liput saapuivat juhlapaikalle, ja 
Haminan varuskunnan soittokunnan esityksillä. Terveh- 
dyspuheen piti fil.maisteri Veikko Talvi kosketellen 
puheessaan Kymenlaakson menneisyyttä. Hän mainitsi 
mm. että Ankkapurhan mahtavan kosken äärelle aset- 
tuivat hämäläiset aikoinaan kosken erinomaisten kalas- 
tusmahdollisuuksien vuoksi ja seutu tunnettiin muinoin 
lohi- ja siikaveroa maksavana asutuspaikkana. Täällä 
solmittiin Anjalan Liitto ja Kymijoki tunnetaan Ruotsin 
ja Venäjän rajana. Tämä seutu kuvastaa monin tavoin 


valtakunnan menneisyyttä, mutta myöskin nykyisyyttä. 
Täällä menneisyys ja nykyisyys antavat kättä toisil- 
leen, sillä nykyisin Kymenlaakso ja Anjalan seutu ovat 
tunnettuja teollisuusalueita. Tällaisten juhlien muo- 
dossa pyritään säilyttämään esi-isien jättämät kulttuuri- 
perinteet tuleville sukupolville. Nyt vietettävä juhla 
on maakunnan ensimmäinen, mutta toivomme, että 
nämä muodostuisivat perinteellisiksi kotiseutujuhliksi. 

Juhlakuoro esitti tirehtööri E. Sepän johdolla ”Mä 
oksalla ylimmällä”, ”Nouskaa aatteet” ja Finlandian. 
Kahden viimeksi mainitun säestyksestä huolehti soitto- 
kunta. 

Juhlapuheen piti professori Esko Aaltonen, joka 
totesi puheessaan, että kulumassa oleva kesä on ollut 
oikeata kotiseutujuhlien aikaa. Useissa maakunnissa 
on pidetty arvokkaita juhlatilaisuuksia edesmenneiden 
sukupolvien työn kunnioittamiseksi. On merkille panta- 
vaa, että sotien jälkeen on eletty oikeata kotiseutu- 
aatteen heräämisen aikaa, mielet ovat olleet herkkiä 
syttymään menneiden muistoille ja kotiseututyöstä on 
tullut oikea kansanliike. Nykyisenä voimakkaan raken- 
nustoiminnan aikakautena puretaan runsaasti vanhoja 
taloja ja niiden tilalle rakennetaan uusia. Näissä olo- 
suhteissa on herätettävä kyky tajuta vanhan arvo, 
jottei historiallisia ja maamme menneisyyteen vahvasti 
liittyviä rakennuksia revitä uuden tieltä. Kotiseututyö 
tekee tässä arvokasta kulttuurityötä. 

Puheen jälkeen kuultiin tervehdykset, joita olivat 
lähettäneet Kymen läänin maaherra Artturi Ranta, 
Simo Laurila ja Suomen Nuorison Liitto. 

Kansanpelimanniyhtye esitti hauskoja kansansävel- 
miä ja heinlahtelaisten ryhmä kauniin franseesin, jota 
aikoinaan varmaan tanssittiin Anjalan kartanossakin. 
Nuorisoseuran tanhuujat esittivät useita kansantans- 
seja ja laululeikkejä värikkäissä kansallispuvuissaan. 
Haminan varuskunnan soittokunta esiintyi toistamiseen 
ja rovasti R. Kalliala puhui. Juhlan viimeisenä nume- 
rona nähtiin historiallinen kuvaelmasarja, joka aloi- 
tettiin Anjalan Liiton mahtavalla julistuksella. 

Anjalan Liiton miehiä seurasivat Elimäeltä nimismies 
ja torppari, Pyhtäältä kirkollinen kulkue, Ruotsinpyh- 
täältä everstiluutnantti Fillingman pappeineen, Kymistä 
kalastajia ja luostariveli, Kotkan ensimmäisen sahan 
perustaja Ahlgvist, Karhulan Tehtaitten perustaja 
William Ruuth vaimoineen, Vehkalahden kuulut Knaa- 
pit, Haminan kadettikoulusta nuori kadetti Mannerheim, 
Vironlahdelta kuvanveistäjä Takanen, Sippolan ensim- 
mäiset juustontekijät, Valkealan vanha kirkonpalvelija, 
Titin ensimmäinen asuttaja ja Kouvolasta tietenkin 
rautatieläinen. 

Maakuntahenkeä herättävä ja virkistävä juhla päät- 
tyi Kymenlaakson lauluun. 


Cl 


Ruotsalaisia kummikuntavieraita 


Sippolassa ja Inkeroisissa 


| Sippolan uuden koulutalon vihkiäisissä 


4. 7. 56 wihittiin Sippolassa kunnan vasta valmistunut 
terveystalo käyttöönsä runsaan kutsuvierasjoukon läs- 
näollessa. Kutsuvieraiden joukossa nähtiin mm. ruotsa- 
laisten kummikuntien edustajina neiti Märtha Lindberg 
ja rouva Margit Sanden. Ennen juhlan alkua Sippolan 
kunta tarjosi kahvit vierasjoukolle. 


Kunnanhallituksen puheenjohtaja Veikko Siukkola 
piti aluksi tervehdyspuheen, jossa hän kertoi terveys- 
talon syntyvaiheista ja rakennushankkeen kehityksestä. 
Aloitteen asiassa teki aikoinaan Mannerheim-Liiton 
paikallisosasto, joka ruotsalaisten kummikuntiensa 
tuella lahjoitti tarkoitukseen 3 milj. mk ja myöhemmin 
vielä 2 milj. mk. Talo tuli maksaman kaikkian 22,5 
milj. mk ja se käsittää 2.640 m. Neuvolan lisäksi talossa 
on viisi asuinhuoneistoa virkailijakunnalle. Rakennuksen 
piirtäjänä ja suunnittelijana on ollut Arkkitehtitoi- 
misto Anttila & Klami, urakoitsijana on toiminut Ra- 
kennusliike Penttilä & Rainio ja vastaavana rakennus- 
mestarina rakennusmestari Seppä. Lopuksi puhuja 
lausui kiitokset kaikille rakennustyöhön osallistuneille 
mainiten, että tuskin mitään taloa Sippolassa lienec 
rakennettu suuremman yksimielisyyden merkeissä. 

Metsänhoitaja Appelroth, joka toimi vieraiden isän- 
tänä, tulkitsi puheen sisällön. 


Talon vihkimispuheen piti rovasti A. P. Kangasvuo 
mainiten Marsalkka Mannerheimin nimen ja hänen 

perustamansa Mannerheimin Lastensuojeluliiton suu- 
resta merkityksestä maassamme. Viimeksi mainittu on 
toiminut lähes 40 vuotta terveellisten tapojen hyväksi 
ja sen merkitys on jo numeroillakin osoitettavissa 
erittäin suureksi. Puheensa päätökseksi rovasti Kangas- 
vuo julisti talon avatuksi käyttöön ja lausui ruotsa- 
laisille kummikuntien edustajille kiitokset heidän anta- 
mastaan avusta. i 


Kunnanvaltuuston varapuheenjohtaja Helvi Anttila 
talon luovutuspuheessaan kertoi vapaan kansanvalis- 
tustyön saavutuksista terveydenhoidollisella alalla. Lain- 
säädännön —sosiaalihuollosta puhuja niinikään esitti 
eräitä tietoja todeten esim. terveyssisarien ja kodin- 
hoitajien toimien liittyneen v. -44 lakisääteisesti lääkä- 
rien ja sairaanhoitajien toimien läheiseen yhteyteen. 
Tervystalon saamisesta hän antoi tunnustuksen sekä 
oman paikkakunnan a.o. elimille sekä kummikumnnille, 
jotka ovat Kinehulle, Forsham ja Götene sekä Österplan. 
Sen jälkeen neiti Anttila luovutti kunnan puolesta talon 
terveysviranomaisten käyttöön. 

Kunnanlääkäri Erävala otti talon vastaan terveys- 
viranomaisten puolesta pitäen talon merkitystä suurim- 
pana siinä suhteessa, että terveydenhoito ja valvonta 
aloitetaan niissä esim. pikkulapsiin nähden kaikkein 
varhaisimmissa vaiheissa jopa ennen heidän synty- 
määnsä. Nykysin onkin neuvolain työ ja sen moninaiset 


Ruotsalaiset vieraat saivat 
tilaisuuden muistoksi Man- 
nerheim-liiton pienoisliput. 


pvalvelustehtävät kaikille tuttuja. Lopuksi puhuja kiitti 
terveysviranomaisten puolesta talon aikaansaajia. 

Seuraavan puheen piti neiti Märtha Lindberg kummi- 
kuntakomitean edustajana ja hänen jälkeensä koti- 
paikkakuntansa Punaisen ristin edustaja rouva Margit 
Sanden. 

Metsänhoitaja Appelroth selosti yleisölle jälleen vie- 
raiden lausunnot. 

Tämän jälkeen kansanedustaja, kauppalanjohtaja 
Erkki Tuuli esitti Mannerheim-Liiton ja Kymenlaakson 
piirin onnittelut lausuen ilonsa siitä, että paikallisen 
Mannerheim-Liiton aloite oli täällä johtanut näin kau- 


Sippolan kirkonkylän uusi 
tehtäväänsä 4. 7. 56 vihitty 
terveystalo. Talon rakenta- 
miseen on  Mannerheim- 
liiton Sippolan osasto lah- 
joittanut 3 miljoonaa mark- 
kaa — ruotsalaisia kummi- 
kuntavaroja. 


niiseen tulokseen. Mannerheim-Liiton Sippolan paikal- 
lisosaston onnittelut esitti metsänhoitaja Appelroth. 
Juhla päättyi yhteisesti laulettuun Kymenlaakson lau- 
luun. Urkuri Y. Helkiön johtama jousikvartetti esitti 
ohjelman eri kohdissa musiikkia. 

Juhlan jälkeen tutustuttiin uuteen, valoisaan ja erin- 
omaisesti suunniteltuun terveystaloon, jonka jälkeen 
vieraat nauttivat Sippolan kunnan tarjoman päivällisen 
seurakuntatalossa. Päivällisen aikana puhui rovasti 


Kangasvuo ja kunnanhallituksen puheenjohtaja Siuk- 
kola luki tilaisuuteen saapuneet onnittelusähkeet. 


Terveystalon — vihkijäis- 
päivänä terveystalon 
edustalla vasemmalta 


kunnanhallituksen Ppu- 
heenjohtaja V. Siukkola, 
rovasti P. A. Kangasvuo, 
rouva Margit Sanden ja 
neiti Märtha Lindberg 
Ruotsista, kunnanval- 
tuuston puheenjohtaja 
Vienamo ja Mannerheim- 
liiton Sippolan osaston 
puheenjohtaja = metsän- 
hoitaja Appelroth. 

METSÄOSASTON VAIHEISTA 


Tampella Tänään lehdelle kirjoittanut 


Metsänhoitaja Jouko Teerisuo 


Tampellan metsäp 


äälliköt 1902-1956 


Väinö Rikala Hjalmar 


Lähdettäessä seuraamaan Metsäosastomme kehitystä, 
on syytä luoda samalla katsaus niihin aikoihin, jolloin 
Metsäosastoa ei sen nykyisellä nimellä eikä edes itse- 
näisenä osastona vielä ollut olemassa, mutta jolloin kui- 
tenkin jo puutavaraa Inkeroisten tehtaille hankittiin. 
Tällöin on palattava ajassa taaksepäin aina vuoteen 
1872, jolloin ensimmäinen puunjalostustehdas Anjalan- 
kosken partaalle rakennettiin ja lähdettävä sitten seu- 
raamaan, mitenkä puutavaranhankintaa hoitavat yhtiön 
elimet vähitellen vähäisestä alusta kehittyivät siksi, 
mitä Metsäosastomme nykyisellään on. On siis seurat- 
tava organisation muotoutumista, hankintatapojen ja 
kuljetusmuotojen kehittymistä sekä hankintamäärien 
kasvua ja lisäksi pyrittävä selvittämään niitä syitä, 
jotka vuosikymmenien aikana ovat kehitykseen vaikut- 
taneet. Viimeksi mainittuun nähden on erikoisesti mai- 
nittava tehtailla tapahtunut kehitys, koska se hyvin 
herkästi vaikuttaa metsäpuolen toimintaan. 

Kuten jo mainittiin, perustettiin Inkeroisten ensim- 
mäinen puunjalostustehdas, ”Ingeroisten Puunhöyläämö 

Tulander 


Heikki Piipponen 


ja Paperitehdas” v. 1872 ja joutui se Tampellan omis- 
tukseen v. 1887. Puutavaranhankinnasta on tältä ajalta 
hyvin vähän tietoja. Koska kuitenkin tiedämme, että 
tehtaan tuotanto oli alkuvuosina vain n. 4000 tonnia ja 
että se paperin valmistuksessa käytti aina vuoteen 
1881 asti myös lumppua, voimme päätellä, ettei myös- 
kään puutavaran käyttö ollut kovin suurta, ehkä n. 
10.000 p—m3 vuodessa. Tuollaisen puutavaramäärän 
hankkiminen ei siis myöskään vaatinut kovin laajaa 
henkilökuntaa. Todennäköisesti hoitivat sen jotkut pai- 
kalliset työnjohtajat suoraan tehtaan johdon ja lähinnä 
tehtaan konttorin pääkirjanpitäjän alaisina. Puu tuotiin 
tehtaalle kuorellisena joko vetämällä hevosilla lähiseu 
tujen metsistä tai sitten uittamalla erillisuittoina ly- 
nyiltä matkoilta Kymijoen varsilta. Tavara ostettiin lä- 
hinnä hankintakaupoilla, mikä silloisissa oloissa olikin 
luonnollista, kun hankintamäärät olivat pieniä ja metsä- 
varat tehtaan ympäristössäkin runsaita. Tavaran, myös 
uittopuun pituus oli 7 jalkaa ja vahvuus 5 tuumaa ja 
ostettiin se hankintakaupoissa sylimitalla — vanhat 


mitat olivat käytännössä vuoteen 1892 asti. Vasta myö- 
hemmin, kun uitto laajeni myös pitemmille matkoille 
ruvettiin uittopuu tekemään pitkäksi sahatukkien ta- 
paan. Aiheen tähän antoivat uittoteknilliset syyt sekä 
yhteisuitossa käytetyt maksuperusteet. 

Tehtaan siirtyminen Tampellan omistukseen v. 1887 
merkitsi entistä ripeämmän toiminnan alkamista, mihin 
suurelta osalta varmaankin vaikutti se, että isännöitsi- 
jäksi tuli tarmokas ja tiukka insinööri Wallgren, joka 
kiinteästi ohjasi puutavaran hankintatoimintaa aina 
metsäosaston perustamiseen ja Tampereelle siirtymi-- 
seen asti v. 1908. Ensimmäinen, yksinomaan puutavara- 
asioita yhtiössä hoitanut henkilö oli Evert Hackselius, 
joka tuli palvelukseen v. 1886. Ainakin vuodesta 1887 


Alkuaikoina hoitivat asioitsijat hankintatoimintaa 
suurimman osan vuotta kentällä, mutta myöhemmin 
rajoittui tämä puoli kentällä suoritettuihin tarkastus- 
kierroksiin, jolloin he samalla toimivat kasööreinä. Mat- 
kat suoritettiin luonnollisesti hevosella, joko omia hevo- 
sia käyttäen, joita oli kaikilla omilla tiloilla, tai sitten 
kievarikyydillä. 

Rahakirjanpito ei ollut kovinkaan tarkkaa, joten ei 
siis ollut ihme, että alkuaikoina sattui väärinkäytök- 
siäkin. 

Myöhemmistä —puutavara-asioitsijoista mainittakoon 
Johannes Lappalainen, joka oli yhtiössä aikaisemmin 
työnjohtajana, mutta jonka insinööri Wallgr6n rehelli- 
seksi ja tunnolliseksi mieheksi tuntemana ja edeltäjien 


Anjalan vanha 


lähtien käytettiin hänen ammattinimenään ”puutavara- 
asioitsija? (skogsförvaltare), mikä olikin sitten metsä- 
osaston korkein virka-asema nyt puheena olevana ajan- 
jaksona. Puutavara-asioitsijan tehtäviin kuului hoitaa 
työnjohtajien kanssa käytävää kirjeenvaihtoa, johtaa 
metsien ostoja ja hakkuita, jotka siihen aikaan suori- 
tettiin vain muutamina talvikuukausina, valvoa uittoa ja 
hoitaa puitten maallenoston Inkeroisissa. Apunaan 
hänellä oli muutamia vakituisia ja tilapäisiä työnjoh- 
tajia. Sitä mukaa kun omia metsätiloja ostettiin, oli 
näillä omia työnjohtajia, jotka hoitivat tilojen maan- 
viljelyksen, valvoivat lampuotien ja torppareitten päivä- 
töitä j.n.e. Hankintapuolen vakituiset työnjohtajat taas 
keskitettiin myöhemmin = toiminnan painopisteeseen, 
Mäntyharjun väylän varrelle Hillosensalmeen, jossa 
kaikki neljä työnjohtajaperhettä asuivat samassa yhtiön 
rakennuksessa aina vuoteen 1907 asti. 


mylly v. 1924. 


kanssa sattuneisiin ikävyyksiin kyllästyneenä nimitti 
tähän virkaan v. 1893, sekä ratsumestari, sittemmin 
majuri Hjalmar Tulander, joka tuli yhtiöön v. 1902 
Suomen vanhan sotaväen hajoittamisen jälkeen. Ratsu- 
mestari Tulander osoittautui entisenä upseerina erit- 
täin järjestelykykyiseksi ja uudella urallaankin pysty- 
väksi mieheksi. Hänhän sittemmin, toimittuaan Tam- 
pellasta lähdettyään ensin Karhula Oy:n metsäpäällik- 
könä, organisoi laajan Kotkan Tukkihankintayhtiön 
ollen sen päällikkönä yhtiön toiminnan päättymiseen 
asti. Kirjeenvaihdosta päätellen käytettiin ratsumes- 
tari Tulanderin ammattinimityksenä myöhempinä ai- 
koina myös metsänhoitaja-nimitystä. — ”Metsänhoi- 
taja” sai nykyisen merkityksensä virallisesti vasta 
sitten, kun korkeampi metsänhoidon opetus siirrettiin 
Evolta Helsingin Yliopistoon v. 1908. 
Jatk, siv. 83. 

Salonsaaren eli Inkeroisten erottelu v. 1922, 


Kymijoen tulva v. 1922. Kuka tuntee paikan? 


KN 


Kuten jo mainittiin, vilkastui teollisuustoiminta Inke- 
roisissa huomattavasti vuoden 1887 jälkeen. Hankinta- 
määrä, joka mainittuna vuonna oli 3000 syltä eli siis 
noin 18.000 p—m3, kohosi vuoteen. 1907 mennessä 40.000 
p—m":iin paperipuuta, 10.000 kappaleeseen tukkeja ja 
8.000 p—m8:iin polttopuuta. Puutavara-alueen hankinta- 
alue laajeni laajenemistaan. Jo ainakin v. 1886 oli ostoja 
tehty Puulalla asti ja nyt tulikin Mäntyharjun väylän 
pohjoisosa Vuohijärvestä ylöspäin yhtiön hankinta- 
alueen painopisteeksi. Metsäkiinteistöjä ostettiin ja 
omia metsiä hakattiinkin jonkin verran. Ensimmäinen 
metsätila ostettiin Kangasniemeltä v. 1888 (Hautakan- 
gas), ja sen jälkeen seurasi muutamia muita. Voidaan 
katsoa, että tämä alue oli siihen aikaan Tampellan 
omaa aluetta, jonne muilla ei ollut juuri asiaa. Par- 
haiten kuvannee tätä seikkaa se, että Tampella hoiti 
myöskin kaiken uiton Vuohijärvestä ylöspäin vuoteen 
1901 asti, jolloin Mäntyharjun väylän uittoyhtiö perus- 
tettiin. 1890-luvulla laajeni hankinta-alue myöskin Päi- 
jänteelle ja pohjoisväylille, ja omia tiloja ruvettiin 
myöskin ostamaan näiltä alueilta. Niinpä ostettiin v. 
1896 Seppälän tila Viitasaarelta ja v. 1897 Hakovuoren 
tila Padasjoelta. Vuoteen 1907 mennessä voidaan yhtiön 
hankinta-alueen katsoa laajentuneen koko ajateltavissa 
olevalle uittoalueellemme. Tätä kuvaavat esimerkiksi 
uittoonpanomäärät v. 1906: 


Kivijärvi 15.000 kpl 
Pihtipudas 15.500 » 
Ääne-Haapakoski =86.100 
Rautalampi 158.800 ” 
Mäntyharju 57.000 » 
Kymi 64.700 


Yht. 397.100 kpl. 


Kun tietää, mitä vaikeuksia niin pitkillä uittomat- 
koilla, joita viime vuosisadalla harrastettiin, vielä ny- 
kyisilläkin uittomenetelmillä on voitettavana, ihmetyt- 
tää, että niihin silloin kuitenkin uskaltauduttiin. On 
nimittäin lisäksi otettava huomioon, että silloin ei suin- 
kaan aina lähdetty selviltä vesiltä eteenpäin, vaan edel- 
tivät niitä usein vielä hankalat uitot pikkupuroilla. 
Selitys tähän löytynee siitä, että niin raaka-aine kuin 
työvoima olivat siihen aikaan vielä halpoja ja että 
uitettavat puumäärät olivat nykyisiin verrattuina vielä 
pieniä, joten tilaa siis oli. Kommelluksia silloin kyllä 
sattui. Uitto tahtoi väkisinkin jäädä kaksivuotiseksi, 
mikä tiesi maallenostoja uittoreittien varsilla ja kuori- 
misia eli koloamisia ja joskus oli tehdas puupulan par- 
taalla. 

Aivan erikoista hankaluutta tuotti uitoille tänä ajan- 
kohtana se, ettei koko uittoaluetta hoitavaa uittoyhdis- 
tystä ollut silloin olemassa. Eri vesistöalueilla toimivat 
pienehköt, erilliset uittoyhdistykset ja nimenomaan var- 
sinaista Kymijokea, Käkisalmesta Kyminsuuhun hallit- 
sivat kotkalaiset sahayhtiöt, joiden kanssa oli varsin 
vaikea saada sopua aikaan. Kävisi tässä aivan liian 
pitkäksi selostaa erimielisyyksiä ja niitten vaiheita, 
mutta mainittakoon, että pääasiallisin riitojen aihe 
oli uittokustannusperusteet yhteisuitossa. Nämä eri- 
mielisyydet jatkuivat aina 1900-luvulle asti ja päät- 
tyivät varsinaisesti vasta 1915, jolloin Kymin Lauttaus- 
yhdistys, eli nykyinen Kymin Vittoyhdistys aloitti toi- 
mintansa. 

Luonnollista oli, että paperipuuta käyttävät yhtiöt 
koettivat mainituissa olosuhteissa uittaa puunsa mah- 


Uitto käynnissä Hietakoskella Saarijärven väylällä. 


dollisuuksien mukaan erillään, ja jossakin määrin se 
kävikin päinsä, mutta kun uittokausi oli pitkä ja Tam- 
pellan puut Mäntyharjun väylältäkin tulivat tietysti 
viimeisinä, piti ne, joutuakseen ajoissa perille, sotkea 
kotkalaisten puitten uittoon ja sitten erotella yhtiön 
kustannuksella Salonsaaren erottelulla. Tämä erottelu, 
jonka tarkka käytäntöönottovuosi ei ole tiedossa, oli 
toiminnassa ainakin v. 1888 ja kuului se silloiselle 
uittoyhdistykselle. — Tässä yhteydessä on syytä mai- 
nita, että kolmio on ollut Tampellan uittomerkkinä jo 
ainakin 1890-luvulla. — Huolimatta hajanaisuudestaan, 
koettivat erilliset uittoyhtiöt kuitenkin jatkuvasti edis- 
tää toimintaansa kehittämällä kalustoaan ja paran- 
tamalla menetelmiään. Tältä ajalta ovat peräisin m.m. 
tunnetut Nielssenin niputuslaitteet ja koetettiin Tam- 
pellankin omaa uittoaluetta, Mäntyharjun väylää pitää 
ajan tasalla. Insinööri Wallgrönin ehdotuksesta suostui 
yhtiön johto nimittäin siihen, että mainitulle väylälle 
hankittiin v. 1890 varppausponttooni. Tarkoitus oli, 
että tätä ponttoonia siirrettäisiin tarpeen mukaan jo 

Pitkää paperipuuta Kuh- 
moisten kirkon rannassa. 


Tavara kuorellista, kir- 
veellä kaadon merkkiä 
näkyvissä. 


silloin liikenteessä olevaa Savon rataa myöten väylän- 
osalta toiselle. Mikä tämän ponttoonin lopullinen koh- 
* talo on, ei ole tiedossa. Luultavasti joutui se seuraavana 
vuonna perustetulle yhteiselle uittoyhdistykselle. Joka 
tapauksessa ei ponttooni tyydyttänyt insinööri Wall- 
grenia eikä luultavasti myöskään uittomiehiä. Ponttooni 
oli hutiloimalla rakennettu ja kohta ensi matkallaan 
hukkasi se potkurinsa ja joutui sen vuoksi lojumaan 
toimettomana juuri kiireisimmän ajan. 

Kuten jo mainittiin, siirryttiin uittoalueen laajentu- 
essa pitkään tavaraan. Pituus vaihteli jonkin verran 
"eri aikoina, mutta 5 metriä lyhyempää ei sallittu ja 
pituuden yläraja oli korkeintaan 11 metriä. Latvaläpi- 
mitta ei saanut olla alle 10 sm. Puut otettiin tehtaalle 
yleensä kuorellisena niinkuin oli tapahtunut aikaisem- 
minkin ja niinkuin sitten tapahtui aina 1930-luvulle 
asti. Joissakin tapauksissa jouduttiin uittopuu kuori- 


”Tukkilaiskisat” 1920- 
luvulla. Mies pudonnut 
pölkyltä. 

maan. Näin määrättiin esim. 
järeisiin pölkkyihin nähden. 

Puuta ostettiin sekä pystykaupoilla että hankinta- 
kaupoilla. Pystykaupoissa metsä ”vuorattiin” s.o. met- 
sän omistaja luovutti ostajalle oikeuden kertakaikkista 
maksua vastaan ottaa sovitulta alueelta kaikki ne 
puut, jotka määräkorkeudelta täyttivät määrätyn vah- 
vuuden. Hakkuuaika oli useampia vuosia, vähintään 
3—5 vuotta. Hankintakaupoissa oli maksuperusteena 
kappale. Tällöin määrättiin pölkkyjen mittarajat ja 
tavallisesti keskipituus. Hankintasopimus sisälsi taval- 
lisesti velvollisuuden toimittaa puut ”yhtiöön” siis uit- 
toyhdistyksen uittoväylään asti. P. o. aikana oli myös 
toiminnassa itsenäisiä puutavarakauppiaita, jotka eivät 
siis hakkuuttaneet omia metsiään vaan toimivat välit- 
täjinä. Seuravassa esimerkkinä eräs yhtiön kirje tällai- 
selle puutavarakauppiaalle: 


raskaisiin ja erittäin 


Inkeroinen 9. 4. -99. 
Herra Patrona H. Liimatainen 
Hankasalmi. 
Inspertoori kirjeesi 2/4 sain, jossa kysyit puitten 
hintaa. 
10 sentti paksuisesta 25 pen. 


12 1 ” ” 35 ” 
15 ” ” 50 ” 
17 16 ” ” 70 ” 
20 ” ” 110 ” 


Isommista 50 p. nousu 2% sentille. Keskipituus 61/» 
metriä, jos ei täytä, niin alennetaan hinta 5 pen kappa- 
leelta, joka puuttuvalta puolelta metriltä. Puut pitää 
olla uitettu uittoyhtiöön samaan hintaan ennen kesäkuun 
25 päivää 1899 jossa ne vastaan otetaan. 


Kunnioituksella 
Joh. Lappalainen 


Millaisia ohjeita vuorattujen metsien hakkuuseen 
nähden taas annettiin, kuvaa seuraava kirje myöhäi- 
semmältä ajalta: 


Työjohtaja K. Herra A. Vesterinen 
Suonenjoki. 


Ilmoitan täten, että voitte panna alkuun metsän ajot 
milloin vaan katsotte sopivaksi. Mutta huomautan, että 
metsät välttämättömästi täytyvät olla puhtaaksi ajetut 
ennen 1 p:ää Maaliskuuta. Kun jo on sovittu, kuuluu 
Teille Vilppu Koistilan ja Joonas Mäkelän metsät 
Joutsassa. Puut on hakattava niin pitkiksi kuin mah- 
dollista — 11 metriin saakka. Puusta saapi ottaa kaksi 
pölkkyä ainoastaan jos molemmissa löytyy 8 mtr pi- 
tuutta ja latva pölkky vielä latvasta täyttää 10 cm. 
Latvapölkyistä on luku pidettävä erikseen. On hakkuu- 
miehelle määrättävä sakkoa, jos ne jättävät pitkiä kan- 
toja metsään, samaten jos palstat eivät ole loppuun 
ajetut ennen 1 p:ää Maaliskuuta. Tiliä pidetään kaksi 
kertaa kuussa. Ajomiehiä otettaessa on etuoikeus annet- 
tava tehtaan tilojen torppareille ja lampuotiloille. Muu- 
ten pitäkää tarkoin huoli töistä. Ilmoittakaa, milloin 
aloitatte ajot. Ottakaa tarkoin selvää metsien rajoista 
ja muista määräyksistä kontrahdissa, ettei vaan mitään 
ikäviä erehdyksiä sattuisi. 

Kunnioituksella 
Hj. Tulander 


Inkeroinen 3 p:nä Joulukuuta 1905. 


Lienee paikallaan myös mainita, miten puutavaran 
käsittely tehtaalla oli k.o. aikana järjestetty. 

Uittopuu ohjattiin tehtaan väylään kuten nykyisinkin, 
jonka jälkeen se joko vietiin kesäaikana suoraan teh- 
taaseen tai nostettiin talvikäyttöä varten maihin Pasi- 
lan saareen ja nykyisen kuorimon seuduille. Maalle- 
nosto tapahtui hevoskierrolla ja hevoset vetivät myös- 
kin niitä vaunuja, joilla tavara rullarataa myöten siir- 
rettiin tehtaalle. Puut katkottiin ja kuorittiin nykyisen 
n.s. pallohuoneen yläkerrassa veitsikuorimakoneilla ja 
väitetään, että joskus pölkkyjen päät vielä höylättiin 
ja oksat kairattiin pois. 

Tämä menetelmä lienee ollut käytännössä jo tehtaan 
alkuvuosista alkaen ja ainakin jo ennen vuotta 1883 ja 
mielenkiintoista on todeta, miten se uhmasi ajan kulkua 
aina vuoteen 1932 asti, jolloin nykyisen kuorimon ykkös- 
rumpu rakennettiin. 


Vuonna 1890 insinööri Wallgren kehitti menetelmää 
siten, että väylälle hankittiin höyrykäyttöinen ja pont- 
toonien varassa uiva nostolaite, joka nosti puut vedestä 
Pasilan sillalle vaunuihin. Tämän nostolaitteen viimei- 
set osat, ponttoonit, romutettiin muutama vuosi sitten 
oltuaan välillä käytössä n.s. vanhan katkaisulaitoksen 
edessä sijaitsevan katoksen kannatusponttooneina. 

V. 1890 valmistui Kotkan rautatie ja samana vuonna 
rakennettiin tehtaalle oma sivuraide, mikä avasi puu- 
tavaran kuljetuksille uuden tien. Rautatiekuljetukset 
eivät kylläkään muodostuneet kovin suuriksi — laa- 
jassa mitassahan niihin ryhdyttiin vasta v. 1950 — 
mutta joitain vv-lähetyksiä kuitenkin vastaanotettiin 
heti radan valmistuttua ja v. 1893 mainitaan koko 
talven kulutus otetuksi rautateitse. Rautatiepuun lähe- 
tyksiä kuvaa seuraava kirje: 


Inkeroisissa Toukokuun 20 pv 1896. 
Herra A. Koistinen 
Lappeenranta. 


1 


Kirjeesi johdosta t.k. 16 päivällä ilmoitan kirjeesi 
vastineeksi, että liippi kuusia otetaan täällä tehtaalle 
lähetettynä kolme 3 markkaa 50 penniä kuutiomeette- 
ristä. Asemilla ei oteta vastaan, puut pitää olla ter- 
veitä, 12 centimetriä pieniä ja sahattu yksi metri pit- 
kitsi saavat olla kuorineen. 

Kunnioituksella 
Joh. Lappalainen 


Rautatielähetyksissä oli ilmeisesti jo p.o. aikana sil- 
loin tällöin moitteen sijaa. Näin voi päätellä ainakin 
seuraavasta kirjeestä: 

Inkeroisissa 15. 2. 1900. 
Ratavartija Putkonen 
Wuohijärvi. 


Lastauksessanne on semmonen vika, että joka vau- 
nussa on liikoja meetteriä, mitatkaa oikein, muuten 
saatte maksaa itte rahtin olemattomista meetteristä, 
eikä myöskään tyhjästä makseta vetopalkkaa, täällä mi- 
tataan puut oikein, ja maksetaan veto sen mukaan, 
koska siellä rupiatten konstia tekemään. 


Kunnioituksella 
Joh. Lappalainen 


V. 1890 ilmestyi tehdasyhdyskuntaan myöskin saha- 
laitos. Se oli kasattu pääasiassa vanhoista koneista — 
puuakseleitakin käytettiin — ja tuotanto meni koti- 
tarvekäyttöön. Tukit otettiin sahalle kesäisin uitosta 
ja talvisin ajettiin ne suoraan tehtaalle lähiseutujen 
metsistä. 

Myös polttopuita uitettiin. Uittopuut olivat pitkiä 
koivutukkeja, joita vaneritehtaat nykyisin varmasti 
himoitsivat. Ne nostettiin maihin Pasilan saareen, missä 
ne sitten katkottiin, halottiin ja pinottiin kuivumaan. 

Uittopuitten uimiskyky ei kuitenkaan ollut varsin 
hyvä, mistä syystä esim. työnjohtaja Asaria Pöntiselle 
v. 1896 ilmoitettiin, ettei isännöitsijä pidä järkevänä 
ostaa polttopuita Rautalammin väylältä asti. Polttopuun 
uittoon kyllästyttiin lopullisesti v. 1907, kun Vuolen- 
kosken alapuolelle, Nuunansalmeen upposi usean tuhan- 
nen kappaleen koivuerä. 

V. 1907 tuli yhtiön metsäpäälliköksi Väinö Rikala. 
metsäpäällikkö Rikala oli yhtiön palveluksessa aina 

vuoteen 1946 suorittaen siten pitkän ja erittäin ansiok- 
kaan elämäntyön yhtiömme palveluksessa. Alussa oli 
metsäpäällikkö Rikala Inkeroisten isännöitsijän alainen, 
mutta jo v. 1908 tuli hän suoraan yhtiön johdon alai- 
seksi toimipaikkanaan Tampere. Vuotta 1908 voidaan 
siis pitää metsäosastomme varsinaisena perustamis- 
vuotena. 

Metsäosaston näin itsenäistyttyä, ryhtyi metsäpääl- 
likkö Rikala heti organisoimaan sitä uusien olosuhteit- 
ten asettamien suuntaviivojen mukaan. Aikaisemmin 
keskitetysti sijoitetut työnjohtajat siirrettiin eri puo- 
lille hankinta-aluetta ja niistä muodostettiin erityinen 
piiriesimiesporras, neljä piiriesimiespiiriä, joitten alai- 
siksi työnjohtajat tulivat. Myös kirjanpitoa kehitettiin 
j.n.e. — Metsäosaston keskuselin Tampereella ei ollut 
suuren suuri — se käsitti vain metsäpäällikön. 

Näinä vuosina tapahtui muutoksia myös puutavara- 
kauppamuodoissa. Entinen pystymetsien vouraaminen 
muuttui luonteeltaan sikäli, että nyt määriteltiin kau- 
poissa myös runkoluku, joten myyjän edut tulivat puu- 
tavarakaupoissa paremmin turvatuiksi, vaikkakin mel- 
koiset mahdollisuudet ostajan mielivallalle jäivät edel- 
leenkin olemaan. — myyjän puolelta suoritettavaa lei- 
maustahan ei silloin juuri harrastettu. Yhtiössämme 
tajuttiin kuitenkin jo silloin metsänhoidollisen hakkaus- 
tavan merkitys ostometsissäkin ja pyrittiin tarkasti 
välttämään metsänhävitykseen johtavia hakkuita. Han- 
kintakauppoja oli tähän asti tehty, kuten aikaisemmin- 
kin jo on mainittu, pääasiallisesti ammattimaisten puu- 
tavarakauppiaitten kanssa, Nyt niistä luovuttiin ja 
kaupat ruvettiin tekemään suoraan metsänomistajien 
kanssa. 

Omiin metsiin, jotka olivat tähän asti olleet kuta- 
kuinkin hoitamattomia, alettiin kiinnittää myös metsän- 
hoidollisessa mielessä huomiota. Tässä työssä sai metsä- 
päällikkö Rikala voimakasta tukea silloiselta yhtiön 
pääjohtajalta, vuorineuvos Wolter Ramsayltä, joka 
muutenkin oli erikoisen kiinnostunut metsäosaston toi- 
mintaan. Niinpä kiinnitettiin yhtiöön metsänhoitaja, 
jonka yksinomaisena tehtävänä oli omissa metsissä 
suoritettavien hakkuitten ja hoitotoimenpiteitten suun- 
nittelu ja valvonta. 

Varppausponttooni 


viime vuosisadalta. 


Ensimmäinen omien metsien metsänhoitaja oli met- 
sänhoitaja Erkko Björnström, joka valitettavan aikai- 
sen kuoleman johdosta ehti olla yhtiön palveluksessa 
vain vuoden. Häntä seurasi erikoisesta omalaatuisuu- 
destaan tunnettu, Saksassa metsänhoitotutkinnon suo- 
rittanut metsänhoitaja Wilhelm Ernitz, joka palveli 
yhtiössämme eläkkeelle siirtymiseensä asti, eli vuoteen 
1930. 

Metsäosaston vireästi alkanut ja juuri vauhtiin pääs- 
syt toiminta päättyi kuitenkin jo parin vuoden kuluttua. 
V. 1910 perustettiin näet eräitten muitten yhtiöitten 
kanssa yhteinen Puutavarayhtiö Kymmene Ab. jonka 
tehtäväksi tuli osakasyhtiöitten paperipuunhankinnat, 
sahatukkien hankinnan jäädessä samoihin aikoihin pe- 
rustetulle Kotkan Tukinostoyhtiö Oy:lle. Syynä näit- 
ten yhtiöitten perustamiseen oli lähinnä keskinäisen 
kilpailun välttäminen, ja niiden toiminta jatkui aina 
1920-luvulle asti — Kymmene Ab. purettiin v. 1926 ja 
Tukinostoyhtiö muutamaa vuotta myöhemmin. 


Metsäosaston päättäessä toimintansa jaettiin sen teh- 
tävät kahtia, mikä jako sitten säilyi ainakin muodolli- 
sesti vuoteen 1943 asti. Omat metsät, niiden hakkuut 
ja hoito jäivät suoraan yhtiön johdon alaisina asian- 
omaisille metsänhoitajille, kun sen sijaan varsinainen 
hankintapuoli joutui kokonaan uusille urille. 


Yksi vahva side jäi kuitenkin jatkuvasti olemaan. 
Metsäpäällikkö Rikala tuli nimittäin uuden yhtiön apu- 
laisjohtajaksi, ja koska hänelle jäi tässä ominaisuu- 
dessa nimenomaan uittopuun hankinta, mitä tehtaamme 
lähinnä käytti, säilyi keskinäinen kosketus koko Kym- 
mene Ab:n toiminnan ajan. Kun yhtiö purettiin, palasi 
metsäpäällikkö Rikala takaisin yhtiömme metsäpäälli- 
köksi. 

Vaikka puheena olleena aikana tehdaslaitostemme 
tuotanto ja niiden tarvitsemat raaka-ainemäärät huo- 
mattavasti lisääntyivätkin ja vaikka niin metsäpäässä 
kuin kuljetuspuolellakin tapahtui kehitystä ja omien 
metsien pinta-ala melkoiseti kasvoi, tuntuu tämä aika, 
aikaisempaan ja myöhempään aikaan verrattuna, vie- 
raalta ja hiljaiselta. 

(Jatkuu) 


Tampellaa kauimmin palvelleet 


palveluksessa olevat 


melsäammattimiehet 


kertoilevat kokemuksiaan työstään 
"vihreän kullan” parissa 


TYÖNJOHTAJA EELIS JÄÄSKELÄINEN. 


30 vuotta Metsäosastolla palvellut metsämies' muis- 
telee menneitä. 


an Tampellan palvelukseen tu- 
lin 20 p. huhtikuuta 1926 yh- 
tiön omille tiloille n.s. hoito- 
puolelle. Senaikaisen suunnan 
mukaan niihin otettiin maan- 
viljelyskoulun käyneitä työn- 
johtajia ja niin ollen minäkin 
pääsin toimeen. Ennen sitä 
olin kotitilallani ja toimessa 
Isak Laf Oy:llä Kuopiossa 
sekä Temin Saha Oy:llä Rau- 
talammilla. 

Ensimmäinen esimieheni 4 vuoden ajan oli metsän- 
hoitaja V. Ernitz, joka alkuaikoina asui Tampereella, 
joten kaikki kirjeenvaihto ja asiointi meni Tampereelle. 
Ernitz korosti erikoisesti metsänhoito-opinnoitaan Sak- 
sassa ja antoi ymmärtää, että hän on todellinen metsä- 
herra. Työnjohto ja valvonta kuului tehtäviini maan- 
viljelys- ja metsätöissä kaikilla yhtiön tiloilla Viita- 
saaren, Kinnulan ja Konginkankaan kunnissa ja muu- 
kin niihin kohdistuva oli tehtävä aina veroilmoituksia 
myöten: Suurelta osalta luonnontilassa olevissa metsissä 
oli hakattava roskapuu pois ja lukemattomat kaskiahot 
perattava metsänkasvukuntoon. Oli perattava purot, 
alennettava metsälampien pintaa metri ja ylikin, teh- 
tävä kuivaussuunnitelmia punnituskoneen ja rassin 
avulla ja kaivettava ojat lapion jopa dynamiitin avulla. 
Maatalouspuolella oli kaikenlaisten huoltotöiden, viljan- 
korjuun y.m lisäksi käytävä myymässä voita 40-—50 km 
päässä. Matkat oli tehtävä talvella hevosella ja suksilla, 
kesällä polkupyörällä ja jalkaisin — harvoissa tapauk- 
sissa oli autokyytiä tarjolla. Yhtiö oli siihen aikaan 
yleensä hyvässä maineessa ja työntekijät viihtyivät 
hyvin. Minunkin aikomukseni oli ensin olla lyhyen 
ajan, korkeintaan kesä, mutta kun totuin taloon, en 
lähtenytkään pois ja niin kai se kävi monelle muullekin. 
Oli sellainen tunne, että kyllä yhtiö pitää huolen työn- 
tekijöistään, kunhan hekin tehtävänsä täyttävät. 

Sota-aika v. 1939—45 oli vaikeaa aikaa kaikenlaisten 
säännöstelyn ja velvoitteiden vuoksi. Varsinkin ranta- 
metsät joutuivat kovaan rasitukseen ja ne tulivatkin 
ylihakatuiksi, kun edempänä olevilta tiloilta ei hevos- 


ten vähyyden vuoksi saanut riittämiin ajetuksi. Samoin 
olivat tiloihin kohdistuvat vaatimukset suuret ja tuntui 
toisinaan ylivoimaiselta tyydyttää kansanhuolto- ja työ- 
voimaviranomaiset sekä työväestö. Kun vielä pistään- 
nyin pari kertaa etulinjoissa, oli ruuhka vaan lisään- 
tynyt. 


Vuodet 1930—839 oli miellyttävää aikaa. Vaikka ne 
olivat työntäyteisiä, tuntui työskentely helpolta ja yhtiö 
oli kuin kotoisempi, melkeinpä pitää itseään taloon kuu- 
luvana ja tulevaisuus kangasti turvallisena. Tämä 
kaikki johtui siitä, että metsänhoitajan ja yhtiön puo- 
lesta oli kohtelu erittäin hyvää, ei ollut mitään risti- 
riitoja eikä koskaan kuullut tylyä puhetta. 


Miellyttäviä muistoja on montakin ja yksi niistä on 
kesäkuulta 1930. Silloin kaikki sen aikuiset metsien 
miehet saivat kutsun Inkeroisten tehtaille. Saimme tu- 
tustua tehtaaseen ja tehdasalueeseen sekä lisäksi Kot- 
kan huomattaviin paikkoihin. Moottoriveneretki Suomen- 
lahdelle ja käynti merellä olevassa ulkomaalaisessa lai- 
vassa oli uutta. Tehtaan johtajat olivat mukana opas- 
tamassa ja kun kohtelu oli joustavaa ja ystävällistä, 
teki se meihin, joista monikin ensi kertaa näki nuo 
paikat, unohtumattoman vaikutuksen. 


Nykyään on toiminta kiireellisempää ja koneiden 
hyväksikäyttö lisääntynyt varsinkin tehtaan piirissä. 
Mutta onpa kone jo kerinnyt metsäänkin moottorisahan 
muodossa. Autot ovat vallanneet purouittojen puumää- 
rät ja moottoriveneet ovat tulleet hevosponttuiden pai- 
kalle. Yleensä yhtiön toiminta on suurpiirteisempää ja 
muuttunut yksilöllisluontoisesta joukkoluontoiseksi. 


Varsinkin takavuosina oli yhtiön tehtäviä siksi paljon, 
ettei ollut aikaa erikoisharrastuksille. Työajan ulko- 
puolta kun ei ollut. Jotakin pientä sentään toisinaan oli, 
kuten kalastusta ja kasvitarhanhoitoa. Yritin aikanaan 
soitella, mutta ajan niukkuuden vuoksi siitä oli 1uo- 
vuttava. 

Olisihan sitä aina kerrottavaa yhtä jos toista, sillä 
sattuuhan niitä tapauksia 30 vuoden aikana. Kun kat- 
selen aikaa taaksepäin ja tapaukset kulkevat tapahtu- 
masarjasta toiseen, niin huomaan, että oma vanhuuden 
turvani on jäänyt huolehtimatta yhtiön etuja tavoitel- 
lessa. Ei ole tullut maata eikä mökkiäkään. Mutta on 
jäänyt tietoisuus siitä, että on antanut yhtiölle kaikki 
sille kuuluvan ja tunnollisesti koettanut tehdä kaikki 
kohdalle uskotut tehtävät. 

METSÄNHOITAJA GUNNAR SIMELL. 


26 vuotta Tampellaa palvellut metsänhoitaja kertov 
seuraavaa: 


Tulin ylioppilaaksi v. 
1920 Viipurissa ja suori- 
tin siellä myös asevelvol- 
lisuuteni. — Metsänhoita- 
jaksi valmistuin v. 1925 
ja nykyinen Enso-Gutzeit 
Oy oli ensimmäinen työn- 
antajani. 

Vuoden -29 lopulla kir- 
joitti silloinen Tampellan 
metsäpäällikkö Väinö Ri- 
kala tiedustellen minua 
yhtiön metsien hoitajaksi. 
Menin Tampereelle neu- 
vottelemaan johtajien So- 
linin ja Kihlmanin kanssa siirtymisestäni ja pariin 
sanaan se kauppa tehtiinkin. Muutto tapahtui 1. 1. 1930. 
Enpä silloin arvannut, että saan vielä 26 vuoden ku- 
luttua edelleen sivutyönä hoidella myös metsiä puu- 
tavaran hankinnan ja kuljetuksen kuitenkin ollessa 
päätyönä. 

Paitsi yhtiön johtoa olivat lähimmät esimieheni Inke- 
roisissa isännöitsijä ins. Sten Berger ja metsäpäällikkö 
Väinö Rikala, jotka suhtautuivat minuun isällisenä 
ystävänä ja neuvojana. 

Ensivaikutelmani uudesta työnantajastani oli sangen 
hyvä. Tunnelma sekä tehtaalla että metsäosaston ken- 
tällä oli kodikas ja patriarkaalinen. Sotien aikana ja 
niiden jälkeen vasta elämä muuttui nykyiseksi kuumei- 
sen kiireelliseksi niin, että useimman kohdalla työtä 
rästiytyy huolimatta jatkuvasta ylipaineesta. Syynä 
lienee tekniikan nopea edistyminen, jota ihminen ei 
aina kykene seuraamaan. 

Tuohon 26 vuoteen mahtuu sekä vaikeita että miel- 
lyttäviä aikoja. Vaikeimpia olivat 1930-luku työttö- 
myyksineen, jolloin yhtiö kuitenkin koetti auttaa tilan- 
netta mm. uhraamalla huomattavat summat omien 
metsien parannustöihin. 

Valita hauskin muisto palvelusajaltani on vaikea teh- 
tävä. On erittäin miellyttävää lepotaukojen aikana 
soittaa suutaan jätkien kanssa kämpillä tai kuunnella 
sellaista Savon ukkoa, jolla on ”luonnonväärät leuat”. 
Ehkä sentään hauskimmat muistot ovat kuukauden kes- 
tävältä opintomatkalta Sveitsiin v. 1951, jonka kustan- 
nuksiin yhtiö kevytmielisesti otti osaa. Kiitokset vielä 
kerran Johdolle. 

Jos haluamme verrata yhtiön Metsäosaston toimintaa 
ennen ja nyt, on meidän otettava huomioon, että maam- 
me puutavaran hankinnassa on tapahtunut aivan mul- 
listavia muutoksia. Ennen olivat metsäkaupat suuria, 
tavallisesti 1.000—10.000 p—m?, nyt ovat jo 500—1.000 
p—m3:n kaupat harvinaisia. Koneet ovat tunkeutuneet 
metsätöihin: autokuljetus, erilaiset traktorit, moottori- 
varppaajat sekä pienet koneet kuten moottorisaha, 
kuormauskuljettimet, kuorimakoneet j.n.e. Ennen ja- 
kautuivat tehtaalle tulleen paperipuuerän kustannukset 
suunnilleen niin, että metsänomistaja sai 2/3 ja eri- 
laiset työ- ja kuljetusvaiheet 1/3. Nykyisin ovat nuo 
murtoluvut päinvastaisessa järjestyksessä sen takia, 

että ihmisen työstä maksetaan nykyisin suhteellisesti 
paljon enemmän, mikä pakottaa jatkuvasti tarkkaile- 
maan kustannuksia ja keksimään halvempia menettely- 
tapoja. Ostoerien pienuus ja palkanmaksun yhteydessä 
tehtävät veropidätykset sekä kansaneläke- ja lapsilisä- 
maksut aiheuttavat huomattavasti lisätyötä, mikä sitoo 
kenttämiehistöäkin konttoripöydän ääreen haittaavan 
paljon. 

Näitä erilaisuuksia voitaisiin luetella vielä setjosi 
Huomattavin on ehkä lopulta se, että entinen saman 
kaavan mukaan tapahtuva puutavaran hankintatoiminta 
on olosuhteiden pakosta muuttunut konjunktuursista 
johtuen helposti heilahtelevaksi niin, että kentällä ei 
voida muutoksia ”haistaa' vaan ne tulevat usein yllä- 
tyksenä ja aiheuttavat epävarmuuden tunn'tta. 

Mieliharrastukseni on pitkään ollut valokuvaus ja 
suurentelu. Silloin tällöin on joku kuvistani kelpuutettu 
tämän lehden palstoillekin. 


1 


REVIISORI HJALMAR SÖDERHOLM. 


Metsäosaston konttorin virkaiältään vanhin 26 v. 
palvellut mies muistelee. 


Metsäkoulun käytyäni työs- 
kentelin ensin = Boreniuksen 
Metsätoimistossa, Fiskars Ab: 
ssä ja n. 4 vuotta Thomen Met- 
sätoimistossa. 

Vuonna 1930 sai viimeksi 
mainittu toimisto tehtäväkseen 
laatia — :metsätaloussuunnitel- 
man Tampellan omista tiloista. 
Jouduin silloin kartoitustehtä- 
vissä tänne Inkeroisiin. Met- 
sänhoitaja Simell oli samana 

= keväänä tullut yhtiön palve- 
lukseen ja saanät tehtäväkseen organisoida hoitopuolen 
kenttähenkilöstön uudelleen ja tarvitsi uusia miehiä. 
Tilojen kartoituksen takia jouduin silloin hyvin usein 
pitämään yhteyttä häneen ja työn päätyttyä sovittiin, 
että jään Tampellan palvelukseen hänen alaisenaan. 

Yhtiön tilat tulivat kartoituksen takia minulle hyvin 
tutuiksi ja minua kiinnostivat ne eniten sen takia, että 
metsät olivat hakkaamattomia ja melkein luonnon ti- 
lassa, joissa työtä oli riittämiin. 


Hoitopuolen tehtäviin kiinnostuneena oli erittäin mie- 
lenkiintoista työskennellä metsissä työnantajan myön- 
täessä riittävästi varoja metsänparannustöitä varten. 
Vuosina 1930—40 suoritettiin melko laajalti suonkuiva- 
tustyötä, istutusta y.m., joiden tuloksia sitten vuosien 
varrella on ollut kiinnostavaa seurata. 


Sotavuodet toivat sitten mukanaan monenlaiset prob- 
lemat ja tehtävät metsämiehille. Määrättiin suuret hak- 
kuuvelvoitteet ja työvoimasta oli kova puute. Tehtaan 
ja sen lähiympäristön metsät saatiin kuitenkin haka- 
tuiksi melko hyvin. Metsätöissä kävi silloin koko tehtaan 
väki jokainen joka vain kävelemään pystyi ja olihan 
joukossa. sellaiset tekijämiehet kuin majuri Schauman 
ja metsäneuvos Piipponen. Metsänparannustyöt oli kui- 
tenkin unohdettava kokonaan. Niinpä kylvin tehtaan 
taimitarhalle kuusen tilalle Ammerforttia ja Virginia- 
laatuja. Kessu oli silloin valttia ja sitä jalostettiin 
Anjalan Paperitehtaalla melko hyvällä menestyksellä. 


Lisäksi hankittiin aika lauma teolllisuuslampaita ja nii- 
den laitumeksi keksittiin Tampellan kaunein tila, Iso- 
saari Vuolenkoskella, jonne oli istutettu yli 100.000 kpl. 
kuusentaimia y.m. jalompia puulajeja. Suurempaa va- 
hinkoa eivät lampaat sentään saaneet aikaan, kuin että 
pistivät poskeensa n. 500 kpl. visakoivun taimia. 

Vuoden 1945 jälkeen alkoivat maanlunastusherrat 
liikkua metsissämme. Yritimme yhdessä varatuomari 
Strömbergin kanssa hoitaa asiat molempia osapuolia 
tyydyttävään tulokseen. Lopputulos oli, että tilojemme 
pinta-ala väheni 23 %. 

Tehtaat ja sen lähiseutu on huomattavasti muuttunut. 
On rakennettu uusia tehtaita ja entisiä on laajennettu. 
Sosiaaliset olot ovat parantuneet. Vanhat asuinraken- 
nukset ovat saaneet siirtyä pois uudempien ja nyky- 
aikaisempien tieltä. Onneksi on tehtaan kaunis ja arvo- 
kas puisto sentään säilynyt melko hyvin, vaikkakin sitä 
on nakerrettu vähän joka puolelta. 

Metsämiehen työkenttä on melko laaja ja työn hoita- 


minen sitoo miehen kokonaan. Vapaa-ajan harrastuksiin , 
on harvemmin tilaisuutta, kuten ehkä muulla ammatti- 


kunnalla tehtaalla. Ennen oli mieliharrastukseni syk- 
syisin metsästys, mutta sen jälkeen kun Tampellan 
myötävaikutuksella sain oman mökin, on harrastus 
jonkin verran muuttunut. Mitä vapaa-aikoina on teh- 
tävä, sen tietää kyllä jokainen oman talon omistaja, 
jos aikoo pitää talonsa jonkinlaisessa kunnossa. 

Vuosi vuodelta on puumäärien hankinta kasvanut 
ja sen mukana työjohtajiemme vastuu ja työtaakka. 
Metsäosaston työnjohtajaporras on vielä suurimmalta 
osaltaan n.s. jalkamiehiä. Heidän motorisoimisensa on 
ollut jo useita vuosia esillä neuvotteluissa. 

Työnjohtajalla on usein kymmeniä työpisteitä ympäri 
pitäjää ja kiireisimpänä aikana, syksyisin ja keväisin 
kelirikon aikana, on heidän liikkumisensa hankalaa. 
Ehkä tämäkin asia löytää ratkaisunsa ja tuo helpotuk- 
sen työnjohtajillemme puun hankinnassa lähitulevaisuu- 
dessa. 


PIIRITYÖNJOHTAJA OLAVI VALKAMA. 


Virkaiältään vanhin piirityönjohtaja 22 vuotta pul- 
vellut metsämies kertoo: 


Käytyäni 5 luokkaa Lahden 
lyseota, toimin ennen asevel- 
vollisuuttani Kaukas Oy:n 
Mankalan tehtailla ja Kymin 
Oy:n Perheniemen kartanon 
metsäpuolella. Asevelvollisuus- 
aikanani suoritin RUK:n kurs- 
sin ja metsäteknikoksi valmis- 
tuin Evolta v. 1937. 

Syksyllä 1932 olin silloisen 
pe. J. L. Halmekosken kontto- 
rilla hänen juttusillaan työ- 
paikasta, tähtäimenä metsä- 
koulun kurssi. En silloin osannut arvata, että tämä 
käynti oli alkuna pitkäaikaiseen työsuhteeseen. 

2. 1. 1933 nousin linja-autoon Lahdessa suuntana 
Hollolan Lahdenpohja, missä sijaitsivat ptj. V. Mik- 
kolan laajat hakkuu- ja ajotyömaat, keskipisteenä Mik- 
kolan talo. Ensimmäisenä tehtävänäni oli olla tie- ja 
rantamiehen apulaisena ja rantamittojen sattuessa olla 
pintamerkkikirveen varressa. Kun A. Leivonen oli pai- 


kalla, silloin luistivat työt. Saman hankintakauden 
aikana jouduin lyhyelle puolelle, Artjärvelle ja Ori- 
mattilaan, missä paperipuu katkottiin 70 senttiä pit- 
käksi. Senjälkeen pääsin Leivoselle saksimieheksi ja 
kulkurin elämäni alkoi. Toiminta-alue oli silloin laaja, 
käsittäen alueen Hollolasta Mäntyharjuun ja Luhan- 
gasta Iittiin. Kaikki mittauskohteet olivat silloin uitto- 
väylien varrella. Maanantaina lähdettiin täysinäisen 
rahapussin kanssa ja lauantaina tultiin pussi tyhjänä 
Heinolaan laskemaan viikon saalista. Sitten tuli kes- 
keytys metsäkoulun muodossa. Koulun jälkeen sain 
piirityönjohtajan paikan Heinolassa, Leivosen siirty- 
essä Mikkeliin. Minulla oli edelleen pe. Halmekoski esi- 
miehenäni. Niinikään sotareisut aiheuttivat keskey- 
tyksen :Tampellassa. Kapinan jälkeen alkoivat uudet 
tuulet puhaltaa. Perustettiin Lahteen metsänhoitaja- 
piiri ja esimieheksi tuli mh. K. Huttunen, pe. Halme- 
kosken siirryttyä Mo:n reviisorin tehtäviin. 

1947—53 olin Heinolassa piiriesimiehenä Heinolan 
piirissä. Sitten alettiin kokeilla ptj-piiriä, jotka olivat 
tilitysvelvollisia suoraan metsänhoitajapiireihin. Heino- 
lan pe-piiri jaettiin kahtia ja jouduin tällöin Sysmän 
piiriin ptj:ksi, missä toimessa olen edelleen. 

Ajatellessa aikaa taaksepäin, on pariinkymmeneen 
vuoteen sopinut tuulet ja tyynet. Raskaimpana var- 
maankin koetteli niin työnantajaa kuin -tekijääkin 
sotavuodet. Kaikkihan eivät joutuneet samanaikaisesti 
rulliin, monelta jäivät työt toisten niskoille. Armotta 
mies napattiin oli hän sitten hakkuutyömaalla tai kul- 
jettamassa lauttaa uittoväylällä. 


Vastapainona tällaiseen poikkeustilaan ovat olleet 
hyvät rauhan vuodet jolloin työskentely kentällä on 
sujunut hankaluuksitta, mutta silloinpa on ollutkin 
aika tasaista ilman suuria vaihteluita liikemailmassa. 
Silloin mentiin kylään, otettiin laidasta kiinni, luettiin 
metsä ja pantiin pussiin ja niin jäi koko kyläkunta omiin 
nimiin. Silloin oli helppo järjestää ajo- ja hakkuutyö- 
maat mielensä mukaan. 

Ikäviä muistoja ei ole minulla lainkaan, mutta joita- 
kin voi sentään sanoa harmillisiksi, mutta kenellekäs 
ei sellaisia matkan varrella sattuisi. Vai onko ihmisen 
mieli luotu sellaiseksi, että ikävät tapahtumat unoh- 
tuvat pian ja hauskat ja mukavat muistot säilyvät. 
Näiden joukkoon voitaisiin lukea esim. tilinmaksu- 
tapaus Liitekankaan kamarissa Björnilän hakkuu- ja 
ajotyömaalla. Olimme jo pari päivää heiluneet Koskion 
väylän varressa mittaamassa paperipuita ja illalla tul- 
lessamme taloon miehet hiukan epäilivät ja kysäisivät 
Leivoselta, että riittääkö raha, johon Leivonen sana- 
valmiina heti vastasi, että ”ennen koiralta k. loppuu 
ennenkuin meiltä raha”. Pian oli laskettu yhteen kap- 
paleet ja laskettu kassa, joka osoitti, että rahat tulevat 
loppumaan kesken. Tällaista munausta ei L. kestänyt, 
vaan laittoi Nymanin Kallen asialle (Kalle on jo vai- 
naja). Jälkeen päin saimme vierailla ja lukea rahaa 
Junkkarin ja Porvarin isännille ja Lähteen papalle, 
mutta asia tuli autetuksi ja maine säilyi. Sinä iltana 
miehet eivät asiasta saaneet vihiä, mutta myöhemmin 
heillä oli sen johdosta perin hauskaa. 

Verrattuna silloista hakkuu- ja ajotilin valmistusta 
nykyiseen valmistusmenetelmään, ei sovi ihmetellä sitä 
pitkää aikaa, ennenkuin tekijä pääsi rahoihin käsiksi. 
Mitattiinhan jokainen puu jo kuoripäällisenä ta puoli- 
puhtaana huolellisesti keskeltä. Mitta oli samalla vas- 

taanottomitta. Mitattavat puut olivat kasoissa, joista 
mitan edistyessä ne siirrettiin teloille uudeksi mitatta- 
vaksi kerrokseksi ja myöskin merkattavaksi. Merkkaus- 
miesten ranteita se koetteli, puut olivat pieniä ja jäisiä 
kirveetkään eivät olleet niitä parhaita. Mittaporukka 
käsitti silloin ylösottajan, saksimiehen, 2 pituusmittaa- 
jaa, 2 merkinlyöjää, 4 vieritysmiestä sekä metsänmyyjä 
oli valvomassa mittaa ja etsimässä leimaamattomia. 
Siis 10—11 miestä hääri samanaikaisesti parin kasan 
kimpussa. Nykyisin sellainen homma käy varsin hyvin 
2—3 miehellä ja mittaustulos päivää kohti on vallan 
toista luokkaa. Varsinainen tilinmaksu oli silloin vallan 
yksinkertainen juttu. Nimet ja numerot kirjoitettiin 
musteella yhdelle kuittauslistalle, johon sopi 50—60 
nimeä. Kuittaus suoritettiin musteella. Nykyisin vie 
saman ajan yhtäsuuren miesmäärän tilin valmistami- 
nen, jolloin saa leikkiä veroviranomaista tai vallan ulos- 
ottomiestä. 

Vapaa-aikoina vetää luonto puoleensa, varsinkin mitä 
tulee Ahdin antimiin. Kaikenlaiset maassa mataajat 
ja ilman linnut saavat olla minulta aivan rauhassa, päin 
vastoin mieluummin suojelen niitä. Kotinurkissa mie- 
lenkiinto kohdistuu puutarhaan, valokuvaukseen ja 
jonkinverran maalaukseen, 


Varaukseton luottamus työnteon paras kannustin. 


PIIRIESIMIES PAAVO LEHTIOKSA KERTOO. 


Suoritettuani Sahateollisuus- 
koulun metsä- ja uittotyönjoh- 
tajaosaston kurssin v. 1930, 
palvelin Enso-Gutzeit — Oy:n 
Ilomantsin Möhkön (= piiriesi- 
miespiirissä noin neljä vuotta 
erilaisissa hankinta- ja met- 
sänhoitotehtävissä. 

Kesällä 1934 jouduin kierte- 
lemään leimausporukassa salo- 
työmailla, jolloin jo yksistään 
matkat = työkohteisiin — olivat 
hankalat. — Jouduttiin — souta- 

Paperipuun mittaus 
20 vuotta sitten. 


maan jopa 25 km, jonka lisäksi tulivat vielä kävely- 
matkat. Asuntona useimmiten yksipuolinen havumaja, 
jonka edessä poltettiin yöaikana tulia lämpimiksi ja 
hyttysten pelotukseksi. 

Kyllästyin etupäässä tuohon ympärivuorokautiseen 
hyttysten kanssa sotimiseen ja koska palkka oli mie- 
lestäni liian pieni, ajattelin, että eiköhän sitä kakkua 
syödä muuallakin ja läksin. 

Oli Gutzeitista saatua kesälomaa jälellä kun lähdin 
kotoani Jämsänkoskelta Jyväskylään työpaikkaa tie- 
dustelemaan. Eräältä metsänhoitajalta kuulin, muis- 
taakseni ensikerran, Inkeroisten puuhiomon nimen ja 
kehoituksen ottaa yhteyttä sinne. Soitin heti piiriesi- 
mies Rob. Kuituselle ja hän kutsui luokseen tuumimaan 
asiasta. Käynnin tulos oli se, että muutaman päivän 
perästä saa tulla aloittamaan. Kuitus-vainaja sanoi, 
että hän pyytää metsäpäällikkö Rikalan siunauksen 
vain tähän, mutta voitte pitää asiaa varmana. Askel 
oli kevyt lähdettyäni, sillä olihan pitkän ja raskaan 
pulakauden loppuaika vielä käsillä ja työpaikkojen 
saanti vaikeata. 

Ensimmäinen esimieheni Tampellassa oli siis piiri- 
esimies (siihen aikaan piiripäällikkö) Rob. Kuitunen. 
Hän oli sellainen reipas pappa ja toimen mies ja oikein 
himokas ostomies. 

Toimintani Tampellassa, Jyväskylän piiriesimies- 
piirissä alkoi 15. 8. 1934 ensin metsien tiedusteluilla 
ja arvioinneilla toisten tj:n kanssa. Kaupat kävi Kui- 
tunen aluksi itse päättämässä. Muutaman viikon pe- 
rästä sain valtaani Laukaassa olevat hakkuutyömaat. 
Tämä tuntui oudolta kun vasta tulleelle miehelle annet- 
tiin heti näin isot työmaat hoidettaviksi. Tällainen luot- 
tamuksen saanti tietysti vaikutti kovasti miellyttävältä 
ja kun siihen vielä lisätään, että palkka oli entiseen 
työpaikkaan verrattuna noussut 50 %, tuntui heti siltä, 
että ei tässä tainnut väärään taloon joutua. 

Tämän 22 vuotta kestäneen työsuhteen aikana on 
tietysti ehtinyt tapahtua yhtä jos toistakin, mutta lie- 
nevät nämä tapahtumat siksi arkipäiväisiä, kun ei mi- 
tään mainitsemisen arvoista muistu mieleeni. Sotavuo- 


det, ja sodanjälkeiset vuodet tietenkin olivat vaikeita 
aikoja metsämiehille niinkuin muillekin. Olihan van- 
-hempienkin miesten välillä oltava siellä sotatyömaalla- 
kin ja taas sieltä päästyä piti yrittää hoitaa puuasioita- 
kin vanhusten, naisten ja lasten kanssa. Suurena lisä- 


työnä oli näinä vuosina metsätyömaiden muonitus, 
varusteiden ja työvälineiden jako ihmis- ja hevostyö- 
voimaa varten. Tämä jakelu oli ajoittain niinkin laa- 
jaa, että vastasi se pe-piirin puitteissa markoiksi las- 
kettuna ehkä keskikokoisen maalaiskaupan myyntiä. 

Kun tämän jälkeen muistelee sotia edeltäneitä vuosia 
näin kenttämiehen kannalta, joutuu pakostakin ajatte- 
lemaan, että kyllä silloin oli helppo toimia nykyaikaan 
verraten. Kauppa kävi hyvin ja leimikot olivat isoja, 
keskikooltaan moninkertaisia nykyisiin verrattuna. 
Työvoimaa oli ja yleensä hyvää suurinpiirtein riittä- 
västi. Toiminta kaikin puolin oli melko suoraviivaista, 
johtuen em. seikoista ja hankkittavien puutavaralajien 
vähyydestä. Olihan ennen Sunilan hankintoja vain 
kuusipaperipuut kysymyksessä ja aivan vähäisessä 
määrin mäntytukit ja polttopuut. Paperisota oli vä- 
häistä. Työnjohtoportaassa käsiteltiin muistaakseni vain 
seuraavia yhtiön toimesta painettuja lomakkeita: met- 
säkauppakirja, rahakuitti, metsänarviolomake, mitta- 
lista ja palkkalistamalli, millä maksettiin kaikenlaiset 
työpalkat, olipa ne mitä laatua tahansa. Jonkinlaisia 
apukirjoja oli tietenkin pidettävä asioiden koossapi- 
tämiseksi, mutta ne oli tehtävä itsekunkin tyylillään. 
Onhan tuohon lomakepuoleen 15—20 v. aikana tullut 
muutama lappu lisää, mikä johtunee valtiovallan työn- 
antajille asettamista tehtävistä ja kehityksen asetta- 
mista vaatimuksista. 


PIIRIESIMIES ARVO LEIVONEN. 


Tampellaa 22 vuotta palvellut metsämies kertoo: 


Kansakoulun — lisäksi — olen 
käynyt | metsäkoulun. Metsä- 
koulusta päästyäni palvelin 2 
vuotta Metsähallituksella Loi- 
molan hoitoalueen metsätyön- 
johtajana. Suoritettuani ase- 
velvollisuuden — siirryin — Sör- 
näisten Puutavara O/Y Sai- 
danlahden Sahan palvelukseen, 
toimien ensin metsätyönjohta- 
jana sittemmin sahan ja lauta- 
tarhanhoitajana sekä metsä- 
kasöörinä sahan toiminnan lo- 
pettamiseen saakka. Tampellan palvelukseen tulin v. 
1934 alusta. 


Ensimmäiset esimieheni Tampellaan tullessani olivat 
piiriesimies Juhani Halmekoski ja metsäpäällikkönä 
nyt eläkkeellä oleva Väinö Rikala. Asuinpaikakseni tuli 
Heinolan kaupunki. Olosuhteet olivat siihen aikaan 
aivan erilaiset kuin nykyään. Vaikka hankintamene- 
telmä on sama, on järjestelmää aikanani monesti uu- 
sittu. Ensivaikutelma uudesta työnantajastani oli mie- 
lestäni hyvin myönteinen. Erikoisesti haluaisin alle- 
viivata sen luottamuksellisen suhteen, joka Metsäosas- 
ton ja kenttähenkilöstön kesken vallitsi. 


Vaikeampina —palvelusvuosina pitäisin jatkosodan 
aikaa, lähinnä sen vuoksi, että hankintatavoitteet olivat 


olosuhteisiin nähden hyvin suuret ja työväestä oli kova 
puute, kun parhaat miehet olivat ”siellä jossakin”. 
Mo:n toimesta minut vapautettiin rintamapalveluk- 
sesta, mutta kotirintamalla minut määrätiin oman toi- 
meni ohella Mikkelin ympäristön metsätyöpäällikön 
toimeen, joten työtä ja puuhaa oli joskus yli voimien. 

Miellyttävimpiä vuosia olivat mielestäni vuodet ennen 
talvisotaa, nämä senvuoksi, että puutavaran kuljetus 
tapahtui siihen aikaan suurimmaksi osaksi vesitse. 
Autokuljetus ei siihen aikaan ollut niin muodissa kuin 
nykyään. Puutavaran kuljetuksia autoilla aloiteltiin 
noina vuosina. Vesitse kuljetus herättää muistiin niin 
monenlaisia eri tapauksia, joihin liittyy läheisesti tukki- 
laishuumoria monine eri vivahduksineen. 

Ikävimpänä muistona palvelusajastani pidän sitä 
päivää, kun jatkosota alkoi. Uitettavat puumäärät oli 
veteen vieritetty, purouitot ja järvilauttaus käynnissä, 
kun käsky tuli, että joka miehen on tiedon saatuaan 
ilmoittauduttava kokoontumiispaikalla. Kaikki vedessä 
oleva puutavara jäi oman onnensa varaan siihen asti, 
kunnes ennätin haalia vanhoja ukkoja ja alaikäisiä 
poikia niin paljon, että puut saatiin jonkinlaiseen suo- 
jaan ja edelleen huonolla työvoimalla kuljetetuksi eteen- 
päin. 

Miellyttävimpänä muistona pidän sitä aikaa, kun 
metsäpäällikkö Rikala (v. 1937) sanoi: Leivonen lähtee 
Mikkeliin ja perustaa sinne uuden ostopiirin ja varaa 
itselleen tarvittavan miehistön. Lähdin Heinolasta mai- 
nitulla kehoituksella ja siitä päivästä alkoi Mikkelin 
ostopiirin perustaminen. Turha on ehkä lisätä, että 
työtä oli ja innostustakin riitti, kun sai uuden piirin 
asioita järjestää. 

Jos vertaa yhtiön entistä toimintaa nykyiseen, on 
sillä huomattava ero. Uusi Anjalan paperitehdas val- 
mistui paria vuotta ennen talvisotaa, joten raaka- 
aineen hankinnat olivat nykyisiin määriin verraten 
melko pienet. Kuvaavana esimerkkiä voisin mainita: 
kaikki uittopuu, joka noina vuosina ostettiin kartonki- 
tehtaaseen, oli 7—11,20 m pitkää, jokainen kappale mi- 
tattiin keskeltä rankaa ja uitettiin kuoripäällisenä. 
Rautatiepuu — kuorittiin lähtöpäässä = täysipuhtaaksi. 
Tuntuu, että sellainen urakka nyt ostettaville määrille 
olisi mahdoton toteuttaa. 

Vapaa-ajan harrastuksistani mainittakoon metsäs- 
tyksen ohella kalastus sekä askartelu oman kesämökin 
piirissä. 


Pappismies kertoo parhaillaan hyvää juttua, kun hä- 
nen pieni tyttärensä keskeyttää: Isä, onko tuo tosiaan 
ihan totta, vai onko se vain saarnaa? 


* 


Lääkäri potilaalleen: — ottakaa toinen näistä table- 
teista illalla nukkumaan mennessänne ja toinen aamulla, 


jos vielä heräätte. 
* 


Psykiatri hermostohäiriöitä potevalle potilaalleen: Pu- 
hutteko nukkuessanne? 
Pastori: En. Puhun muiden nukkuessa. 

TAMPELLAN 
100-VUOTISJUHLA 


Inkeroisissa I14. 9. 1956. 


Kaatuneiden muistohetki Tampellan kirkon edustalla 


klo 10.50 
Thy Maa Iho tm Td sän Nita s E JÄRMEEN + Sotilassoittokunta 
Seppeleentlasku 5 n (3 10/80 Isännöitsijä, majuri J. Schauman 
SUOMALAINEN TUKOUS 1 TTI AS TA. < noae Sotilassoittokunta ja Tampellan kuorot 


Juhlajumalanpalvelus Tampellan kirkossa 
klo 11.00 


Alttaripalveluksen suorittavat: ........ Rovastit A. P. Kangasvuo, A. Aarnio ja 
pastori Heino Toikka, 
urut kanttori J. Suutala 


Ohjelma: 
Virsi n:o 340 
" Alkuliturgia: 
— Alkutervehdys 
v — Johdantolauselma 
— Synnintunnustus 
ja synninpäästö 
— Kunnia 
— Uskontunnustus 
”Tähden lempeen lailla” Tampellan naiskuorot 
Johtaa opett. Y. Rajakylä 
Puhe Piispa Martti Simojoki 
”Pyhäaamun rauha” Tampellan naiskuorot 
Johtaa opett. Y. Rajakylä 
Veracini-Corti: Largo Konserttimestari 
E. Bister viulu 
säestää opettaja T. Arvola 
Loppuliturgia: 
— Vuorotervehdys 
— Rukous 
— Vuoroylistys 
— Herransiunaus 


Päätösvirsi n:o 407: 5—6 


| 
| 
| 
| 


Päiväjuhla Anjalan Paperitehtaan paperivarastossa 


klo 15.00 


Ohjelma: 
Finlandiaa. :3A «2 PO 50 TEN. Tampellan orkesteri ja kuorot 
(J. Sibelius) Johtaa E. Bister 
TPervehdyspuho st... SINNNIEKEStSST . Isännöitsijä J. Schauman 
ARKAHIERIIE TAAN | * 0 PIET ETSIN | | 
N a otoja) ; Tampellan mieskuorot. Johtaa M. Hakala 
SUODIN? ; : sis > METEN SS. | 
(F. Pacius) 
AID Tä PAS E ER SK SSE Vuorineuvos: A. Solin 
Kymenlaakson laulu... soisi 0NN Sotilassoittokunta, kuorot ja yleisö 
PAN AAKE UMA ESTIN OTA Tana tans soen mn N Tampellan orkesteri. Johtaa E. Bister 


(J. Sibelius) 


"Kalevankansan laulu 2:10 TVA. Tampellan orkesteri ja kuorot. 
(Toivo Saarenpää. Sanat: Severi Nuormaa) — Johtaa E. Bister 


MEA US URAN S=. sea sat »äkSaKo Saksaan « Ya O YSE SIN K!OISEKOI. 
Onnittelut ja tervehdykset 


TEON 26N Ia rSsioö v. J Ea. . Sotilassoittokunta, kuorot ja yleisö 
Kahvitarjoilu 
Mättiktytanes ts ist l0ko sn NE koskis Sn. Sotilassoittokunta ja yleisö 


Iltajuhla Anjalan Paperitehtaan paperivarastossa 


klo 20.00 

Ohjelma: 
JII HIESS erää o i seosta a Sotilassoittokunta 
AVAINSANA ki 1s1:R5. nataökätiy1säal. seka Sosiaalipäällikkö A. V. Videnoja 
”Terve, Suomeni maa” ........ | 

(Genetz) n > Tampellan mieskuorot 
”Lauluveikkojen marssi” ...... Johtaa M. Hakala 

(Stuntz. Sanat: A. V. Videnoja) 
VETO S 11029 NaNa NNN s 3108 908 PI Vihurin Naisvoimistelijat 
”Tuntemattoman” kersantti 
HietäkeuMsettooss. 02 muist. Näyttelijä H. Savolainen 
”Unkarilaisia tansseja” .............. Tampellan orkesteri. Johtaa E. Bister 

(J. Brahms) 


”Eteläpohjalainen piirilaulu” .......... 


(309. KOUe a | Tampellan mieskuorot. Johtaa M. Hakala 


”Kosioretki” 2032000 MINKIN | 
(Sivori) : 
Voimisteluasi..naöR Eie s 02 0504e Anjalan Liiton Miesvoimistelijat 
Kyartettilaulua +! ARE Nanan... Kipparakvartetti 
Eoppumarssi 41.18 TESva Eko aj. + Sotilassoittokunta 


Tanssia: Erik Lindströmin orkesteri ja Sotilassoittokunta 
Tanssin lomassa esiintyvät Kipparikvartetti ja näyttelijä Heikki Savolainen. 


Hotulitus Kymijoen lahden rannalla klo 24.00 

VAAKAAJA IDA TAMMINEN. 


Heinäkuun 10 päivänä kuoli 
Längelmäellä vyyhteys-osaston 
työntekijä, vaakaaja Ida Ma- 
ria Tamminen. Hän oli synty- 
nyt 17. 2. 1888 Kangasalla. 
Tampellan — palvelukseen hän 
tuli 29. 11. 1906, joten hän ehti 
palvella Tampellaa lähes 50 
vuotta. 

Aluksi Ida Tamminen toimi 
vyyhteejänä. Sittemmin hänet 
siirrettiin osastollaan erilaisiin 
luottamustoimiin. Viimeiset 
vuosikymmenet hän toimi vaakaajana. 

Iloisen ja suhtautuvaisen luonteensa takia hän oli 
hyvin pidetty työtovereittensa keskuudessa. Esimies- 
tensä taholta hän sai vilpittömän tunnustuksen uskol- 
lisesta ja rehellisestä työstään. 

Toivomme kaikki Idalle jäistä rauhaa. 


JOHANNA POHJAVIRTA. 


Heinäkuun 3. päivänä kuoli 
Tampereen kunnalliskodissa 
eläkkeellä ollut kutoja Johanna 
Karoliina Pohjavirta. 

Hän oli syntynyt 30. 12. 72 
Tampereella. Tampellan palve- 
lukseen hän tuli 17. 4. 03, työs- 
kennellen kutojana kutomossa. 

Eläkkeelle Hanna Pohjavirta 
siirtyi 1. 2. 35. 


= 


KEHRÄÄJÄ MARTTA NIEMINEN. 


Heinäkuun 31 päivänä vuon- 
na 1956 kuoli kodissaan Tam- 
pereella Martta Amanda Nie- 
minen. Hän oli syntynyt Tam- 
pereella 26. 7. 1893. 

Lapinniemen palvelukseen 
hän astui 18. 4. 1907, työsken- 
nellen kehrääjänä lähes 48 
vuotta. 

Vaikea sairaus keskeytti pit- 
kän päivätyön. Elokuussa v. 
1954 hän jäi sairaslomalle ja 
5. 3. -55 eläkkeelle. Hän har- 
rasti kuorotoimintaa kuuluen monet vuodet hengellisiin 
laulukuoroihin. 

IDA NIEMINEN. 


Elokuun 13. päivänä kuoli 
vullaaja Ida Kustaavu Niemi- 
nen. Hän oli syntynyt Längel- 
mäellä 3. 10. 80. Tampellan 
pellavatehtaan palvelukseen 
Ida Nieminen tuli 10. 11. 1897. 
Hän oli aluksi vyyhteys-osas- 
tolla rullaajana. Ennen eläk- 
keelle siirtymistään 1. 7. 1950 
hän työskenteli muutaman vuo- 
den kuivakehruussa, Näin hän 
ehti palvella yhtiötämme yli 50 
vuotta. 

Vanhemmat työtoverit muistavat Ida Niemisen erit- 
täin iloisena ja tasapuolisena henkilönä. Ahkeran ja 
esimerkillisen työtaitonsa ansiosta hän oli pidetty niin 
työnjohdon kuin työtovereiden keskuudessa. 

Rauhaisaa lepoa. 


SYLVI HARJULAN MUISTOLLE. 


Kun me kiilloitusosaston väki 
29 p:nä kesäkuuta menimme 
työhön, niin saimme tiedon, 
että Sinä, Sylvi, olit poistunut 
joukostamme 28. 6. 56. 

Ei tuo tieto tullut aivan yl- 
lättäen, sillä olithan jo noin 
kolmisen viikkoa vakavasti sai- 
ras, mutta meissä eli toivo, 
että sentään vielä paranet, 
mutta = toisin oli määrätty. 
Sylvi Harjulassa menetimme 
hyvän työtoverin. 

Sylvi Harjula oli urheilu- ja voimisteluihminen. 
Monet ovat ne Tampella-hiihdot, joissa hän oli ennen 
mukana. Joka viikkoinen voimistelu Hämeen Naisvoi- 
mistelijoiden riveissä sen perustamisesta alkaen kuului 
hänen harrastuksiinsa. 

Samoin merimieslähetysompeluseuran jäsenenä hän 
oli noin 25 vuotta. Kauniina heinäkuun iltana saimme 
Sinut, Sylvi, saattaa haudan lepoon Kalevankankaan 
hautausmaalle kauniin kukkakummun alle nukkumaan. 


On Herramme kädessä ihmisen tie, 
Hän matkamme määrää ja kotihin vie. 


Työtoveri. 


LEMPI ESKOLA. 


Tiistaina heinäkuun 3 p:nä 
kuoli ent. kutoja Lempi Karo- 
liina Eskola. Hän oli syntynyt 
29. 1. -78 Virtailla ja tullut 
Lapinniemen palvelukseen 
21. 10. -05 työskennellen kuto- 
jana. Eläkkeelle hän jäi 7. 10. 
-42 heikentyneen terveytensä 
takia. 

Vainajaa jäivät lähinnä su- 
remaan omaiset. 


TAMPELLALAISTEN KOTIEN 
KUNTO JA VIIHTYISYYSTASO 
KORKEATA LUOKKAA 


Kiertävä sairaanhoilajallaremme kertoo: 


Alun kolmatta vuotta ou 
'ampellan Tampereen tehtai- 
den sairaskassojen kiertävänä 
sairaanhoitajana toiminut rou- 
va Tea terttuta. Kun hän on 
joutunut käymään tänä aikana 
jo useissa sadoissa tampella- 
laiskodeissa, kääntyi lehtemme 
edustaja hänen puoleensa saa- 
dakseen tietää, mitä kokemuk- 
sia hänellä on tässä vaativassa 
ja osaltaan ehkä myös arka- 
luontoisessa työssään. 

Kiertävän sairaanhoitajan tehtävähän on ensisijassa 
valvoa, että lääkärin antamia määräyksiä noudatetaan. 
Tässä suhteessa hän on todennut, että vain hyvin har- 
voissa tapauksissa on ollut aihetta huomautuksiin ja 
vielä harvemmissa jälkitoimenpiteisiin ryhtymiseen. 
Ikävimpiä tapauksia ovat olleet sellaiset, kun vuotee- 
seen määrätty potilas on löydetty pyykkituvassa tai 
jossain muussa ehkäpä vielä raskaammassakin työssä 
kuten omakotitalon rakennuksella j.n.e. Törkein sairas- 
loman — väärinkäyttö lienee se, kun sairaslomalla 
ollut henkilö oli mennyt tällöin toisen työnantajan pal- 
velukseen nostaen siis työpalkkansa ohella vielä sai- 
rasrahaa, puhumattakaan siitä, että vaikeutti para- 
nemistaan olemalla työssä, vaikka olisi ohjeiden mu- 
kaan pitänyt levätä. Tietenkin tällaiset tapaukset kuu- 
luvat suuriin harvinaisuuksiin. 


Harmillisin epäkohta, mihin rouva Perttula erikoisesti 
halusi kiinnittää huomiota, on se, että jäädään pois 
edelleen työstä, vaikka sairasloma on päättynyt otta- 
matta yhteyttä poliklinikkaan. Jos potilas tällöin sai- 
rasloman päättyessä, on niin huonossa kunnossa, ettei 
jaksa mennä tehtaan poliklinikalle, tulisi hänen tavalla 
tai toisella saada sinne sana, että sairaanhoitajatar 
tulisi kotiin toteamaan potilaan tilan siten saattamaan 
loma-asiat jälleen kuntoon. 


Ilahduttavana asiana rouva Perttula mainitsi, että 
sairaslomaetujen —väärinkäyttötapaukset ovat olleet 
selvästi vähenemään päin. Miellyttävää on ollut myös 
todeta, että kiertävään sairaanhoitajaan suhtaudutaan 
melkeinpä poikkeuksetta ymmärtämyksellä. Onpa lu- 
kuisia tapauksia, että häntä odotetaan käynnille hyvänä 
ystävänä ja avun tuojana. Tietenkin sairaskassojen 
johtokuntien varaukseton tuki on ollut omiaan myötä- 
vaikuttamaan hyvien suhteiden muodostumiseen hänen 
ja jäsenkunnan välillä, jonka parasta hänenkin työnsä 
tarkoittaa. 

Erikoisen myönteisen kuvan rouva Perttula on saanut 
Tampellan Huolto r.y.:stä, jonka toiminnan merkitystä 
on pidettävä hyvin suuriarvoisena. Sanotun yhdistyksen 
johtokunnan ratkaisut ovat hänen mielestään olleet 


oikeita ja asiallisia, sillä ne ovat perustuneet selville 
otettuihin tosiasioihin. 

Mitä tampellalaisten kotien kuntoon ja siisteyteen 
tulee, ovat ne yleensä hyvin korkeata luokkaa. Nimen- 
omaan yhtiön asunnot ovat melkein poikkeuksetta hyvä- 
kuntoisia ja siistejä. Erikoisen viihtyisiä ovat tampella- 
laisten lukuisat omakotitalot. Pari kolme perhettä hän 
on todennut asuvan kylmissä ja kosteissa kellari- 
asunnoissa, joissa olusuhteet ovat suorastaan niin sietä- 
mättömät, että täytyy ihmetellä, miten kaupungin ter- 
veydenhoitoviranomaiset sallivat asuttavan sellaisissa 
luolissa. Toivottavasti näidenkin perheiden asunto-olo- 
suhteet saadaan lähitulevaisuudessa korjautumaan. 

Näin kertoili sairaanhoitajatar rouva Perttula koke- 
muksistaan siitä työstä, jota hän joutuu sairaskassoihin 
kuuluvan työväestön parissa suorittamaan. Toivomme 
vain menestyksellistä jatkoa hänen tärkeälle työlleen 
ja yhä suurempaa ymmärtämystä niiden ihmisten ta- 
holta, joiden hyväksi hänen toimintansa koituu. 


R e p. 


Tyrä) 


Asiakas ravintolassa: Tarjoilija. Siitä on jo toista 
tuntia kun tilasin sen pihvin! 
Tarjoilija: Jaa-a. Ajatella, miten se aika rientää. 


* 


Merimiesjuttu: — Ja kerran Afrikan rannikolla oli 
niin kuuma, että meidän täytyi vuorotellen käydä pannu- 
ruumassa jäähyllä... 


— Hän on etevä turkkuri — risteyttää karhuja ja 
kenguruita. 

— Sehän on ihan mahdotonta. 

— Eikä ole — hän tekee karhunnahkaturkkeja, joissa 
on taskut. 


* 


Lääketieteen kand. H. joutui luennolla tutkimaan 
alkoholistin, jonka huoltolautakunta oli lähettänyt sai- 
raalaan. Professori seurasi tutkimusta ja kysyi: 

— Tuoksuuko hän alkoholille? 

— Tuoksuu, vastasi potilas. 


* 


— Viime yönä heräsin siihen, että jalkaani särki 
vimmatusti. Sytytettyäni lampun huomasinkin makaa- 
vani sängyssä väärin päin ja että minulla olikin pään- 
särkyä. 


nam 

TAMPELLAN 


TORVISOITTOHARRASTUKSIA 


vuosisadan vaihteessa ja sitä ennen 


Tampellan viettäessään 100 v. juhliaan syyskuun 6 pnä 
1956, allekirjoittaneen on tarkoitus saada kokoon erään- 
lainen katsaus tampellalaisten torvisoittoharrastuksista 
vuosisatamme vaihteessa ja sitä edeltäneeltä ajalta. 
Nämä tietoni perustuvat omiin muistitietoihini, joita 
olen kuullut edesmenneeltä isältäni J. K. Östermanm'ilta. 
sekä entiseltä Konepajan soittokunnan jäseneltä, K. 
Härmältä ja käyttämällä joitakin tietolähteitä ja paine- 
tuista muistiinpanoista, joista erikoisesti noin 2 v. 
sitten edesmennyt Lapinniemen sähköverstaan työnjoh- 
taja J. Puro on antanut omat muistelmansa jälkimaa- 
ilmalle, hänkin oli itse aikoinaan torvimusiikin innokas 
harrastaja. 

Kun v. 1870-luvun alkuvuosina suomalaiskansallinen 
liike oli saanut jalansijan myös tehdastyöläisten pii- 
rissä, oli luonnollista, että tämä herääminen ilmeni 
myös pellavatehtaan ja konepajan henkilökunnan kes- 
kuudessa, tuoden sen ajan sivistysharrastukset tähän 
tehdaspiiriin, mihin tehtaan isännistö antoi oman pa- 
noksensa. Niinpä monien muiden harrastusten mukana 
ilmeni ajatus saada oma torvisoittokunta pellavateh- 
taalle, mikä sittemmin perustettiinkin noin v. 1885—90 
välimailla (allekirj. ei ole tark. tietoa) Herätteen soitto- 
kunnan perustamiseen lienee antanut se, että pellava- 
tehtaalla oli jo toiminnassa oma lauluseuransa, jonka 
johtajana toimi opettaja Tervo. Miten oli, mutta joka 
tapauksessa perustettiin tällöin pellavatehtaan torvi- 
soittokunta ja sen ensimmäisenä johtajana toimi use- 


Tampereen Konepajan Soittokunta. Hämeenlin- 
nassa v. 1911. vas. järj. Österman, Kählman, Lin- 
den, Puro, Härmä, Grahn, Reini ja Lumio. 

amman vuoden kirjuri Herman Liljelund. Hänen jäl- 
keensä johtajana toimi pellavatehtaan höyrykoneen- 
hoitaja Kaarle Helenius, joka tätä ennen oli hyvällä 
menestyksellä johtanut v. 1882 perustettua Tampereen 
Työväen soittokuntaa 10 vuotta eli noin v:een 1892 
saakka, jolloin myös edellämainittu soittokunta lopetti 
toimintansa K. Heleniuksen siirryttyä oman työpaik- 
kansa soittokunnan johtajaksi. 

Niin jatkuivat harjoitukset entistä tiiviimmin, olihan 
kokenut ja innokas torvimusiikin harrastaja ottanut 
johtajan tehtävät vastaan. Soittokunta esiintyi monissa 
laulu- ja soittojuhlissa, sekä eri tilaisuuksissa, saaden 
julkistakin tunnustusta osakseen. Soittokunnan vanhem- 
pia jäseniä olivat: Liljelund, Gustafsson, Kavela, Rita- 
lahti, Hellberg, Sivelius, Johansson, Sorvalahti, Pätti- 
niemi ja Selin, kaikki pellavatehtaan työmiehiä, jotka 
pitkän 10—12 tuntisen työpäivänsä jälkeen ottivat osaa 
harjoituksiin ja esiintymisillään olivat antaneet oman 
panoksensa muusiikkiharrastuksen kehittämiseksi oman 
tehtaansa piirissä ja sen ulkopuolellakin. 

K. Helenius (”Isoksi Kalleksi” soittotoverien keskuu- 
dessa nimetty) oli kuulemma miesten parhaita ja hyvin 
pidetty henkilö niissä piireissä, missä hän joutui ole- 
maan. Uskollisesti hän johtikin soittokuntaansa v:een 
1906 saakka, jolloin hän erosi johtajan tehtävistä ter- 
veydellisistä syistä. Tähän päättyi myös pellavatehtaan 
soittokunnan toiminta. Edellä mainitut johtajat olivat 
kuulemma naimattomia eli vanhojapoikia. J. Puro mai- 
nitseekin, että K. Heleniuksen erottua johtajan tehtä- 
vistä terveydellisistä syistä, niin hän myös kuoli jär- 
kähtämättömän maltillisena vanhana poikana. 

Pellavatehtaan rinnalla oli myös konepaja kehittynyt 
huomattavaksi yrittäjäksi vuosisatamme alkuun men- 
nessä ja oli tällöin jo huomattava työnantaja. Niinpä 
alkoi myös konepajan piirissä herätä ajatus oman soit- 
tokunnan perustamisesta. Suurelta osalta tähän lienee 
vaikuttanut se, kun Suomen sotaväki lopetettiin v. 1902. 
Joutuivathan monet sotaväessä vakinaisena palvelleet 
miehet hakeutumaan uusille urille. Niinpä konepajan 
palvelukseen tuli entisiä sotaväen sotilassoittajia eri 
puolelta maata, jotka sitten varsinaisen päivätyönsä 
jälkeen olivat innostuneita jatkamaan entistä työtään 
harrastelijoina. Tähän aikaan olivat konepajan johdossa 
insinöörit V. Ryselin ja A. Solin (vuorineuvos A. Solinin 
setä). Heidät tunnettiin hyvin lämpimiksi musiikin 
ystäviksi, niinpä heidän myötävaikutuksellaan perus- 
tettiin Tampereen konepajan soittokunta. Pidettiin 
asiaan kiinnostuneiden kesken yhteinen kokous insi- 
nööri Ryselinin toimiessa puheenjohtajana. Näin syntyi 
edellä mainittu soittokunta ja johtajaksi valittiin yksi- 


Pellavatehtaan — soittokunta 

v. 1902. Henkilöt vasem- 

malta: K. Karinen, K. Sor- 

valahti, O. Olenius, K. Lil- 

jelund, G. Hellberg, Y. Julin, 

J. Stefanas, H. Liljelund 
ja K. Reinikainen. 


mielisesti entinen torvensoittaja-aliupseeri J. K. Öster- 
man, joka oli tullut konepajan palvelukseen v. 1904. 
Hän oli kokenut soittaja. Asevelvollisuuttaan suorit- 
tamaan lähtiessään v. -81 Helsinkiin, komennettiin hänet 
opintonsa jälkeen Hämeenlinnaan 7 Hämeen patal- 
joonan soittokuntaan torvensoittajaksi, josta myöhem- 
min tuli hänen varsinainen ammattinsa, kunnes sotaväki 
lopetettiin. Hämeenlinnassa oloaikanaan oli hän ottanut 
osaa myöskin työväen musiikkirientoihin johtaen m.m. 
Hämeenlinnan työväenyhdistyksen soittokuntaa useat 
vuodet. Pataljoonan tultua hajoitetuksi, liittyi hän Hä- 
meenlinnan torviorkesteriin ensimmäiseksi B-kornetis- 
tiksi. Orkesteri teki paljon konserttimatkoja sekä koti- 


Konepajan torvisoittokunta 
perheineen kesäisellä virkis- 
tysmatkalla 1910-luvun 
alussa. 


maassa ja Ruotsissa v:n 1903 aikana, kunnes tämäkin 
toiminta lakkasi. Tämän jälkeen hän sitten tulikin Tam- 
pereelle konepajan palvelukseen, missä hän työskenteli 
kuolemaansa saakka v. 1929. 

"Kokouksessa, missä soittokunta perustettiin, luotiin 
myös se runko, jonka varassa soittokunta toimi. Kone- 
pajalla työskenteli siihen aikaan entisiä sotilassoit- 
tajia, kuten Lumio, Reini, Grahn, Kählman sekä muu- 
alla Härmä, Linden, Lauhi ja Puro, joista kuusi 
entisiä sotilassoittajia (J. Puro oli Lapinniemen tehtaan 
palveluksessa.) Kuuluipa soittokuntaan myöhemmässä 
vaiheessa m.m. Kivikoski (Kapellimestari E. Kivikosken 
isä) 

J. K. Österman ja vaimonsa Amanda kodissaan 
Ylä-Tahmelassa v. 1924. 


Tämän jälkeen alkoivat varsinaiset harjoitukset, joita 
pidettiin työajan päätyttyä pellavatehtaan juhlatalolla. 
Soittokunnan esitystaso nousikin sittemmin huomatta- 
van korkeaksi, saaden m.m. Tampereen ja Hämeen- 
linnan koko maata käsittävistä työväen laulu ja soitto- 
juhlista ensimmäisen palkinnon, joista juhlista ensiksi 
mainittu pidettiin v. 1910 ja jälkimmäinen v. 1911. 
Ent. soittaja K. Härmä muisteli varsinkin Hämeen- 
linnassa vietettyjä Hämeen Laulu- ja soittojuhlia v. 
1911, koska sinne oli kokoontuneet koko maan valiosoit- 
tajat kilpailemaan paremmuudesta. Kilpailu oli kova 
ja arvostelijat myös m.m. Lundelin Tampereelta. Otim- 
me osaa kilpailuun I-sarjassa — ja voitto tuli, meillä 
oli hyvä kilpailuhenki ja kuri keskuudessamme” kertoi 
Härmä. ”Viimeisenä kilpailupäivänä meille tuli kova 
kiire junille, että ehdimme ajoissa Tampereelle, kun oli 
vielä soitettava saman päivän iltana tilaussoitto”. 

— Lähtiessämme emme olleet suinkaan varmoja voitos- 
tamme, koska kilpailut jatkuivat lähtiessämme Hämeen- 
linnasta, niin saikin Östermamn'in poika, Kustaa, tuoda 
palkintomme perästäpäin. Kun oli tullut palkintojen 
jaon aika, niin eipä voittajia ollutkaan paikalla sitä 
hakemassa. Silloin kysyttiin, olisiko paikan päällä 
ketään, joka voisi palkinnon toimittaa asianomaiseen 


98 


Tampereen Konepajan soittokunta Pispalan Harjun 
rinteellä v. 1910 vas. Jarj. Kivikoski, Louhi, Öster- 
man, Ghran, Härmä, Reini, Kullman ja Lumio. 


paikkaan. Niinpä joutuikin poika Kustaa puolestamme 
hakemaan ja kiittämään palkinnosta ja raahaamaan 
sen Tampereeelle. Palkintona oli kipsistä tehty luonnol- 
lista kokoa oleva n.s. rintaveistos, joka esitti maailman 
kuulua säveltäjää W. A. Mozart'ia ja johonka oli kiin- 
nitetty kilpi, maininnalla HLS ja UJ Tampereen Kone- 
pajan Torvisoittokunta I P. I S. 25/VI—2/VII 1911. 
Oli siinä pojalla tuomista, tuumi Härmä lopuksi, mutta 
me olimme iloisia voittomme johdosta”. (Edellä mainittu 
Österman'in poika otti osaa kilpailuun kuorolaulajana) 
Soittokunnan toiminta jatkui edelleen hyvissä mer- 
keissä. Soittotilauksia oli kaupungissa aivan riittämiin. 
Käytiin soittamassa eri juhlatilaisuuksissa, elävissä- 
kuvissa (nyk. elokuvat) tanssiaisissa, voimistelu- ja 
urheilukilpailuissa, myös puistosoitot oli kesällä suori- 
tettava Esplanadilla (nyk. Hämeenpuisto) olevassa 
soittopaviljongilla, joka sijaitsi Hämeen- ja Hallitus- 
kadun välillä. Kesällä tehtiin viikonlopulla laivamatkoja 
eri puolelle maaseutua, joilla retkillä varsinkin soitta- 
jien vaimot olivat lapsineen mukana. Oli virkistävää 
koko perheelle alla yhdessä sunnuntaipäivä, kun miehet 
joutuivat muutenkin niin vähän olemaan perheensä 
piirissä. Eikä soittokilpailujakaan unohdettu, vaan 
otettiin osaa aina eripuolella maata järjestettyihin 
soittojuhliin hyvällä menestyksellä. Näissä merkeissä 
elettiin aina v. 1918 tapahtumiin, jotka lopettivat 
soittokunnan toiminnan. — 
-Alkoi uusi ajanjakso Tampellan musiikkiharrastuk- 
sissa. Alettiin siirtyä orkesterisoiton alalle. Mutta se 
onkin jo luku erikseen —. Tämän kirjoituksen tarkoitus 
oli väläyttää niitä vaiheita, joita meitä vanhempi 
polvi, koki ja teki työtä musiikin tuntemisen edistä- 
miseksi laajoissa kansalaispiireissä ja ennenkaikkea 
silloisen Tampellan väen keskuudessa. Toteamme lo- 
puksi, että perinteitä on Tampellassa tälläkin alalla, 
perinteitä, joita se on hoitanutkin kiitettävällä tavalla. 
Toivomme vain, että työ musiikkiharrastusten parissa 
jatkuisi edelleenkin onnellisissa merkeissä senkin jäl- 
keen, kun nyt juhliva 100 vuotias Tampella lähtee 
uudelle 100-vuotistaipaleelleen. 


Erkki Österman Tampella 


Tampella 100-vuotisjuhlakesänään. 


99 


VARTIJA ATTE KOIVISTO 75 VUOTTA. 


Elokuun 9 p:nä täytti Tam- 
pellan pääportin vanhin vartija 
Atte Koivisto 75 vuotta. Hän 
on syntynyt Oriveden Ylisky- 
lässä. Nuorempana Koivisto 
osallistui — kotitorpan = töihin, 
mutta siirtyi jo 17 vuotiaana 
ansiotyöhön — muualle, = ensin 
maataloustöihin ja sitten Ori- 
veden sahalle, missä työsken- 
teli kahdeksan vuotta. 

2 Tampellan palvelukseen Atte 
Koivisto astui v. 1913, työskennellen aluksi rakennus- 
mestari Pakkalan alaisena, mutta astui jo marraskuussa 
v. 1915 nykyiseen tehtäväänsä, mitä hän uskollisesti 
on hoitanut tähän päivään mennessä yli 40 vuotta. 

Vartijan tehtävässään Koivisto on joutunut tekemisiin 
tuhansien ihmisten kanssa eikä hänellä koskaan ole 
heidän kanssaan ollut mitään suurempia vaikeuksia. 
Tämän kyllä ymmärtää, sillä Koivistohan on erittäin 
harkitseva, asiallinen ja oikeudenmukainen luonteeltaan. 
Mutta myöskin hän on erittäin päättäväinen, kun on 
kysymys virkatehtävän hoitamisesta. 

Vartija Koivisto uurastaa vapaa-aikanaan Suinulan 
omakotialueella, Onkijärven rannalla olevalla palstal- 
laan, missä on noussut viihtyisä kesämökki ja kaunis 
ja antoisa puutarha. 

Parhaat onnittelumme reippaalle 75-vuotiaalle ja jat- 
kuvaa terveyttä tulevina toimintavuosina. 


SULHO SALOVAARA 70 VUOTTA. 


Elokuun 30 pnä täytti sor- 
vaaja Sulho Salovaara 70 
vuotta. Salovaara on syntynyt 
30. 8. 1886 Porissa, jossa 
myöskin =sorvaili ensimmäiset 
lastunsa jo viisitoista vuoti- 
aana. Niinkuin niin monet 
muutkin, kokeili myös Salo- 
vaara muitakin ammatteja. 
Seuraava työpaikka olikin Ro- 
vaniemellä, jossa hän työsken- 
teli latojana kirjapainossa noin 
seitsemän vuotta ja sittemmin 


samassa ammatissa Porissa. Myöskin merimiehen vaati- 


vassa ammatissa Salovaara työskenteli useita kertoja. 
Tampellan palvelukseen Salovaara tuli 26. 6. 1937 
sorvaajaksi. E 
Luonteeltaan vaatimattomana, mutta silti huumorin- 
tajuisena, rehtinä toverina hän on saavuttanut työn- 
johdon ja työtovereitten varauksettoman tunnustuksen. 
Parhaimmat onnittelut 70 vuotiaalle. 

AATU LAMPPU 70-VUOTIAS 


Syyskuun 10 p:nä 1956 täyt- 
tää eläkkeellä oleva talonmies 
Aatu Lamppu 70 vuotta. 

Oltuaan nuoruudessaan 
maanviljelijänä hän tuli Tam- 
pellan palvelukseen v. 1922 ul-- 
ko-osastolle hevosmieheksi. V. 
1936 hänet nimitettiin Pella- 
vatehtaanmäen asuntoalueen 
talonmieheksi, jota tointa hän 
hoiti vuoteen 1953, kunnes vai- 
kean sairauden takia joutui 
jäämään eläkkeelle. 

Aatu Lamppu on ollut mukana perustamassa Pellavan 
Omakotiyhdistys r.y.:tä ja on hänellä nyt kaunis oma- 
kotitalo Suinulan Onkijärvellä. Uutterana raivaajana 
hän on luonut kauniin pienen puutarhan tontilleen, jota 
hänen nyt onkin ilo katsella ja nauttia vanhuuden päi- 
viä viettäessään omassa tuvassaan. Lampulla on perin- 
teet puutarhan hoidossa, sillä hän omisti jo Nekalan 
siirtolapuutarha-alueella tontin, Lisäksi hänellä on pieni 
kanala, jota yhdessä emäntänsä kanssa hoitaa. Vaikean 
invaliiditeettinsä ansiosta liikkuminen on vaikeata, joten 
mieliharrastus ja muukin toiminta jäävät vähempään. 

Parhaat onnittelumme uutteralle korven raivaajalle! 


MATILDA KESKINEN 60 VUOTTA. 


Syyskuun 26 pnä täyttää Matilda Keskinen 60 vuotta. 
Hän on syntynyt Kangasalla 26. 9. 1896. 

Tampereen puuhiomon palvelukseen hän tuli 30. 1. 
1920. 

Matilda Keskinen on suorittanut puuhiomossa ahke- 
rana työntekijänä ansiokkaan tunnustusta ansaitsevan 
monivuotisten työpäivien määrän. Ollen kokoojakoneella 
arkinvastaanottajana kolmivuorotyössä yli kolmekym- 
mentä vuotta. Nykyään hän työskentelee laukkupahvi- 
värjäämössä. Varsinaisen työnsä ohella on Tilda Kes- 
kinen ottanut osaa ammattiyhdistystoimintaan ja kuu- 
luu alansa ammattiosastoon. 

Luonteeltaan vaatimattomana hän on aina työnsä 
tehnyt itseään mainostamatta saavuttaen esimiestensä 
sekä työtoverien varauksettoman tunnustuksen. Yhdym- 
me onnittelijoihin merkkipäivänäsi. 


LEVYSEPPÄ EMIL KOSKINEN 60 VUOTTA 


Syyskuun 18 pv. täyttää ko- 
nepajan levyosastolla työsken- 
televä Emil Paulinus Koskinen 
60 vuotta. Hän on syntynyt 
Ikaalisissa, josta siirtyi Tam- 
pereelle. Tampellan palveluk- 
seen hän tuli 11 pv. lokakuuta 
1922. 30-luvun niin sanottu pu- 
la-aika keskeytti hänen niin- 
kuin monen muun yhtämittai- 
sen palveluksen. Tällöin Kos- 
kinen hakeutui Nokian paperi- 
tehtaan korjauspajalle, jossa 
työskenteli vuoteen 1935, jolloin saman vuoden touko- 
kuussa tuli jälleen Tampellan palvelukseen konepajan 
levyosastolle, jossa edelleen työskentelee. 

Luonteeltaan vaatimattomana, kaikkiin ammattinsa 
salaisuuksiin perehtyneenä, ja matemaattiset tiedot 


omaavana, aina valmiina nuorempia työtovereita opas- 
tamaan, on Koskinen hyvin pidetty työtoverien kes- 
kuudessa. Erikoisharrastuksena Koskisella on aina 
ollut kirjallisuus. 

Työtoverit lähettävät sydämellisimmät onnittelunsa 
vuosia täyttävälle Emil Paulinus Koskiselle. 


VALAJA VÄINÖ TUOMINEN 60 VUOTIAS. 


Valaja Väinö Johannes Tuo- 
minen = täyttää 60 vuotta 
21. 9. -56. 

Hän on syntynyt Ruovedellä 
21. 9. 1896. Jo nuorukaisena 
hän siirtyi Tampereelle, vala- 
janoppiin joutui v. 1911 sil 
loiselle = ”Sommerin = Konepa- 
jalle” (nykyinen Kone ja Terä 
Oy.) 

Oppinsa päätettyä hän nuo- 
rena valajana lähti vanhan 
ajan tavan mukaan kiertele- 
mään maamme eri rautavalimoihin ammattiaan täy- 
dentämään ja päätyi vihdoin Lappeenrannan kaupun- 
kiin, missä harjoitti omaa valimoyritystä useamman 
vuoden ajan. 

Tampellan palvelukseen valaja Tuominen tuli 30. 4. 
1935 rautavalimoon, toimien valajana etupäässä suu- 
rissa vaativissa töissä vuoteen 1946, jolloin siirtyi 
Porvoon hevosenkenkätehtaalle rauta- ja metallivali- 
mon työnjohtajaksi, jossa työskenteli aina vuoteen 1950. 
Täältä valaja Tuominen palasi Tampellan rautavali- 
moon, jossa 23. 1. 50 aloitti uudelleen raudan valannan 
ja sivutöinään rakentaa syntymäpitäjäänsä mökkiä, 
missä aikoo myöhemmin elämänsä iltaa viettää. 

Sydämelliset onnittelumme merkkipäivän johdosta! 
Työtoverit. 


KATRI SAURINEN 60-VUOTIAS. 


Syyskuun 25 pnä täyttää 60- 
vuotta Anna Katariina Sauri- 
nen. Jo 12-vuotiaana hän tuli 
Tampellan palvelukseen ja on 
siis yhtäjaksoisesti ollut mär- 
käkehruussa 48 vuotta. Nuo- 
ruudessaan Saurinen harrasti 
urheilua ja retkeilyä, kuuluen 
silloin Lapinniemen —=Visaan. 
Ammattiosastoon hän liittyi 
17-vuotiaana. 

Katri Saurinen kertoi, että 
hän tuli Tampellaan 27. 9. -08. 
Sisar oli jo aikaisemmin tullut sinne työhön ja hän 
kysyikin minua työhön. Pääsinkin, mutta aluksi hieman 
peloitti, että miten mahtaa mennä. Ensin olin säätissä 
puolilla päivillä ja palkkaa sain 4 mk 80 p viikossa. 
Pääsin kokopäiville ja palkka oli 9:30 mk viikossa. 
3 vuotta olin säätissä ja saman ajan säätin huutajana. 
Sen jälkeen pääsin kehräämään ja palkka oli 21 nik. vii- 
kossa. 

Siihen aikaan oli kehrääjillä helpompaa kuin nykyi- 
sin. Oli säättiläiset, jotka tekivät säätin. Kaikki tuotiin 
koneelle: rullat, valssit ja öljy. Nykyisin on paljon 
kireämpi työvauhti kuin ennen — työtä on enemmän. 

Olen koko ajan ollut terveenä, eikä mitään tapa- 


turmiakaan ole sattunut. Kehrääjänä olin 25 vuotta ja 
ylikehrääjänä olen ollut 20 vuotta. 
Parhaat onnittelut päivänsankarille! 


LEONARD JYLHÄSALO 60 VUOTTA 


Syyskuun 25 p:nä täyttää 60 
vuotta ylisähköasentaja Ludvig 
Leonard Jylhäsalo. Hän on 
syntynyt Tampereella. Lapin- 
niemen palvelukseen hän tuli 
v. 1921, ensin värjämöön, josta 
hän parin vuoden kuluttua siir- 
tyi —sähköosastolle. V. 1927 
asentaja Jylhäsalo erosi Lapin- 
niemen palveluksesta työsken- 
nellen muutaman vuoden Tam- 
pereen = johtavissa = sähköliik- 
keissä sekä pienemmän ajan 
parissa teollisuus- ja liikelaitoksessa, kunnes palasi 
jälleen Lapinniemen sähköosaston palvelukseen v. 1933. 
Hän on kartuttanut ammattitietojaan itseopiskelulla 
sekä suorittanut kirjeopistossa sähköteknillisen kurssin 
sekä = Ammatienedistämislaitoksen ylisähköasentaja- 
kurssin. 

'* Rehtinä ja rauhallisena miehenä hän on saavuttanut 
esimiestensä ja työtovereittensa luottamuksen, sanalia 
sanoen, hän on mies, jonka työhön voi luottaa. Asen- 
taja Jylhäsalo on osallistunut ansiokkaasti tehtaan pa- 
lokuntatyöhön jo noin 25 vuoden ajan. Hänen sitkeiin 
uurastuksesa symboolina on Tahmelan rinteellä kauniin 
puutarhan ympäröimä, hyvin hoidettu ”oma tupa”, 
joka suurelta osalta on hänen omaa käsialaansa. 

Toivotamme onnea päivän sankarille. 


AARNE PUROLA 60 VUOTTA, 


Syyskuun 12 p:nä täyttää 60 
vuotta työnjärjestelijä Aarne 
Edgard Purola. Hän on synty- 
nyt Sippolassa 12. 9. -96. Tam- 
pellan palvelukseen hän on tul- 
lut ensi kerran 4. 1. 21 ja jää- 
nyt pois 17. 11. 21. Uudelleen 
hän tuli Tampellaan 19. 9. -22 
ja on siitä saakka toiminut ko- 
nepajalla, aluksi levyseppänä 
ja = senjälkeen = tarkastajana 
18. 3. -44 alkaen ja työnjärjes- 
telijänä 1. 7. -45 lähtien ja on siinä ammatissa edelleen. 

Parhaat onnittelumme! 


LAITOSMIES KAARLO KOSKINEN 60 VUOTTA. 


Marraskuun 13 p:nä 1955 
täytti entinen laitosmies Kaarlo 
Oskar Koskinen 60 vuotta, 
Hän on syntynyt Tampereella 
13. - 11. 95. Jo poikavuosista 
lähtien hän työskenteli Tam- 
pellassa aina siihen asti, kun- 
nes sairaus pakotti jäämään 
eläkkeelle 15. 9. 53. 

Luonteeltaan Kaarlo Koski- 
nen on hyvin vaatimaton ja 
suoritti aina hänelle uskotut 

tehtävät uskollisesti ja uutterasti. Laitosmiehen vaati- 
vaa tehtävää hän suoritti ensin roovikehruussa ja myö- 
hemmin häkilässä. 

Koskisen mieliharrastuksiin on terveydenpäivinä kuu- 
lunut musiikki laulunlahjan ohella. Myöskin kaiken- 
lainen näpertely on ollut hänen harrastelunaan. Hän on 
m.m. tehnyt mandoliineja, puuveistoksia y.m. 

Myöhästynyt onnentoivotuksemme! 


HILMA HELEENA NUORA 60 VUOTTA. 


Elokuun 7. p:nä täyttää 
Hilma Nuora 60 vuotta. Hän 
on syntynyt Sakkolassa 7. 8. 
1896. 

Tampereen puuhiomon pal- 
velukseen hän tuli 4. 8. 43. 

Hilma Nuora työskentelee 
kiillotuksessa mittakoneella. 
Varsinaisen työnsä ohella kuu- 
luu hänen vapaa-aikansa har- 
rastuksiin mökki Vesilahden 
Narvassa. — Siellä — vietetään 
kesälomat ja pistäydytään viikonlopullakin saunottele- 
massa, milloin vain työvuorot sallivat. 

Hilma Nuoran tuntevat työtoverit ahkerana ja työ- 
teliäänä, luonteeltaan hiljaisena, josta kuitenkin toisi- 
naan karjalainen välitön iloisuus pursuaa. 

Työtoverit yhtyvät onnitteluihin. 


KIRVESMIES KAARLE SALONEN 60 VUOTTA. 


Syyskuun 19 p:nä täyttää 60 
vuotta kirvesmies Kaarle Salo- 
nen. Hän on syntynyt Lempää- 
lässä. Tampellan palvelukseen 
hän tuli ensi kerran 7. 4. 36. 
Oltuaan poissa pariin otteeseen 
hän vihdoin 5. 12. 40 tuli vaki- 
naisesti Tampellaan ja on siitä 
asti yhtäjaksoisesti ollut yhti- 
ömme palveluksessa, työsken- 
nellen nykyään kirvesmiehenä 

N konepajalla. Pääasiallisena 
harrastuksena Salosella on Sääksjärvellä olevan oma- 
kotitalonsa ja sen kauniin puutarhan vaaliminen ja kun- 
nossapitäminen. 

Onnittelemme 60-vuotiasta päivänsankaria! 


TYÖNJOHTAJA LAURI ARVID LEINONEN 
60 VUOTIAS. 


Työnjohtaja Leinonen on 
syntynyt — Pohjois-Pirkkalassa 
15. 9. 1896. 

Koulunkäyntinsä 
hän aloitti työnteon työsken- 
nellen useammalla eri alalla, 
m.m. rakennusalalla töitä teh- 
den työnj. Leinonen kierteli 
ympäri Suomea ja veipä nämä 
matkat hänet Venäjälle ja 
pohjois-Ruotsiin asti ensim- 
mäisen maailmansodan aikoina. 

Tampellan palvelukseen Lei- 
nonen tuli 16. 3. -35, aloittaen apumiehenä rautavali- 


päätyttyä 

mossa. Tästä työstä siirtyi työnjohtajaksi, ottaen hoi- 
toonsa apu- ja kuljetustyön samalla osastolla, jota 
tointa hoitaa edelleenkin. 

Rakennustöitä tehdessään, työnj. Leinonen rakensi 
itselleen talon Raholan kaup.osaan, mitä edelleenkin 
iltaisin kohentelee ja hoivailee. 

Parhaat onnittelumme päivän sankarille! 


Työtoverit. 
LAURA NYMAN 60 VUOTTA. 


60 vuotta täyttää 5. 9. 1956 
Laura Vilhelmiina Nyman. 
Hän on syntynyt Kurussa 5. 9. 
1896, nelipäisen sisarusparven 
”ensimmäisenä” ja mistä hän 
jo nuorena 19 vuotiaana nei- 
tona siirtyi palvelukseen Tam- 
pereelle. Huhtikuun 21 pnä 
1925 hän tuli Tampereen pella- 
vatehtaan palvelukseen kuiva- 
kehruuosastolle, toimien ensin 
kertaajana ja nyt myöhemmin 
useimmissa eri tehtävissä. Nuorempana hän oli innokas 
urheilun, varsinkin voimistelun ystävä, toimien m.m. 
voimisteluseura Säkenien aktiivisena jäsenenä ja vielä 
nytkin, iän kartuttua, hän mielellään seuraa nuorison 
urheilu- ja voimisteluharrastuksia. 

Iloisen ja hyväntuulisen luonteensa vuoksi hän on 
voittanut työtovereidensa vilpittömän ystävyyden. 

Onnittelemme ”sankaria” ja toivomme vielä paljon 
keveitä vuosia. 


TARKASTAJA EERO HAKALA 50 VUOTIAS. 


Syyskuun 17 p:nä täyttää 
Eero Mikael Hakala konepa- 
jalta 50 vuotta. 

Hän on syntyään tampere- 
lainen ja aloitti nuorukaisena 
leipätyönsä kirjapainoalalla, 
toimien Tammerfors Handels- 
tryckeri'n ja Aamulehden kir- 
japainoissa. Painomuste ei kui- 
tenkaan miellyttänyt nuorta 
miestä ja levysepäntyöt Tam- 
pellan konepajan kattilapajalla 
hänen kohdallaan alkoivat v. 
1928, ja työ vei miehen tehtaan ulkopuolellekin asen- 
nusmatkoille useita kertoja eri puolelle Suomea. Vuonna 
1940 hän siirtyi 5 A os.:lle viilariksi ja viiden vuoden 
kuluttua samalle osastolle tarkastajaksi, jossa toimessa 
hän on edelleenkin. 

Eero Hakalan tunnemme, paitsi tunnollisena ja hyvin 
ammattiinsa perehtyneenä ammattimiehenä, myös in- 
nokkaana ja uskollisena mieskuorolaulajana. Tampellan 
mieskuoroon on Hakala kuulunut vuosikausia ja esi- 
merkillisenä laulajana valittu monet kerrat eri luotta- 
mustehtäviin kuoron keskuudessa. Viikonloput ja loma- 
ajat kuluvat Tottijärvellä kesäasunnolla ahvenia ja 
kuhia narraillessa. 

Aina järkkymättömän rauhallisella ja hyväntuulisella 
olemuksellaan hän on saavuttanut työtovereittensa ja 
lauluveikkojensa varauksettoman ystävyyden ja luot- 
tamuksen. 

Parhaimmat onnittelumme 50 vuotiaalle! 


ALEKSANDER JOUTILA 50 VUOTTA. 


Konepajan maalausostolla 
täyttää syyskuun 23 p:nä Alek- 
sander Joutila 50 vuotta. Hän 
on syntynyt Alavudella. Tam- 
pellan palvelukseen hän tuli 
ensi kerran 10. 7. 23, työsken- 
nellen eri ammateissa 13. 4. 28 
saakka, jolloin erosi yhtiön pal- 
veluksesta. Uudelleen hän tuli 
konepajalle 30. 6. 28, työsken- 
nellen pajassa seppänä. Tällöin 
hän toisten puheiden mukaan 
on tennyt rautakangen yhdellä kuumalla, jota ei joka 
seppä kuuleman mukaan voikaan tehdä. Oltuaan taas 
muutaman vuoden pois, hän tuli uudelleen Tampellaan 
15. 1. -36 ja on siitä asti ollut yhtä mittaa yhtiön pal- 
veluksessa, työskennellen nykyisin maalausosastolla 
erikoistyönään lasien korjaus. Vapaa-ajan harrastukset 
pyörivät pääasiassa Koivistonkylässä oman huvilan ja 
perheen keskuudessa. Onnittelemme! 


ANNA HÄNNIKÄINEN 50 VUOTTA. 


Elokuun 30 p:inä täytti 50 
vuotta konepesijä Anna Hän- 
nikäinen. Hän on syntynyt Ru- 
kojärvellä 30. 8. 1906. Tampel- 
lan palvelukseen hän tuli 11. 9. 
44 ja on siitä lähtien ollut yh- 
täjaksoisesti Tampellan kone- 
pajan palveluksessa, työsken- 
nellen viimeksi konepesijänä 
7A-osastolla. = Työnsä = Anna 
Hännikäinen — suorittaa ahke- 
rasti ja tunnollisesti. 

orvotamme puolivuosisadan virstanpylvään saavut- 
taneelle Anna Hännikäiselle parhainta onnea ja menes- 
tystä. 


SORVAAJA VENNE GRÖNROOS 18. 9. 56. 
50 VUOTTA. 


Venne Grönroos on synty- 
jo asevelvollisuuden =suoritet- 
tuaan Tampereelle, jossa työ- 
paikaksi tuli Tampellan pel- 
lavatehdas. Sotavuosien aika- 
na, jolloin teolllisuudessa ta- 
pahtui työvoiman siirtoja, jou- 
tui Vennekin siirtymään kone- 
pajan kirjoihin toimien ala- 
työpajalla sorvarina ja nykyi- 
sin porarina. Luonteeltaan va- 
kaana ja toverillisena on hän 
nauttinut työtovereidensa luottamusta. Hän on ollut jo 
pian vuosikymmenen ajan osastonsa luottamusmiehenä 
ja toiminut aktiivisesti työhuonekunnan ja ammatti- 
osaston piirissä. Innokkaana kuoromiehenä: on Venne 
myöskin tunnettu, kuuluen Tampereen Työväen mies- 
kuoroon, hoitaen siinä laulun ohella rahastonhoitajan 
vaativaa tehtävää. Monet muut ovat ne yhteiseen hyvään 
tähtäävät pyrkimykset, joissa Venne on jatkuvasti 


pirteästi mukana. Oikealla tavalla rytmitetty elämän- 
tyyli on kenties vaikuttanut sen, että vaikeastakin sai- 
raudesta huolimatta Venne vaikuttaa nuoremmalta 
kuin mitä kirjoihin merkitty syntymäaika kiistatto- 
masti kertoo. Työtoverit kautta työhuonekunnan onnit- 
televat lämpimästi päivänsankaria. 


HILJA HELLDAN 50 VUOTTA. 


Tampellan — viettäessä 100- 
vuotisjuhlaansa 6. 9. 1956 täyt- 
tyy myöskin kehrääjä Hilja 
Elviira Helldawin puolivuosi- 
satainen taival. Hän on synty- 
nyt Akaassa 6. 9. 1906, josta 
vielä aivan ”lapsenkengissä” 
tuli Tampereen pellavatehtaal- 
le 27. 11. 1922 kehrääjäoppi- 
laaksi. 

Hänen mielensä ja taipumuk- 

. sensa paloi kuitenkin niihin ai- 
koihin musiikin pariin, mutta silloiset olosuhteet eivät 
olleet kovinkaan suotuisat opiskeluun. Niinpä hän hakeu- 
tuikin Tampellaan ja työskentelee nykyisin uudella 
jutikehruuosastolla. 

Musiikkiharrastuksiaan hän ei kuitenkaan ole unoh- 
tanut, vaan on kuulunut Tampellan naiskuoroon sen 
perustamisesta lähtien. 

Toivotamme —päivänsankarille parhainta onnea ja 
menestystä nyt alkavalle toiselle satavuotispuoliskolle. 


ERKKI VALLENIUS 50 VUOTIAS. 


50 v. täytti 29. 8. -56 Erkki 
Vallenius konepajan kuljetus- 
osastolla. Hän tuli Tampellan 
palvelukseen 13. 3. -42 3 L— 
os.:lle kuljetusmieheksi. Lep- 
poisa hymy ja iloinen välke sil- 
mäkulmassa Erkki Valenius 
suorittaa useinkin rauhallista 
harkintaa vaativaa kuljetus- 
työtä. Tunnemme Erkin hiljai- 
sena, vaatimattomana, ehdotto-' 
man täsmällisenä ja tunnon- 
tarkkana suorittavan hänelle 
uskotut tehtävät. Vapaa-aikanaan Erkki Vallenius har- 
rastaa kirjallisuutta. Etenkin tieteelliset kirjat ovat 
saaneet hänestä uskollisen lukijan. 

Onnittelemme 50 vuotiasta työtoveria. 


SENJA MÄNTYVUO 60 VUOTTA. 


Senja Mäntyvuo on synt. 12. 
9. 96 Tampereella. Tullut Tam- 
pellan palvelukseen 25. 11. 33. 
Työskentelee rullaajana keh- 
ruussa. 

KANTA-TAMPELLA 


85 v. 


Ruokonen, Ida, synt, 8. 9. 71 Ähtärissä. Tullut Tam- 
pellan palvelukseen 6. 5. 07. Työskenteli pahv.kuivaajana 
puuhiomossa, siirtyen eläkkeelle 21. 3. 34. 

Vesanen, Vilhelmiina, synt. 11. 9. 71 Teiskossa. Tullut 
Tampellan palvelukseen 5, 7. 89. Työskenteli kutojana 
kutomossa, siirtyen eläkkeelle 15. 6. 39. 


80 v. 


Linden, Maria, synt. 22. 8. 76 Pälkäneellä. Tullut 
Tampellan palvelukseen 16. 11. 94. Työskenteli kertaa- 
jana kuivakehruussa, siirtyen eläkkeelle 30. 7. 39. 

Rissanen, Teodor, synt. 10. 9. 76, Tullut Tampellan 
palvelukseen 4. 5. 09. Työskenteli vartijana konepajalla, 
siirtyen eläkkeelle 30. 4. 40. 

Harju, Nikolai, synt. 14. 9. 76. Tullut Tampellan pal- 
velukseen 26. 4. 27. Työskenteli ulkotyömiehenä kone- 
pajalla, siirtyen eläkkeelle 15. 2. 50. 


75 v. 
Mäkinen, Rosa, synt, 25. 8. 81 Virroilla. Tullut Tam- 
pellan palvelukseen 9. 5. 07. Työskenteli ven-kon.hoita- 
jana esikehruussa, siirtyen eläkkeelle 15. 7. 50. 


70 v. 
Laine, Lauri, synt. 10. 8. 86. Tullut Tampellan pal- 


velukseen 23. 2. 27. Työskenteli valajana konepajalla, 
siirtyen eläkkeelle 26. 2. 54. 


60 v. 

Ojala, Kalle, synt. 8. 8. 96 Keuruulla. Tullut Tam- 
pellan palvelukseen 7. 7. 39. Työskentelee seppänä raken- 
nusosastolla. 

Halonen, Hilma, synt. 2. 9. 96 Ruovedellä. Tullut Tam- 
pellan palvelukseen 19. 9. 50. Työskentelee varasto- 
työntekijänä häkilässä. 

Grönlund, Fanny, synt. 22. 9, 96 Ikaalisissa. Tullut 
Tampellan palveluksen 6. 9. 22. Työskentelee kutojana 
kutomossa. 

50 v. 


Tuli, Aarne, synt. 16. 8. 06 Tampereella. Tullut Tam- 


* pellan palvelukseen 29. 7. 47. Työskentelee apumiehenä 


konepajalla. 

Lyytikäinen, Arvo, synt. 17. 8. 06 Uskelassa. Tullut 
Tampellan palvelukseen 8. 1. 45. Työskentelee pöly- 
imurin hoitajana kutomossa. 


LAPINNIEMI,. 


70 v. 


Helminen, Ida, synt. 19. 8. 86 Mouhijärvelläg-Tullut 
Tampellan puuhiomon palvelukseen 22. 4. 24, jossa työs- 
kenteli kuivaajana, kunnes 12. 1. 53 siirtyi aputyönteki- 
jäksi Lapinniemelle. 

Aalto, Liisa, synt. 31. 8. 86 Peräseinäjoella. Tullut 
Tampellan palvelukseen ensi kerran 1. 7, 20, jäänyt pois 
28. 11. 21. Toisen kerran tullut 31. 7. 22 ja jäänyt pois 
2. 2. 25. Uudelleen tullut 5. 7. 1926 kutomoon, jossa 
työskenteli rullaajana, siirtyen eläkeelle 25. 7. 49. 

Koskikukka, Sulo, synt, 14. 9. 86 Tampereella. Tullut 
Tampellan palvelukseen 2. 7. 02, työskennellen työnjoh- 
tajana vyyhteemössä, siirtyen eläkkeelle 1. 1. 53. 

60 v. 


Lehto, Amanda, synt. 8. 8. 96 Mikkelissä. Tullut Tam- 
pellan palvelukseen 19. 9. 55. Työskentelee aputyön- 
tekijänä. 

Reunanen, Onni, synt. 18. 9. 96 Virroilla. Tullut Tam- 
pellan palvelukseen 12. 4. 40. Työskentelee sekatyömie- 
henä ulko-osastolla. 

Viitanen, Anna, synt. 21. 9. 96 Pirkkalassa. Tullut 
Tampellan palvelukseen 11. 11. 33. Työskentelee rul- 
laajana kehruussa. 

50 v. 


Solin, Väinö, synt. 1. 8. 06 Kangasalla. Tullut Tam- 
pellan palvelukseen 1. 11. 55. Työskentelee sekatyömie- 
henä ulko-osastolla. 

Minkkinen, Tyyne, synt. 7, 9. 06 Tampereella. Tullut 
Tampellan palvelukseen 26. 8. 25. iA mpiajaie puolaa- 
jana kutomossa. 

Renfors, Selma, synt. 10. 9. 06 Viljakkalassa. Tullut 
Tampellan palvelukseen 11. 2. 46. Työskentele rullaa- 
jana kutomossa. 

Raatikainen, Anna, synt. 30, 9. 06 Saarijärvellä. Tul- 
lut Tampellan palvelukseen 4. 11. 27. Työskentelee kuto- 
jana kutomossa. 


INKEROINEN. 


275 vuotta 


Eläkeläinen Matilda Bäckman. Synt. 30. 9. 1881 Eli- 
mäellä. Hän jäi eläkkeelle v. 1947 ja viettää vaiisapdten 
päiviään nykyisin Sippolan kunnalliskodissa. 


70 vuotta 


Eläkeläinen Ida Nurminen. Synt. 3. 10. 1886 Sippo- 
lassa. Tuli ensi kerran työhön Inkeroisten Kartonki- 
tehtaan puukeittimölle v. 1920. Samalta osastolta hän 
jäi eläkkeelle 1. 10. 1951. 


50 vuotta 


Hioja Väinö Virtanen. Synt. 27 9. 1906 Elimäellä. 
Tuli 8. 7. 1937 kartongin ja puuhiokkeen lastaajaksi 
Inkeroisten Kartonkitehtaan varastolle. Varastojen uu- 
simisen johdosta siirtyi hän kesällä 1952 viemärityö- 
maalle ja sieltä edelleen Kuorimolle, josta 16. 8. 1953 
nykyiseen TN Anjalan Paperitehtaan hio- 
moon. 


Varastomies Niilo Hohti. Synt. 9. 10. 1906 Sippolassa. 
Tuli lastaajaksi Inkeroisten Kartonkitehtaan varastolle 
15. 5. 1933. Työskentelee edelleen samassa tehtävässä. 
Hohti on tuntenut erikoisen suurta mielenkiintoa urhei- 
lutoimintaa kohtaan. Kaksikymmentäviisi vuotta sitten 
oli hän Kymenlaakson nimekkäimpien urheilijoiden jou- 
kossa. Kuulantyönnössä oli silloin hänen paras tulok- 
sensa yli 13 metrin. Myöskin pesäpalloilu ja viisiottelu 
olivat hänelle kuulantyönnön ohella läheisiä urheilu- 
lajeja. Ei hän ole nykyisinkään jättänyt urheiluhar- 
rastustaan. Lähettäjänä nähdään hänet kaikissa urhei- 
luseura Terhon järjestämissä kilpailuissa. Inkeroisten 
VPK:n toiminnassa hän on ollut myös mukana, samoin 
Inkeroisten Metsästysseuran toiminnassa, jossa henkilö- 
kohtainen liikunnan tarve tulee sopivasti tyydytettyä. 


VIIKKO LENINGRADISSA 


Sota-aikana tuli yksi ja toinen käyneeksi ”ulkomailla”, 
nimittäin itäisen rajamme takana, minne esim. turis- 
timatkan teko muutoin on näihin asti ollut vaikeata. 
Mielenkiintoa tällaiseen matkaan sentään on aina ollut, 
joten Neuvostoliittoon tehtävien matkojen nyt ainakin 
ryhmittäin tultua mahdolliseksi, päätti Tampereen Seu- 
dun Sähköteknillinen Yhdistyskin järjestää viime touko- 
kuussa jäsenilleen matkan Leningradiin. 

Matkan järjestely tapahtui Suomen ja Neuvosto- 
liiton välisen tieteellisteknillisen yhteistoimintakomitean 
myötävaikutuksella. Matkallelähtijöitä oli parikym- 
mentä henkeä, joten vaadittu pienin osanottajamäärä 
15 henkeä tuli ylitetyksi sopivasti. Mukana olleena 
katsoin velvollisuudekseni kertoa vaikutelmistani muu- 
tamilla riveillä. 

Lähdimme matkalle hieman sekavin tuntein ja mel- 
kein olemattomalla venäjänkielen taidolla varustettuna. 
Minkäänlaista matkaohjelmaa ei meillä ollut, mutta 
kaikki oli kuitenkin etukäteen maksettu ja teknillisistä 
kohteista olimme esittäneet toivomuslistan. Riihimä- 
ellä siirryimme uuteen siistiin venäläiseen makuuvau- 
nuun, missä matka illan pimetessä sujuikin mukavasti 
perille asti. 

Vainikkalasta selvisimme vähin muodollisuuksin, ja 
junan eteen vaihtui sisävesilaivan matalaäänisellä pil- 
lillä varustettu venäläinen veturi. 

Näkymät Vainikkalasta Viipuriin olivat kovin mur- 
heellisia. Talot olivat hoitamattomia ja pellot kasvoivat 
pajua. Jossain kuokki yksinäinen ihminen pientä pelto- 
tilkkua. Köyhästi pukeutuneet huivipäiset lapset juok- 
sivat heiluttamaan meille kättään ja karjanhoidon 
merkkinä oli pihoissa joitakin vuohia ja kanoja. Ase- 
mien nimet Viipuria (Viborg) lukuunottamatta olivat 
muuttuneet. Nurmi oli Lushaikka, Tyrisevästä oli tullut 
Ushkova j.n.e. Tienhaaran Öljytehtaasta ja Karjalan 


Myllystä olivat tyhjät seinät jäljellä. Jälkimmäisen 


seinässä luki vielä suurin kirjaimin ”Elovena”. 

Viipurissa poikkesimme mennen tullen. Yhtä alaku- 
loiseksi teki mielen siellä käynti. Mistään jälleenraken- 
nuksesta asemahallia lukuunottamatta ei voida puhua. 
Linna ja Pyöreä Torni olivat paikoillaan suljettuina. 
Talot olivat suunnilleen siinä kunnossa, mihin ne olivat 
sodasta jääneet. Katujen nimet oli muutettu venäläi- 
siksi. 

Asukkaita oli vähän ja venäjänkieli näytti olevan 
ainoa, mitä he ymmärsivät. Muutamia kuorma-autoja 
ja yksinäisen raitiovaunun näimme liikkeellä kaupun- 
gissa. Aseman edustalla työnteli joku jalkainvaliidi 
itseään pienissä kolisevissa kärryissä suksisauvoilla. 
Eräässä aseman sivuhuoneessa saimme vaihtaa matka- 
shekkejämme rupliksi suuren Leninin kuvan suojeluk- 
sessa. 

Vähitellen elämä vilkastui siirryttäessä Viipurista 
Leningradiin päin. Terijoki oli saanut nimen Seleno- 
gorsk. Sinne saivat halukkaat tehdä Leningradista 
käsin bussimatkan oppaan keralla. Eräs matkan osan- 
ottajista pääsi tutustumaan entiseen kotitaloonsakin, 


missä nyt asui neljä perhettä. Kreikkalaiskatolinen ' 
kirkko oli Terijoella ennallaan, mutta kaunis luteri- 
lainen kirkko oli saanut kunnian muuttua ”Kino Pobe- 
daksi” (Kino Voitto). 

Leningradiin saavuimme keskiyöllä. Näkymä oli hyvin 
kaunis ja vaikuttava, kun junamme vihdoin sukelsi 
esikaupunkien ja ratapihojen hämäristä sokkeloista 
Nevan yli johtavalle korkealle sillalle loputtomalta 
näyttävän rantakadun lamppurivin kuvastuessa Nevan 
tummaan pintaan. 

Koska n.s. Suomen asema oli korjauksen alainen, 
ajoi junamme poikkeuksellisesti Moskovan asemalle pa- 
rahiksi yhtäaikaa juuri Moskovasta saapuneen loisto- 
junan ”Krasnaja Strela” (Punainen Nuoli) keralla. 
Suomalainen opas, joka sitten koko perillä olon ajan 
tahdikkaasti ja tunnollisesti huolehti matkamme onnis- 
tumisesta oli meitä asemalla vastassa. 

Perillä asuimme tsaarinajalta peräisin olevassa ho- 
telli Astoriassa, missä näyttivätkin melkein kaikki kan- 
sallisuudet olevan edustettuina. Muun muassa siellä asui 
täkäläisissäkin lehdissä mainittu Oklahomasta kotoisin 
oleva farmariretkikunta taatusti huomiota herättävine 
sheriffihattuineen. Hauskoja ja iloisia poikia. 

Yleistietoina Leningradista voidaan mainita, että 
kaupunki lasketaan perustetuksi v. 1703 (Pietari- 


; Paavalin linnoitus ja kaupungin perustajan Pietari 


Suuren ensimmäinen asunto Nevan rannalla). Se on 
rakennettu Nevan suistoon noin sadalle saarelle, joita 
yhdistää kuutisensataa siltaa. Kadut ovat suorat ja 
leveät, eikä mitään liikennepulmia näytä olevan. Suu- 
reksi ihmeeksemme ei esim. polkupyöriä tasaisista ka- 
duista huolimatta ollut lainkaan. Yksityisautoja ilmoi- 
tettiin olevan noin kymmenentuhatta. Katuliikennettä 
välittävät pienehköt dieselbussit sekä raitio- ja lanka- 
vaunut. Asukkaita on noin kolme ja puoli miljoonaa. 

Useimmat rakennukset ovat noin neljäkerroksisia ja 
uudetkin talot ovat tyyliltään ja runsaalta koristelul- 
taan vanhanaikaisia. Talojen julkisivuja kyllä parhail- 
laan kunnostettiin hiekkapuhalluksen ja ruiskumaala- 
uksen voimalla ilmeisesti kesän matkailukautta silmällä 
pitäen. 

Suomalaisen kävijän huomiota kiinnittää Leningra- 
dissa ennen kaikkea historiallisten nähtävyyksien suuri 
määrä. On todella ihme, miten hyvin kaikki tsaarin- 
ajan loiston tunnusmerkit ovat säilyneet vallankumo- 
uksen ja viime sodan melskeissä. Toinen toistaan mah- 
tavampia palatseja, joita hallitsijat usein ovat lahjoi- 
telleet suosikeilleen ja jopa ballerinnoille on vaikka 
millä mitalla. Opas muistaa aina mainita kyseessä 
olevan palatsin suunnittelijan, joka tavallisesti on joku 
italialainen arkkitehti kuten Rinaldi tai Rossi. 

Eräs erikoisesti näkemisen arvoinen paikka on Talvi- 
palatsi Nevan rannalla Palatsitorin laidassa. Sen alku- 
osa on rakennettu v. 1762 ja rakentamiseen on käy- 
tetty valtava määrä kalliita aineita kuten marmoria, 
loistavan vihreätä pienistä paloista koottua malakiittiä 
sekä kullattua pronssia. Täytyy ihmetellä kuinka sil- 

erveisia 
b 08 ja 


eningrabisla 


Viipurin linna ja turisti. 
2. Invaliidiauto Nevskillä. 


3. Tienhaaran seudun 
teollisuuslaitoksia. 


4. Sodan muistoja Viipurista. 


5. Tasa-arvoisuutta naisten 
ja miesten välillä. 


6—?7. Metron marmoripintoja. 


loisen tekniikan keinoin yleensä on sellaista pystytty 
lainkaan luomaan. Uskomattoman suuri on varmaan 


se ihmistyön määrä, mikä siihen on käytetty. 

Kun tällainen loistava rakennus vielä on kerätty 
täyteen arvokkaita taide- ja museoesineitä, on siinä 
katselemista niin paljon, että siihen mielellään käyt- 
täisi monta päivää. Siellä olivat edustettuina useimmat 
tunnetut taiteilijat kuten Leonardo da Vinci, Rembrant, 
Tizian j.n.e. Siellä oli viitisen metriä korkea puhtaasta 
hopeasta valmistettu Aleksanteri Nevskin hautamuisto- 
merkki ja luonnollista kokoa (204 cm) oleva Pietari 
Suuren komea vahakuva alkuperäisissä vaatteissa sekä 
muun muassa hänen riitakumppaninsa Kaarle XII:n 
lippu. 

Muut palatsit jääkööt ilman esittelyjä. 

Uusista rakennuksista mainittakoon rakenteilla ole- 
van silmän kantamattoman laajan ja alavan Voiton 
Puiston keskellä kohoava Kirovin stadion, josta kyllä 
riittänee kun sanotaan, että se oli suuri ja sen portailla 
oli raudasta valettuja, öljyvärillä valkoiseksi maalat- 
tuja urheilijapatsaita. Matkalla sinne näimme idyllisen 
näyn, jota mielellään olisi tutkinut tarkemminkin, ni- 
mittäin muutamia aution näköisiä ja rappeutuneita 
puusta rakennettuja vanhoja huviloita pienten kanavien 
varsilla melkein peitossa suurten lehtipuitten suojassa 
kertomassa entisistä ajoista. 

Venäläiset harrastavat paljon teatteritaidetta, ja 
niinpä mekin kävimme nykyään Kirovin nimelle omis- 
tetussa entisessä Marinski-teatterissa katsomassa ooppe- 
raa Carmen. Esitys oli komea niinkuin oli itse teatte- 
rikin viisine parvekkeineen. Väliajalla totesimme kum- 
mallisen seikan. Toisen kerroksen aulassa oli käynnissä 
eräänlainen kiertokävely ympäri huonetta. Ihmiset kä- 
velivät pari kolme rinnakkain verkalleen reunoilla istu- 
vien editse tarkoituksettoman näköistä kierrosta. Hy- 
vinhän siinä jokainen näki toisensa, ja niinpä mekin 
kävelimme pari kierrosta ja totesimme kuten entinen 
mies, että se oli vetkaletta. 

Useimmat retkeläiset kävivät vielä katsomassa Prins- 
sessa Ruususta, mutta kirjoittaja livisti kaupungille 
juuri parahiksi nähdäkseen Nevan rannalla toimeen- 
pannun Voiton Päivän ilotulituksen, jonka yhteislau- 
kausten voimaa kuvaa parhaiten se, että Talvipalatsin 
kohdalla, missä kirjoittajakin tapahtumaa seurasi lo- 
puttoman ihmismeren keskellä, särkyi useista taloista 
ikkunoita, vaikka raketit ammuttiinkin Nevan vastak- 
kaiselta rannalta, missä tällä kohtaa sijaitsevat Petro- 
Pavlosk ja entinen kauppasatama arvopaperipörssei- 
neen ja kaksine erikoisine majakkatorneineen. 

Eräs nykyisen ajan saavutus on nähtävyyksistä pu- 
huttaessa mainittava. Se on Leningradin metro eli 
maanalainen rautatie, jota on valmiina 11 km. Sisään 
pääsy sinne maksoi 50 kop. ja sillä sai ajella vaikka 
koko päivän. Asemalle laskeuduttiin yhtämittaisia liik- 
kuvia portaita myöten. Hyvästä nopeudesta huolimatta 
kesti lasku kaksi ja puoli minuuttia. Tuntui todella että 
joudutaan Manalaan saakka. Näin suuri syvyys on tar- 
peen, koska tunneli on tarkoitus johtaa myös Nevan 
pääväylän alitse. Itse asemahallit ovat loisteliaita ja 
jopa suorastaan prameita mosaiikkeineen ja patsaineen 
sekä Uraalista ja Kaukaasiasta tuotuine marmoreineen. 
Eräs retkeläisistä lausuikin julki ajatuksen, että jos 
Suomessa tehtäisiin jotain näin ylellistä, syntyisi siitä 
kapina, mihin opas asiallisesti vastasi tunnelien kaiva- 
misen pohjattomaan liejuun tulleen maksaman niin 


paljon, että koristeluun käytetyt rahat eivät sen rin- 
nalla merkitse mitään. Onko tämä laitos sitten sopu- 
soinnussa sitä käyttävien ihmisten nykyisen elintason 
kanssa on eri asia. 

Hyvästä valaistuksesta ja ilmanalasta johtuen ei 
metron asemilla ole mitään luolan tuntua. Junat huo- 
lehtivat tuuletuksesta työntämällä ahtaassa tunnelissa 
kaiken ilman edellään. Liikenne maanalaisella sujuu mu- 
kavasti ja kitkattomasti. Asemahallin lattia on junien 
lattian tasalla ja ovet aukeavat paineilmalla. Asemat 
ovat muuta rataa ylempänä, ikäänkuin mäen päällä, 
joten junat pysähtyvät vähillä jarrutuksilla ja liik- 
keelle lähdettäessä on kiihtyväisyys hyvä. Junat kulke- 
vat muutaman minuutin väliajoin ja asemien eri puolilla 
eri suuntiin. 

Ihmiset Leningradissa olivat kaikkialla kohteliaita 
ja ystävällisiä, eikä suomalaisuus heidän silmissään 
ollut sen paremmin hyvästä kuin pahastakaan. Useasti 
meitä luultiin amerikkalaisiksi. 

Päivittäinen elämänmeno on siellä aika tavalla mei- 
käläisestä jäljessä. Työhön mennään aamulla paria tun- 
tia myöhemmin ja illalla ovat kaupat vodkapulloineen 
auki puoleen yöhön. Muutamia humalaisia tapasimme 
kadulla. Kaupat ovat yleensä vaatimattomia, eikä suuria 
mainosvaloja sen paremmin kuin sellaisia näyteikku- 
noita, joihin täällä olemme tottuneet, näe juuri lain- 
kaan. 

Raskaissa töissä kuten rakennuksilla ja katutöissä oli 
melkein valtaosa naisia, useimmilla toppatakki yllä ja 
huivi kierrettynä pään ympäri. Yleensä oli vaatetuksen 
taso selvästi alhaisenpi kuin meillä, jos kohta silmä 
pian tottuu heidän tummiin väreihinsä. 

Erään suuren höyryvoimalaitoksen johtajalta ja työ- 
väestön edustajalta saimme seuraavat palkkoja koske- 
vat tiedot, kaikki muutettuna markoiksi ruplan kurssin 
mk 57:— mukaan. 


Lämmittäjän palkka 85.000:— 
Turbiininhoitajan palkka = 84.000:— 
Päivystäjän palkka 88.000:— 


Ylimestarin palkka 120.000:— 


Nämä koskevat 86000 kW:n voimalaitosta. Verot 
vähentävät näitä 7—13 %. Kesälomat ovat 12—18—24 
päivää. Eläkkeelle jäädään 50—60 vuotiaina riippuen 
työn raskaudesta ja eläke on 50 % palkasta. 

Palkat näyttävät hyviltä, mutta korkeat ovat hinnat- 
kin. Seuraavassa muutamia poimintoja niistä. 


Sähköenergia mk/kWh 11:— 
Metron maksu 28:— 
Vuokra mk/m? Tlktsr 
Ranskanleipä 143:— 
Sokeri kg 570:— — 610:— 
Maito Itr. 227:— 
Vodka 1/2 1tr 1.400:— 
Ooppera 400:— 1.700:— 
Voi kg 1.500:— 
Juusto kg 2.000:— 
Palvattu sianliha kg 2.150:— 
Puolikengät (sandaalit) 6.000:— 
A nahkapohjaiset 12.000:— 
Samovaari 11.500:— 
Lasten kolmipyörä 5.700:— 11.400:— 
Polkupyörä 34.000:— 
Krimiturkki 400.000:— 


Moskvits-henkilöauto 456.000:— 

tuparakennus 


Paalijärven lomakylä saanut kauniin 
tuparakennuksen 


Hyvissä ajoin ennen Tampellan Tampereen tehtaiden 
vuosilomien alkamista valmistui Paalijärven kauniiseen 
lomakylään uusi tuparakennus, joka palvelee lomalaisia 
ensisijassa sadepäivinä. Kesäkuun 29 päivänä tapah- 
tui rakennuksen tupaantulijaiset, mitä tilaisuutta kun- 
nioitti m.m. johtaja Lauri Forsblom läsnäolollaan. 
Mitä ihanimman kesäisen sään vallitessa saivat mukana 
olleet tampellalaiset nauttia täysin siemauksin Paali- 
järven ihanan luonnon katselemisesta ja lomakylän 
saunojen makoisista löylyistä. 


m 38 16 IT 


Niinkuin edellä olevasta käy ilmi, ovat hintojen suh- 
teet siellä vähän toiset kuin meillä. Vaatetavara on huo- 
mattavan kallista ja huonosti saatavissa. Niinpä taval- 
lisesti suomalaisesta miesten puvusta olisi maksettu 
yli tuhatkin ruplaa (60.000:—). 

Elintaso on Leningradissa selvästi alhaisempi kuin 
meillä, mutta kehitys kulkee sielläkin eteenpäin ja 
väestö näytti suhtautuvan luottavaisesti tulevaisuuteen 
uusien vallanpitäjien johdolla. Onhan nykyään jo sal- 
littu työpaikan vapaa vaihtokin. ; 

Matkan teknillisistä kohteista mainitsen, että tehdyt 
havainnot vastasivat yleensä ennakkokäsityksiämme. 


Valokuvia saimme Talvipalatsia ja alueen sähkön- 


jakelun keskusohjaamoa lukuunottamatta ottaa kaikki- 
alla. Samaten saimme esteettä kulkea kuten halusimme 
passienkin ollessa koko ajan hotellissamme. Sikäläisen 
matkailujärjestön nimi ”Intourist” oli tarvittaessa 
hyvä taikasana. 

”Oma maa mansikka...” tuli kuitenkin mieleen py- 
sähtyessämme paluumatkalla Kouvolassa ja katselles- 
samme kauniita näyteikkunoita ja iloisesti pukeutuneita 
ihmisiä. 


R. 


108 


Tupaantulijaistarjoilun lomaan oli sijoitettu juhla- 
vampi tuokio, jonka aikana Paalijärven lomakylän 
hoitokunnan puheenjohtaja fil. maist. A. Tienari kiitti 
yhtiön johtoa tämän uuden tuparakennuksen pystyttä- 
misestä Paalijärven rannalle. Edelleen hän lausui kii- 
toksen sanoja rakennuksen suunnittelijalle, rak. mest. 
O. Helmiselle, joka myös oli johtanut varsinaiset raken- 
nustyöt, silmiä hivelevän ja sikäläiseen luontoon niin 
onnistuneesti soveltuvan tuparakennuksen aikaansaami- 
sesta. Hän toivoi lopuksi, että nyt käyttöön saatu tupa- 
rakennus olisi omiaan lisäämään lomanviettäjien viih- 
tyisyyttä. Lomakylän käyttäjien kiitokset esitti herra 
Aarne Tammisalo, joka alusta lähtien on kuulunut jäse- 
nenä lomakylän hoitokuntaan. 


Tampellan 100-vuotisjuhlien 
radiointi 


Tampellalaisten omaisten huomioon! 


Yleisradion johto on antanut lupauksen, että Tam- 
pellan 100-vuotisjuhlista radioitaisiin Tampereen pai- 
kallisaseman välityksellä päivällä klo 13.00 alkava suur- 
juhla. Tämän lisäksi kuullaan myös yleisohjelman päi- 
vänpeili-lähetyksessä välähdys tästä samasta juhlasta. 
Kehoitamme niitä tampellalaisten omaisia, joita juhla 
kiinnostaa ja joille valitettavasti ei ole voitu järjestää 
mahdollisuutta : päästä mukaan tähän juhlaan tilan 
puutteen vuoksi, kuuntelemaan ohjelma radion väl:- 
tyksellä. 


Paalijärven vasta valmistunut 


Yleinen ammatillinen iltakurssitoiminta 


Tampereen kaupungin ammatillinen iltakurssitoi- 
minta alkaa jälleen syyskuun puoliväliin mennessä. 
Kurssien tarkoituksena on järjestää erilaisissa käsityö- 
ja teollisuusammateissa oleville taikka niihin pyrkiville 
henkilöille iltakurssien muodossa ammatillisesti kehit- 
täviä tietopuolisia ja mahdollisuuksien mukaan käytän- 
nöllistäkin opetusta sisältäviä opetustilaisuuksia. 

Syyslukukauden 1956 kurssiohjelmassa on seuraavat 
28 eri alojen kurssia: 


1. Ammattikirjanpito ja asioimiskirjoitus, 24 tuntia. 
2. Ammattilaskento ja laskutikun käyttö, 36 t. 
3. Ammattilaskennon jatkokurssi, 26 t. 


4. Metallisorvaajan ja -jyrsijän ammattitekn. 40 ft. 
1) ammattitekniikkaa (20 t.) 

2) ammattityötä ja työnäytteitä (20 %.) 

5. Automoottoriasentajan alkeiskurssi, 40 t. 

1) moottorioppia (14 ft.) 

2)ammattityötä ja työnäytteitä (26 t.) 

. Levysepän ammattitekniikkaa, 30 t. 

. Koneenpiirust. tuntemis- ja lukemiskurssi, 20 ft. 

. Koneenpiirtämiskurssi, 30 t. 

. Hitsaustekniikan alkeet, 40 t. 

1) hitsausoppia, 24. 

2) käytännöllisiä hitsausharjoituksia (16 f£.) 

10. Hitsaustekniikan jatkokurssi, 32 t. 
Ruostumattoman teräksen, kuparin ja aluminin 
hitsauksesta. 

1) hitsausoppia (16 %.) 
2) käytännöllisiä hitsausharjoituksia (16 t.) 

11. Sähkötekniikan alkeet, 20 t. 

12. Sähköjohtoasennukset, 20 t%t. 

13. Graafisen alan ammattitekniikkaa, 38 t. 
Latomisesta, kirjanpainamisesta, =kuvalaatoista, 
offset-painaminen ja kinjansitominen. 


14. Kengänpäällisten neulojan kurssi, 30 t. 
1)tietopuolista opetusta (20 t.) 
2) käytännöllisiä kokoonpanoharjoituksia (10 t.) 
15. Keskuslämmittäjän ja talonmiehen kurssi, 30 t. 
Matalapainekeskuslämmityslaitosten rakenne ja 
hoito kiinteillä polttoaineilla. Vesi- ja viemärijoh- 
tojen rakenteesta ja hoidosta. 
16. Keskuslämmityslaitosten öljylämmityslaitteet, 20 t. 
Öljylämmityslaitteiden rakenne ja hoito 
17. Rakennuspiirust. tuntemis- ja lukemiskurssi, 20 t. 
18. Verhoilutyön alkeiskurssi, 30 t. 
1) verhoiluoppia (6 t.) 
2) käytännöllisiä harjoitustöitä (24 t.) 
19. Housuvaatturikurssi, 36 t. 
1) kaavapiirustusta (9 t.) 
2)ammattityötä (27 t.) 
20 a ja 20 b. Pukuompelun peruskurssi, 48t. 
21 a ja 21 b. Pukuompelun jatkokurssi 42 t. 
22. Pukuompelun täydennyskurssi, 42 t. 
23. Naisten takkien valmistuskurssi, 42 t. 
Kurssilla piirretään ja valmistetaan päällystakki. 
24. Lasten vaatteiden ompelun peruskurssi, 42 t. 
Kurssilla piirretään ja valmistetaan lasten pukuja. 
25. Modistityön jatkokurssi, 45 t. 
26. Leipomakurssi, 42 %t. 

1) tietopuolista opetusta (7 t.) 

2) ammattityötä (35 t.) 
27. Ruoanvalmistuksen peruskurssi, 49 t. 
28. Ruoanvalmistuksen jatkokurssi, 42 t. 


Kurssit pidetään Tampereen ammattikoulutalossa, 
kukin kurssi keskim, 2 kertaa viikossa, arki-iltaisin, 
2—3% tuntiin illassa. Näistä on ilmoitus vielä sanoma- 
lehdissä syyskuun 2 p:nä. Opiskelijoille koetetaan mi- 
käli mahdollista varata tilaisuus osallistua halutessaan 
useampaankin kurssiin saman aikaisesti. 

Syyskurssit n:o 1, 2, 4, 5, 7, 9, 11, 12, 15, 18, 20a, 20b, 
22, 23, 24, 25, 26, 27 ja 28 aloitetaan syyskuun kuluessa 
ja on ilmoittautuminen näille kursseille n:o 1—18 
ammattikoulutalossa syyskuun 6 p:nä, torstaina, klo 
17—19 välillä- ja kursseille n:o 202—28 perjantaina 
syyskuun 7 p:nä samaan aikaan. 

Kurssit n:o 3, 6, 8, 10, 13, 14, 16, 17, 21a ja 21b 
alkavat lokakuun lopussa ja marraskuun alkupuolella 
ja näille kursseille on ilmoittautuminen lokakuun 23 
p:nä, tiistaina, klo 17—18 välillä ammattikoulutalossa. 

Kahdellakymmenellä kevätkurssilla oli kaikkiaan 447 
opiskelijaa. Syyskursseille toivotaan runsasta osanottoa, 
että kaikki kurssit päästään alkamaan, varsinkin kun 
kursseihin on sisällytetty mahdollisimman suuri osuus 
käytännölliselle harjoitustyölle. 

Pyydetään kutakin kääntymään työpaikallaan koulu- 
tuksesta huolehtivan henkilön puoleen taikka luottamus- 
nrieheen saadakseen kursseista lähempiä tietoja taikka 
suoraan kurssitoiminnan johtajaan, joka on ammatti- 
koululla tavattavissa klo 138—15 ja 17—18 välillä, 
puh. 8657. 

Urho Nyberg. 


(1) 


— Nuotiotulet paloivat jälleen. 
Saukkolan leirillä 


Ruoveden Haukkasaaressa 


Viisikymmenpäisen poikajoukon viettäessä jälleen toi- 
mintarikkaita leiripäiviä Saukkolan kahdennellatoista 
kesäleirillä ja jo aikuisiksi kehittyvien entisten Sauk- 
kolan leiriveteraanien kertoessa hauskoista ja jännittä- 
vistä muistorikkaista tapahtumista niiltä monilta aikai- 
semmilta Saukkolan leireiltä, joissa hekin olivat olleet 
mukana ja joiden muistot vieläkin yhdistävät sitä tove- 
veripiiriä, joka lujittui näiden leirinuotioiden veljes- 
piirissä. Tästä ja monesta muusta moninaisesta Sauk- 
kolan toiminnasta, joka on nuorten itsensä hyväksy- 
min toimintamuodoin päässyt jatkumaan ja laajentu- 
maankin, voidaan ilomielin todeta, että Saukkolan suo- 
vittama nuorisotyö on saavuttanut luottamusta ja kiin- 
teän sijan erikoisesti Tampellan Saukonmäen asutus- 
alueella. On täytynyt olla aatteellista innostusta, joka 
yksinomaan on tehnyt tämän mahdolliseksi. 

. Reippaita leiriläisiä: Hannu Haa- 


panen ja Antti Perttula. 
Leirin ”Totem”-paalu. 
Saukkolan kannatusyhdistyksen 
varapuheenjohtaja saapuu ponte- 
vien poikien soutamana leirisaa- 
relle. 

Leirinjohtaja Reino Järvinen poi- 
kineen kalastusretkelle valmistu- 
massa. 

Leirin emännät huolehtivat sauk- 
kolalaisten hyvinvoinnista. 
Saukkolan leirin lääkintäteltta. 
Tämä on elämää. Uinti on leirin 
virkistävin ohjelmanumero. 


2- 


Kiitämme ss 


lä 


Sydämellisesti kiitän kaikkia niitä, jotka muistivat 
minua 50-vuotispäivänäni. 
Uno Ingström. 


Sydämelliset kiitokseni Tampellan mieskuorolle, työn- 
johtajille ja työtovereilleni osoittamastaan huomaavai- 
suudesta 50-vuotispäivänäni. 

Uuno Löfgren. 


Sydämellinen kiitokseni Huolto r.y:n johtokunnalle 
saamastani suuriarvoisesta lahjasta sairaalle vaimol- 
leni. Toivon Teille korkeimman siunausta kallisarvoiseen 
työhönne. 

Armas Lundäön. 

Sydämelliset kiitokseni Tampellan Huoltorenkaalle 
saamastani rahalahjasta. 

Sirkka Suominen. 


Parhaimmat kiitokseni Tampellan rakennus-osaston 
työnjohtajille, työtovereilleni ja kaikille niille, jotka 
muistivat minua täyttäessäni 60 vuotta 14. 6. -56. 


Johan Puuppo. 


Sydämellinen kiitos ystävällisyydestä kaikille niille, 
jotka muistivat minua täyttäessäni 50 vuotta. 


Mikko Lara. 


Sydämelliset kiitoksemme työnjohtajille, työtovereille, 
Kumpukatu 15:n talon asukkaille ja kaikille niille, 
jotka seppelein, kukkasin ja adressein kunnioittivat 
rakkaamme, Sylvi Harjulan, muistoa. 

Omaiset. 


Lämpimät kiitokseni Lapinniemen isännistölle huomaa- 
vaisuudesta merkkipäiväni johdosta. 
Ida Salonen. 


Sydämellinen kiitokseni Konepajan Sairaskassalle, 
Tampellan huoltorenkaalle, G ja H osaston insinöörille, 
työnjohtajille ja työtovereilleni saamastani taloudelli- 
sesta tuesta ja poliklinikan sairaanhoitajille auliista 
avusta pitkän sairauteni aikana. 

Juho Lehtonen. 


Sydämelliset kiitokset kaikille, jotka muistivat minua 
täyttäessäni 60 vuotta. 
Alina Kanerva. 


Sydämellinen kiitokseni työnjohtajalle ja työtovereil- 
leni saamastani lahjasta täyttäessäni 60 vuotta. 
Aleksandra Salo, 
Sydämelliset kiitokseni Huolto r.y:lle saamastani ra- 
halahjasta, mieheni kuoleman johdosta. 


Alvi Juntunen. 


Suomalainen merimies saapui aamupäivällä erään 
amerikkalaisen satamakaupungin kapakkaan ja huomasi 
sen siistiksi paikaksi. Kalusto oli uusi ja ikkunat puh- 
taat, mutta lattialla oleva sahajauho häiritsi häntä 
hieman. 

— Mitä varten teillä on sahajauhoa lattialla? kysyi 
merimies kapakan isännältä. 

— Sahajauhoa? Sehän on eilispäivän kalustoa, vastasi 
isäntä. 

e 


Kauppaneuvos A. on ollut rouvineen paremmanpuolei- 
silla päivällisillä, jossa käytettiin jopa sellaisia sanoja, 
joista voitiin olla eri meltä. 

Kotimatkalla kauppaneuvos ärhentelee: 

— Ettet sinäkään paremmin harkitse puheitasi. Eihän 
Rubens ole mikään viinilaji — sehän on juusto! 


1 


Joko olet 


Tampellan Huolto r.y:n jäsen? 


Ellet, 


liity siihen ensi tilassa. 


Yhteisvoimin sosiaaliseen 


turvallisuuteen! 


Parhain kiitos Tampellan Huolto r.y:lle saamastani 
rahalahjasta jäätyäni eläkkeelle. 


August Altiola. 


Sydämellinen kiitos Inkeroisten höyryvoima-aseman 
insinööreille, mestareille, asentaja- ja työtovereilleni, 
kanta-Tampellan G-osaston työnjohtajille ja työtove- 
reille sekä kaikille niille, jotka muistivat minua arvok- 
kain lahjoin, kukin ja adressein 50-vuotispäivänäni. 


Inkeroinen 16. 8. 56 


Viljo Virtanen. 

RISTISANATEHTÄVÄ n:o 3 

RISTISANATEHTÄVÄN N:o 2 RATKAISU 


Vaakasuoraan: 1. Perin. 4. Ja. 7. Avu. 9. Ohi- 
tus. 10. Nakata. 14. Upi. 15. Eilen. 17. Rokotus. 20. Mi. 
21. Tri. 22. Terä. 23. Pako. 24. Kuje. 25. Ruis. 27. Me. 
29. Os. 30. Ylös. 32. Wien. 33. Kare. 34. Kale. 37. Maa. 
38. Ip. 39 Omaiset. 40. Autot. 42. Sem. 43. Soitin. 47. 
Erämaa. 49. Oma. 50. Sa. 51. Sailo. : 


VIHITTY: 


Helena Hautamäki kutomosta ja Toivo Vehkakoski 
15.7.56; 


Inkeri Nygärd kutomosta ja Reino Rantanen 15. 7. 56. 


Anni Viitanen kutomosta ja Arno Sillanaukee 21. 7. 
1956, 


Raili Pitkänen esikehruusta ja Pekka Jutila kone- 
pajan putkiverstaalta 29. 7. 56. 


Annikki Rontti kutomosta ja Kalevi Raiskio 29. 7. 56. 


Konttoristi Fila Haukkala konepajan palkkauskontto- 
rista ja herra Pertti Piipponen 11. 8. 56. 


SYNTYNYT: 
Poika Aila ja Risto Heinilälle 6. 7. 56. 

Vaakasuoraan: 1. Piilo. 3. Eivät ole juhlimista 
varten. 7. Kuuluisa uskonpuhdistaja. 9. Talviurheilu- 
paikka Sveitsissä. 10. Hätä. 11. Matkalla tarpeen. 12. 
Tunnettu näyttelijätär. 14. Kappale. 15. Kotim. puolue- 
johtaja. 18. Mitta. 20. Kuuluu uuniin. 22. Koskea. 25. 
Pyytää. 27. Viisaankin surma. 28. Aidassa tarpeen. 30. 
Ruumiinosa. 31. Vika puussa. 34. Tunnuslauseita. 37. 
Hinnoissa haitallinen. 39. Osia. 40. Viljaa. 41. Suurliike. 
42. Ruokintavälineitä. 43. Sankari. 44. Kappaleet. 45. 
Romua. 


Pystysuoraan: 1. Kivennäinen. 2. Pellossa tär- 
keä. 4. Laulajatar ja kaupunki. 5. Pronomini. 6. Kyllä- 
kin. 7. Manala. 8. Itiökasvi. 13. Kahlaajalintu. 16. Sul- 
kematta. 17. Raivokas. 19. Ja. 21. Kauko —. 23. Pyhä 
härkä. 24. Tervehdys. 25. Sääty. 26. Miehen nimi. 28. 
Tausta. 29. Oppi. 31. Ilo. 32. Kumiseva. 33. Vire. 35. 
Vähägärkinen. 36. Maanartia. 38. Konjunktio. 


Pystysuoraan: 1. Pan. 2. Ruk. 3. Nyt. 4. Jo. 
5. Ahde. 6. Utelias. 7. Asunto. 8. Urini. 11. Anomus. 12. 
Alote. 13. Amur. 16. Impi. 18. Te. 19. Särö. 24. Ko. 26. 
Usko. 27. Meteli. 28. En. 30. Yrittää. 31. Lepo. 32. Veivi. 
33. Kaamea. 35. Amos. 36. La. 37. Masto. 41. Taas. 44. 
Oas. 45. Täi. 46. Nuo. : 


TAMPELLA TÄNÄÄN 


seuraava numero 


missä selostetaan yhtiön 100-vuotisjuhlia, ilmestyy loka- 
kuun jälkipuoliskolla, joten siihen tarkoitetut kirjoi- 
tukset ja kuvat pyydetään lähettämään toimitukselle 


20. 9. 56 mennessä. 


KONEPAJALAISET 
HUOM! 


Tampellan talossa olevat huone ja keittiö halu- 
taan vaihtaa vastaaviin tai yksiöön yksityisen 
talosta. Asiasta kiinnostuneet voivat ottaa 
yhteyden os. Kortelahdenkatu 19. G. 18. 


Ester Suomelia 


1 = ——11.- "1 


—s mata 


klo 19,00 — Tampellan Urheilutalon vihkiäisjuhla, 
viihdeilta ja juhlatanssiaiset 


OIKONNNINNSoittoa +... li... Tampellan orkesteri, johtaa 
kapellimestari Eero Bister 
Fredrik Pacius: Sotilaspoika, Jean Sibelius: Alla marcia. 
00 IE taa Vuorineuvos Äke Kihlman 


LOHI 11. Tampellan mieskuorot, johtaa 


teollisuusvirkailija Matti Hakala 
E. Sivori: Kosioretki, 
T. Kuula: sov. Eteläpohjalainen piirilaulu (kansanlaulu) 
ja J. Stuntz: Lauluveikkojen marssi (A. Videnoja) 


Viihdeohjelmaa: Kippari-Kvartetti, Eino Hyyrynen, Georg Malmsten, Salme Elo (Sii- 
kaisten Sandra) notkeusakrobaatti Lola Marianne ja kuuluttaja Niilo Tarvajärvi sekä tanssi- 
musiikista huolehtii Arvo Nyströmin orkesteri solistinaan Pauli Räsänen. 


Tanssia. Kahvitarjoilu 
N A 
L] 


klo 20,00. Viihdeilta Tampellan juhlasalissa ja juhlatanssiaise! 


Edellä selostettu viihdeohjelma ja tanssia. Kuuluttaja Paavo Nurmi ja tanssimusiikin 
soittaa Pelimannipojat. Kahvitarjoilu 


klo 19,30. Juhlanäytäntö Tampereen Teatterissa 


Ranskalaisen Jean Anouilh'in kirjoittama 2-näytöksinen satiirinen komedia ”Leivonen” 
(tarina Jeanne darc'ista), missä vierailee näyttelijätär Eeva-Kaarina Volanen Helsingistä. 
Näytelmän on suomentanut Reino Hakamies, lavastanut Lassi Salovaara ja ohjannut Sakari 


Puurunen. Krahvitarjoilu 


klo 19,30. Juhlanäytäntö Tampereen Työväen Teatterissa 


Ruotsalaisen Hjalmar Bergman'in kirjoittama 3-näytöksinen ja 6-osainen komedia ”Marku- 
rellien perhe”, jonka on suomentanut Paavo Jännes, lavastanut Kauno Laiho ja ohjannut 
Eino Salmelainen. Tapahtuu kesäkuussa 1913 Wadköpingissä. 1 väliaika 4. osan jälkeen. 


Kahvitarjoilu 


klo 20,00. Juhlakonsertti kaupungintalon juhlasalissa 


Kaupunginorkesteri soittaa kapellimestari Eero Kososen johdolla seuraavan ohjelman: 


Sibelius: Sinfonia N:o 2 ja Karelia alkusoitto. Solistina tulee esiintymään Aulikki Rauta- 
vaara, joka laulaa suomalaisia kansanlauluja. Virvoketarjoilu 


Perjantaina 7.9. 


klo 10,00 Veistosten paljastus Tampellassa 


Paljastuspuheen pitää professori Jarl A. Wasastjerna. 


klo 10,30—12,30 


ja 14,00—16,00. Onnittelujen vastaanotto Tampellan juhlasalissa 
klo 19,30 Juhlanäytännöt 


Tampereen Teatterissa ja Tampereen Työväen Teatterissa, joissa esitetään toistamiseen 
edellä mainitut näytelmät, jotta mahdollisimmen monelle tampellalaiselle varataan mahdollisuus 


päästä nauttimaan korkeatasoisesta näyttämötaiteesta. : ns 
Kahvitarjoilu 


idä | 
| 


- 


Tammer-Paino Oy 

